**מכרז פומבי מס' 13/2025**

**לעבודות פיתוח, שדרוג, שיקום ותחזוקת תשתיות מים וביוב**

**עבור פלגי השרון בע"מ**

פלגי שרון- תאגיד מים וביוב

**מועד הגשת המכרז: 27.07.2025 בשעה: 12:00**

**‏יולי 25**

**תוכן עניינים**

| **פרקים** | **עמוד** |
| --- | --- |
| פרק א' - תנאי המכרז והוראות למציעים |  |
| פרק ב' - הצהרת המציע |  |
| פרק ג' – הצעת המחיר |  |
| פרק ד' – חוזה ההתקשרות עבודות פיתוח, שדרוג ושיקום תשתיות המים של התאגיד |  |
| פרק ה' – חוזה התקשרות תחזוקת תשתיות במים והביוב של התאגיד |  |

# פרק א' - תנאי המכרז והוראות למציעים

1. **הגדרות**
   1. **"המזמין" ו/או "התאגיד"** - פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ (ו/או כל נציג אחר מטעמו, אשר יוסמך על ידי סמנכ"ל הכספים של המזמין לעניין מכרז זה.
   2. "**המציע**" – החברה המגישה הצעה למכרז.
   3. **"הקבלן"/"הספק"/"הזוכה"** - המציע הזוכה במכרז לרבות נציגיו, עובדיו, שליחיו ומורשיו המוסמכים.
   4. **"המנהל"/"המנהל מטעם המזמין"** - מהנדס המזמין ו/או סמנכ"ל הכספים של המזמיןו/או מיופה כוחם, האחראים על פיקוח אחר פעילות הספק.
   5. **"השירותים" –**

עבודות פיתוח, שדרוג ושיקום תשתיות המים של התאגיד

תחזוקת תשתיות המים והביוב של התאגיד

הכל כמפורט במסמכי המכרז ובמפרט.

* 1. **"ימי עבודה"** – יום א' עד יום ו' ללא שבתות וחגים.

1. **כללי** 
   1. המזמין מעוניין לקבל ממצעים העומדים בתנאי הסף הצעות לעבודות פיתוח, שדרוג, שיקום ותחזוקת תשתיות מים וביוב.
   2. מהות המכרז הינו לבחור בעד 2 קבלני ביצוע אשר עמם ייחתם חוזה מסגרת במהלכו המזמין יוציא הזמנות עבודה מעת לעת לזוכים בהתאם לשיקול דעתו וצרכיו.
   3. הקבלנים הזוכים יבצעו את העבודות עבור המזמין בהתאם לתנאי החוזה על נספחיו.
   4. **עבודות פיתוח, שדרוג ושיקום תשתיות המים של התאגיד** 
      1. **עבודות הפיתוח כוללות גם שדרוג, חידוש שיקום קווים באמצעות טכנולוגיות ניפוץ ושרוול.**
      2. **העבודות נשוא המכרז מורכבות מעבודות בהיקפים שונים, קטנות וגדולות כאחד, בהתאם לצרכי המזמין.**
      3. **על המציעים במכרז לקחת בחשבון כי יידרשו לבצע מגוון עבודות כאשר המזמין אינו מתחייב למתן עבודות בעלות אופי מסוים או בהיקפים כלשהם.** חוזה המסגרת אשר ייחתם בין המזמין ובין המציעים הזוכים, אינו מאפיין סוג או עבודה ייחודית, או היקף עבודה, כי אם מגוון של עבודות אפשריות.
      4. חוזה המסגרת יורכב מהחוזה המצורף למכרז זה, ממפרטים טכניים ומחירון ומכל מסמכי המכרז לרבות שאלות ההבהרה אשר יצורפו להליך ההצעות.
      5. עבודות פרטניות יימסרו על-ידי המזמין לזוכים במסגרת של הזמנות עבודה, בפרוצדורה הקבועה בחוזה. לא תבוצענה עבודות מכח החוזה ללא הזמנת עבודה מאושרת. הפקת הזמנות עבודה במסגרת החוזה מותנית בקיומו של תקציב, והמזמין שומר לעצמו הזכות שלא להנפיק הזמנות עבודה.
      6. המזמין ימסור לזוכה ביצוען של עבודות מסוגים שונים ובכמויות משתנות לפי הצורך וכראות עיניו, קטנות כגדולות, וכן רשאי שלא להזמין כלל ביצוען של העבודות הנזכרות בכתב הכמויות. כל אחד מהזוכים מתחייב לזמינות מלאה לטובת המזמין. על הזוכים להיות מוכנים לביצוע כל עבודה שתוטל עליהם בהתאם ללוח הזמנים שיקבע על ידי המזמין בהזמנות העבודה שיימסרו להם. סירוב של זוכה לביצוע עבודות כלשהן, לרבות עבודות בהיקף קטן ובמקומות מפוזרים בשטחי הרשויות אשר באחריות התאגיד, יחשב כהפרת החוזה, ומבלי לגרוע מכל סעד אחר העומד לרשותו לפי החוזה ולפי כל דין, המזמין יהיה רשאי לבטל את ההתקשרות עם הזוכה ואת זכייתו במכרז מסגרת זה.

**עבודות תחזוקת תשתיות במים והביוב של התאגיד**

* + 1. העבודה תכלול תיקון, בהיקפים שונים, עקב פרצים ותקלות, מכל סוג שהוא ולא משנה מה הסיבות שתרמו לפרצים אלה, ברשת המים והביוב. טיפול מהיר ומקצועי, בתלונות בקשר לשיבושים ברשתות המים והביוב, איתור מקור נזילה או הפיצוץ ע"י חפירה ו/או באמצעות מכשור אלקטרוני ובכל דרך אחרת, במקרים שמקור הנזילה אינו ידוע, יהיה תוך הסתייעות בחפירות גישוש ובמיפוי רלוונטי, החזרת המצב לקדמותו, לאחר תיקון התקלה, ע"י מילוי החפירה, תיקון אספלט ו/או ריצוף אבן מדרכה, אספקת חומרים ופינוי פסולת. במקרים, אשר מסיבות בלתי צפויות, זמן תיקון התקלה מתארך, הקבלן הזוכה יפעל עפ"י הוראות המזמין, להצבת מכלי מים, במקומות המתאימים, לאספקת מים, למניעת נזקים לצרכן.
    2. העבודות יכללו פתיחת סתימות בצנרת ביוב ,שטיפת מערכת קיימת הכוללת קווי ביוב ותאי בקרה כולל ניקוי וצילום קווי ביוב ותאי בקרה, הוצאת שורשים ואבנים, ביקורת לשוחות בקרה לביוב, שאיבת תחנות שאיבה לביוב, מקלטים, בורות ספיגה, בורות רקב, בכל שטח אחריותו של התאגיד לרבות תשתיות ביוב בחצר מוסדות חינוך ועירייה, בכל קוטר צנרת ובכל עומק, כולל שימוש בבלוני אטימה, ביצוע מעקף, ע"פ הנחיות מהנדס התאגיד.
    3. עבודות לאחזקה מונעת, ככל ואלו יידרשו יבוצעו עפ"י תוכניות עבודה, שיוכנו ע"י הקבלן הזוכה, בשיתוף עם המזמין ובאישורו. התוכניות תכלולנה תקופות ביצוע, מיקומם ומספרם של השוחות, הקווים והאביזרים אשר יעברו טיפול מונע.
    4. **העבודות נשוא מכרז זה מורכבות מעבודות תחזוקה בהיקפים שונים, קטנות וגדולות כאחד, בהתאם לצרכי המזמין.**
    5. במסגרת החוזה נדרש הקבל הזוכה, לבצע עבודות בהתאם להזמנת עבודה או קריאות שירות כנדרש במכרז זה, בתחומי התאגיד כיום וכן כל שטח שייכלל בעתיד בתחום האחריות של המזמין.
    6. חוזה המסגרת יורכב מהחוזה המצורף למכרז זה, ממפרטים טכניים ומחירון ומכל מסמכי המכרז לרבות שאלות ההבהרה אשר יצורפו להליך ההצעות.
    7. המזמין ימסור לזוכה ביצוען של עבודות תחזוקה שונות ובכמויות משתנות לפי הצורך, קטנות כגדולות, וכן רשאי שלא להזמין כלל ביצוען של העבודות הנזכרות בכתב הכמויות. הזוכה מתחייב לזמינות מלאה לטובת המזמין. על הזוכה להיות מוכן לביצוע כל עבודה שתוטל עליו בהתאם ללוח הזמנים שיקבע על ידי המזמין בהזמנות העבודה שיימסר לו. סירוב של זוכה לביצוע עבודות כלשהן, לרבות עבודות בהיקף קטן ובמקומות מפוזרים בשטחי הרשויות אשר באחריות התאגיד, יחשב כהפרת החוזה, ומבלי לגרוע מכל סעד אחר העומד לרשותו לפי החוזה ולפי כל דין.
  1. **בכוונת המזמין לבחור במכרז זה עד שני (2) זוכים (להלן: "הזוכים") ביניהם יחולקו סך כל עבודות פיתוח, שדרוג ושיקום תשתיות המים של התאגיד**
  2. **מתוך שני הזוכים בכוונת המזמין להכריז על קבלן אחד לתחזוקת תשתיות המים והביוב של התאגיד**, במקרים בהם לא יינתן מענה לשביעות רצון התאגיד, רשאי התאגיד להפעיל ככל ויראה לנכון את קבלן מס 2 לעבודות אחזקה**.**
  3. בנוסף, בכוונת המזמין להכריז על "כשיר נוסף", אשר הפיכתו לזוכה במועד מאוחר למועד ההכרזה על הזוכים תהיה נתונה לשיקול דעת המזמין.
  4. המזמין ישאף לחלק את העבודה בין הזוכים בעבודות פיתוח, שדרוג ושיקום תשתיות המים של התאגיד באופן המתואר בסעיף 11 להלן. עם זאת, מובהר, כי המזמין אינו מתחייב לחלוקת העבודות באופן כזה או אחר בין הזוכים. בנוסף, בשים לב לכך שמדובר במכרז מסגרת בלבד, המזמין אף אינו מחויב למסור עבודות בהיקף כלשהו לזוכים, והזוכים יהיו מנועים מלהעלות כל טענה בנושא.
  5. הגשת הצעה למכרז זה כמוה כהצהרה כי המציע הביא בחשבון נתון זה בעת הגשת הצעתו.
  6. יובהר כי הפעלת קבלני משנה במסגרת ההתקשרות תהיה טעונה אישור של המזמין מראש ובכתב. **לא יאושר מסירה של עיקרי העבודות באופן קבוע לקבלן משנה,** על הזוכה להביא בחשבון כי בכל פרויקט שבכוונתו להעביר לקבלן משנה – עליו לקבל אישור על כך מראש.
  7. מובהר ומודגש בזאת, כי המזמין איננו מעניק בלעדיות לזוכים לביצוע העבודות וכי שמורות לו כלל הזכויות על פי דין לבצע את העבודות בעצמו ו/או באמצעות אחרים, הכל לפי שיקול דעתו הבלעדי.
  8. החוזה המצורף להצעה זו, על נספחיו, מהווה חלק בלתי נפרד מהצעה זו. יש לראות את ההצעה ואת והחוזה המצורף לה, על נספחיו, כמסמך אחד המשלים זה את זה. בכל מקרה של סתירה בין נוסח הצעה זו לבין נוסח החוזה, הפירוש המיטיב עם המזמין הוא שיאומץ על ידי הצדדים.

1. **לוח זמנים**

* 1. המועד האחרון להגשת ההצעה: לא יאוחר מיום **22.7.2025** עד השעה 12:00 בדיוק (להלן:"**המועד האחרון להגשת ההצעה**").
  2. המועד האחרון להגשת בקשה להבהרות: **17/7/2025** **בשעה: 12:00.**
  3. **המזמין רשאי לשנות כל אחד מהמועדים המפורטים לעיל, ובכלל זה לדחות את המועד האחרון להגשת ההצעות, כל עוד לא חלף מועד זה. הודעה בדבר דחייה כאמור תימסר לכל מי שנרשם כמשתתף על-ידי נציג המזמין.**

1. **תנאי סף להשתתפות במכרז**

על המציע לעמוד בעצמו בכל תנאי הסף – לא תותר עמידה בתנאי הסף בדרך של הסתמכות על עמידת צד שלישי כלשהו בתנאי הסף, גם אם הצד השלישי הוא תת ארגון של המציע או עובד או קבלן משנה של המציע או חברה שלובה במציע או קשורה במציע.

רשאי להגיש הצעה כל אדם או גוף אשר במועד האחרון להגשת ההצעות יעמוד בכל התנאים המצטברים שלהלן:

* 1. המציע הינו עוסק מורשה. מציע שהוא תאגיד יהיה רשום כדין בישראל.
  2. המציע מנהל ספרים כנדרש בחוק עסקאות גופים ציבוריים, תשל"ו-1976.
  3. המציע רשום בפנקס הקבלנים לפי חוק רישום קבלנים לעבודות הנדסה בנאיות, תשכ"ט-1969, בסיווג 260 ב 3 לפחות **וגם** בסיווג 200 ג- 1 לפחות.

* 1. למציע ניסיון בביצוע פרויקטים של מערכת המים וגם מערכת הביוב, על פי התקשרות בינו כקבלן מסגרת ראשי לבין תאגיד מים וביוב המספק שירותים ליישוב של 50,000 תושבים לפחות, לתקופה של לפחות 36 חודשים רצופים מתוך 5 השנים האחרונות עד למועד פרסום המכרז, כאשר באותם חודשים ביצע עבודות פרויקטים של מערכת המים ומערכת הביוב שהיקפן הכספי הכולל לא פחות מ-7 מיליון ₪ (לא כולל מע"מ) בכל שנה.

* 1. למציע ניסיון בביצוע עבודות אחזקה שוטפת של מערכת הביוב (פתיחת סתימות וגם שטיפת קווים וגם שאיבת שפכים) (להלן: "עבודות אחזקת ביוב שוטפת"), על פי התקשרות בינו כקבלן ראשי לבין תאגיד מים וביוב המספק שירותים ל150,000 תושבים לפחות, לתקופה של לפחות 36 חודשים מתוך 5 השנים האחרונות עד למועד פרסום המכרז, כאשר באותם חודשים היקפן הכספי הכולל של עבודות אחזקת הביוב השוטפת לא פחת מ1,000,000 ₪ (לא כולל מע"מ) בכל שנה.

לצורך תנאי סף זה בלבד (עבודות אחזקת ביוב שוטפות) – ניתן להציג קבלן משנה שביצע עבודות אלה, על פי הסכם בין קבלן המשנה לבין תאגיד המים והביוב, על פי אותן דרישות (מס' תושבים, תקופה והיקף כספי), וזאת בתנאי שצורף להצעה הסכם בין המציע לבין קבלן המשנה, לפיו קבלן המשנה מתחייב לבצע את עבודות האחזקה השוטפת של מערכת הביוב על פי הוראות ההסכם, ככל שהמציע זוכה במכרז, וזאת לכל תקופת ההתקשרות (כולל אופציות).

* 1. המציע הגיש ערבות הצעה על סך **150,000 ₪** להבטחת הצעתו במכרז בנוסח **מסמך א'4** בדיוק ובהתאם להוראות סעיף ‎5.14 להלן.
  2. המציע שילם בקביעות בשנה האחרונה שכר לכל עובדיו, כמתחייב מדיני העבודה, צווי הרחבה, ההסכמים הקיבוציים וההסכמים האישיים, ככל שהם חלים עליו, ובכל מקרה לא פחות משכר מינימום ותשלומים סוציאליים כחוק.
  3. לא נכללה בדוחות הכספיים המבוקרים האחרונים של המציע 'אזהרת עסק חי' או 'הערת עסק חי'.
  4. המציע או מי מטעמו ובכלל זה בעלי מניות ו/או עובדים ו/או מנהלים לא הורשעו וגם לא מתנהלת כנגדם חקירה פלילית מתחום טוהר המידות בעניין/בנושא/בתחום שהיה באחריותם או באחריות מי מטעמם.
  5. **ניקוד איכות מזערי** - התאגיד יעניק להצעות שיעמדו בתנאי הסף המפורטים לעיל ציון איכות, בהתאם לקריטריונים המפורטים בסעיף ‎10.2 להלן, ותפסול הצעות שניקוד האיכות שלהן יהיה נמוך מ - 70 נקודות (להלן: "**ציון איכות מזערי**").

1. **מסמכים נדרשים להוכחת עמידה בתנאי הסף שעל המציע לצרף להצעתו**

כל מציע ימלא ויחתום על ידי מורשי החתימה מטעם המציע, ויגיש למזמין נוסח של הצעתו שיכלול את המסמכים והמידע שלהלן להוכחת תנאי הסף הרשומים לעיל:

* 1. אישור על רישום המציע כעוסק מורשה.
  2. העתק תעודת התאגדות של המציע.
  3. יש לצרף את האישורים שלהלן לפי **חוק עסקאות וגופים ציבוריים, תשל"ו- 1976:**
     1. אישור מפקיד שומה מורשה, מרואה חשבון או מיועץ מס, המעיד על ניהול פנקסי חשבונות ורשומות לפי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו- 1976.
     2. תצהיר מטעם המציע בנושא בדבר היעדר הרשעות בגין העסקת עובדים זרים ושכר מינימום, חתום ומאומת על ידי עורך דין ועל פי האמור בנספח א'3.
  4. לצורך הוכחת עמידת המציע בתנאי הסף ‎4.1 - ‎4.2 יספק המציע אישור רו"ח בנוסח נספח א'2 .
  5. לצורך הוכחת עמידה בתנאי הסף 4.3 יצרף המציע העתק רישום בפנקס קבלנים.
  6. לצורך הוכחת עמידה בתנאי הסף 4.4 יצרף המציע הצהרה על ניסיונו בהתאם לטבלת הניסיון שבנספח א'1.
  7. לצורך הוכחת עמידה בתנאי הסף 4.5 יצרף המציע הצהרה על ניסיונו בהתאם לטבלת הניסיון שבנספח א'1 וכן יצרף הסכם מול קבלן המשנה (ככל ורלוונטי)
  8. לצורך הוכחת עמידה בתנאי סף 4.6 יצרף המציע ערבות הצעה כנדרש בסעיף ‎5.14 להלן.
  9. לצורך הוכחת עמידה בתנאי סף 4.7 יצרף המציע אישור בנוסח נספח א'3 וא'6.
  10. לצורך הוכחת עמידה בתנאי סף 4.8 יצרף המציע אישור רו"ח בדבר העדר הערת 'עסק חי', על פי נספח א'5 למכרז זה. יצוין כי ניתן להמציא אישור רו"ח הממוען למציע ולא למזמין, ובלבד שיישמר נוסחו של הנספח.
  11. לצורך הוכחת עמידה בתנאי סף ‎4.9 יצרף המציע תצהיר בדבר אי מעורבות באירוע תחת חקירה פלילית מתחום טוהר המידות בנוסח נספח א'7 **.**
  12. המציע יצרף את כלל הנספחים למכרז זה כשהם מלאים, חתומים ו/או מאומתים על ידי רו"ח ו/או עו"ד (בהתאם לדרישה) ומעידים על מלוא הניסיון הנדרש מהמציע בהתאם לדרישות הסף ובהתאם לקריטריונים לדירוג האיכות.
  13. כל מסמכי ההבהרות ו/או העדכונים ו/או השינויים שישלחו למציעים במסגרת המכרז, ככל שיהיו כאלה, חתומים על ידי המציע.

**כל המסמכים המפורטים לעיל יהוו חלק בלתי נפרד ממסמכי המכרז וחוזה ההתקשרות במסגרתו.**

* 1. **ערבות ההצעה** שתוגש תהיה ערבות אוטונומית מקורית בסך של 150,000 ₪ (מאה וחמישים אלף שקלים חדשים) ובתוקף עד ליום **31/10/2025**  בדיוק, שהוצאה על ידי בנק ישראלי או על ידי חברת ביטוח ישראלית שברשותה רישיון עסק לעסוק בישראל בביטוח על פי חוק הפיקוח על עסקי הביטוח התשמ"א-1981, לפקודת החברה בנוסח הערבות המצורף כ**מסמך א'(4)** למסמכי המכרז בדיוק, וזאת להבטחת הצעת המציע במכרז. הנערב לפי כתב הערבות יהיה המציע בלבד.

מובהר כי ועדת המכרזים תהא רשאית לדרוש הארכת תוקף הערבות לתקופה נוספת והמציע יאריך את תוקף הערבות עפ"י הדרישה. אי-הארכת הערבות כנדרש תהווה, כשלעצמה, עילה לפסילת הצעת המציע.

ועדת המכרזים ו/או החברה יהיו רשאיות לדרוש את פירעון הערבות, כולה או חלקה, בין היתר, במקרים הבאים:

כל אימת שהמציע יחזור בו מהצעתו לאחר חלוף המועד האחרון להגשת הצעות, בכל דרך שהיא.

כל אימת שהמציע ינהג במהלך המכרז בתכסיסנות או בחוסר ניקיון כפיים.

כל אימת שהמציע ימסור לוועדת המכרזים מידע מוטעה או מידע מהותי לא מדויק.

כל אימת שלאחר שנבחר כזוכה במכרז, המציע לא פעל על פי ההוראות הקבועות במכרז שהן תנאי מוקדם להתקשרות.

כל אימת שהמציע, ככל שזכה במכרז, נמנע מלחתום על החוזה בתוך 14 ימים ממועד הכרזה על זכייתו במכרז.

מובהר, כי אין באמור כדי לגרוע מזכותה של החברה לפיצוי בגין כל נזק ו/או הפסד שיגרמו לה עקב התנהלות כאמור מצד מציע.

משתתף שהצעתו לא זכתה, ערבותו תוחזר לו בדואר רשום לכתובת שיציין המציע בשולי הצעתו.

1. **הבהרות ושינויים במסמכי המכרז**
   1. המזמין רשאי, בכל עת, להכניס במסמכי המכרז הבהרות, שינויים ותיקונים, מכל מין וסוג שהוא, ו/או לשלוח למציעים מסמך הבהרות ו/או מידע נוסף ו/או דרישות או הוראות נוספות לאלו המפורטות במסמכי המכרז (להלן: "**הבהרות**"), וזאת בהתאם לשיקול דעתו הבלעדי, בין ביוזמתו, בין בהתאם לדרישות הרשויות המוסמכות ובין בתשובה לשאלות הבהרה של מציעים שיופנו אליו בכתב. השינויים והתיקונים כאמור, יהוו חלק בלי נפרד מתנאי המכרז והם יובאו בכתב לידיעתם של רוכשי המכרז. היה ועל פי שיקול דעתו הבלעדי של המזמין, שינוי או תיקון כאמור מחייבים מתן זמן היערכות נוסף למציעים, יידחה המועד להגשת ההצעות בהתאם לקביעת המזמין.
   2. שאלות הבהרה בקשר עם מסמכי המכרז ניתן יהיה להעביר עד המועד האחרון כמופיע בסעיף ‎3.2 לעיל, באמצעות דוא"ל tenders@palgey-sharon.co.il בנושא המייל יש לציין *"פניה לקבלת הבהרות למכרז פומבי מס' 13/2025".* באחריותם הבלעדית של המציעים לוודא טלפונית קבלת שאלותיהם בטלפון: 074-7029832
   3. שאלות ההבהרה תוגשנה בקובץ word בלבד ובמבנה הבא:

| **מס' סידורי** | **הסעיף והעמוד לגביו מתייחסת השאלה** | **השאלה** |
| --- | --- | --- |
|  |  |  |
|  |  |  |

* 1. המזמין, על פי שיקול דעתו הבלעדי, יענה, עד למועד האחרון להגשת הצעות, לשאלות הבהרה של מציעים אשר יישלחו אליו בדוא"ל כאמור לעיל.מסמכי הבהרות, ככל שיהיו, יישלחו למציעים לכתובות הדוא"ל מהן תתקבלנה שאלות ההבהרה או לכתובת שתימסר במועד רישומו של המציע כמשתתף במכרז.
  2. אי קבלת תשובות מצד המזמין לשאלות הבהרה לא תהווה עילה להארכת המועד להגשת הצעות.
  3. המזמין יהא רשאי שלא להתייחס לפניות להבהרות ו/או השגות. לא התייחס המזמין לשאלות הבהרה עד למועד האחרון להגשת ההצעות יראו בכך דחיית פניית המציע.
  4. מסמכי ההבהרות, ככל שיהיו, יהוו חלק בלתי נפרד ממסמכי המכרז, ועל כל מציע לצרף את כל מסמכי ההבהרות להצעה כשהם חתומים על ידו.
  5. מובהר בזאת, כי המזמין אינו אחראי לכל פירוש ו/או הסבר שיינתנו למציעים בעל פה, ורק מסמכי הבהרות בכתב אשר יישלחו על ידי המזמין יחייבו אותו.
  6. במקרה של סתירה בין האמור במסמכי ההבהרות ובין מסמכי המכרז, יגבר האמור במסמכי ההבהרות. במקרה של סתירה בין מסמכי ההבהרות ובין עצמם, יגבר האמור במסמך ההבהרה המאוחר יותר.

1. **הצהרות הנדרשות מהמציע ומובנות מהשתתפותו**
   1. המציע מצהיר כי בהגשת הצעתו והשתתפותו במכרז, כמוה כהודעה ואישור, שכל  
      פרטי המכרז וההסכם ידועים ונהירים לו וכי הוא מסוגל למלא אחר ההתחייבויות  
      המפורטות במכרז ובהסכם.
   2. המציע מצהיר כי ידוע לו שכל טענה בדבר טעות או אי הבנה בקשר לפרט כלשהו או לפרטים כלשהם מפרטי המכרז ו/או ההסכם לא תתקבל לאחר הגשת הצעת המציע.
   3. המציע מצהיר כי ידוע לו שאין המזמין מתחייב לקבל את ההצעה הזולה ביותר או הצעה כל שהיא.
   4. המציע מצהיר כי ידוע לו כי אסור למציע למחוק ו/או לתקן ו/או לשנות את מסמכי המכרז. כל שינוי ו/או תוספת ו/או מחיקה ו/או תיקון שייעשו במסמכי המכרז או כל הסתייגות ביחס אליהם, בין על ידי שינוי או תוספת בגוף המסמכים ובין במכתב לוואי או בכל דרך אחרת, עלולים להביא לפסילת ההצעה.
   5. המציע מצהיר כי המחיר המוצע על ידו, כולל את כל העלויות הכרוכות, בייצור, אספקה, הובלה, הקמה, התקנה, אחריות, ביטוח, אחזקה, רישוי, אגרות, היתרים, תקנים, כ״א, ציוד, אמצעים וכל הוצאה אחרת הכרוכה ביישום תוצאות המכרז.
   6. המציע מצהיר, כי ידוע לו כי היה ויחליט המזמין כאמור שלא לבצע את השירותים ו/או לא לחתום על החוזה ו/או לא לבצעו, לא תהיה למשתתפים במכרז כל תביעה  
      ו/או דרישה ואו טענה מכל סוג שהוא.
   7. המציע מצהיר כי ידוע לו כי הוא יעמוד אחר הצעתו עד לתום הליכי המכרז, כל עוד לא הודיע המזמין על סיומם.
   8. על המציע לחתום על כל עמודי המכרז, וחתימתו מהווה אישור כי קרא והבין את האמור בהם.

בנוסף להצהרות במסמכי המכרז, יצרף המציע להצעתו, הצהרה חתומה, בנוסח המצורף **בפרק ב' – (להלן: ״הצהרת המציע״).**

1. **תקופת ההתקשרות והיקפה** 
   1. ההתקשרות עפ"י מכרז זה תהא בנוסח חוזה המסגרת המצ"ב (מסמך ג') על נספחיו, לתקופה של שנתיים, כאשר למזמין שמורה זכות הברירה להאריך את תקופת ההתקשרות, בשלוש (3) תקופות נוספות בנות 12 חודשים כל אחת או חלק מהן, עד לתקופה כוללת של חמש (5) שנים, עפ"י שיקול דעתה הבלעדי.
   2. מבלי לגרוע מהוראות ההסכם לרבות לעניין מתן הודעה מוקדמת להפסקת ההתקשרות, 6 החודשים הראשונים להתקשרות עם זוכה או השלמת עבודה אחת לפחות שהוטלה עליו במסגרת חוזה המסגרת (לפי המאוחר מבין השניים) יהוו תקופת ניסיון, אשר בסופה (או במהלכה) יהיה המזמין רשאי (מבלי לגרוע מכל סעד אחר העומד לרשותו לפי החוזה ולפי כל דין) להודיע לזוכה, בהודעה של 14 יום מראש, על ביטול ההתקשרות עמו וביטול זכייתו במכרז מסגרת זה, באם, על פי שיקול דעת המזמין אותו זוכה לא עמד בהתחייבויותיו על פי החוזה לשביעות רצון המזמין.
   3. מובא בזאת לידיעת המציעים כי אומדן היקף עבודות הפיתוח המוערך לביצוע לכל שנת התקשרות (לכל הזוכים) עומד על כ – 15 מיליון ₪.

היקף עבודות התחזוקה לביצוע לכל שנת התקשרות עומד על כ – 5 מיליון ₪.

(להלן: "**האומדן**")

* 1. **למען הסר ספק מדובר באומדן בלבד ואין המזמין או מי מטעמו מתחייבים לממש את האומדן כולו או חלקו. ההחלטה לגבי מימוש העבודות והיקפן מסורה לשיקול דעתו הבלעדי של המזמין ובכפוף למגבלות תקציביות ותזרימיות הקיימות.**
  2. התשלום לקבלן יבוצע על בסיס ביצוע בפועל של העבודות וללא כל תלות באומדן היקפי העבודות ובהתאם לכך מוותרים הזוכים על כל טענה ו/או תביעה ו/או דרישה כנגד המזמין בעניין היקפי העבודות שיוזמנו על ידו.

1. **אופן הגשת ההצעות**
   1. על המציע להפקיד במסירה אישית את הצעתו, בהתאם לדרישות ותנאי המכרז, בצירוף כל מסמכי המכרז ונספחיו כשהם חתומים ומלאים כדבעי, במעטפה סגורה, בתיבת המכרזים שנמצאת במשרדי התאגיד , לא יאוחר מהמועד האמור בסעיף ‎3.1 לעיל.
   2. את ההצעות יש להגיש במסירה אישית לתיבת המכרזים שבמשרדי הנהלת המזמין ברחוב **התע"ש 11 קומה 2 כפר סבא**, לא תתקבלנה הצעות לאחר המועד האחרון להגשת הצעות האמור לעיל.

**הצעה שלא תימסר אישית לתיבת המכרזים עד למועד ולשעה האמורים תיחשב כאילו לא הגיעה במועד ולא תתקבל.**

* 1. המציע יגיש את הצעתו בתוך מעטפה סגורה עליה ירשם "מכרז פומבי מס**'** 13/2025" אשר בתוכה 2 מעטפות סגורות כמפורט להלן:
     1. **מעטפה ראשונה – עליה ירשם "מכרז מס'**13/2025 **– מסמכי המציע**" תכיל את כל מסמכי המכרז ונספחיו, מהודקים, אשר יוכנסו חתומים בידי המציע **ב-2 עותקים זהים כאשר עותק אחד הינו המקור ויסומן "מקור" ועותק שני הינו העתק של העותק המקורי ויסומן "העתק**".
     2. **מעטפה שניה – עליה ירשם " מכרז מס'** 13/2025**– הצעה"** תכלול את טופס הצעת המחיר של המשתתף במכרז המסומנת כפרק ג' - הצעת המחיר למסמכי המכרז, כשהיא חתומה ומלאה כדבעי.
  2. על המציע לחתום על כל עמודי המכרז באמצעות מורשי החתימה מטעמו, וחתימתו מהווה אישור כי קרא והבין את האמור בהם. כמו כן, על המציע לדאוג לאימות חתימות על ידי עו"ד ו/או רו"ח במקומות הנדרשים.
  3. כל ההוצאות מכל מין וסוג שהוא, הכרוכות בהכנת ההצעה למכרז ובהשתתפות במכרז ובכלל זה אגרות, רישיונות, אישורים ו/או כל תשלום אחר אותו חייב לשלם המציע, בין בגין המכרז ובין בגין פעילותו הקשורה למכרז תחולנה על המציע, והן לא יוחזרו לו מכל סיבה שהיא.
  4. הצעת המחיר בפרק ד'תכלול את מלוא התמורה אותה מבקש לעצמו המציע ובכלל זה גם בגין השירותים, הפעולות, ההוצאות וכוח האדם הדרוש לביצוע השירותים, כמפורט במסמכי המכרז.
  5. למען הסר ספק, המציע הזוכה יישא בכל ההוצאות הכרוכות בהכנת מסמכי המכרז להגשה וכל הדרוש בהתאם להוראות המכרז.
  6. ליד כל תיקון מחיר בהצעת המחיר, על המציע לחתום בחתימה וחותמת.
  7. אי הגשת הצעת מחיר ו/או אי השלמת מקום הטעון מילוי ו/או כל שינוי או תוספת שייעשו במסמכי המכרז או כל הסתייגות ביחס אליהם, בין על ידי שינוי או תוספת בגוף המסמכים ובין במכתב לוואי או בכל דרך אחרת, עלולים לגרום לפסילת ההצעה.
  8. ככל שלדעת המציע קיימים בהצעתו חלקים הכוללים סודות מסחריים או עסקיים (להלן: **"מידע סודי"**), שלדעתו אין לאפשר למציעים האחרים לעיין בהם, עליו לצרף להצעתו נספח המפרט את המידע הסודי האמור ואת הנימוקים שבגללם אין לאפשר למציעים האחרים לעיין בו. מציע שלא יצרף להצעתו נספח כאמור יחשב כמי שנתן את הסכמתו לכך שמציעים אחרים יהיו זכאים לעיין בהצעתו במלואה. צרף המציע להצעתו נספח כאמור לעיל, ייחשב הדבר כהסכמה מפורשת מצידו לכך שסוג המידע הסודי שפורט בנספח ייחשב כמידע סודי גם בהצעות של המשתתפים האחרים במכרז ולכן הוא מוותר מראש על זכותו לעיין באותו מידע בהצעותיהם. מובהר בזה כי ההחלטה האם יש במסמכי ההצעה "מידע סודי" כאמור הינה בכל מקרה לשיקול דעתה הבלעדי של ועדת המכרזים.
  9. אי הגשת הצעת מחיר או אי השלמת מקום הטעון מילוי או כל שינוי שייעשו במסמכי המכרז או כל הסתייגות ביחס אליהם, בין על ידי שינוי בגוף המסמכים ובין במכתב לוואי או בכל דרך אחרת, עלולים לגרום לפסילת ההצעה. במקרה של מילוי מחיר שונה ע"י מציע באחת משתי חוברות המכרז, יובא בחשבון המחיר הנמוך משניהם.

1. **קריטריונים לבדיקת ההצעה**
   1. **בדיקת עמידה בתנאי הסף ובדיקת הצעת המחיר**

**בדיקת התנאים המוקדמים (תנאי סף) –** כל הצעה תיבדק מול הדרישות המפורטות בסעיפים "תנאי סף להשתתפות במכרז" ו- "מסמכים נדרשים להוכחת עמידה בתנאי הסף שעל המציע לצרף להצעתו" (למעט תנאי הסף בעניין ניקוד איכות מזערי שיבחן כמפורט להלן). במידה וימצא כי חסרים פרטים או מסמכים ביחס לתנאי הסף, וועדת המכרזים תהא רשאית לשקול את האפשרות לבקש השלמת הפרטים, בכפוף להוראות הדין ביחס לפגמים טכניים ו/או מהותיים ולהוראות מסמכי המכרז. הצעה שבסופו של דבר יימצא, כי אינה עומדת בתנאי הסף, תיפסל ולא תידון כלל בשלבים הבאים.

* 1. **בדיקת איכות ההצעה (60% מהציון הסופי)**

אמות המידה המשניות לצורך מתן ניקוד בגין איכות ההצעה הן כדקלמן (סה"כ: 100 נקודות) –

* + 1. ותק בביצוע עבודות בתחום המים והביוב **(עד 5 נקודות)** – הניקוד יינתן בהתאם למועד הקמת החברה – עד 15שנים – 0 נקודות. מעל ל-15 שנים - 3 נקודות. מעל ל-20 שנים – 5 נקודות. הניקוד לא מצטבר.
    2. העסקת עובדים שכירים על ידי המציע שהם מנהלי עבודה, המחזיקים בתעודת מנהלי עבודה (**עד 10 נקודות**). העסקת עובד אחד בעל תעודה כאמור – 5 נקודות. העסקת 2 עובדים בעלי תעודה כאמור ומעלה – 10 נקודות. מובהר, כי הניקוד יינתן עבור עובדים שהועסקו על ידי המציע בטרם פרסום המכרז.
    3. העסקת עובדים שכירים על ידי המציע, שהינם מהנדס או הנדסאי (**עד 10 נקודות**). העסקת עובד אחד בעל תואר מהנדס או הנדסאי כאמור – 5 נקודות. העסקת 2 עובדים ומעלה בעלי תואר מהנדס או הנדסאי כאמור – 10 נקודות. מובהר, כי הניקוד יינתן עבור עובדים שהועסקו על ידי המציע בטרם פרסום המכרז.
    4. בעלות בכלי רכב, משנתון 2020 ומעלה, על פי רישיון על שם המציע בלבד/הסכם חכירה (**עד 20 נקודות**) –
    5. באגר, במשקל כולל של לפחות 20 טון – 5 נק' (ניקוד מקסימאלי בגין באגר אחד ומעלה).
    6. טרקטור (מחפרון אופני), במשקל כולל של 8.13 טון לפחות – 2.5 נקודות לכל טרקטור, ועד לניקוד מקסימלי של 5 נקודות בגין כל הטרקטורים שהוצגו.
    7. מיני מחפרון (מחפר זחלי זעיר), במשקלל כולל של 2.5 טון – 2.5 נקודות לכל מיני מחפרון, ועד לניקוד מקסימאלי של 5 נקודות עבור כל המיני מחפרון שהוצגו.
    8. "בובקט" (יעה אופני זעיר), במשקל כולל של 2.5 טון – 2.5 נקודות לכל בובקט ועד לניקוד מקסימאלי של 5 נקודות בגין כל הבובקט שהוצגו.
    9. מרחק מכתובת רשומה במרשם החברות של המציע או מסניפו הקרוב ביותר של המציע למשרדי המזמין   (**5 נקודות**) – עד 20 ק"מ – 5 נקודות. עד 40 ק"מ – 3 נקודות. מעל 40 ק"מ – אין ניקוד. (לצורך בדיקת הק"מ, יילקח ממוצע ק"מ הדרכים המהירות ביותר על פי בדיקה ב"גוגל מפות" בימי עבודה: א', ב', ג', ד', ה' בשעה : 12:00 בצהריים)
    10. בבעלות המשתתף מכונת ניפוץ להגדלת קוטר קווי הביוב או מכונת קידוח לביצוע הנחת קווים ללא חפירה בטרם פרסום המכרז – **10 נקודות.**
    11. מציע שמחזיק ב- 2 תעודות ISO לפחות, כאשר אחת מהן תעודת9001 ISO והשנייה ISO 45001 או תעודה ISO 14001בטרם פרסום המכרז – **5 נקודות.**
    12. התקשרות של המציע עם תאגיד מים וביוב, שבתחום אחריותו לפחות 150,000 תושבים, כאשר ההתקשרות הינה במכרז לביצוע עבודות שיקום ופיתוח מערכות מים וביוב,– **10 נקודות** ניקוד מקסימאלי (גם אם קיימות מספר התקשרויות).
    13. **ראיון** – **25 נקודות**

ועדת המכרזים תקיים ראיון עם המציע במועד שיקבע על ידה, ותנקד את המציע בהתאם לפרמטרים המפורטים להלן, ועפ"י הניקוד הקבוע בצדו של כל פרמטר:

* + - 1. ניסיון המציע בביצוע עבודות מים וביוב – **עד 6 נקודות**;
      2. התרשמות מכמות הצוותים ואנשי המקצוע שמעסיק המציע – **עד 5 נקודות;**
      3. ניסיון המציע בביצוע עבודות תחזוקה בתחום המים והביוב – **עד 5 נקודות;**
      4. התרשמות משיטת ניהול הבטיחות של המציע – **עד 5 נקודות;**
      5. התרשמות הוועדה מהמציע במסגרת הראיון – **עד 4 נקודות.**

כל חבר בוועדת המכרזים שישתתף בראיון ינקד את התרשמותו מהמשתתף בהתאם לפרמטרים המפורטים לעיל, ותבוצע סכימה של הציונים שיתן כל חבר וועדה כאמור לכל הפרמטרים. ציון המשתתף בקריטריון זה יהיה ממוצע של הציונים שניתנו לו על ידי כל חברי ועדת המכרזים שהשתתפו בראיון. למען הסר ספק מובהר כי אין חובה כי כל חברי ועדת המכרזים ישתתפו בראיון, ובלבד שאותם חברים ישתתפו בכל הראיונות לכל המציעים.

לראיון יתבקש להופיע גורם ניהולי מטעם המשתתף, והמשתתף יהא רשאי להתייצב לראיון עם אנשי צוות נוספים עפ"י בחירתו, לרבות אנשי צוות המיועדים לביצוע העבודות עבור התאגיד, אם המשתתף יוכרז כזוכה במכרז.

מובהר כי הראיון יכול שיעשה פרונטאלית ויכול שיעשה בהיוועדות חזותית, בהתאם לשיקול דעתו של התאגיד ועפ"י המצב הבטחוני במועד ביצוע הראיונות.

המשתתף יהיה רשאי להציג במהלך הראיון מצגת של לא יותר מ- 10 דקות אשר תפרט, לכל הפחות, את כלל הפרמטרים המפורטים בסעיפים 10.2.9.1 – 10.2.9.4 לעיל; ופרופיל כללי של המשתתף.

משתתף שלא יתייצב לראיון במועד שנקבע לכך, התאגיד יהא רשאית ליתן לו ציון אפס (0) בקריטריון זה ולחילופין לתאם לו מועד חדש לראיון, עפ"י שיקול דעתו הבלעדי של התאגיד.

**מובהר כי בסיום שלב זה יבחנו עמידת ההצעות בתנאי הסף לעניין ניקוד איכות מזערי, והצעות שלא יעמדו בתנאי הסף האמור יפסלו. ההצעות הנותרות יקראו "ההצעות הכשרות".**

* 1. **בדיקת הצעת מחיר של ההצעות הכשרות (40% מהציון הסופי)**

* + 1. המציע הזול ביותר יקבל את הניקוד הגבוה ביותר (100 נקודות), ויתר המציעים ינוקדו באופן יחסי אליו. יודגש, כי הציון יינתן על פי העלות למזמין (כלומר – ההפרש בין 100% לבין שיעור ההנחה המוצע), ולא על פי שיעור ההנחה בו נקב המציע.
    2. **ההנחה המקסימלית אותה ניתן להציע הינה 15%.**
  1. **בחירת ההצעה הזוכה** 
     1. ישוקלל ציון בדיקת איכות וציון בדיקת הצעת המחיר (קרי - ציון האיכות יוכפל ב- 60% וציון המחיר ב- 40%, ותבוצע סכימה של תוצאת המכפלות האמורות).
     2. בכוונת המזמין להכריז על עד שני (2) זוכים ("**הזוכים**") – אשר הצעותיהם תהיינה בעלות הציון הגבוהה ביותר (איכות ומחיר)– ובהתאם לפצל את הזכייה בין הזוכים כאמור בסעיף 11 להלן.
     3. **בנוסף, המציע בעל הציון הגבוה ביותר יוכרז גם כקבלן תחזוקת תשתיות במים והביוב של התאגיד.**
     4. במקרה של שוויון בין מציעים המועמדים לזכייה, יבחר המציע שזכה לציון הגבוה ביותר בראיון; ובמקרה של שוויון גם בציון הראיון יבחר המציע עפ"י שיקול דעתה של ועדת המכרזים או לפי הגרלה.

1. **חלוקת העבודה בין הזוכים בעבודות פיתוח, שדרוג ושיקום תשתיות המים של התאגיד**

באופן כללי, ומבלי שיהיה באמור להלן משום התחייבות, ככל יוכרזו על שני זוכים - המזמין ישאף לחלק את סך כל העבודות שיוענקו לזוכים לפי מכרז זה באופן הבא:

* 1. **המציע הזוכה הראשון** בדירוג יבצע כ-60% מסך כל העבודות שיבוצעו מכח ההתקשרות לפי מכרז זה **וזאת כתנאי במתן שירות תחזוקת תשתיות במים והביוב של התאגיד.**
  2. **המציע הזוכה השני** בדירוג יבצע כ-40% מסך כל העבודות שיבוצעו מכח ההתקשרות לפי מכרז זה (לא כולל עבודות התחזוקה שימסרו רק למציע הזוכה הראשון).
  3. בכוונת המזמין להכריז על "כשיר נוסף" – המציע אשר הצעתו תהא הבאה בתור במדרג לאחר הזוכים. ככל שהמזמין יעשה כן, יחולו לגבי הכשיר הנוסף ההוראות הבאות.
  4. מובהר כי הזוכים במכרז לא יהיו רשאים לשמש כקבלני משנה אחד של השני, לרבות הכשיר הנוסף.
  5. ככל שבמהלך תקופה של עד 6 חודשים ממועד ההכרזה על הזוכים יחליט המזמין להכריז על הכשיר הנוסף כזוכה, יהיה הכשיר הנוסף חייב להתקשר עם המזמין בהתאם להצעתו במכרז, ויחולו על הכשיר הנוסף הוראות סעיף 13 להלן. ככל המזמין יבקש להכריז על הכשיר הנוסף כזוכה לאחר חלוף תקופת 6 החודשים ממועד ההכרזה על הזוכים, יהיה הכשיר הנוסף רשאי לסרב לבקשת המזמין, ובמקרה כאמור יהיה המזמין רשאי, אך לא חייב, לפנות למציע הבא המדורג במכרז ולהציע לו להתקשר עמו לפי הצעתו במכרז.

על מנת להבטיח את מחויבות הכשיר הנוסף להוראות מכרז זה, ערבות ההצעה לא תושב לידי הכשיר הנוסף, והמזמין יהיה רשאי להוסיף ולהחזיק בה (ולצורך האמור גם לדרוש הארכתה) לתקופה של 6 חודשים ממועד הכרזת הזוכים.

יובהר כי החלטה על הכשיר הנוסף כזוכה שלישי הינה החלטה בלעדית של המזמין וללא צורך בהוכחת סיבה, חלוקת העבודה במקרה כאמור תתבצע על פי שיקולי המזמין ולזוכים 1 ו-2 לא יהיו טענות בנושא זה.

* 1. עוד מובהר בהקשר זה, כי למזמין שמור, בכל עת, שיקול הדעת המלא והבלעדי לקבל גם את ההחלטות הבאות:
     1. כי עבודות מסוימות, אף אם מבחינה מהותית הינן מסוג העבודות הכלולות במכרז זה, לא יימסרו לידי מי מן הזוכים, אלא יכללו במכרז נפרד או בהליך תחרותי אחר כלשהו.
     2. כי עבודות מסוימות, אף אם מבחינה מהותית הינן מסוג העבודות הכלולות במכרז זה, לא יימסרו לידי איזה מן הזוכים, אלא יבוצעו על-ידי המזמין בעצמו ו/או על-ידי מי מטעמו (לרבות קבלן אחר אשר לא נטל חלק במכרז זה).
     3. כי יבוצעו הליכי תיחור נוסף בין הזוכים במכרז זה, כולם או חלקם בלבד, לרבות בהשתתפות גורמים נוספים שלא נטלו חלק במכרז זה ולא הוכרזו כזוכים בו, ביחס לעבודות ספציפיות אותם יבקש המזמין לבצע (להלן: "הליכי תיחור ספציפיים"). ככל שיוחלט כאמור בסעיף זה, יחול האמור להלן:
        1. כל זוכה שיוזמן ליטול חלק בהליך יהיה חייב להגיש הצעת מחיר מטעמו במענה להליכי התיחור הספציפיים, כאשר במסגרת זו יהיה מחויב, לכל הפחות, למחירים אותם הציע במסגרת הצעתו למכרז, אלא אם המזמין קבע אחרת.
        2. במקרה בו יימנע זוכה יותר מפעמיים מלהגיש הצעות במסגרת הליכי תיחור ספציפיים אליהם יוזמן על-ידי המזמין, יהיה המזמין רשאי, מבלי לגרוע מכל סעד אחר העומד לרשותו לפי החוזה ולפי כל דין, לבטל את ההתקשרות עמו וזכייתו במכרז מסגרת זה ו/או להימנע מלמסור לביצועו עבודות כלשהן.
        3. מובהר, כי הליכי התיחור הספציפיים יבוצעו על ידי המזמין לפי שיקול דעתו הבלעדי וצרכיו והם יכולים לכלול גם תיחורים דינאמיים, קביעת מדדי איכות מקצועיים וייחודיים לסוג העבודה הנדרשת (ככל שנדרש) בשילוב עם מחיר, קבלת הצעות מחיר במעטפות סגורות, הליכים ממוכנים (אינטרנטיים), קבלת הצעות מחיר בדוא"ל, בפקס או בכל דרך אחרת כולל בקשות לשיפור הצעות המחיר, הכל לפי שיקול דעתה של המזמין וצרכיו.
        4. לדחות את ביצוע העבודות, כולן או חלקן, למועד מאוחר יותר.
        5. להגדיל את היקף העבודות שיידרשו הזוכים, כולם או חלקם, לבצע מכוח המכרז ו/או להקטינן, בין היתר בהתחשב בתקציב שיעמוד לרשות המזמין.
        6. לבטל את המכרז ו/או את זכיית הזוכים, כולם או חלקם, בכפוף להוראות כל דין, ו/או לבטל מסירת עבודות כלשהן לידי מי מהזוכים.
        7. לפרסם מכרז/ים נפרדים ו/או נוספים לביצוע עבודות שהזמנתן בוטלה/נדחתה כמפורט לעיל.
     4. הוגדל/הוקטן היקף העבודות נשוא המכרז או שונה אופן חלוקת העבודות בין הזוכים, לרבות מצב בו הוחלט שלא למסור כלל עבודות לזוכים או למי מהם, או נדחה ביצוע המכרז ו/או העבודות ו/או חלק מהם, מכל סיבה שהיא – לא תהא למציע ו/או לזוכה (לפי העניין) כל תביעה ו/או טענה כלפי המזמין לפיצוי בגין האמור, אף אם יגרם לו נזק כלשהו.

1. **ביטוחי המציעים:**
   1. תשומת לב המציעים מופנית לדרישות החברה לקיום ביטוחים על ידי הקבלן שיזכה במכרז (להלן: "**דרישות הביטוח**" ו/או "**הוראות הביטוח**" ו/או "**הביטוחים הנדרשים**", בהתאמה).
   2. הקבלן הזוכה יידרש לעמוד בדרישות הביטוח כאמור בסעיף **12** זה לעיל ולהלן, לרבות בהתאם לתנאים המפורטים בפרקים העוסקים בביטוח שבחוזים המצורפים למכרז, לרבות אישורי קיום ביטוח והצהרת פטור מאחריות לנזקים.
   3. מגיש ההצעה מתחייב להביא לידיעת מבטחיו את דרישות והוראות הביטוח המפורטות לעיל ולהלן ואת מהות השירותים לפי מסמכי המכרז והחוזה במלואן ומצהיר בזאת כי קיבל ממבטחיו התחייבות לערוך עבורו את כל הביטוחים הנדרשים כמפורט לעיל ולהלן.
   4. מגיש ההצעה מתחייב לבצע את הביטוחים הנדרשים במסמכי המכרז ולהפקיד בידי החברה לא יאוחר ממועד תחילת ביצוע העבודות וכתנאי לתחילתן, את:
2. **נספח ד' 3 (א')** לחוזה **"אישור ביטוחי קבלן"** כשהוא חתום כדין על ידי מבטחי הקבלן.
3. **נספח ד' 3 (ב')** לחוזה "**הצהרת הקבלן פטור מאחריות לנזקים**", כשהיא חתומה כדין על ידי הקבלן.
   1. בנוסף להמצאת אישור ביטוחי הקבלן **(נספח ד' (3))** החתום כאמור, מתחייב הקבלן כי בכפוף לקבלת דרישה בכתב מהחברה (להלן: "**הדרישה**"), במקרה של גילוי נסיבות העלולות להביא לתביעה על פי הפוליסות ו/או על מנת לאפשר לחברה לבחון את קיום תנאי הביטוח שבהסכם, ימציא הקבלן לחברה בתוך 14 (ארבע עשר) ימים ממועד קבלת הדרישה העתקים מפוליסות הביטוח הנדרשות (להלן: "**מסמכי הביטוח**"). מוסכם בזה כי הקבלן ימציא לחברה את חלקי הפוליסות **המתייחסים להתקשרות נשוא מכרז זה בלבד** ומבלי שייחשפו נתונים מסחריים שאינם רלוונטיים לעבודות ו/או לשירותים נשוא מכרז זה.
   2. מובהר בזאת במפורש כי כל הסתייגות לגבי דרישות הביטוח יש להעלות במסגרת פניה להבהרות ובתוך המועד שנקבע לכך. לאחר הגשת ההצעה לא תקבלנה הסתייגויות לדרישות הביטוח.
   3. מובהר בזאת במפורש כי ככל שייערכו שינויים ו/או תועלינה הסתייגויות ביחס לאילו מהוראות הביטוח ו/או דרישות הביטוח ו/או לאיזה ממסמכי הביטוח שנמסרו על ידי הקבלן, החברה תתעלם מהן והנוסח המחייב הינו הנוסח שצורף למסמכי המכרז, ההסכם ונספחיהם.
   4. למען הסר ספק מובהר בזה, כי במקרה של אי המצאת איזה מאישורי הביטוח שעל הקבלן להמציא, חתום כדין על ידי מבטחי הקבלן (בנוסח הנדרש), החברה תהייה רשאית למנוע ממנו את מועד תחילת ו/או המשך ביצוען של העבודות ו/או אספקת הציוד ו/או מתן השירותים בשל אי הצגת איזה מהאישורים כנדרש.
   5. בנוסף ומבלי לגרוע מהאמור בסעיף **12.8** לעיל, מובהר בזה, כי במקרה של אי המצאת מי מנספחי אישור ביטוחי הקבלן, כאמור בסעיף **12.8** לעיל, תהא החברה רשאית לראות בקבלן כמי שהפר את ההסכם ו/או לבטל את זכייתו של הקבלן במכרז.
   6. יודגש כי בשלב הגשת ההצעות אין דרישה כי מסמכי הביטוח ייחתמו על ידי המבטחים אלא בחתימה וחותמת של המציע, המהווים אישור והצהרת המציע כי בדק עם מבטחיו ואין להם כל הסתייגות לגבי הנוסח, התנאים והכיסויים הביטוחיים הנדרשים.
4. **התחייבויות הזוכה**
   1. מציע, שהצעתו תתקבל ותוכרז כהצעה זוכה (להלן : "**הזוכה**") ותימסר לו הודעה בכתב על זכייתו, יהא עליו לחתום על ההסכם על כל נספחיו ולהחזירו למזמין, כשהוא חתום כדין, תוך 7 (שבעה) ימים מתאריך הודעת המזמין לזוכה בדבר זכייתו במכרז, וכן להמציא למזמין במעמד החזרת ההסכם החתום כאמור, ערבות בנקאית לביצוע החוזה- נספח ד' 2 (להלן: "**ערבות הביצוע**") ע"ס 500,000 ₪ (וערבות נוספת ע"ס 100,000 ₪ אם הזוכה נבחר גם לאספקת שירותי תחזוקה) ואישור קיום ביטוחים חתום כדין על ידי מבטחיו בהתאם לנוסח המפורט בחוזה. למציעים אשר לא זכו במכרז תישלח הודעה בכתב באשר לאי זכייתם.
5. **זכויות המזמין**
   1. המזמין רשאי להרחיב או לצמצם את היקף המכרז או לבטלו מסיבות ארגוניות, תקציביות או אחרות, וזאת גם לאחר שיוכרז על הזוכה במכרז, ללא צורך בנימוק החלטתו, ללא הודעה מוקדמת וללא כל פיצוי. במקרה זה תימסר הודעה מתאימה למציעים. למציעים לא תהא טענה ו/או תביעה כנגד המזמין בשל כך.
   2. המזמין יהא רשאי במהלך הבדיקה לדרוש מהמשתתפים פרטים ו/או מסמכים נוספים ו/או הבהרות נוספות ו/או השלמות לשביעות רצונו המלאה גם לאחר פתיחת ההצעות, לבקר במתקני המציע ו/או לזמן לראיון נוסף מי מהמצעים שימצא לנכון על פי שיקול דעתו הבלעדי, בין היתר על מנת לבחון את המשתתף, חוסנו הכלכלי, ניסיונו המקצועי והצעתו, במסגרת שיקוליו, כאמור. לא שיתף הקבלן פעולה ו/או לא המציא פרטים ו/או מסמכים כאמור, ייחשב כמי שסירב לעשות כן, והמזמין יהא רשאי לפסול את הצעתו.
   3. למזמין זכות לבצע סיור בבית העסק של המציע או בכמה מבתי העסק שלו לשם התרשמות וזאת בתיאום מראש עם המציע. כמו כן, למזמין זכות להזמין למשרדיו את המציע, לצורך היכרות עמו והתרשמות מניסיונו.
   4. המזמין יהא רשאי לפי שיקול דעתו המוחלט והבלעדי לפנות לממליצים או לקוחות של המציע, ולברר פרטים נוספים, והספק לא ימנע ולא תהיה טענה כלשהי למזמין.
   5. המזמין שומר לעצמו את הזכות שלא להתקשר עם מציע שאין לו המלצות וניסיון קודם לשביעות רצונו של המזמין.
   6. היה למזמין, אחרי עיון בהצעה, יסוד סביר לחשוד שכוונתו של מציע הייתה להוליך את המזמין שולל, על ידי שגיאות שנעשו במכוון, או על ידי תכסיסים בלתי הוגנים, רשאי המזמין, לאחר שנתן למציע הזדמנות להביא טענותיו, להחליט שלא לדון עוד בהצעת אותו מציע.
   7. המזמין אינו מתחייב לקבל את ההצעה הזולה ביותר או כל הצעה שהיא.
   8. המזמין שומר לעצמו את הזכות לבחור את ההצעה המעניקה לו את מירב היתרונות על פי אמות המידה שנקבעו במסמכי המכרז אבל אינו מתחייב לבחור בהצעה הזולה ביותר או כל הצעה שהיא ורשאי יהיה להחליט שלא להתקשר כלל, מטעמים תקציביים או אחרים. כמו כן, המזמין שומר לעצמו את הזכות לקבל את ההצעה כולה או חלק ממנה.
   9. בנוסף לאמור לעיל, המזמין שומר לעצמו את הזכות לפסול על הסף מציע אשר עבד בעבר עמו או עם רשות ו/או תאגיד ו/או גוף אחר כספק ונמצא כי לא עמד בסטנדרטים של השירות הנדרש, או שנוכח לדעת שכישוריו אינם מספיקים לפי שיקול דעתו, או שנמצא כי קיימת בעיה באמינותו או שקיימת לגביו חוות דעת שלילית בכתב על טיב עבודתו. או לחלופין מציע אשר הגיש הצעה למכרז קודם של המזמין ונמצא כי הגיש הצעה או הצהרה שקרית. במקרים אלה תינתן למציע זכות טיעון בכתב או בעל פה לפני מתן ההחלטה הסופית, וזאת בכפוף לשיקול דעתו הבלעדי של המזמין.
6. **ביטול המכרז**
   1. המזמין שומר לעצמו את הזכות לבטל את המכרז ו/או לא לחתום על חוזה עם הזוכה במכרז, וזאת מכל סיבה שהיא ובהתאם לשיקול דעתו המלא, הסופי והמוחלט.
   2. היה ובוטל המכרז לאחר שהוכרז בו זוכה, המציע הזוכה יהיה זכאי להחזר כל התשלומים בגין הגשת ההצעה למכרז, וזאת בלבד.
   3. מוסכם ומוצהר בזאת על ידי המציע, כי החזר התשלומים המתואר לעיל, כלפי המציע הזוכה, יהווה סילוק סופי ומלא בכל עניין הקשור למכרז והנובע הימנו, בין במישרין ובין בעקיפין.
7. **תחום השיפוט** 
   1. סמכות השיפוט הייחודית והבלעדית לדון בכל עניין הקשור בהליך המכרז ו/או הנובע ממנו ובכל סכסוך משפטי שעילתו מכרז זה, בין אם טרם נקבע זוכה ובין אם נקבע זוכה בו, תהא מסורה לבית משפט השלום בכפר סבא או לבית המשפט המחוזי מרכז, בהתאם לסמכותם העניינית.

**בכבוד רב,**

**פלגי שרון בע"מ**

## נספח א'1 - דף מידע ארגוני

**נספח זה ימולא על ידי המציע ויצורף להצעתו**

1. שם המציע : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר רישום ברשם החברות : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת משרד רשום (בהתאם לרשום ברשם החברות במועד פרסום המכרז) :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספרי טלפון : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

נייד : \_\_\_\_\_\_\_\_\_\_\_\_\_\_\_\_\_\_\_

מספרי פקסימיליה : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. עיסוק המציע : **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**
2. **אנשי מפתח**

פרטי המנהלים בעלי זכות חתימה (במידה והמציע הנו שותפות יש לציין את שמות השותפים):

| **שם** | **תחום התמחות / תפקיד** | **שנות ותק במציע** |
| --- | --- | --- |
|  |  |  |
|  |  |  |
|  |  |  |

1. איש הקשר במכרז מטעמו של המציע הינו - שם \_\_\_\_\_\_\_\_\_\_\_\_\_ תפקידו אצל המציע \_\_\_\_\_\_\_\_\_\_\_\_\_\_\_, מס' טל' נייד : \_\_\_\_\_\_\_\_\_\_\_\_\_\_, דוא"ל :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ופניותיו מטעמנו, ככל שתהיינה, בכל הנוגע למכרז, והתשובות שתימסרנה לו על ידי המזמין תחייבנה אותנו.
2. **תצהיר הוכחת תנאי סף**

אני הח"מ, \_\_\_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_\_לאחר שהוזהרתי כי עלי להצהיר אמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בזאת בכתב כדלקמן:

הנני עושה תצהירי זה לצורך הגשתו לפלגי השרון בע"מ, במסגרת מכרז מס' 13/2025 לביצוע עבודות, פיתוח ,שדרוג ושיקום תשתיות מים וביוב(להלן: "**המכרז**").

אני משמש/ת בתפקיד \_\_\_\_\_\_\_\_\_\_\_\_\_\_\_\_\_\_\_ במציע \_\_\_\_\_\_\_\_\_\_\_\_\_\_\_\_\_\_\_\_ (להלן: "**המציע**"), ומוסמך/מוסמכת ליתן תצהיר זה בשם המציע. הנני מצהיר ומאשר כדלקמן.

* **מענה לנדרש בתנאי סף שבסעיף 4.4** 
  1. למציע ניסיון בביצוע פרויקטים של מערכת המים וגם מערכת הביוב, על פי התקשרות בינו כקבלן מסגרת ראשי לבין תאגיד מים וביוב המספק שירותים ליישוב של 50,000 תושבים לפחות, לתקופה של לפחות 36 חודשים רצופים מתוך 5 השנים האחרונות עד למועד פרסום המכרז, כאשר באותם חודשים ביצע עבודות פרויקטים של מערכת המים ומערכת הביוב שהיקפן הכספי הכולל לא פחות מ-7 מיליון ₪ (לא כולל מע"מ) בכל שנה.

| **מס"ד** | **שם הגוף המזמין** | **כמות תושבים ביישוב הגדול ביותר** | **שנים**  **(מ- עד-)** | **היקף פעילות שנתי בש"ח, לא כולל מע"מ** | **הסכם כקבלן מסגרת**  **כן/לא** |
| --- | --- | --- | --- | --- | --- |
| 1. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 2. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 3. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 4. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 5. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 6. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 7. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 8. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |

ניתן להוסיף שורות נוספות, יש לשים לב לבחינת האיכות שם נדרש להציג פרויקטים נוספים על מנת לזכות בניקוד המקסימלי.

יש לצרף דף ראשון ואחרון של הסכם המסגרת חתום ע"י המזמין

* **מענה לנדרש בתנאי סף שבסעיף 4.5**
  1. למציע ניסיון בביצוע עבודות אחזקה שוטפת של מערכת הביוב (פתיחת סתימות וגם שטיפת קווים וגם שאיבת שפכים) (להלן: "עבודות אחזקת ביוב שוטפת"), על פי התקשרות בינו כקבלן ראשי לבין תאגיד מים וביוב המספק שירותים ל150,000 תושבים לפחות, לתקופה של לפחות 36 חודשים מתוך 5 השנים האחרונות עד למועד פרסום המכרז, כאשר באותם חודשים היקפן הכספי הכולל של עבודות אחזקת הביוב השוטפת לא פחת מ1,000,000 ₪ (לא כולל מע"מ) בכל שנה.

\* שם קבלן המשנה לעבודות אחזקת ביוב שוטפות: \_\_\_\_\_\_\_\_\_\_\_\_

| **מס"ד** | **שם הגוף המזמין** | **כמות תושבים** | **שנים**  **(מ- עד-)** | **היקף פעילות שנתי בש"ח, לא כולל מע"מ** | **הסכם כקבלן מסגרת**  **כן/לא** |
| --- | --- | --- | --- | --- | --- |
| 1. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 2. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 3. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 4. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 5. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 6. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 7. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |
| 8. |  |  |  | שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪  שנת \_\_\_\_  \_\_\_\_\_\_\_ ₪ |  |

ניתן להוסיף שורות נוספות, יש לשים לב לבחינת האיכות שם נדרש להציג פרויקטים נוספים על מנת לזכות בניקוד המקסימלי.

יש לצרף דף ראשון ואחרון של הסכם המסגרת חתום ע"י המזמין

\*ניתן להציג קבלן משנה שביצע עבודות אלה, על פי הסכם בין קבלן המשנה לבין תאגיד המים והביוב, על פי אותן דרישות (מס' תושבים, תקופה והיקף כספי), וזאת בתנאי שצורף להצעה הסכם בין המציע לבין קבלן המשנה, לפיו קבלן המשנה מתחייב לבצע את עבודות האחזקה השוטפת של מערכת הביוב על פי הוראות ההסכם, ככל שהמציע זוכה במכרז, וזאת לכל תקופת ההתקשרות (כולל אופציות).

* **מענה לאמת מידה לניקוד איכות ההצעה שבסעיף 10.2.1**

וותק החברה: \_\_\_\_\_\_\_\_\_\_\_ שנים

יש לצרף עותק מרשם החברות

* **מענה לאמת מידה לניקוד איכות ההצעה שבסעיף 10.2.2**

העסקת עובדים שכירים שהם מנהלי עבודה, המחזיקים בתעודת מנהלי עבודה

כמות: \_\_\_\_\_\_\_\_\_\_

הניקוד יינתן עבור עובדים שהועסקו על ידי המציע בטרם פרסום המכרז.

להלן פירוט:

| **שם העובד** | **תפקיד בחברה** | **תאריך תחילת עבודה** | **שכיר**  **כן/לא** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

יש לצרף תעודות מנהל עבודה בתוקף

יש לצרף אישור רו"ח כי העובדים שלעיל אכן שכירים במציע טרם מועד פרסום המכרז

* **מענה לאמת מידה לניקוד איכות ההצעה שבסעיף 10.2.3**

העסקת עובדים שכירים שהינם מהנדסים או הנדסאים, המחזיקים בתעודות

כמות: \_\_\_\_\_\_\_\_\_\_

הניקוד יינתן עבור עובדים שהועסקו על ידי המציע בטרם פרסום המכרז.

להלן פירוט:

| **שם העובד** | **תפקיד בחברה** | **תאריך תחילת עבודה** | **שכיר**  **כן/לא** |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

יש לצרף אישור קבלת תואר ואישור עדכני בדבר רישומו כמהנדס רשום בפנקס המהנדסים והאדריכלים

יש לצרף אישור רו"ח כי העובדים שלעיל אכן שכירים במציע טרם מועד פרסום המכרז

* **מענה לאמת מידה לניקוד איכות ההצעה שבסעיף 10.2.4**

בעלות בכלי רכב **משנתון 2020** ומעלה על פי רישיון **על שם המציע בלבד/הסכם חכירה** במועד פרסום מכרז זה (לא ינוקד בעלות מסוג ליסינג ו/או שכירות), **יש לצרף עבור כל כלי רכב העתק רישיון על שם המציע בלבד.**

**באגר, במשקל כולל של לפחות 20 טון –**

כלי מס' 1 – תוצרת: \_\_\_\_\_\_\_ שנה: \_\_\_\_\_ שם הבעלים: \_\_\_\_\_\_\_ מס' רישיון: \_\_\_\_\_\_\_\_\_\_\_

**טרקטור (מחפרון אופני), במשקל כולל של 8.13 טון –**

כלי מס' 1 – תוצרת: \_\_\_\_\_\_\_ שנה: \_\_\_\_\_ שם הבעלים: \_\_\_\_\_\_\_ מס' רישיון: \_\_\_\_\_\_\_\_\_\_\_

כלי מס' 2 – תוצרת: \_\_\_\_\_\_\_ שנה: \_\_\_\_\_ שם הבעלים: \_\_\_\_\_\_\_ מס' רישיון: \_\_\_\_\_\_\_\_\_\_\_

**מיני מחפרון (מחפר זחלי זעיר), במשקל כולל של 2.5 טון –**

כלי מס' 1 – תוצרת: \_\_\_\_\_\_\_ שנה: \_\_\_\_\_ שם הבעלים: \_\_\_\_\_\_\_ מס' רישיון: \_\_\_\_\_\_\_\_\_\_\_

כלי מס' 2 – תוצרת: \_\_\_\_\_\_\_ שנה: \_\_\_\_\_ שם הבעלים: \_\_\_\_\_\_\_ מס' רישיון: \_\_\_\_\_\_\_\_\_\_\_

**"בובקט" (יעה אופני זעיר) , במשקל כולל של 2.5 ק"ג –**

כלי מס' 1 – תוצרת: \_\_\_\_\_\_\_ שנה: \_\_\_\_\_ שם הבעלים: \_\_\_\_\_\_\_ מס' רישיון: \_\_\_\_\_\_\_\_\_\_\_

כלי מס' 2 – תוצרת: \_\_\_\_\_\_\_ שנה: \_\_\_\_\_ שם הבעלים: \_\_\_\_\_\_\_ מס' רישיון: \_\_\_\_\_\_\_\_\_\_\_

* **מענה לאמת מידה לניקוד איכות ההצעה שבסעיף 10.2.5**

מרחק מכתובת רשומה במרשם החברות של המציע או מסניפו הקרוב ביותר למשרדי המזמין

כתובת רשומה של המציע ברשם החברות: \_\_\_\_\_\_\_\_\_\_\_\_\_\_\_\_\_\_

כתובת הסניף הקרוב ביותר של המציע למשרדי המזמין: \_\_\_\_\_\_\_\_\_\_\_\_\_\_\_\_\_\_\_\_\_

* **מענה לאמת מידה לניקוד איכות ההצעה שבסעיף 10.2.6**

צירוף רישיון/ אכסמכתא של רכישת הציוד (בטרם פרסום המכרז)

* **מענה לאמת מידה לניקוד איכות ההצעה שבסעיף 10.2.7**

תעודות ISO 9001 והשנייה ISO 45001 או תעודת ISO 14001 (בטרם פרסום המכרז).

* **מענה לאמת מידה לניקוד איכות ההצעה שבסעיף 10.2.8**

התקשרות של המציע עם תאגיד מים וביוב, שבתחום אחריותו לפחות 150,000 תושבים, כאשר ההתקשרות הינה במכרז לביצוע עבודות שיקום ופיתוח מערכות מים וביוב:

| **מס"ד** | **שם הגוף המזמין** | **כמות תושבים** | **שנים**  **(מ- עד-)** | **היקף פעילות שנתי ממוצע בש"ח, לא כולל מע"מ** | **הסכם כקבלן מסגרת**  **כן/לא** | **הסכם עבודות תחזוקה**  **כן/לא** | **הסכם עבודות פיתוח**  **כן/לא** |
| --- | --- | --- | --- | --- | --- | --- | --- |
| 1. |  |  |  |  |  |  |  |

יש לצרף דף ראשון ואחרון של הסכם המסגרת חתום ע"י המזמין

אני מצהיר כי זה שמי, זו חתימתי, ותוכן תצהירי אמת.

|  |
| --- |
| חתימת המצהיר |

**אישור עו"ד מסמך א'1**

אני הח"מ, עו"ד\_\_\_\_\_\_\_\_\_\_\_\_\_\_, מ.ר.\_\_\_\_\_\_\_\_\_, מרח'\_\_\_\_\_\_\_\_\_\_\_\_, מאשר/ת בזאת כי ביום\_\_\_\_\_\_\_\_\_\_\_\_ הופיע/ה בפני מר/גב' \_\_\_\_\_\_\_\_\_\_\_\_\_, שזיהה/זיהתה את עצמו/ה ע"י ת"ז מס' \_\_\_\_\_\_\_\_\_\_\_\_\_ / המוכר/ת לי באופן אישי ולאחר שהזהרתיו/ה כי עליו/ה להצהיר את האמת וכי הוא/היא יהיה/תהיה צפוי/ה לעונשים הקבועים לכך בחוק אם לא יעשה/תעשה כן, אישר/ה את נכונות התצהיר דלעיל וחתם/חתמה עליו בפני.

| **חותמת וחתימת עו"ד** |  | **תאריך** |
| --- | --- | --- |

## נספח א'2 - תצהיר וכתב התחייבות המציע

לכבוד

תאגיד פלגי השרון

א.ג.נ.

**הנדון: כתב התחייבות המציע מכרז פומבי** 13/2025לעבודות פיתוח, שדרוג, שיקום ותחזוקת תשתיות מים וביוב  **עבור תאגיד פלגי השרון**

אני הח"מ במכרז שבנדון \_\_\_\_\_\_\_\_\_\_\_\_\_\_\_\_\_\_\_\_\_\_\_\_ נושא ת.ז. \_\_\_\_\_\_\_\_\_\_\_\_\_\_\_\_\_, נושא במשרת \_\_\_\_\_\_\_\_\_\_\_\_\_\_\_\_\_\_ ב \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(להלן: "המציע")** ו- אני הח"מ במכרז שבנדון \_\_\_\_\_\_\_\_\_\_\_\_\_\_\_\_\_\_\_\_\_\_\_\_ נושא ת.ז. \_\_\_\_\_\_\_\_\_\_\_\_\_\_\_\_\_, נושא במשרת \_\_\_\_\_\_\_\_\_\_\_\_\_\_\_\_\_\_ במציע, לאחר שהוזהרתי/הוזהרנו כי עלי/נו להצהיר את האמת וכי אם לא אעשה/נעשה כן אהיה/נהיה צפוי/ים לעונשים הקבועים בחוק, מצהיר/ים בזאת כדלקמן:

1. המציע הינו עוסק מורשה. מציע שהוא תאגיד יהיה רשום כדין בישראל.
2. המציע מנהל ספרים כנדרש בחוק עסקאות גופים ציבוריים, תשל"ו-1976.

| **תאריך** |  | **חתימה וחותמת המציע** |
| --- | --- | --- |

**אישור עורך דין**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי אשר ברחוב \_\_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

תאריך מספר רישיון חתימה וחותמת

## נספח א'3 - תצהיר בדבר היעדר הרשעות בגין העסקת עובדים זרים ושכר מינימום

**תצהיר בדבר קיום חובות בעניין זכויות עובדים**

1. אני/ אנו הח"מ, \_\_\_\_\_\_\_\_\_\_\_\_\_\_\_\_\_ נושא/ת ת.ז. מספר\_\_\_\_\_\_\_\_\_\_\_\_\_\_\_ ו- נושא/ת ת.ז. מספר\_\_\_\_\_\_\_\_\_\_\_\_\_\_ לאחר שהוזהרתי/הוזהרנו כי עלי/עלינו לומר את האמת וכי אהיה/נהיה צפוי/ים לעונשים הקבועים בחוק אם לא אעשה/ נעשה כן, מצהיר/ים בזאת בכתב, כדלקמן:
2. אני/אנו בעל/י השליטה ב\_\_\_\_\_\_\_\_\_\_\_\_\_\_\_ ח.פ. \_\_\_\_\_\_\_\_\_\_\_\_\_\_\_\_ (להלן: "המציע"), המכהן/ מכהנים כמנהל המציע ומוסמך/ ומוסמכים ליתן תצהיר זה מטעם המציע בקשר עם מכרז פומבי מספר 13/2025 לעבודות פיתוח, שדרוג, שיקום ותחזוקת תשתיות מים וביוב עבור תאגיד פלגי השרון בע"מ (להלן: "המכרז").

**"**בעל שליטה**" – כמשמעותו בחוק הבנקאות (רישוי), תשמ"א – 1981.**

1. אני/אנו מצהיר/ים, כי המציע, בעל/י השליטה במציע ו/או חברות אחרות בבעלות בעל/י השליטה במציע מקיימים את חובותיהם בעניין זכויות עובדים על פי חוקי העבודה ועל פי צווי ההרחבה וההסכמים הקיבוציים הרלוונטיים לענף, לרבות חוקי העבודה להלן:
2. חוק שירות התעסוקה, תשי"ט – 1959.
3. חוק שעות עבודה ומנוחה, תשי"א – 1951.
4. חוק דמי מחלה, תשל"ו – 1976.
5. חוק חופשה שנתית, תשי"א – 1951.
6. חוק עבודת נשים, תשי"ד – 1954.
7. חוק שכר שווה לעובדת ולעובד, תשנ"ו – 1996.
8. חוק עבודת הנוער, תשי"ג – 1953.
9. חוק החניכות, תשי"ג – 1953.
10. חוק חיילים משוחררים (החזרה לעבודה), תש"ט – 1949.
11. חוק הגנת השכר, תשי"ח – 1958.
12. חוק פיצויי פיטורים, תשכ"ג – 1963.
13. חוק הביטוח הלאומי [נוסח משולב], תשנ"ה – 1995.
14. חוק הודעה לעובד (תנאי עבודה), תשס"ב – 2002.
15. כמו כן, אני/אנו מצהיר/ים, כי בשלוש השנים האחרונות המציע ו/או בעל/י השליטה במציע ו/או חברות אחרות בבעלות בעל/י השליטה במציע לא הורשע/ו בדין פלילי ו/או בפסק דין חלוט על פי חוקי העבודה המפורטים לעיל ו/או על פי צווי ההרחבה ו/או הסכמים קיבוציים הרלוונטיים לענף. וכי מינהל ההסדרה והאכיפה במשרד התמ"ת לא קנס את המציע, בעל/י השליטה במציע ו/או חברות אחרות בבעלות בעל/י השליטה במציעה בקנסות בגין הפרה של חוקי העבודה בשלוש השנים האחרונות שקדמו למועד האחרון להגשת הצעות למכרז.
16. **או**
17. כמו כן, אני/אנו מצהיר/ים, כי בשלוש השנים האחרונות המציע ו/או בעל/י השליטה במציע ו/או חברות אחרות בבעלות בעל/י השליטה במציע הורשע/ו בדין פלילי ו/או בפסק דין חלוט על פי חוקי העבודה המפורטים לעיל ו/או על פי צווי ההרחבה ו/או הסכמים קיבוציים הרלוונטיים לענף.
18. **יש לצרף תצהיר בכתב** בו יפורטו ההרשעות בדין פלילי של המציע, בעל/י השליטה במציע ו/או חברות אחרות בבעלות בעל/י השליטה בחברות אחרות בבעלות בעל/י השליטה במציע, וכן כל הקנסות שהושתו על מי מאלה על ידי מינהל ההסדרה והאכיפה במשרד התמ"ת, בגין ההפרה של חוקי העבודה בשלוש השנים האחרונות מהמועד האחרון להגשת ההצעות למכרז.
19. **[יש למחוק את הסעיף המיותר].**
20. **המציע יצרף אישור של מינהל ההסדרה והאכיפה במשרד הכלכלה בדבר ההרשעות והקנסות כאמור, או העדרם.**

זהו שמי/שמנו, וזו חתימתי/חתימתנו, ותוכן תצהירי/נו דלעיל הינו אמת.

| תאריך |  | שם פרטי ושם משפחה |
| --- | --- | --- |
| מספר תעודת זהות |  | תפקיד אצל המציע |
| כתובת |  | חתימה |

**אישור עו"ד**

אני הח"מ, עוה"ד\_\_\_\_\_\_\_\_\_\_\_\_\_\_\_\_, מאשר/ת בזאת ,כי ביום\_\_\_\_\_\_\_\_\_\_\_\_ הופיע בפני מר/גב'\_\_\_\_\_\_\_\_\_\_\_\_\_\_\_ נושא/ת ת.ז. מספר\_\_\_\_\_\_\_\_\_\_\_\_\_\_ ו- מר/גב'\_\_\_\_\_\_\_\_\_\_\_\_\_\_\_\_ נושא/ת.ז. מספר\_\_\_\_\_\_\_\_\_\_\_\_\_\_\_\_ ולאחר שהזהרתיו/ הזהרתי אותם, כי עליו/עליהם לומר את אמת, וכי יהיה/יהיו צפוי לעונשים הקבועים בחוק אם לא יעשה/ יעשו כן, אישר/ו את נכונות הצהרתו/ הצהרתם הנ"ל וחתם/ וחתמו עליה בפני. מר/גב'\_\_\_\_\_\_\_\_\_\_\_\_\_\_\_\_\_ ומר/גב'\_\_\_\_\_\_\_\_\_\_\_\_\_\_\_\_\_\_\_\_\_ מוסמך/מוסמכים לחתום על תצהיר זה בשם המציע וחתימתו/ חתימתם מחייבת את המציע.

| \_\_\_\_\_\_\_\_\_\_\_\_\_\_\_, עו"ד |
| --- |

**תצהיר בדבר העסקת עובדים זרים כדין ותשלום שכר מינימום**

אני/ אנו הח"מ, \_\_\_\_\_\_\_\_\_\_\_\_\_\_\_\_ נושא/ת ת.ז. מספר\_\_\_\_\_\_\_\_\_\_\_\_\_\_ ו- נושא/ת ת.ז. מספר\_\_\_\_\_\_\_\_\_\_\_\_\_\_ לאחר שהוזהרתי/הוזהרנו כי עלי/עלינו לומר את האמת וכי אהיה/נהיה צפוי/ים לעונשים הקובעים בחוק אם לא אעשה/ נעשה כן, מצהיר/ים בזאת בכתב, כדלקמן:

1. **אני בעל הזיקה במציע \_\_\_\_\_\_\_\_\_\_\_\_\_\_\_\_ ח.פ.\_\_\_\_\_\_\_\_\_\_\_\_\_\_\_\_ (להלן: "**המציע**" ו/או "**הקבלן**"), המכהן כמנהל המציע ומוסמך ליתן תצהיר זה מטעם המציע בקשר עם מכרז** למכרז פומבי מספר 13/2025 לעבודות פיתוח, שדרוג, שיקום ותחזוקת תשתיות מים וביוב עבור תאגיד פלגי השרון בע"מ **(להלן: "**המכרז**").**
2. **ההגדרות והמונחים לעניין תצהיר זה הינן על פי המפורט בחוק עסקאות גופים ציבוריים, תשל"ו – 1976, שחלקן מובאות להלן:**
3. **"**אמצעי שליטה**", "**החזקה**" ו"**שליטה**" – כמשמעותם בחוק הבנקאות (רישוי), התמ"א – 1981;**
4. **"**בעל זיקה**" – כל אחד מאלה:**
   1. חבר בני אדם שנשלט על ידי הקבלן;
   2. אם המציע הוא חבר בני אדם, אחד מאלה:
5. בעל השליטה בו;
6. חבר בני אדם שהרכב בעלי מניותיו או שותפיו, לפי הענין, דומה במהותו להרכב כאמור של הקבלן, ותחומי פעילותו של חבר בני האדם דומים במהותם לתחומי פעילותו של הקבלן;
7. מי שאחראי מטעם הקבלן לתשלום שכר עבודה;
   1. אם הקבלן הוא חבר בני אדם שנשלט שליטה מהותית – חבר בני אדם אחר, שנשלט שליטה מהותית בידי מי ששולט בקבלן;
8. **"**הורשע**" – בעבירה- הורשע בפסק דין חלוט, בעבירה שנעברה אחרי יום כ"ה בחשון תשס"ג (31 באוקטובר 2002);**
9. **"**חוק עובדים זרים**" – חוק עובדים זרים (איסור העסקה שלא כדין והבטחת תנאים הוגנים), התשנ"א – 1991;**
10. **"**חוק שכר מינימום**" – חוק שכר מינימום, התשמ"ז – 1987;**
11. **"**עבירה**" – עבירה לפי חוק עובדים זרים, או לפי חוק שכר מינימום;**
12. **"**שליטה מהותית**" – החזקה של שלושה רבעים או יותר בסוג מסוים של אמצעי שליטה בחבר בני אדם;**
13. **אני/ אנו מצהיר/ים, כי המציע, בעל הזיקה במציע, מתקיימת אחת מבין האפשרויות המפורטות להלן בסעיף זה:**
14. המציע ו/או בעל הזיקה במציע לא הורשעו בפסק דין חלוט בעבירה לפי חוק עובדים זרים בשנה שקדמה למועד חתימת התצהיר.
15. המציע ו/או בעל הזיקה במציע הורשעו בפסק דין חלוט בשתי עבירות או יותר לפי חוק עובדים זרים, אך במועד חתימת התצהיר חלפו שלוש שנים לפחות ממועד ההרשעה האחרונה.

[יש למחוק את המיותר].

1. **אני/אנו מצהיר/ים, כי המציע, בעל הזיקה במציע, מתקיימת אחת מבין האפשרויות המפורטות להלן בסעיף זה:**
2. **המציע ו/או בעל הזיקה במציע לא הורשעו בעבירה לפי חוק שכר מינימום.**
3. **המציע ו/או בעל הזיקה במציע הורשעו בעבירה אחת לפי חוק שכר מינימום, אך במועד חתימת תצהיר זה חלפה שנה לפחות ממועד ההרשעה.**
4. **המציע ו/או בעל הזיקה במציע ו הורשעו בשתי עבירות או יותר לפי חוק שכר מינימום, אך במועד חתימת התצהיר חלפו שלוש שנים לפחות ממועד ההרשעה האחרונה.**

[יש למחוק את המיותר].

1. **זהו שמי/שמנו, וזו חתימתי/חתימתנו, ותוכן תצהירי/נו דלעיל הינו אמת.**

| תאריך |  | חתימה |
| --- | --- | --- |

**אישור עו"ד**

אני הח"מ, עוה"ד\_\_\_\_\_\_\_\_\_\_\_\_\_\_\_\_, מאשר/ת בזאת ,כי ביום\_\_\_\_\_\_\_\_\_\_\_\_ הופיע בפני מר/גב'\_\_\_\_\_\_\_\_\_\_\_\_\_\_\_ נושא/ת ת.ז. מספר\_\_\_\_\_\_\_\_\_\_\_\_\_\_ ו- מר/גב'\_\_\_\_\_\_\_\_\_\_\_\_\_\_\_\_ נושא/ת.ז. מספר\_\_\_\_\_\_\_\_\_\_\_\_\_\_\_\_\_\_\_\_ ולאחר שהזהרתיו/ הזהרתי אותם, כי עליו/עליהם לומר את אמת, וכי יהיה/יהיו צפוי לעונשים הקבועים בחוק אם לא יעשה/ יעשו כן, אישר/ו את נכונות הצהרתו/ הצהרתם הנ"ל וחתם/ וחתמו עליה בפני. מר/גב'\_\_\_\_\_\_\_\_\_\_\_\_\_\_\_\_\_ ומר/ גב'\_\_\_\_\_\_\_\_\_\_\_\_\_\_\_\_\_\_\_\_\_ מוסמך/מוסמכים לחתום על תצהיר זה בשם המציע וחתימתו/ חתימתם מחייבת את המציע.

| \_\_\_\_\_\_\_\_\_\_\_\_\_\_\_, עו"ד |
| --- |

## נספח א'4 - ערבות בנקאית לקיום תנאי המכרז

לכבוד

פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ (

הנדון: **ערבות בנקאית**

על פי בקשת \_\_\_\_\_\_\_\_\_\_\_\_\_\_\_\_\_ מספר זיהוי \_\_\_\_\_\_\_\_\_\_\_\_\_\_\_\_\_ (להלן: "**המבקש**") אנו ערבים בזה כלפיכם לסילוק כל סכום עד לסך של **150,000** ₪ (מאה וחמישים אלף שקלים חדשים) וזאת בקשר עם השתתפות המבקש במכרז מס' 13/2025 ולהבטחת מילוי כל התחייבויות המבקש ע"פ תנאי המכרז.

אנו מתחייבים לשלם לכם כל סכום או סכומים עד לסך הנ"ל תוך 7 ימים מדרישתכם הראשונה בכתב שתגיע אלינו, מבלי להטיל עליכם לבסס או לנמק את דרישתכם בתהליך כלשהו או באופן כלשהו, או לדרוש את הסכום תחילה מאת המבקש בתביעה משפטית או בכל דרך אחרת ומבלי לטעון כלפיכם טענת הגנה כלשהי שיכולה לעמוד למבקש בקשר לחיוב כלשהו כלפיכם.

אתם תהיו רשאים לדרוש מאיתנו את תשלומו של הסכום הנ"ל בפעם אחת או במספר דרישות, שכל אחת מהן מתייחסת לחלק מהסכום הנ"ל בלבד, בתנאי שסך דרישותיכם לא יעלה הסך הכולל הנ"ל.

ערבות זו הינה בלתי חוזרת ובלתי תלויה ולא ניתנת לביטול.

ערבות זו ניתנת לחילוט על ידי כל אחד מהמוטבים על פיה.

ערבות זו תישאר בתוקפה עד 31.10.2025 ועד בכלל.

דרישה שתגיע אלינו אחרי 00.00.2025 לא תיענה.

לאחר יום 00.00.2025 ערבותנו זו בטלה ומבוטלת.

ערבות זו אינה ניתנת להעברה ולהסבה בכל צורה שהיא.

בכבוד רב

(בנק/חברת ביטוח)

## נספח א'5 - אישור רו"ח בדבר העדר הערת עסק חי

תאריך: \_\_\_\_\_\_\_\_\_

לכבוד

תאגיד פלגי השרון

א.ג.נ

**הנדון: אישור רו"ח בדבר הערת עסק חי**

לבקשתכם וכרואי החשבון של המציע הרינו לאשר כדלקמן:

* + - * 1. הננו משמשים כרואי החשבון של המציע משנת \_\_\_\_\_\_\_\_\_
        2. הדוח הכספי המבוקר האחרון של המציע לשנת \_\_\_\_\_\_\_\_ וכל הדוחות הכספיים הסקורים של המציע שנערכו לאחר מכן, שנסקרו על ידי, אינם כוללים הערה בדבר ספקות ממשיים לגבי המשך קיומו של המציע כ"עסק חי" (\*) או כל הערה דומה המעלה ספק בדבר יכולת המציע להמשיך ולהתקיים כ"עסק חי".
        3. ממועד החתימה על הדוח הכספי הנ"ל ועד למועד חתימתי על מכתב זה לא בא לידיעתי מידע על שינוי מהותי לרעה במצבו העסקי של המציע עד לכדי העלאת ספקות ממשיים לגבי המשך קיומו של המציע כ"עסק חי".

(\*) לעניין מכתבי זה" עסק חי" כהגדרתו בהתאם לתקן ביקורת מספר 570 של לשכת רו"ח בישראל.

ולראיה באתי על החתום:

**\_\_\_\_\_\_\_\_\_\_\_\_\_\_\_, רו"ח**

**(שם מלא, חתימה וחותמת)**

## נספח א'6 - תצהיר בדבר קיום תנאים סוציאליים

תאריך : \_\_\_/\_\_\_/\_\_\_\_

תאגיד פלגי השרון

א.ג.נ

**הנדון: תצהיר בדבר קיום תנאים סוציאליים**

אני הח"מ \_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

1. הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_ שהוא הגוף המבקש להתקשר עם תאגיד פלגי השרון במסגרת מכרז זה (להלן: "**המציע**"). אני מכהן כ\_\_\_\_\_\_\_\_\_\_\_\_\_\_\_ והנני מוסמך/ת לתת תצהיר זה בשם המציע.
2. הריני להצהיר כי המציע שילם בקביעות בשנה האחרונה שכר לכל עובדיו כמתחייב מדיני העבודה, צווי הרחבה, ההסכמים הקיבוציים וההסכמים האישיים, ככל שהם חלים עליו, ובכל מקרה לא פחות משכר מינימום ותשלומים סוציאליים כחוק וכי אם יזכה במכרז, המציע מתחייב לקיים את כל דיני העבודה במהלך כל תקופת ההתקשרות עם המזמין.
3. זה שמי, להלן חתימתי ותוכן תצהירי דלעיל אמת.

|  |  |  |
| --- | --- | --- |
| **תאריך** | **שם מלא של החותם בשם המציע** | **חתימה וחותמת המציע** |

**אישור עורך דין**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי אשר ברחוב \_\_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

תאריך מספר רישיון חתימה וחותמת

## נספח א'7 - תצהיר בדבר אי מעורבות באירוע תחת חקירה פלילית מתחום טוהר המידות

תאריך : \_\_\_/\_\_\_/\_\_\_\_

לכבוד

תאגיד פלגי השרון

א.ג.נ

**הנדון: תצהיר בדבר אי מעורבות באירוע תחת חקירה פלילית מתחום טוהר המידות**

אני הח"מ \_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי לעונשים הקבועים בחוק אם לא אעשה כן, מצהיר/ה בזה כדלקמן:

1. הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_ שהוא הגוף המבקש להתקשר עם תאגיד פלגי השרון במסגרת מכרז זה (להלן: "**המציע**"). אני מכהן כ\_\_\_\_\_\_\_\_\_\_\_\_\_\_\_ והנני מוסמך/ת לתת תצהיר זה בשם המציע.
2. המציע או עובדיו לא הורשעו וגם לא מתנהלת כנגדם חקירה פלילית מטוהר המידות בעניין/בנושא/בתחום שהיה באחריותם או באחריות מי מטעמם. מובהר שלעניין סעיף זה מציע וקבלן משנה לרבות בעל השליטה במציע או בקבלן המשנה (בהתאם), כהגדרת מונה זה בחוק הבנקאות (רישוי), תשמ"א-1981, לרבות חברות קשורות.

לצרכי סעיף זה אירוע יחשב אירוע בו מתקיימים כל התנאים המפורטים להלן:

1. אירוע אשר המעשה הפלילי בו מתקשר ו/או עוסק במישרין ו/או בעקיפין בסוג השירותים ו/או במתן השירותים נשוא המכרז ובעניין עבירה שמתחום טוהר המידות.
2. האירוע נמצא תחת חקירה פלילית או היה תחת חקירה פלילית.
3. אין מסמך רשמי המעיד על כך שהתיק עומד להיסגר ללא המלצה להעמיד לדין את המציע, ו/או מנהל המציע ו/או העובד או קבלן המשנה או בעל השליטה/בעל מניות.
4. לא נקבע לגבי אירוע כאמור על ידי בית משפט מוסמך כי המציע או העובד או הקבלן לא יכולים היו למנועו גם אם היו נוקטים בכל האמצעים המתחייבים על פי דין, הסכם ונוהג המקובל בתחום.
5. זה שמי, להלן חתימתי ותוכן תצהירי דלעיל אמת.

|  |  |  |
| --- | --- | --- |
| **תאריך** | **שם מלא של החותם בשם המציע** | **חתימה וחותמת המציע** |

**אישור עורך דין**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי אשר ברחוב \_\_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

תאריך מספר רישיון חתימה וחותמת

# פרק ב' - הצהרת המציע

לכבוד

תאגיד פלגי השרון (להלן: **"המזמין"**)

א.ג.נ.,

**הנדון: מכרז פומבי מס'** 13/2025לעבודות פיתוח, שדרוג, שיקום ותחזוקת תשתיות מים וביוב

אני הח״מ, לאחר שקראתי בעיון ובחנתי בחינה זהירה ויסודית את כל מסמכי המכרז, בין הכלולים בתיק המכרז ובין שאינם כלולים בו אך מהווים חלק בלתי נפרד הימנו, ולאחר שבדקתי ו/או ידועים לי כל הנתונים העובדתיים והמשפטיים הנחוצים לצורך הגשת הצעתי זו, מצהיר ומתחייב בזה כדלקמן:

1. הבנתי והנני מסכים מודע ומכיר את מהותה המקצועית של השירותים נשוא המכרז כולל נספחיו והנני מסכים לכל האמור במסמכי המכרז והצעתי זו מוגשת בהתאם ולא אציג כל תביעות ו/או דרישות ו/או טענות המבוססות על אי ידיעה ו/או אי הבנה והנני מוותר בזאת על טענות כאמור.
2. הנני מצהיר כי הבנתי את כל מסמכי המכרז כולל נספחיו וכי תנאי המכרז וכל הגורמים האחרים המשפיעים על ביצוע השירותים נשוא המכרז, ידועים ומוכרים לי. כמו כן הבנתי את שיטת ביצוע השירותים, ביקרתי ובחנתי את האתרים והמקומות להם יינתנו השירותים נשוא המכרז, התנאים והיקף העבודה לפיהם אצטרך לבצע את השירותים, ולקבל שכרי וכי בהתאם לכך קבעתי את הצעתי.
3. בדקתי, לפני הגשת הצעתי, את הנתונים העובדתיים והמשפטיים המתייחסים לביצוע השירותים, בהתאם לתנאי המכרז וההסכם על נספחיהם, וכן את כל הגורמים אשר יש ו/או עשויה להיות להם השפעה על הצעתי ו/או התחייבותי, לרבות בדיקת המשרדים, כח האדם וכיוצ"ב, ואין ולא תהיינה לי כל תביעות ו/או דרישות ו/או טענות המבוססות על אי ידיעה ו/או אי הבנה והנני מוותר בזאת מראש על טענות כאמור.
4. להבטחת קיום הצעתי הנני מצרף ערבות בנקאית ללא תנאי לטובת המזמין בנוסח המצורף  
   למסמכי המכרז צמודה למדד המחירים לצרכן הידוע האחרון במועד הגשת ההצעות למכרז, ותהא ניתנת למימוש במשך כל תקופה זו.
5. אני מצהיר בזאת כי:
6. הנני בעל הידע והמומחיות הדרושים למתן השירותים נשוא המכרז וההסכם על נספחיהם והנני מסוגל, מכל בחינה שהיא, לבצע את כל השירותים בהתאם לכל הדרישות ו/או התחייבויות על פי הוראות המכרז.
7. ברשותי, או יש בכוחי להשיג את כל כוח האדם והציוד הדרוש על מנת לבצע את השירותים נשוא המכרז.
8. ידוע לי שהאחריות המלאה לביצוע מלוא השירותים נשוא מכרז והסכם זה, לרבות אספקת כוח האדם הציוד והאמצעים המופיעים במכרז על נספחיו, הם בבחינת הכרח מינימאלי וכי אני מתחייב לספק מידי יום את כל הציוד והאמצעים הדרושים לביצוע השירותים בהתאם להוראות המכרז, דרישות מפרט השירותים והסכם זה על נספחיו, ואת כמות העובדים הדרושה בהתאם לצרכים ולעמידה מיטבית בדרישות המזמין והשירותים המבוקשים.
9. למזמין זכות ביטול הזמנת השירותים, הכל בהתאם לתנאי החוזה.
10. הנני מתחייב כי אעמוד בכל הדרישות הנדרשות עפ״י כל דין ו/או תקן ו/או נוהל לצורך מתן השירותים נשוא המכרז, לרבות דרישות בטיחות וגהות בעבודה, ולרבות תשלום לעובדיי עפ״י חוק שכר מינימום לפחות.
11. המחירים, כפי שנרשמו על ידי בהצעתי, כוללים את כל ההוצאות, בין  
    מיוחדות ובין כלליות, מכל מין וסוג הכרוכות בביצוע השירותים נשוא תנאי המכרז וההסכם על פי תנאי המכרז וההסכם, עפ״י הכלול במפרט השירותים לרבות עלויות שכר עובדים ותשלום לעובדים, ארנונה ודמי שימוש בגין משרדי המזמין, הדפסה ביול ושליחת כלל השוברים, הטפסים, הדרישות והמכתבים, מערכת לניהול תורים, ציוד מחשוב ומשרדי, רווח וכיוצ"ב לא כולל מע״מ.
12. הצעתנו זו בתוקף ותחייב אותנו עד סיום תוקפה של הערבות לקיום ההצעה ועד בכלל.
13. הצעתי זו מוגשת ללא תיאום עם משתתפים אחרים.
14. במידה ויוכח קשר ו/או תיאום ביני לבין משתתפים אחרים, תהא המזמין רשאית לפסול את הצעתי ולחלט את הערבות הבנקאית ו/או לבטל את המכרז ללא כל תביעות מצדי, וזאת מבלי לגרוע מכל זכות אחרת העומדת למזמין.
15. הצעתי זו הינה בלתי חוזרת ואינה ניתנת לביטול או לשינוי, והכל בהתאם למפורט במסמכי המכרז.
16. ידוע לי כי אין המזמין מתחייב לקבל את ההצעה הזולה ביותר או הצעה כל שהיא.
17. ידוע לי כי, המזמין יהא רשאי בכל שלב, שלאחר בחירת הזוכה במכרז, במקרה של הפרת ההסכם ו/או בשל שיקוליו הבלעדיים של המזמין, לפנות למציע הבא שהצעתו עמדה בתנאי  
    המכרז והייתה השנייה בטיבה, וזאת מבלי צורך לנמק ועפ״י שקול דעתו הבלעדי ואני מסכים  
    כי במקרה כזה לא תהא לנו כל טענה בהקשר לכך וכי בהשתתפותנו במכרז אנו מוותרים  
    בזאת באופן סופי ומוחלט על כל טענה הקשורה להחלטה כאמור.
18. ידוע לי כי, כל המידע, המסמכים, התכניות, וכל חומר שהועבר אליי ו/או הוכן, תוכנן ובוצע  
    על ידי המציע בקשר עם ביצוע חוזה זה, כאמור - הינו רכושו הבלעדי של המזמין ואין למוסרו ו/או להפיצו בכל דרך לגורם אחר ללא אישור בכתב מהמזמין.
19. אם אזכה במכרז הנדון, הנני מתחייב לבצע את התחייבויותיי עפ״י המכרז וההסכם בהתאם לכל תנאיהם, לשביעות רצון המזמין ו/או המנהל מטעמו, ועל פי הוראות ההסכם בכפוף לדין.
20. אם הצעתי תתקבל, הריני מתחייב לבצע את כל הפעולות המפורטות להלן:
21. תוך 14 ימים מתאריך הודעתכם בדבר זכייתי במכרז:
22. לחתום על ההסכם ולהחזירו למזמין כשהוא חתום כדין.
23. להמציא לכם ערבות בנקאית (נספח ד'2) ואישור קיום ביטוחים (נספח ד' 3 (א')), הכול כמפורט בחוזה.
24. תוך 30 ימים מיום הודעתכם בדבר זכייתי במכרז, להשלים את כל ההיערכות לביצוע השירותים נשוא מכרז זה ולהגיש תוכנית עבודה מומלצת לביצוע השירותים נשוא המכרז הכוללת יעדים מפורטים ומדדי הצלחה.
25. אני מצהיר בזאת כי ידוע לי שאם לא אבצע את הפעולות המנויות בסעיף 7 לעיל כולן או מקצתן  
    המזמין יהא רשאי לבטל את זכייתי במכרז וכן יהא רשאי לחלט את הערבות הבנקאית  
    המצורפת להצעתי זו ולהתקשר עם מציע אחר לביצוע העבודות נשוא הצעתי.
26. כן ידוע לי ואני מסכים שסכום הערבות ישמש פיצוי קבוע ומוסכם מראש, עקב אי קיום  
    ההתחייבויות שנטלתי על עצמי עם הגשת הצעתי למכרז.
27. כן ידוע לי שבחילוט הערבות לא יהא כדי לפגוע בכל זכות או סעד שיעמדו לרשות המזמין ו/או מי מטעמו עקב הפרת ההתחייבויות שאני נוטל על עצמי עם הגשת הצעתי  
    למכרז.
28. לא הוגש נגדי ו/או נגד מנהל ממנהלי ו/או נגד עובד מעובדי כתב אישום בשל עבירה פלילית בגין מתן שוחד ו/או גניבה ו/או עבירה שיש עמה קלון.
29. הנני מנהל פנקסי חשבונות ורשומות כנדרש על פי חוק עסקאות גופים ציבוריים (אכיפת ניהול חשבונות ותשלום חובות מס), התשל"ו – 1976.
30. הנני מצהיר, כי בהצעתי התחשבתי בתשלום שכר עובדים שיבצעו את השירותים נשוא  
    המכרז שכר בהתאם להוראות שכר מינימום התשמ״ז 1987, ובתשלום כל התנאים הסוציאליים הנדרשים על פי דין.
31. המזמין רשאית לפנות לממליצים ולקבל מידע על עובדי ועל רמת עבודתי והצלחותיי בתחום נשוא המכרז.
32. אני מסכים שהמזמין או מי מטעמה יקבל אצל הרשויות הממליצות מידע לגבינו ולגבי יכולתנו בתחום נשוא המכרז, ואנו מוותרים בזאת על תביעות לשון הרע ו/או כל תביעה אחרת נגד הממליצים או מי מהם בגין כל דבר הקשור ו/או הנובע מהמידע שימסרו לנציגי המזמין כאמור.
33. אם הצעתי זו תזכה במכרז הנני מתחייב לבצע את השירותים בהתאם לתנאי המכרז ובהתאם לתנאי ההסכם ונספחיו.
34. הנני מצהיר ומתחייב כי הצעתי זו הוכנה והוגשה על ידי לאחר שבדקתי היטב את ההיקף, המהות והתנאים לביצוע השירותים וההתחייבויות האחרות שיהיה עלי לבצע אם אזכה במכרז והמזמין תתקשר עמי בחוזה ההתקשרות וכי לא אהיה זכאי לכל תשלום מכל מין וסוג שהוא מעבור להצעתי ולאמור בהסכם על נספחיו. בעצם הגשת הצעה זו הרינו נותנים הסכמתנו לכל התנאים הכלולים במסמכי המכרז וההסכם על נספחיהם, והננו מוותרים בזאת ויתור סופי, מוחלט ובלתי מסויג על כל טענה בקשר לכל תנאי המכרז ו/או הוראה הכלולים במכרז לרבות דרישותיו.

| **תאריך** |  | **חתימה וחותמת המציע** |
| --- | --- | --- |

**אישור עורך דין**

אני הח"מ \_\_\_\_\_\_\_\_\_\_\_\_\_\_\_\_\_\_\_\_\_, עו"ד מאשר/ת כי ביום \_\_\_\_\_\_\_\_\_\_\_\_ הופיע/ה בפני במשרדי אשר ברחוב \_\_\_\_\_\_\_\_\_\_\_\_ בישוב/עיר \_\_\_\_\_\_\_\_\_\_\_\_ מר/גב' \_\_\_\_\_\_\_\_\_\_\_\_\_\_ שזיהה/תה עצמו/ה על ידי ת.ז. \_\_\_\_\_\_\_\_\_\_\_\_ /המוכר/ת לי באופן אישי, ואחרי שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, חתם/ה בפני על התצהיר דלעיל.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

תאריך מספר רישיון חתימה וחותמת

# פרק ג' - הצעת המחיר

בהמשך להצהרתנו במסמך ב' למסמכי המכרז ובהתאם לאמור במסמכי המכרז כולם על נספחיהם ומסמכיהם הצעתנו במכרז 13/2025 הינה:

**שיעור הנחה האחיד שיחול על כלל הפרטים במחירון הינו:**

**%\_\_\_\_\_\_\_\_\_\_\_\_\_\_\_ ובמילים: \_\_\_\_\_\_\_\_\_\_\_\_\_\_\_\_\_\_\_ אחוזים.**

**למען הסר כל ספק יובהר כי שיעור ההנחה המוצע על ידי המשתתף לא יחול על סעיף– קנסות ופיצויים מוסכמים וכי הנחת הקבלן לא תחול על הסכומים המפורטים.**

הנחיות:

* על ההצעה להיות בשיעור חיובי בלבד (היינו, אין אפשרות להציע תוספת למחירים הנקובים).
* ניתן להציע שיעור הנחה 0%.
* **ההנחה המקסימלית המותרת הינה בשיעור של 15%. מציע אשר יציע הנחה בשיעור גבוה מכך (היינו, הנחה גדולה יותר) – הצעתו תיפסל**.
* שיעור ההנחה בו יש לנקוב יוצג ברמת דיוק של עד ספרה אחת לכל היותר מימין לנקודה העשרונית. לא יובאו בחשבון ספרות נוספות ככל שיצוינו על-ידי המציע מימין לספרה הראשונה שמימין לנקודה העשרונית.

**שם המשתתף**: \_\_\_\_\_\_\_\_\_\_\_\_\_\_\_\_\_\_\_\_ **חתימה וחותמת**: \_\_\_\_\_\_\_\_\_\_\_\_\_\_\_\_\_\_\_\_\_\_

**תאריך**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**פרק ד'**

**חוזה מסגרת קבלן ראשי**

**עבודות פיתוח, שדרוג ושיקום תשתיות המים והביוב של התאגיד**

שנחתם ביום \_\_\_\_\_\_ לחודש \_\_\_\_\_\_\_\_ שנת 2025

ב י ן

**פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ**

מרחוב התע"ש 11, כפר סבא

(להלן – "**המזמינה**" **ו/או** "**החברה**" **ו/או "פלגי שרון")**

מצד אחד;

**ל ב י ן**

\_\_\_\_\_\_\_\_\_\_\_\_\_\_\_\_\_\_\_\_\_

מס' זיהוי/ח.פ \_\_\_\_\_\_\_\_\_\_\_\_\_\_

מרחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_

באמצעות מנהליה \_\_\_\_\_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_\_\_

ו\_\_\_\_\_\_\_\_\_\_\_\_\_\_\_\_\_\_\_ ת.ז.\_\_\_\_\_\_\_\_\_\_\_\_\_\_\_

(להלן - "**הקבלן**")

מצד שני;

הואיל והמזמינה פרסמה את מכרז פומבי מס' 13/2025 לעבודות פיתוח, שדרוג, שיקום ותחזוקת תשתיות מים וביוב (להלן: **"המכרז"**).

**והואיל** והקבלן נבחר לאחד הזוכים במכרז בהתאם להצעתו שאושרה ונבחרה על ידי ועדת המכרזים כקבלן מסגרת ראשי **לעבודות פיתוח, שדרוג ושיקום תשתיות המים של התאגיד**.

**והואיל** וכחלק מתנאי הזכיה על הקבלן לחתום עם המזמינה על חוזה מחייב להסדרת יחסיהם המשפטיים;

לפיכך הוצהר, הותנה והוסכם בין הצדדים כדלהלן:

# פרק א' -מבוא והגדרות

1. מבוא
   1. המבוא לחוזה זה מהווה חלק בלתי נפרד ממנו ובחזקת תנאיו.
   2. חוק חוזה קבלנות, התשל"ד-1974, כפי שנוסחו מעת לעת, וכן הוראות חוזה מדף (חוזה ממשלתי לעבודות קבלנות 3210) לא יחולו על היחסים בין החברה לבין הקבלן מכוח חוזה זה.
   3. מוסכם במפורש בין הצדדים, כי חוזה זה, הנו בבחינת "חוזה מסגרת", הקובע את ההוראות ואת התנאים לביצוע כל עבודה שתוטל על הקבלן - אך ורק על פי הזמנת עבודה שתוצא לו על ידי המזמינה.

כל המסמכים להלן, לרבות ההזמנה להציע הצעות ולרבות הצעת המציע (שתצורף לאחר תום הליכי המכרז) מהווים חלק בלתי נפרד מחוזה מסגרת זה והם כולם יחד, בצוותא חדא עם החוזה עצמו (להלן ביחד: "**החוזה**") וכן כל המסמכים אשר יצורפו בעתיד לכל צו התחלת עבודה יחולו ביחס לכל עבודה שיבצע הקבלן, אלא אם נאמר במפורש אחרת:

| **צרופה א'** | - | מחירון לכלל העבודות [מצורף בנפרד לחוברת מכרז זה ]. |
| --- | --- | --- |
| **צרופה ב'** | - | המפרט הכללי (המפרטים הכלליים לעבודות בניין שבהוצאת הוועדה הבין-משרדית מטעם משרד הביטחון, משרד העבודה, מע"ד ומשהב"ש, במהדורתם האחרונה אשר ניתן לרוכשם בהוצאה לאור של משרד הביטחון או להורידם מאתר הבית של משרד הביטחון, לרבות כל המפרטים הכלליים של מערכת הביטחון, והנזכרים ברשימה (לא מצורפים). |
| **צרופה ג'** | - | מפרטים טכניים לעבודות נשוא החוזה [מצורף בנפרד לחוברת מכרז זה ]. |
| **נספח 1** | - | נוסח צו התחלת עבודה. |
| **נספח 2** | - | נוסח תעודת השלמה. |
| **נספח 3** | - | נוסח תעודת סיום. |
| **נספח 4** | - | הצהרה על העדר תביעות. |
| **נספח 5** | - | נספח בטיחות. |
| **נספח 5א'** | - | תנאים מיוחדים לעבודות בחום. |
| **נספח 6** | - | נוסח ערבות ביצוע (ערבות צפה וערבות וערבות פרטנית) וערבות בדק. |
| **נספח 7** | - | אישור על קיום ביטוח. |
| **נספח 8** | - | כללי בטיחות בחוזה התקשרות עם קבלן ראשי והצהרת בטיחות |
| **נספח 9** | - | תנאי המכרז והוראות למציעים לרבות הצעת המציע. |
| **נספח 10** | - | אספקה וחלוקת מים בזמן חירום ושעת משבר וביצוע עבודות תשתית בהיקף מוגבל. |

* 1. הקבלן מתחייב כלפי החברה לאחר חתימת החוזה, להיות מרותק משקית לחברה עפ"י הכללים של מל"ח (משק לשעת חירום) ורח"ל לשעת חרום. הקבלן נדרש לרתק את עובדיו והכלים המכניים לטובת החברה ע״פ הנחיות הועדות שמרתקות בזמן חירום. הריתוק הינו לכל משך תקופת החוזה.
  2. הקבלן מאשר כי פלגי שרון רשאי להנחותו לפעול בשטחי שיפוט נוספים מעבר לשטחי השיפוט של התאגיד.

1. הגדרות ופרשנות
   1. בחוזה זה יהיו למונחים המפורטים בטור הימני דלהלן הפירוש או המשמעות המפורטים בטור השמאלי דלהלן, אלא אם כן מחייב הקשר הדברים אחרת:

| "**המכרז**" | - | מכרז מסגרת מס' 13/2025 שפורסם על ידי המזמינה, לביצוע עבודות פיתוח , שדרוג ושיקום תשתיות מים וביוב לרבות שיקומם. |
| --- | --- | --- |
| "**החוזה**" | - | חוזה מסגרת זה על נספחיו (מסמך ג' למסמכי המכרז)לרבות הזמנות העבודה, צווי התחלת עבודה, המפרטים, כתבי הכמויות, התכניות, התנאים המיוחדים וכל מסמך מכל מין וסוג שהוא שיצורף לחוזה בעתיד, ולרבות מפרטים נוספים ו/או תכניות נוספות. |
| "**הקבלן**" | - | לרבות נציגיו, עובדיו, שלוחיו, מורשיו המוסמכים, ולרבות כל קבלן משנה הפועל בשמו או עבורו בביצוע העבודה (מבלי לגרוע מהוראות החוזה בעניין הפעלת קבלני משנה), או קבלן משנה ממונה. |
| **"המנהל**" | - | מהנדס התאגיד או הגורם מטעם התאגיד אשר נשוא העבודה בתחום אחריותו ו/או מי שייקבע על ידי המזמינה, מעת לעת, לניהול העבודה, לרבות כל אדם המורשה בכתב על ידי המזמינה לצורך חוזה זה. |
| "**המפקח**" | - | מי שימונה, מזמן לזמן, בכתב, על ידי המזמינה לפקח על ביצוע העבודה או כל חלק ממנה. |
| **"חברת הבקרה"** | - | מי שתמונה על ידי פלגי שרון לפעול מטעמה לבחינת כתבי כמויות, דרישות תשלום וביצוע בקרה על המפקח והקבלן. |
|  |  |  |
| **"ההזמנה**" או "**הזמנת עבודה**" | - | הזמנת עבודה ספציפית מאושרת, אשר המזמינה תוציא לקבלן, כאמור בחוזה. |
|  |  |  |
| "**העבודה**" או "**העבודות**" | - | כל העבודות המפורטות בכתב הכמויות שיצורפו לצו התחלת העבודה ו/או שימסרו לקבלן לאחר מכן על ידי המזמינה וכל עבודה שיש לבצע בהתאם לחוזה זה וכל העבודות, הפעולות וההתחייבויות וכל חלק של העבודות, הפעולות וההתחייבויות שעל הקבלן לבצע על פי כל תנאי המכרז ועל פי כל תנאי חוזה זה, על נספחיו בין אם הן נקובות בחוזה במפורש ובין אם לאו, ולרבות כל עבודה שתוטל על הקבלן על ידי המזמינה ו/או המנהל ו/או המפקח ולרבות עבודות ארעיות הנדרשות לביצוע או בקשר לביצועו של החוזה בהתאם לכל תנאי חוזה זה ו/או עבודות נוספות ו/או חלקיות. |
| "**עבודה ארעית או מבנה ארעי**" | - | כל עבודה או מבנה שיידרשו באורח ארעי, לצורך ביצוע העבודה או בקשר לביצועה. |
| "**ביצוע העבודה**" | - | ביצועה של כל פעולה על-פי החוזה לשביעות רצונו של המפקח ו/או המנהל. |
| "**אתר העבודה"** | - | המקרקעין אשר בהם, דרכם, מתחתם או מעליהם תבוצע העבודה וכן סביבתם הקרובה, לרבות דרכי גישה וכל מקרקעין אחרים שיעמדו לרשותו של הקבלן לצורך ביצוע העבודה על פי החוזה. |
| "**צו התחלת עבודה**" | - | מסמך שתוציא המזמינה בנוסח שבנספח 1 לחוזה זה, אשר יורה לקבלן לבצע עבודות ספציפיות נשוא הזמנת עבודה ספציפית שתופק לו. להזמנת העבודה יכול שיצורפו תכניות, כתבי כמויות, מפרטים מיוחדים ומסמכים נוספים. |
|  |  |  |
| "**הציוד"** | - | כל ציוד הדרוש לביצוע העבודה, לרבות ציוד מכני וחשמלי. |
| **"החומרים**" | - | חומרי בניה, מוצרים, חומרי לוואי, חומרי עזר ו/או כל החומרים האחרים הדרושים לביצוע העבודה וכן הובלתם לאתר ושמירתם בו. |
| **" התכניות"** | - | התכניות המהוות חלק בלתי נפרד מחוזה זה ו/או שיצורפו לו בעתיד, לרבות במסגרת צווי התחלת עבודה, לרבות כל שינוי בתכניות אלה שאושר בכתב על ידי המנהל או על ידי המפקח לעניין חוזה זה, וכן כל תכנית אחרת שתאושר בכתב על ידי המנהל או על ידי המפקח לעניין חוזה זה מזמן לזמן. |
| **"מדד הסלילה"** | - | מדד מחירי תשומה בסלילה ובגישור המפורסם על ידי הלשכה המרכזית לסטטיסטיקה. |
|  |  |  |
| **"מדד הבסיס"** | - | שיעור מדד הסלילה (כהגדרתו לעיל) שהיה ידוע במועד האחרון להגשת ההצעות למכרז. |
| **"המחירון"** | - | מחירון המזמינה לביצוע העבודות (המצורף כצרופה א' לחוזה זה). על מחירון זה תיושם הפחתת ההנחה שהוצעה על ידי הקבלן במכרז שקדם לחתימת חוזה זה. יובהר כי במקרים בהם לא קיים במחירון המצ"ב כנספח א' פריט ו/או עבודה כלשהי (עפ"י החלטתה הבלעדית של המזמינה), תיושם ההנחה שהוצעה על ידי הקבלן במכרז על מחירון דקל, והוא יחשב כחלק מהמחירון עפ"י הסכם זה. למען הסר ספק מובהר כי אין באמור בכדי לגרוע מהוראות פרק י' להלן (שינויים, תוספות והפחתות). |
|  |  |  |
| **"שכר העבודה"** | - | סכום מכפלות המחירים הנקובים במחירון (בהפחתת ההנחה שהוצעה על-ידי הקבלן במכרז) לגבי כל עבודה בכמויות העבודה שיבוצעו בפועל על פי צו התחלת העבודה. |
| **"שכר החוזה"** | - | שכר העבודה, כהגדרתו להלן, לרבות כל תוספת שתתווסף לשכר העבודה בהתאם להוראות חוזה זה, בניכוי כל סכום שיופחת, יותאם או יקוזז משכר העבודה בהתאם להוראות חוזה זה. |
| **"כוח עליון"** | - | רשימת המקרים המנויים להלן בלבד:  מלחמה כוללת, פלישת אויב, קרבות עם כוחות מזוינים של מדינת אויב (בין שהוכרזה מלחמה ובין שלא), או אסון טבע. למען הסר ספק מובהר כי ימי גשם, גיוס מילואים, סגר בשטחים, התפרצות נגיפית (לרבות קורונה), שביתות והשבתות אינם נחשבים ככוח עליון לצורך זה. |

* 1. חוק הפרשנות יחול על החוזה. לצורך פרשנות רואים את החוזה כחיקוק כמשמעותו בחוק הנ"ל.
  2. חוזה זה, על נספחיו השונים - הקיימים ואשר יתווספו בעתיד - לא יפורש במקרה של סתירה, ספק, אי וודאות, או דו-משמעות כנגד מנסחו אלא לפי הכוונה העולה ממנו, וללא כל הזדקקות לכותרות, לכותרות שוליים ולחלוקת החוזה לסעיפים ולסעיפי משנה.

1. הצהרות והתחייבויות הקבלן

הקבלן מצהיר ומתחייב בזה כי:

* 1. הוא קבלן רשום לפי חוק רישום קבלנים לעבודות הנדסה בנאיות, תשכ"ט-1969, לכל הפחות בקבוצת סיווג ג' קבוצה 200 (כבישים, תשתיות ופיתוח) סוג 1 לפחות וגם בקבוצת סיווג ב' קבוצה 260 (ביצוע קווי מים, ביוב וניקוז) סוג 3 לפחות (לפי תקנות רישום קבלנים לעבודות הנדסה בנאיות (סיווג קבלנים רשומים), התשמ"ח – 1988).
  2. הוא בעל מיומנות, ניסיון וידע לביצוע העבודות לפי חוזה זה.
  3. הוא בעל אמצעים נאותים ומספיקים מבחינת כוח אדם, ציוד, חומרים ומימון על מנת להשלים את כל העבודה בתוך התקופה שתיקבע לכך בהזמנת עבודה שתימסר לידיו.
  4. למניעת כל ספק, מצהיר בזאת הקבלן כי ברשותו כל המסמכים המהווים חלק בלתי נפרד מחוזה זה, לרבות אלה שלא צורפו, כי קרא אותם, הבין את תוכנם, קיבל את כל ההסברים אשר ביקש ומתחייב לבצע את העבודה על פי כל האמור בהם.
  5. אי-הבנת תנאי כלשהו מתנאי החוזה על ידי הקבלן או אי-התחשבות בו על ידו לא תקנה לקבלן זכות כלשהי לשינוי שכר העבודה או לקבלת תשלום נוסף מכל סוג שהוא, ולא יהיו לו כל תביעות או דרישות כלפי המזמינה בעניין זה.
  6. סמוך למועד קבלת כל צו התחלת עבודה, וטרם תחילת ביצוע עבודות, הוא יבקר ויבדוק את אתר העבודות ואת סביבתו, לרבות דרכי הגישה, דרכי הובלת הציוד וכן את כל הסיכונים והנסיבות העשויים להשפיע על אופן ביצוע העבודות. הקבלן יהיה מנוע מלהעלות כל תביעה על יסוד טענת אי-ידיעה של אחד או יותר מהגורמים המנויים לעיל והוא מאשר כי הביא זאת בחשבון טרם הגשת הצעתו למכרז, והוא רואה בתמורה המוצעת בחוזה תמורה הוגנת, מלאה וסופית לכל התחייבויותיו לפי החוזה.
  7. העבודות יבוצעו בהתאם להוראות המפרט הטכני המפורט והמפרט הבינמשרדי כמפורט במסמכי החוזה.
  8. אין מניעה להתקשרותו בחוזה זה, ובחתימתו על חוזה זה ובביצוע התחייבויותיו על פיו לא יהיה משום פגיעה בזכויות של צדדים שלישיים כלשהם, על פי חוזה או על פי כל דין.
  9. הוא מתחייב כי לא יעביר את העבודות נשוא מכרז זה לקבלני משנה מבלי לקבל את אישור והסכמת החברה מראש ובכתב לכל תחום אשר בו יועסק קבלן משנה.
  10. הוא, מנהליו ובעלי השליטה בו וכן כל בעל תפקיד מטעם הקבלן בקשר עם ביצוע חוזה זה, לא היו מעורבים באירוע הנמצא תחת חקירה פלילית מתחום טוהר המידות ו/או שהוגש בגינו כתב אישום ו/או הורשעו בעבירה מתחום טוהר המידות בקשר עם אירוע כאמור.

לעניין סעיף זה, "**שליטה**" הינה כהגדרת מונח זה בחוק הבנקאות (רישוי), תשמ"א-1981.

לצרכי סעיף זה "**אירוע**" ייחשב אירוע בו מתקיימים כל התנאים המפורטים להלן :

1. אירוע אשר המעשה הפלילי בו מתקשר ו/או עוסק במישרין ו/או בעקיפין בעבירה שמתחום טוהר המידות;
2. האירוע נמצא תחת חקירה פלילית, או היה תחת חקירה פלילית, או הוגש בגינו כתב אישום או ניתנה הרשעה בקשר אליו;
3. אין מסמך רשמי המעיד על כך שהתיק נסגר ו/או עומד להיסגר ללא המלצה להעמיד לדין את המציע ו/או מנהל המציע ו/או בעל השליטה ו/או בעל התפקיד הרלוונטי;
4. לא נקבע לגבי אירוע כאמור על ידי בית משפט מוסמך כי המציע ו/או מנהל במציע ו/או בעל השליטה במציע ו/או בעל התפקיד הרלוונטי (לפי העניין) לא יכולים היו למונעו גם אם היו נוקטים בכל אמצעים המתחייבים על פי דין, הסכם ונוהג המקובל בתחום.

הקבלן מתחייב לדווח למזמינה על כל שינוי לרעה שיחול באמיתות ההצהרה נשוא סעיף ‎3.10 בסמוך לאחר שיתרחש.

* 1. **הוא מתחייב כי יחזיק במשך כל תקופת ההסכם מחסן חלפים במרחק של עד 15 ק"מ ממשרדי התאגיד.**

1. תקופת החוזה
   1. תקופת החוזה תהא למשך 24 חודשים.
   2. לחברה תהיה הזכות (האופציה) להאריך את החוזה ל-3 (שלוש) תקופות נוספות של עד 12 חודשים (שנה) כל אחת - ובסך הכל עד (ולא יותר מ) 5 (חמש) שנים מיום חתימת החוזה.

הוארכה תקופת החוזה לתקופה או לתקופות נוספות, כאמור לעיל, יחולו כל הוראות חוזה זה על כל תקופה נוספת והקבלן יהיה מחויב להן למשך כל תקופת החוזה שהוארכה (להלן ייקראו תקופת החוזה, לרבות כל תקופה נוספת: "**תקופת החוזה**").

* 1. 6 החודשים הראשונים להתקשרות עם הקבלן או השלמת עבודה אחת לפחות שהוטלה עליו במסגרת הזמנת עבודה (לפי המאוחר מבין השניים) יהוו תקופת ניסיון, אשר בסופה (או במהלכה) תהיה החברה רשאית (מבלי לגרוע מכל סעד אחר העומד לרשותה לפי החוזה ולפי כל דין) להודיע לקבלן, בהודעה של 14 יום מראש, על ביטול ההתקשרות עמו וביטול זכייתו במכרז מסגרת זה, באם, על פי שיקול דעת החברה הקבלן לא עמד בהתחייבויותיו על פי החוזה לשביעות רצון החברה.
  2. מבלי לגרוע מן האמור, החברה תוכל להודיע לקבלן בכל עת במהלך תקופת החוזה על סיום החוזה בהודעה מראש של 30 ימים וזאת ללא צורך במתן הסברים. מובהר כי בכל הנוגע לעבודות הנמצאות בעיצומן תהא למזמינה הברירה להחליט על השלמתן על ידי הקבלן (שאז החוזה יבוא לסיומו בסיום התחייבויות הקבלן ביחס לעבודות הספציפיות) או על המשך ביצוע על ידי אחר שאז ישולם לקבלן חלק העבודות שבוצע על ידו (זאת ככל שהפסקת העבודות לא נבעה מהפרת החוזה או התחייבויות הקבלן).

1. החוזה כחוזה מסגרת
   1. במהלך תקופת החוזה, תהיה החברה רשאית, אך לא חייבת, להוציא לקבלן הזמנות עבודה לביצוע עבודות ספציפיות. לקבלן יימסרו, מעת לעת, לפי צרכי החברה, צווי התחלת עבודה לביצוע העבודות הספציפיות, להן יצורפו כל המסמכים הרלוונטיים, והם יהוו חלק ממסמכי חוזה זה.
   2. החברה תהיה רשאית להוציא לקבלן הזמנות עבודה ו/או צווי התחלת עבודה מכח חוזה זה עד תום תקופת החוזה, גם אם בפועל תקופת הביצוע של העבודות נשוא הזמנות העבודה ו/או צווי התחלת העבודה עשוי להימשך אל מעבר לתקופת החוזה. במקרה כאמור יוסיפו ויחולו הוראות חוזה זה על העבודות הספציפיות נשוא הזמנת העבודה ו/או צו התחלת העבודה עד להשלמתן ולמילוי כל התחייבויות הקבלן בקשר אליהן (כולל התחייבויותיו בקשר עם תקופת הבדק, ערבויות, ביטוחים וכיו"ב).
   3. ידוע לקבלן, כי עצם ההתקשרות בחוזה מסגרת זה אינה מקנה לו זכות לקבל עבודות מכח החוזה. הזמנת ביצוען של עבודות כלשהן מכח חוזה זה, לרבות הוצאת הזמנות עבודה ו/או צווי התחלת עבודה, מותנה בשיקול דעתה הבלעדי של החברה באם להזמין עבודות כאמור, ובמגוון שיקולים, בכלל זאת בכך שלכל עבודה יתקבל במוסדות החברה אישור תקציבי מראש. החברה אינה מתחייבת למסור לביצוע הקבלן עבודות בהיקף כלשהו או מסוג כלשהו, ואף אינה מחויבת לאומדן בו נקבה במכרז שקדם לחתימת חוזה זה, ולקבלן לא תהיה כל טענה בקשר עם האמור, ומוסכם עליו כי הדבר לא יהווה עילה לתביעה כנגד החברה.
   4. מוסכם במפורש, כי ביצוע העבודות בפועל מותנה בהוצאת הזמנת עבודה מאושרת חתומה על ידי מי שהוגדר ע"י התאגיד על פי נוהלי התאגיד לאותן עבודות והוצאת צו התחלת עבודה. לא ייצא צו תחילת עבודה ללא שקיים היתר בניה (ככל שיש צורך בהיתר בניה).
   5. החברה עשויה למסור לקבלן ביצוען של עבודות מסוגים שונים ובכמויות משתנות לפי הצורך וכראות עינה, קטנות כגדולות. הקבלן מודע לכך שהוא עשוי להידרש לעבוד במקביל במספר אתרי עבודה אשר יקבל בגינם צווי התחלת עבודה. הקבלן מאשר התחייבותו לזמינות מלאה לטובת החברה, והוא יהיה מוכן לביצוע כל עבודה שתוטל עליו בהתאם ללוח הזמנים שיקבע על ידי החברה בצו התחלת העבודה שימסר לו. הקבלן מחויב למחירון ולהנחה אותה הציע במסגרת המכרז שקדם להתקשרות בחוזה זה, ומחירי המחירון לא ישתנו משום סיבה שהיא, למעט כאמור בחוזה זה.
   6. סירוב של הקבלן לביצוע עבודות כלשהן, לרבות עבודות בהיקף קטן ובמקומות מפוזרים בעיר, יחשב כהפרת החוזה, ומבלי לגרוע מכל סעד אחר העומד לרשותה לפי החוזה ולפי כל דין, החברה תהיה רשאית לבטל חוזה זה.
   7. ידוע לקבלן, כי החברה אינה מעניקה לו בלעדיות כלשהי בביצוע העבודות וכי שמורות לה כלל הזכויות על פי דין לבצע את העבודות בעצמה ו/או באמצעות אחרים, הכל לפי שיקול דעתה הבלעדי.
   8. החברה תהיה רשאית, אך לא חייבת, לפי שיקול דעתה הבלעדי, מעת לעת, לזמן את הקבלן להליך של תיחור מול קבלנים נוספים בהתייחס לעבודות מסוימות אותן היא חפצה לבצע (להלן: "**הליך התיחור**"). במקרה כאמור:
      1. הקבלן יהיה חייב ליטול חלק בהליך התיחור ולהגיש הצעת מחיר מטעמו, כאשר במסגרת זו יהיה מחויב, לכל הפחות, למחירים להם הוא מחויב במסגרת חוזה מסגרת זה (היינו, למחירי המחירון, תוך יישום ההנחה).
      2. במקרה בו הקבלן יימנע יותר מפעמיים מלהגיש הצעות במסגרת הליכי תיחור אליהם יוזמן על-ידי החברה, תהיה החברה רשאית, מבלי לגרוע מכל סעד אחר העומד לרשותה לפי החוזה ולפי כל דין, לבטל את ההתקשרות עמו ו/או להימנע מלמסור לביצועו עבודות כלשהן.
      3. מובהר, כי הליכי התיחור יבוצעו על ידי החברה לפי שיקול דעתה הבלעדי וצרכיה והם יכולים לכלול גם תיחורים דינאמיים, קביעת מדדי איכות מקצועיים וייחודיים לסוג העבודה הנדרשת (ככל שנדרש) בשילוב עם מחיר, קבלת הצעות מחיר במעטפות סגורות, הליכים ממוכנים (אינטרנטיים), קבלת הצעות מחיר בדוא"ל, בפקס או בכל דרך אחרת כולל בקשות לשיפור הצעות המחיר, הכל לפי שיקול דעתה של החברה וצרכיה.
      4. לקבלן לא תהיה כל טענה ככל שהחברה תבחר לבצע הליך תיחור, במקום למסור עבודה במסגרת חוזה מסגרת זה ללא תיחור.
2. סתירות במסמכים והוראות מילויים
   1. על הקבלן לבדוק מיד עם קבלת החוזה וכל אחד מנספחיו ומסמכיו לרבות כל צו התחלת עבודה שיוצא לקבלן על כל נספחיו, את כל המידות, הנתונים והמידע האחר הכלולים בהם.
   2. גילה הקבלן, בין לפי האמור לעיל ובין בכל עת אחרת, סתירה, אי התאמה, דו-משמעות, וכיוצא באלה בין הוראה מהוראות החוזה להוראה אחרת או שהיה לקבלן ספק ביחס פירושו הנכון של מסמך או של כל חלק ממנו, או שמסר המפקח הודעה לקבלן, ולדעת הקבלן המפקח אינו מפרש כהלכה את החוזה, אזי יהא חייב הקבלן לפנות בכתב למנהל והמנהל יתן הוראות בכתב, לרבות תכניות לפי הצורך, בדבר הפירוש שיש לנהוג לפיו. אי מתן הודעה על ידי המנהל בדבר מחלוקת בפירוש החוזה - אין בה משום הסכמה לפירושו של הקבלן והיא לא תגרע מאחריותו של הקבלן לפי חוזה זה.
   3. הקבלן חייב לבדוק ולהסב את תשומת לב המזמינה לכל סתירה בין מסמכי החוזה לפני ביצוע העבודה ולקבל הוראות כאמור. לא עשה כן, ונהג לפי פירוש מסוים לחוזה, לא יהיה בכך, או בסתירה כאמור, כדי למנוע מן המזמינה להורות לקבלן לנהוג לפי פירוש אחר, לפי שיקול דעתה הבלעדי. הקבלן מתחייב לנהוג על פי הוראות המזמינה לענין זה, ולא יהיו לו כל תביעות או דרישות או טענות בשל כך שנהג לפי פירוש כאמור, או בגין הוראה כלשהי של המזמינה כאמור. כל ההוצאות הכרוכות בהסדרת הסתירה, אי ההתאמה, דו המשמעות, האפשרות לפירוש שונה וכיו"ב יחולו על הקבלן וישולמו על ידו, וזאת ככל שנגרמו בשל כך שהקבלן לא פעל על פי הוראות סעיף זה.
   4. המזמינה רשאית להמציא לקבלן, מזמן לזמן, תוך כדי ביצוע העבודה, הוראות, לרבות תכניות, לפי הצורך לביצוע העבודה.
   5. הוראות המנהל או המזמינה שניתנו לעניין הפרשנות כפי שפורט לעיל מחייבות את הקבלן, אולם אין באמור בסעיף קטן זה כדי לגרוע מאחריותו של הקבלן על פי החוזה או כדי לגרוע מהאמור בפרק ט' להלן.
   6. מובהר בזה כי יש לראות את המפרט הכללי, המפרטים המיוחדים, התכניות וכתב הכמויות בין שצורפו או שלא צורפו להזמנה כמשלימים זה את זה, והתיאור הכלול בכל אחד מהם בא כהשלמה ו/או כתמצית לתיאורים הכלולים באחרים, לפי העניין.
3. סתירות במסמכים - סדר עדיפויות
   1. בכל מקרה של סתירה, אי-התאמה, דו-משמעות, אפשרות לפירוש שונה וכיוצא באלה בין האמור בהוראות חוזה זה לבין האמור באחד מנספחיו/צרופותיו, או בין נספח/צרופה לנספח/צרופה, **בעניין הנוגע לביצוע העבודה** תכריע ההוראה הכלולה במסמך המצוי בסדר עדיפות גבוה יותר, לפי הסדר הבא:
4. התכניות לביצוע.
5. כתב כמויות שצורף להזמנת עבודה.
6. הזמנת עבודה (שהוצאה כדין).
7. המפרט המיוחד (צרופה ג')
8. המפרט הכללי (המפרט הבינמשרדי) .
9. חוזה המסגרת (חוזה זה), מסמכי המכרז ושאלות ההבהרה שניתנו על ידי החברה במסגרת המכרז.
10. תקנים ישראליים מחייבים.
11. תקנים ישראליים לא מחייבים (ככל שהמזמינה חפצה בהם).
12. תקנים זרים.
    1. על אף האמור לעיל, ככל שהאמור במסמך מסוים מחמיר ביחס לאמור במסמך המצוי בסדר עדיפות גבוה יותר, תחול ההוראה המחמירה (אף כי היא מצויה בסדר עדיפות נמוך יותר).
    2. בנוסף לאמור לעיל, בכל מקרה של סתירה, אי התאמה וכיוצ"ב בין מסמך מהמסמכים הנזכרים לעיל לבין תקנים ישראליים מחייבים, חייב הקבלן לפנות בכתב אל המזמינה והמזמינה תיתן הוראות בדבר סדר העדיפויות שיש לנהוג על פיו.
    3. בכל מקרה של סתירה, אי-התאמה, דו-משמעות, אפשרות לפירוש שונה וכיוצא באלה בין הוראות שונות באותו מסמך, תכריע המזמינה לפי שיקול דעתה, בשאלת העדיפות והקבלן ינהג על פי הוראותיה.
    4. בכל עניין הנוגע **לתשלום לקבלן** **ואופני מדידה** תכריע ההוראה הכלולה במסמך המצוי בסדר עדיפות גבוה יותר, לפי הסדר הבא:
13. הוראות המכרז לרבות שאלות הבהרה וחוזה המסגרת (חוזה זה).
14. כתב הכמויות שצורף למכרז עליו ניתנה הנחת הקבלן (צרופה א').
15. המפרט המיוחד (צרופה ג').
16. המפרט הכללי (המפרט הבינמשרדי).
17. כתב הכמויות שצורף להזמנת העבודה.
18. תקנים ישראליים מחייבים.
    1. על אף האמור בסעיף ‎7.5 לעיל, ככל שהאמור במסמך מסוים מחמיר ביחס לאמור במסמך המצוי בסדר עדיפות גבוה יותר, תחול ההוראה המחמירה (אף כי היא מצויה בסדר עדיפות נמוך יותר).
    2. למען הסר ספק עבודות שצוין בחוזה מפורשות כי יחולו על חשבון הקבלן לא ישולמו גם אם צוין אחרת בכל מסמך אחר.

# פרק ב' - הכנה לביצוע

1. הכנה ובדיקות מוקדמות
   1. כל ההכנות לביצוע העבודה תיעשינה ע"י הקבלן ועל חשבונו.
   2. רואים את הקבלן כמי שבדק, לפני ביצועה של כל עבודה, את מאפייני סביבת העבודה העירונית הצפויים להשפיע על העבודה, את טיב הקרקע, את כמויותיהם וטיבם של העבודות והחומרים הדרושים לביצוע העבודה, את דרכי הגישה לאתר העבודה, מיקומם של מערכות תשתית והחיבורים אליהן ותנאי העבודה החזויים באתר.
   3. מובהר כי המזמינה אינה מתחייבת לספק לקבלן שטחי התארגנות. הקבלן מוחזק כמי שלקח זאת בחשבון במסגרת הצעתו למכרז שקדם לחוזה זה. ככל שהקבלן זקוק לשטחי התארגנות עליו לפעול לכך בעצמו ועל חשבונו, בתיאום ובהרשאה של המזמינה.
   4. הקבלן מצהיר כי הביא בחשבון שהעבודה נשוא חוזה זה תבוצע בשטחים בהם קיימים צנרת מסוגים שונים, תאי ביקורת, שוחות, עמודי חשמל, כבלי חשמל תקשורת וטלפון וכן מערכות מסוגים שונים הן מעל הקרקע והן מתחת הקרקע, כולם או חלקם. על הקבלן להביא בחשבון את האפשרות שבמהלך ביצוע העבודות יזוהו על ידו צנרת ומתקנים שאינם מסומנים בתכניות שנמסרו לידיו, והקבלן לא יהיה זכאי לתשלום כל תוספת בגין הצורך להתמודד עם צנרת ומתקנים כאמור.
   5. הקבלן יכין, ויגיש למזמינה לפי דרישת המפקח, מיפוי של כל התשתיות הנזכרות לעיל, המצויות באתר העבודה, וזאת קודם לתחילת העבודה.
   6. המנהל רשאי אם רצונו בכך, להמציא לקבלן דו"חות וסקרים שנעשו מטעם החברה לצורך העבודה וכן תכניות מצב קיים, אולם אלו ייחשבו כמידע כללי בלבד, לא יהוו חלק מן החוזה ולא יפטרו את הקבלן מהחובה המוטלת עליו לבצע בעצמו בדיקות, כנדרש לעיל. המזמינה תהיה משוחררת מכל חבות או אחריות לשלמות ולדיוק הדו"חות והסקרים שהמציאה, אם המציאה, לקבלן כאמור לעיל.
   7. הקבלן מתחייב לבדוק ולוודא, על חשבונו, את מיקומם של המבנים העל והתת - קרקעיים לרבות צינורות מים, ביוב והשקיה, כבלי טלפון, כבלי חשמל, מינהרות, תעלות, גדרות, עמודים ועצים וכן כל מבנה או מכשול אחר העלול להימצא בתחום עבודתו, כל אלה בין שהם מופיעים בתכנית ובין שאינם מופיעים.
   8. ככל הנדרש, על הקבלן להצטייד באישור משטרת ישראל לביצוע העבודות ולתאם עימה את תנאי ומועדי ביצוע העבודות. בהתאם להחלטת המפקח ו/או עפ"י דרישת המשטרה, יתכן ביצוע עבודות בשעות הלילה.
   9. כל עבודה שביצועה מחייב סגירת כבישים ומדרכות לתנועה, תתואם מראש עם המוקד העירוני ברשות שבשטחה מבוצעת העבודה ובתיאום עם החברה , טרם תחילת ביצוע העבודה.
2. דרכי ביצוע ולוח זמנים
   1. הקבלן מתחייב להתחיל בביצועה של כל עבודה במועדים שיקבעו בצו התחלת העבודה המתייחס לאותה עבודה.
   2. הקבלן מתחייב לא להתחיל בביצוע עבודה לפני קבלת הזמנה חתומה כדין על ידי מורשי החתימה. יובהר כי לא תשולם תמורה עבור עבודה שתבוצע ללא הזמנת עבודה מאושרת מראש.
   3. הקבלן מתחייב להגיש לאישור המנהל, לא יאוחר מ-7 (שבעה) ימים מיום שקיבל את צו התחלת עבודה, הצעה בכתב בדבר דרכי הביצוע, בקשה להתיר הפעלת קבלני משנה לרבות זהות הקבלנים והרישיונות שלהם ככל ומבקש לשלב קבלני משנה בביצוע העבודה, זמן התארגנות לאישורי חפירה, לוח הזמנים, לרבות הסדרים והשיטות אשר לפיהם יש בדעתו לבצע את העבודה, והכל בהתאם לתקופת הביצוע ושלבי הביצוע שנקבעו בחוזה זה ובמפרט הטכני וכן בצו התחלת העבודה וכל מסמך שצורף אליה.
   4. לא הגיש הקבלן את הצעתו כנדרש לעיל, תהא רשאית המזמינה לקבוע את לוח הזמנים בעצמה והקבלן יהא מחויב לפעול על פיו.
   5. המפקח באישור המנהל רשאי, בכל עת, בין בשל כך שהעבודה אינה מתנהלת בהתאם ללוח הזמנים ובין מסיבה אחרת בהתאם להוראות החוזה, להורות על שינוי לוח הזמנים או על החלפתו באחר. שונה, תוקן, או הוחלף לוח הזמנים - יחייב לוח הזמנים המעודכן את הקבלן ממועד אישורו על ידי המפקח.
   6. היה ולא יסיים הקבלן את העבודה תוך המועד הקבוע בצו התחלת העבודה, ישלם הקבלן לחברה את סכומי הפיצויים המוסכמים כמפורט בחוזה זה ובמפרט.
3. אספקת תכניות
   1. במידת הצורך לעבודות גדולות ו/או עבודות התאמה ו/או עבודות הרחבה ושדרוג המנהל ימסור לקבלן תוכניות ביצוע מפורטות בנוסף לכתב הכמויות.
   2. המנהל יעביר לקבלן 2 העתקים מכל אחת מהתכניות ללא תשלום. כל העתק נוסף שיהיה דרוש לקבלן - יוכן על חשבון הקבלן. עם השלמת העבודה יחזיר הקבלן לחברה את כל התכניות שברשותו, בין שהומצאו לו ע"י החברה ובין שהכין אותן בעצמו, או שהוכנו ע"י אדם אחר.
   3. התכניות הן רכושה הבלעדי של החברה ואסור לקבלן להעתיקן או להשתמש בהן למטרות החורגות מתחום החוזה.
   4. אין באי העברת תוכניות בכדי לפטור את הקבלן מהצורך בהכנת תוכנית עדות לעבודות אשר מסירתן מחייבת הכנת תוכנית עדות כגון עבודות הכוללות תשתיות מים, חשמל, תקשורת וכד'. הכנת תוכניות אלו תהיה באחריות הקבלן ועל חשבונו.
   5. העתקים מכל מסמך המהווה חלק מהחוזה יוחזקו ע"י הקבלן במקום העבודה. המפקח יהיה רשאי לבדוק ולהשתמש בהם בכל שעה מתקבלת על הדעת.
   6. המזמינה רשאית להוסיף תכניות ו/או מפרטים מפעם לפעם במהלך העבודות ובכל שלב והקבלן מתחייב לקבלם כהוראות עבודה לכל דבר ועניין ולאשרם בחתימתו.
4. סימון ומדידות
   1. הקבלן יהיה אחראי לסימון הנכון והמדויק של העבודה ולנכונות הגבהים, הממדים וההכוונה של חלקי העבודה בהתחשב בנקודות הקבע, בין אם כל אלה בוצעו על ידו ובין אם בוצעו על ידי אחרים. הוצאות הסימון יחולו על הקבלן.
   2. כל המדידות, ההתוויות והסימון יבוצעו על ידי הקבלן ועל חשבונו.
   3. אם וככל שמדידות, התוויות ו/או סימון נעשו כבר על ידי גורמים אחרים לרבות על ידי המזמינה, הם ייבדקו או יושלמו על ידי הקבלן, לפי העניין והנסיבות.
   4. הקבלן ישמור על קיומן ושלמותן של נקודות הקבע. אם ניזוקו, נעלמו או טושטשו נקודות הקבע, על הקבלן לחדשן על חשבונו הוא. כל אימת שיידרש לכך על ידי המפקח, יאפשר הקבלן למפקח להשתמש בנקודות הקבע לביקורת העבודה.
   5. מוצהר ומוסכם בזה כי אין הקבלן יכול להסתמך על מדידה גרפית בתוכניות ועליו להתייחס אך ורק למידות הרשומות בתוכניות.
   6. לפני ביצוע העבודה ימדוד הקבלן את הגבהים של הקרקע, כפי שהועמדה לרשותו, ובכל מקרה של אי התאמה בין התוכניות לבין מדידת הקבלן יגיש הקבלן ערעור למפקח לא יאוחר מאשר תוך 7 ימים מיום שבו הועמדה הקרקע לרשות הקבלן. טענות בדבר אי התאמה או טענות אחרות שתובאנה לאחר מכן, לא תילקחנה בחשבון. אם יתקבל ערעור, תיבדקנה הנקודות במשותף ויירשמו התיקונים על גבי התוכניות בחתימת שני הצדדים. הבדיקה תעשה רק בנקודות אופייניות ולא יילקחו בחשבון בליטות או שקעים מקומיים.
   7. כל עבודות הסימון והמדידות יבוצעו על ידי מודד מוסמך שיועסק על ידי הקבלן על חשבונו ואשר יבצע את העבודות במיומנות וכנדרש על פי כל דין.

# פרק ג' - ביצוע העבודה

1. התחלת ביצוע העבודה
   1. הקבלן מתחייב, לפני התחלת ביצוע העבודה, אם נדרש לכך בהזמנה או בהתאם להיקף העבודה על פי הוראות החוזה והמפרט, להעמיד באתר העבודה משרד נייד לטובת המפקח הכולל חדר לשימושו הבלעדי, שולחן, כסאות, חיבור לחשמל ומים, מזגן.
   2. הקבלן יתחיל בביצוע העבודה בתאריך שייקבע על ידי המזמינה בהוראה בכתב שתיקרא צו התחלת עבודה. הקבלן יחל בביצוע העבודה וימשיך בביצועה בכל אחד משלבי הביצוע בקצב הדרוש להשלמת העבודה תוך התקופה שנקבעה בהזמנת העבודה ובהתאם ללוח הזמנים שנמסר לו, אלא אם כן קיבל מאת המזמינה הוראה מפורשת בכתב המנוגדת לכך. תקופת ההתארגנות לעבודה כלולה בתקופת הביצוע ולא תינתן לקבלן כל דחייה של המועד הנקוב בצו התחלת עבודה או הארכה של תקופת הביצוע, בשל תקופת התארגנות לעבודה. מובהר, למען הסר ספק, כי בתקופת ההתארגנות (הכלולה בתקופת הביצוע, כאמור) יהיה על הקבלן לפעול לקבלת כל האישורים הנדרשים מכל הגופיים הרלוונטיים וביצוע כל התשלומים במידת הצורך.
   3. לא התחיל הקבלן בביצוע העבודה במשך 15 יום לאחר התאריך הנקוב בצו התחלת העבודה כתאריך תחילת העבודה, רשאית המזמינה לבטל את הזמנת העבודה, לבטל את צו התחלת העבודה, לחלט את הערבות שהפקיד הקבלן, לשקול ואף לבטל את המשך ההתקשרות עם אותו קבלן במסגרת חוזה המסגרת, ולתבוע מהקבלן פיצוי על כל נזק שיגרם למזמינה בשל כך.
   4. ככל שהמזמינה תורה על כך, הקבלן מתחייב לצאת ולפנות את אתר העבודה תוך 24 שעות מקבלת הודעה בכתב מהמזמינה וזאת על מנת לאפשר למזמינה להכניס לאתר העבודה קבלן אחר במקומו.
2. העמדת אתר העבודה, כולו או חלקו, לרשות הקבלן

במועד שנקבע להתחלת העבודה תעמיד המזמינה לרשות הקבלן את אתר העבודה או אותו חלק ממנו הדרוש, לדעת המפקח, להתחלת ביצועה של העבודה והמשכה בהתאם ללוח הזמנים הנזכר. לאחר מכן תעמיד המזמינה לרשות הקבלן, מזמן לזמן, חלקים נוספים מאתר העבודה. הכל כפי שיידרש, לדעת המפקח, לביצוע העבודה בהתאם ללוח הזמנים.

1. הכנות לביצוע העבודה

לפני התחלת ביצוע העבודה ולא יאוחר מ-15 יום לאחר המועד הקבוע בצו התחלת עבודה, ידאג הקבלן להספקת חשמל ומים לביצוע העבודה, לסלילת דרכי גישה לאתר העבודה, לסידורי הגנה בפני שיטפונות, ובית שימוש זמני בשביל הפועלים, ויעשה את כל שאר ההכנות הדרושות לביצוע העבודה, כדי הנחת דעתו של המפקח. כל הפעולות הנ"ל תהיינה על חשבונו של הקבלן.

1. **ביצוע לפי תכניות "לביצוע"**
   1. מובהר ומוסכם בזה כי תוכניות שמצוין עליהן "למכרז בלבד" או ל"הזמנה בלבד" לא תשמשנה לביצוע העבודה, והקבלן יבצע את העבודה אך ורק לפי תוכניות שמצוין עליהן "לביצוע".
   2. ככל שמדובר בעבודות אשר ביצוען מצריך תכנית לביצוע, לקראת ביצוע העבודה או במהלכו יעביר המפקח לקבלן תוכניות אשר מצוין עליהן "לביצוע", ואשר בהן עשויים להיות שינויים והשלמות, ביחס לתוכניות שעליהן צוין "למכרז בלבד" או ל"הזמנה בלבד".
2. מועד השלמת העבודה
   1. הקבלן מתחייב להשלים כל עבודה עפ"י המועד שייקבע בצו התחלת העבודה המתייחס לאותה עבודה.
   2. המועד להשלמת העבודה כולל את הזמן הדרוש להתארגנות, תכנון, קבלת כל האישורים וההיתרים הדרושים, ביצוע העבודה ומסירתה כשהיא מושלמת ומוכנה לשימוש מיידי.
   3. הוראות סעיף קטן ‎16.1 לעיל תהיינה כפופות לכל תנאי בחוזה לגבי השלמתו של כל חלק מסוים מהעבודה או שלב עיקרי בה במועד מוקדם יותר, בהתחשב גם בכל הוראות המפרט המיוחד (צרופה ג' לחוזה).
   4. למען הסר ספק מובהר בזה כי לא תינתן כל הארכה להשלמת העבודה, ואף לא בין היתר, בשל ביצוע מספר עבודות במקביל, אלא בהתאם לסעיף ‎17 להלן, וכי אי עמידה בלוח הזמנים לכל עבודה שנקבע בגינה לוח זמנים מחייב הינה הפרה יסודית של החוזה.
   5. מבלי לגרוע מכלליות האמור לעיל יובהר, כי היה וביצוע העבודה יימשך מעבר לקבוע בצו התחלת העבודה, לא יהיה הקבלן זכאי לכל תוספת תשלום בגין התמשכות העבודה מעבר למועד הנ"ל, לרבות הוצאות בגין התארגנות באתר העבודה, ליווי משטרה ואבטחה או דמי בטלת ציוד.
3. שינויים במועד השלמת העבודה
   1. סבור המפקח כי יש מקום להארכת המועד להשלמת עבודה מסוימת, מחמת שינויים או תוספות לעבודה, או מחמת כוח עליון, או תנאים מיוחדים המחייבים, לדעת המפקח, מתן הארכה, רשאי המפקח, לפי שיקול דעתו, אם נתבקש לעשות כן על ידי הקבלן, ליתן ארכה להשלמת העבודה לתקופה המתאימה, לפי שיקול דעתו, וזאת בתנאי כי:
4. הקבלן לא יהא רשאי לבקש ארכה לאחר חלוף יותר מ- 30 ימים מיום שניתנו לו הוראות לשינויים או לתוספות, או מיום תחילת השפעתו של הכוח העליון או קיומם של התנאים המיוחדים.
5. הקבלן יהא חייב להביא ראיות, לשביעות רצונו של המפקח, לרבות יומן העבודה, לכך שהתנאים האמורים אמנם נוצרו והיוו את הגורם הבלעדי לעיכוב בביצוע העבודה.
   1. מתן ארכה העולה על 30 ימים מעבר למועד השלמת העבודה שנקבע כאמור בסעיף ‎16.1 לעיל, בין במסגרת ארכה אחת ובין במצטבר במסגרת מספר ארכות, טעון אישורה בכתב של המזמינה ולא יהא תקף בלא אישור זה אף אם אושר על ידי המפקח.
   2. הוארך המועד להשלמת העבודה כאמור בסעיף ‎17.1 לעיל, לא יהא הקבלן זכאי לכל תוספת תשלום או שינוי במחירי המחירון בגין התמשכות העבודה מעבר למועד שנקבע כאמור בסעיף קטן ‎16.1 לעיל, זאת אף אם תוספת תשלום כאמור אושרה על ידי המפקח.
   3. התפרצות מגפת הקורונה או כל מגפה אחרת (להלן: "**המגפה**"), על כל השלכותיה, ובכלל זה: סגר, השבתה, האטה במשק, הוצאות מיוחדות, עליית מחירים וכל הסדר/הנחיה אחרים שיורו עליהם הממשלה ו/או המחוקק, אשר ייגזרו מעצם אירועי המגפה – כל אלה לא יהיו בשום אופן "סיכון מוסכם" או "כוח עליון", ולא יהיה בהם כדי לזכות את הקבלן בתוספת לתמורה הקבועה במכרז זה, מכל מין ומכל סוג שהוא ולא בשיפוי ו/או פיצוי בגין האמור, ואין ולא תהיה לקבלן כל טענה ו/או עילה ו/או תביעה בעניין זה כלפי החברה.
   4. אם מחמת שינויים בעבודות, או מכל סיבה אחרת, תפחת העבודה שהובאה בחשבון לצורך קביעת מועד השלמת העבודה, רשאי המפקח להקדים את מועד השלמת העבודה בתקופה המתאימה, לפי שיקול דעתו.
   5. הקבלן לא יהיה זכאי לתשלום מכל סיבה שהיא עבור בטלת כלים ועובדים.
6. החשת קצב ביצוע העבודה
   1. אם, בכל עת שהיא, יבדוק המנהל ו/או המפקח וימצא כי הקבלן אינו עומד בלוח הזמנים שנקבע לעבודות (בין אם לוח הזמנים ובין אם לוח הזמנים השלדי), ו/או שקצב ביצוע המבנה איטי מכדי להבטיח את השלמת המבנה או כל חלק ממנו בלוח הזמנים השלדי, יודיע על כך לקבלן בכתב, והקבלן ינקוט בהקדם באמצעים הדרושים כדי להבטיח את השלמת המבנה בהתאם ללוח הזמנים השלדי, ויודיע בכתב למנהל הפרויקט על הצעדים שנקט להחשת ביצוע העבודות בהתאם לדרישה, לרבות עבודה במשמרות או עבודת לילה, הכל לפי הצורך, ולמלא אחר כל יתר הוראות המנהל או המפקח הנוגעות לענין שעות העבודה, ימי העבודה ושיטות העבודה.
   2. סבר המנהל ו/או המפקח כי האמצעים, שנקט בהם הקבלן לפי סעיף 18.1 לעיל, אינם מספיקים כדי להבטיח את השלמת המבנה במסגרת לוח הזמנים השלדי, יורה לקבלן בכתב על האמצעים שלדעתו יש לנקוט והקבלן ינקוט בהקדם האפשרי באמצעים האמורים על חשבונו וללא כל תוספת תמורה מצד החברה. סבר הקבלן כי הוראות שקיבל לפי סעיף-קטן זה לא היו נחוצות לשם השלמת המבנה בהתאם ללוח הזמנים או לוח הזמנים השלדי, יהא רשאי לבקש כי ההוראות יעוגנו בפקודת שינויים בהתאם לחוזה זה .
   3. לא מילא הקבלן אחר התחייבותו לסעיף 18.2 - רשאית החברה לבצע את העבודה כולה או מקצתה, ע"י קבלן אחר או בכל דרך אחרת, ע"ח הקבלן והקבלן ישא בכל ההוצאות הכרוכות בכך, והחברה תהיה רשאית לגבות או לנכות את ההוצאות האמורות, בתוספת 15% שייחשבו כהוצאות תקורה, מכל סכום שיגיע לקבלן בכל זמן שהוא, וכן תהיה רשאית לגבותן מהקבלן בכל דרך אחרת. לצורך סעיף קטן זה תהיה לחברה זכות מלאה להשתמש בכל הציוד, המתקנים והחומרים שנמצאים בשטח העבודה.
   4. אם יהיה צורך, לדעת המנהל, בכל זמן שהוא, להחיש את קצב ביצוע העבודות לעומת מה שנקבע תחילה דהיינו קיצור משך הזמן שנקבע מראש בצו התחלת העבודה, יפנה המנהל בדרישה בכתב לקבלן והקבלן יפעל בהתאם להוראת הנהל ו/או המפקח להחשת ביצוע העבודות בהתאם לדרישה, לרבות עבודה במשמרות או עבודת לילה, הכל לפי הצורך, ולמלא אחר כל יתר הוראות המנהל או המפקח הנוגעות לענין שעות העבודה, ימי העבודה ושיטות העבודה.
   5. מילא הקבלן את התחייבותו לפי סעיף 18.4 לעיל, ונגרמו לו כתוצאה מכך, לדעת החברה, הוצאות נוספות על אלה הכרוכות בביצוע העבודה לפי הקצב שנקבע תחילה, תחזיר החברה לקבלן את ההוצאות הנוספות הישירות כפי שיוערכו על ידי המפקח ויאושרו על ידי המנהל בתוספת תקורה בשיעור של עד 6% עבור רווח והוצאות כלליות כולל מימון, **בכפוף להצגת ניתוח מפורט של עלויות ההחשה וגאנט קיצור לוחות הזמנים,** ובלבד שהוראה להחיש את קצב ביצוע העבודה לא ניתנה בשל אי עמידת הקבלן בלוח הזמנים שנקבע והוראה כאמור אושרה בכתב טרם תחילת ביצועה ע"י המנהל.

לא מילא הקבלן את התחייבותו לפי סעיף קטן 18.4 , תחולנה הוראות סעיף קטן 18.3 ובלבד שהקבלן לא ישא אלא בהוצאות הכרוכות בביצוע העבודה לפי הקצב שנקבע תחילה.

* 1. יובהר כי דרישה לביצוע העבודות בלילה לא תחשב כדרישה להאצת הביצוע .
  2. לא תוכר דרישה בדיעבד בגין עלויות החשה לצורך עמידה בלו"ז המקורי.

1. **עדיפות בביצוע לפי הוראות המפקח**
   1. המפקח רשאי להודיע לקבלן בכל עת על החלטתו לקבוע עדיפות לביצוע חלק מסוים מהעבודה, או שלב ביצוע כלשהו בעבודה או בחלק העבודה כאמור, מכל סיבה שהיא לרבות לצורך מתן אפשרות פעולה לקבלנים אחרים, והקבלן מתחייב לבצע את העבודה בהתאם לסדר העדיפויות שקבע המפקח.
   2. מובהר בזה כי הוראה כאמור על ידי המפקח אינה מהווה ארכה כלשהי לקבלן לסיום העבודה ואין בה לשמש בידו הצדק לעיכוב בביצוע או לאי-ביצוע חלק כלשהו מהעבודה, אלא אם קבע המפקח במפורש אחרת, בהתאם להוראות בסעיף ‎17 לעיל.
   3. לקבלן לא תהיינה כל תביעות מכל מין וסוג שהוא נגד המזמינה בגין ההוראות שניתנו כאמור לעיל.
2. איחורים בביצוע העבודה
   1. אם לא ישלים הקבלן את ביצוע העבודה תוך התקופה הנקובה בצו התחלת העבודה, בהתחשב בהארכה או בקיצור לפי סעיף ‎17 לעיל, ישלם הקבלן למזמינה כפיצויים מוסכמים וקבועים מראש על כל יום איחור שבין המועד הסופי שנקבע להשלמת העבודה ועד למועד השלמתה בפועל:
      1. ביחס לאיחור שהיקפו עד 60 ימים – סך של 3,000 ₪ במחירי מדד הבסיס לכל יום איחור.
      2. ביחס לאיחור שהיקפו עולה על 60 ימים – סך של 3,000 ₪ במחירי מדד הבסיס לכל יום איחור או סך השווה ל-10% מהיקף הזמנת העבודה, לפי הגבוה מבין השניים.
   2. המזמינה תהא רשאית לחלט מהערבויות שימסור הקבלן על פי הוראות חוזה זה את סכום הפיצויים האמורים כאמור לעיל או לנכותם מכל סכום שיגיע לקבלן, בכל זמן שהוא, לפי החוזה, לפי חוזה אחר או לפי דין, וכן תהא רשאית לגבותו מהקבלן בכל דרך אחרת.
   3. תשלום הפיצויים או ניכויים אין בו, כשלעצמו, משום שחרור הקבלן מהתחייבותו להשלים את העבודה או מכל התחייבות אחרת לפי החוזה ולפי כל דין.
   4. במקרה של איחור, כאמור בסעיף קטן ‎20.1, רשאית המזמינה, נוסף על האמור בסעיף קטן ‎20.2 או בכל הוראה אחרת בחוזה, לעכב או לדחות תשלום חשבונות שאושרו על ידי המפקח לאחר יום האיחור הראשון. הזכאות לתשלום לפי חשבון מעוכב כאמור לא תהיה צמודה ולא תישא ריבית מכל סוג שהוא.
   5. דמי הנזקים האמורים ישולמו לחברה או ינוכו או יקוזזו על ידה, ללא כל צורך בהוכחה מצידה של גובה הנזק. אולם אין באמור בסעיף זה כדי לפגוע בזכותה של החברה להוכיח, ולקבל מהקבלן את מלוא הפיצוי על נזק שעולה על דמי הנזקים הנזכרים בסעיף זה.
   6. שום דבר האמור בסעיף זה איננו גורע מזכותה של המזמינה לכל סעד או תרופה על פי החוזה ו/או על פי כל דין ואיננו מונע בעדה מלהעלות טענה כלשהיא ביחס לשיעור הנזק שנגרם בשל איחורים.
3. הפסקת העבודה
   1. הקבלן יפסיק את ביצוע העבודה, כולה או מקצתה, לזמן מסוים או לצמיתות, לפי הוראה בכתב מאת המנהל, בהתאם לתנאים ולתקופה שצוינו בהוראה, ולא יחדשה אלא אם ניתנה לו על ידי המנהל הוראה בכתב על כך.
   2. הופסק ביצוע העבודה, כולה או מקצתה כאמור, ינקוט הקבלן באמצעים להבטחת העבודה ולהגנתה לפי הצורך, לשביעות רצונו של המפקח.
   3. הקבלן לא יהיה זכאי לתשלום פיצוי כלשהו בגין הפסקת עבודה לתקופה שאינה עולה על 60 יום ביחס להזמנת עבודה פרטנית.
   4. הקבלן יהיה זכאי להחזר הוצאות שנגרמו לו כתוצאה מהפסקה זמנית של ביצוע העבודה לתקופה העולה על 60 ימים לפי הוראות המנהל וזאת בגין הוצאות התארגנות ועלויות ישירות לצורך הגנה על העבודה באתר בלבד; ובלבד שהקבלן יגיש דרישה להחזר כאמור תוך לא יאוחר מ-30 ימים מיום תחילת הפסקת העבודה. שיעור ההוצאות ייקבע על ידי המנהל, לאחר שתינתן לקבלן הזדמנות להשמיע טענותיו. יובהר כי לא תשולם כל הוצאה ו/או דרישה בגין ניהול מתמשך, בטלת כלים ו/או עובדים, תקורות חברה וכיוצא בזה.
   5. נגרמה הפסקת העבודה, לדעת המנהל, באשמת הקבלן, תחולנה ההוצאות שנגרמו לקבלן תוך כדי מילוי הוראות המפקח לפי סעיף זה על הקבלן.
   6. הופסק ביצוע העבודה כולה או חלקה, לצמיתות, אחרי שניתן על ידי המזמינה צו התחלת עבודה, והקבלן החל בביצוע העבודות למעשה, יהיה הקבלן זכאי לתשלום עבור העבודה שביצע בפועל לפי מדידות סופיות שתעשינה לגבי אותו חלק מהעבודות שביצועו הופסק ולפי המחירים שבכתב הכמויות למדידה. ביצע הקבלן רק חלק מן העבודה הנקובה בסעיף מסעיפי כתב הכמויות למדידה - יהיה זכאי לתשלום חלק יחסי מן המחיר שננקב בכתב הכמויות למדידה לגבי אותה עבודה.
   7. נגרמה הפסקת ביצוע העבודה, כאמור בסעיף ‎21.6 לעיל באשמת הקבלן - לא יהיה הקבלן זכאי לתשלום כלשהו ויחולו הוראות פרק י"ג להלן.
   8. תשלום כאמור בס"ק ‎21.6 ישולם לקבלן תוך 60 יום מיום שבו ניתנה לקבלן הודעה בכתב בדבר הפסקת ביצוע העבודות לצמיתות, כאמור לעיל. תשלום כאמור יהווה סילוק סופי של כל תביעות הקבלן, ולקבלן לא תהיינה כל תביעות ו/או טענות כלשהן כלפי המזמינה, כולל תביעות לפיצויים כתוצאה מהפסקת העבודה ו/או תביעות לכיסוי הוצאות מיוחדות שנגרמו לו וכל תביעה אחרת כלשהי בקשר עם הפסקת העבודה וכתוצאה ממנה.
   9. היה והופסקה העבודה כאמור בסעיף זה לעיל, לצמיתות, ובאשמת הקבלן, תהא המזמינה חופשית להתקשר עם כל קבלן אחר הן במסגרת הקבלנים הזוכים במכרז המסגרת והן עם כל קבלן אחר שייבחר עפ"י הדין להמשך ביצוע העבודות, במלואן או בחלקן, אם בדרך של הזמנה לקבלת הצעות לביצוע עבודה ואם בכל דרך אחרת, על פי שיקול דעתה הבלעדי של המזמינה, והקבלן יהיה מנוע מלהעלות כל טענה ו/או תביעה ו/או דרישה שהיא כלפי המזמינה בקשר עם הפסקת העבודה וההתקשרות עם קבלן אחר. הקבלן מוותר בזאת על כל תביעה, טענה או דרישה כאמור.

# פרק ד' – ניהול ופיקוח

1. תפקידו וסמכויותיו של המפקח
   1. המפקח רשאי לבדוק את העבודה כולה או חלקה ולהשגיח על ביצועה וכן לבדוק את טיב החומרים שמשתמשים בהם, איכות הציוד שמשתמשים בו וטיב המלאכה הנעשית על ידי הקבלן בביצוע העבודה. כן רשאי הוא לבדוק אם הקבלן מבצע כהלכה את החוזה, את הוראות המזמינה, את הוראות המנהל ואת הוראותיו הוא.
   2. בכפוף לאמור לעיל בדבר עדיפות בין מסמכים, בכל מקרה של סתירה ו/או אי התאמה ו/או אי בהירות במסמכים, יפרש המנהל, לפי מיטב הבנתו ושיקול דעתו, את הסתירה ו/או אי ההתאמה ו/או אי הבהירות, ויורה לקבלן כיצד לפעול. החלטת המנהל בנושא זה הינה סופית ומוחלטת.
   3. הקבלן מתחייב לנהוג על פי הוראות המנהל לעניין זה, ולא תהיינה לו כל תביעות או דרישות או טענות בשל כך שנהג לפי פירוש כאמור, או בגין הוראה כלשהי של המפקח, כאמור.
   4. המנהל ו/או מהנדס החברה יהיו רשאים לפסול עבודה או חומרים כלשהם גם אם לא נפסלו על ידי המפקח או לשנות את החלטת המפקח, או לאשר עבודה או חומרים שנפסלו ע"י המפקח, או לשנות את החלטת המפקח.
   5. המפקח רשאי להורות לקבלן על ביצוע העבודה בשלבים שונים, לרבות הפסקות בין שלב לשלב, ולקבלן לא יהיו כל טענות ו/או תביעות ו/או דרישות כספיות ואחרות עקב כך.
   6. הקבלן יאפשר ויעזור למפקח ולכל בא כוח מורשה מטעמו להיכנס בכל עת לאתר העבודה ולכל מקום אחר שבו נעשית עבודה כלשהי לביצוע החוזה וכן לכל מקום שממנו מובאים מוצרים, חומרים, מכונות וציוד כלשהם לביצוע החוזה, וזאת על מנת לעמוד על אופן ביצוע העבודות ו/או טיב החומרים המסופקים.
   7. הקבלן יבצע את העבודה בהתאם לחוזה, לשביעות רצונם המוחלטת של המנהל והמפקח, וימלא לצורך זה אחרי כל הוראותיהם של המנהל והמפקח, בין שהן מפורטות בחוזה ובין שאינן מפורטות בחוזה.
2. פירוש סמכויות המפקח
   1. לצורך כל הוראה בחוזה זה המקנה למפקח סמכות סופית, או סמכות לפי שיקול דעתו המוחלט, לרבות כל נוסח אחר כיוצ"ב המצביע על שקול דעת מוחלט או בלעדי בהחלטותיו, הכרעותיו, קביעותיו ודרישותיו וכיו"ב - לא ייחשב המפקח כבורר או כגוף מעין משפטי או שיפוטי, ולא יחולו עליו אילו מהכללים החלים על הגופים הללו.
   2. סמכויות המפקח לא ישחררו את הקבלן מאחריותו או מהתחייבות כלשהי המוטלת עליו על פי חוזה זה, בין אם המפקח יפעילן או ימנע מהפעלתן, בין אם יהיה נוכח או לא יהיה נוכח במקום כלשהו, בין אם פעל בסמכות או בחוסר סמכות.
   3. כמו כן מוסכם במפורש כי שום מעשה או מחדל מצד המפקח לא יפטור את הקבלן מאחריותו למילוי תנאי חוזה זה.
   4. מוסכם בזה כי אמצעי הפיקוח שיופעלו על ידי המזמין באמצעות המפקח, או כל גורם אחר מטעם המזמין, הינם אמצעי ביקורת לשם הגנה על זכויות המזמין. שימוש מלא או חלקי באמצעי הפיקוח כאמור, או הימנעות משימוש בהם, לא ישחררו את הקבלן מהתחייבות כלשהי שנטל על עצמו על פי חוזה זה. כל פעולה או מחדל של המפקח בפיקוח על ביצוע התחייבויות הקבלן לא תהווה הגנה לכל פגם ו/או אי התאמה בביצוע התחייבויות הקבלן על פי חוזה זה.
   5. המצאת כל מסמך, תכנית, או חומר מהקבלן למזמינה ו/או למנהל ו/או למפקח, בין שאושר על ידי מי מהם ובין שלא אושר, אינה פוטרת את הקבלן מאחריות כלשהי המוטלת עליו לפי החוזה ולפי כל דין.
3. גורמים חיצוניים בשם החברה - **חברת הבקרה**
   1. החברה רשאית אך אינה חייבת, על פי החלטתה ושיקול דעתה הבלעדי, להפעיל בקרה נוספת של גורם חיצוני בלתי תלוי גם לאחר אישור כתוב וחתימות של הגורם המאשר המפקח/המנהל פרויקט. יובהר כי החשבון ו/או החשבונות ישולמו לקבלן רק לאחר ביצוע הבקרה ככל שתוזמן ע"י החברה והקבלן יקבל על עצמו את קביעת ממצאי הבקרה אך יוכל להציג את עמדתו במקרים מסוימים בהם יהיה דבק בצדקתו לתשלום הנדרש על ידו ובלבד שיתבסס על אסמכתאות רשמיות ומקוריות שיועברו לבדיקה חוזרת.
   2. חברת הבקרה הפועלת מטעם החברה תהא מוסמכת לבקר, לבדוק ולבחון את עבודת הקבלן, החברה המנהלת והמפקח על טיב העבודה והחומרים בקשר לביצוע העבודות בהתאם להוראות החוזה וכן תהא רשאית לבחון את כתבי הכמויות ודרישות התשלום המוגשות לחברה.
   3. אין לראות בזכות הבקרה שניתנה לחברת הבקרה אלא אמצעי מעקב אחר ביצוע החוזה בכל שלביו על ידי כלל הגורמים.
4. ניהול יומן
   1. הקבלן ינהל, לכל אתר ואתר, יומן עבודה יומי אלקטרוני (להלן: "**היומן**") וירשום בו מדי יום את הפרטים הבאים, כולם או מקצתם:
   2. מספרם של העובדים לסוגיהם, המועסקים על ידו בביצוע העבודה.
   3. כמויות החומרים למיניהם המובאים לאתר או המוצאים ממנו.
5. כמויות החומרים שהושקעו על ידו בביצוע העבודה.
6. הציוד המכני המובא לאתר והמוצא ממנו.
7. השימוש בציוד מכני בביצוע העבודה.
8. תנאי מזג האוויר השוררים באתר.
9. תקלות והפרעות בביצוע העבודה.
10. ההתקדמות בביצוע העבודה במשך היום.
11. הוראות שניתנו לקבלן על-ידי המפקח.
12. הערות המפקח בדבר מהלך ביצוע העבודה.
13. כל דבר אחר שלדעת המפקח יש בו כדי לשקף את המצב העובדתי במהלך ביצוע העבודה.
14. תמונות על פי הצורך.
    1. היומן ייחתם כל יום על ידי הקבלן או בא כוחו המוסמך, והעתק חתום מהרישומים בו יימסר למפקח או לבא כוחו המוסמך. המפקח או בא כוחו המוסמך יחתמו על הרישומים שנמסרו על ידי הקבלן.
    2. הקבלן רשאי לרשום ביומן את הערותיו בקשר לביצוע העבודה, אולם רישומים אלה לא יחייבו את המזמינה אלא אם אושרו בכתב על ידי המנהל.
    3. הקבלן לא ירשום תביעות כספיות ביומן. תביעות כספיות של הקבלן ואישור תשלומן יהיו בהתאם להוראות החוזה.
    4. מבלי לגרוע מכל האמור לעיל, אין ברישום הסתייגות ו/או הערה על ידי הקבלן משום צידוק כלשהו או סיבה לעיכוב ביצוע ו/או אי ביצוע עבודה כלשהי ו/או אי-מילוי הוראות המפקח, המנהל, המזמינה או הוראות החוזה.

# פרק ה' - התחייבויות כלליות

1. **שילוט**
   1. תוך 5 (חמישה) ימים מהתאריך הנקוב בצו התחלת עבודה יעמיד הקבלן באתר העבודה שלטים בהתאם לכמות שיחליט המזמין ועד לכל היותר 2 שלטים לכל אתר עבודה.
   2. השלטים יהיו עפ"י גודל ודוגמא שיאושרו ע"י המזמינה טרם ייצור והתקנה.
   3. השלטים יהיו מחומרים, במימדים ובצורת עיצוב גרפי לפי הנחיות שייתן המפקח לקבלן.
   4. הקבלן מתחייב להעביר את טיוטת סקיצת השלט לאישורה של המזמינה.
   5. הקבלן ידאג להשגת כל האישורים הנדרשים מהרשויות המוסמכות להצבת השלטים וישא על חשבונו בכל התשלומים וההיטלים שיוטלו על ידי אותן רשויות מוסמכות.
   6. במהלך תקופת העבודה ידאג הקבלן לשלמותם ולניקיונם של השלטים, לחידושם או להחלפתם אם ניזוקו, ובתום העבודה ידאג לפירוקם ולסילוקם מהאתר או ישאירם באתר הכל לפי הנחיות והוראות המנהל.
   7. הקבלן, קבלני משנה שלו, מי מטעמו או כל גורם אחר לא יעמידו שילוט בנוסף לשלטים האמורים לעיל. שילוט נוסף, כאמור, יוסר מיד, וכל ההוצאות שייגרמו בשל כך יחולו על הקבלן.
   8. הקבלן יבצע את כל החובות המוטלות עליו לפי סעיף זה על חשבונו.
   9. לא הציג הקבלן את השלטים במועדים ובתנאים כמפורט בפרק זה לעיל תהא המזמינה רשאית להציב מיידית את השלטים ולחייב את הקבלן בהוצאות הכרוכות בכך.
2. בטיחות בעבודה והגנת הסביבה
   1. הקבלן יהיה האחראי הבלעדי למילוי כל הוראות הדין הנוגעות לבטיחות בביצוע עבודות ובסביבת אתר עבודה, וימלא אחר כל דרישה של רשות מוסמכת.
   2. הקבלן ינקוט בכל אמצעי הזהירות הנדרשים לפי כל דין להבטחת רכוש וחיי אדם באתר העבודה ובסביבתו, ובכלל זאת, מבלי לגרוע מכלליות האמור, יספק ויתקין את כל אמצעי הזהירות הנדרשים על מנת להבטיח את ביטחון עובדיו ושלוחיו וביטחון הציבור.
   3. מבלי לגרוע מהוראות כל דין, הקבלן מתחייב לפעול בהתאם לאמור בנספח הבטיחות (נספח 5 להסכם זה).
   4. מבלי לגרוע מכלליות האמור לעיל מתחייב הקבלן לקיים את כל הוראות פקודת הבטיחות בעבודה (נוסח חדש), התש"ל-1970 והתקנות שלפיה, לרבות תקנות הבטיחות בעבודה (עבודות בניה), התשמ"ח-1988 (להלן ביחד: "**הפקודה והתקנות**"), ולצורך ביצוע העבודות הוא נוטל על עצמו אחריות כ"קבלן ראשי" ואת החובות המוטלות על מבצע בניה, מנהל עבודה, והמחזיק או תופש מקום העבודה כאמור בפקודה ובתקנות ובכל דין אחר.
   5. למען הסר ספק מובהר בזאת, כי אף אם וככל שתוטל על החברה ו/או מי מטעמה אחריות לפי הפקודה או לפי חוק ארגון הפיקוח על העבודה, תשי"ד-1954 או לפי תקנות מכוח חיקוקים אלה בקשר לעבודות – ישפה הקבלן את החברה ו/או מי מטעמה בגין כל נזק שייגרם להם ו/או כל חיוב שיוטל עליהם.
   6. הקבלן מתחייב לבצע את פעילותו בהתאם ובכפוף להוראות כל דין העוסקות בהגנה ובשמירה על הסביבה, מניעת מפגעים ושמירה על הניקיון. הקבלן יהיה אחראי לכל המשמעויות שעשויות להיות לחריגה או אי קיום הוראות אלה.
3. מתן הוראות, קבלת רשיונות ותשלום אגרות
   1. ממועד העמדת אתר העבודה לרשות הקבלן יהא הקבלן אחראי להחזיק את אתר העבודה במצב תקין, לשמור עליו כמנהג בעלים.
   2. בכל הכרוך בביצוע העבודה, לרבות לעניין הבטיחות בעבודה, ימלא הקבלן אחר הוראות כל דין, לרבות הוראות בדבר מתן הודעות, קבלת רישיונות ותשלום מיסים ואגרות. הקבלן יטפל ויעשה את כל הדרוש, לרבות נשיאה על חשבונו בתשלומים ובמתן ערבויות, לשם השגת רישיונות, היתרים ואישורים הנדרשים לביצוע העבודה מכל רשות מוסמכת על פי כל דין, כגון חברת חשמל, בזק, הוט, סלקום, פרטנר, פלגי השרון בע"מ, מקורות, קק"ל, מע"צ ועוד. לפי דרישת המפקח, ימציא לו הקבלן רשיונות ואישורים כאמור לפני תחילת ביצוע העבודה, וכן ימציא לו, לפי דרישתו של המפקח, כל אישור בכתב מאת כל רשות מוסמכת על התאמת העבודה לדרישות כל דין או להוראותיה של אותה רשות.
   3. הקבלן ישא בכל המיסים והתשלומים, ההיטלים והאגרות, מכל מין וסוג שהוא, שיחולו בגין ו/או בקשר עם ביצוע העבודה, אלא אם נקבע אחרת ובמפורש בחוזה זה.
   4. מובהר כי כל הוצאה בקשר עם ביצוע העבודות אשר לא נכתב באופן מפורש כי המזמינה תישא בה תחול על הקבלן בלבד.
   5. הקבלן יתאם מראש עם הגופים והרשויות המתאימים את ביצוע עבודותיו כולל קבלת מפות ונתונים, וכולל אישור סופי על ידי כל הגופים המוסמכים.
   6. לא תשולם לקבלן כל תקורת קבלן ראשי בגין עבודות של רשות העתיקות, חברות תשתית וטל"כ כגון חברת חשמל, מקורות, הוט, סלקום, פרטנר, בזק וכד'. זאת למעט מקרים בהם התשלום עבור עבודתם מבוצע על ידי הקבלן באופן ישיר וזאת לאחר קבלת הנחייה מפורשת בכתב על ידי החברה. במקרה שכזה תשולם לקבלן תקורה בגובה 4% בלבד המגלמת את כל הוצאות הקבלן לרבות שירותי קבלן ראשי עבור מבצע העבודה. התשלום יבוצע בכפוף להצגת חשבונית מס / קבלה על ידי הקבלן.
4. עתיקות
   1. עתיקות כמשמעותן בחוק העתיקות, תשל"ח-1978 או בכל דין בדבר עתיקות שיהיה בתוקף מזמן לזמן, גתות וכן חפצים אחרים כלשהם בעלי ערך גיאולוגי או ארכיאולוגי אשר יתגלו באתר העבודה – נכסי המדינה הם והקבלן ינקוט באמצעי זהירות מתאימים למניעת הפגיעה בהם או הזזתם שלא לצורך.
   2. מיד לאחר גילוי החפץ ולפני הזזתו ממקומו, יודיע הקבלן למפקח על התגלית. כן מתחייב הקבלן לקיים את הוראות חוקי המדינה בדבר עתיקות.
   3. הוצאות שיגרמו לקבלן עקב נקיטת אמצעי הזהירות האמורים בסעיף ‎29.1 ישולמו על ידי החברה בהתאם לסעיפי המחירון הרלוונטיים (תוך יישום הנחת הקבלן) ובתנאי שיבוצע תיעוד מפורט של כל פעולותיו של הקבלן לרבות מדידת העבודות, צילומן ואישורן על ידי המפקח. ככל שטיפול בעתיקות יצריך לטעמו של הקבלן הארכת משך הביצוע, יפנה הקבלן למפקח בבקשה מתאימה בהתאם לאמור בסעיף ‎17 לעיל.
   4. בנושא פקחי רשות העתיקות ופקחים מטעם כל רשות וגוף אחר תשלום יהיה לפי תשלום בפועל כנגד הצגת חשבונית מס, ללא תוספת רווח קבלני.
5. זכויות, פטנטים וכדומה
   1. כל זכויות הבעלות בעבודות, על כל חלקיהן ומתקניהן תהיינה למזמינה בלבד ולקבלן לא תהיינה כל זכויות בעבודות על כל חלקיהן ומתקניהן לרבות הציוד, החומרים והכלים שהובאו לאתר העבודה, למעט זכויות לתשלומים כמפורט בפרק יב' לחוזה.
   2. הקבלן ימנע כל נזק מהמזמינה ויפצה אותה בגין כל תביעה, דרישה, הליך, נזק, הוצאה, היטל וכיוצ"ב שיתעוררו כתוצאה מפגיעה בזכויות פטנטים, מדגמים, סימני מסחר, זכויות יוצרים או זכויות דומות בקשר עם העבודות או תוך כדי ביצוע העבודות, במכונות או בחומרים או בציוד שיסופקו על ידי הקבלן.
6. תשלום תמורת זכויות הנאה

אם לצורך ביצוע העבודה יתעורר צורך בהשגת זכות הנאה או שימוש כלשהו, כגון: לצרכי חציבה או זכות מעבר או שימוש, או זכות לשפיכת אשפה ופסולת, או כל זכות דומה - יהא הקבלן אחראי להשגת הזכות האמורה מבעליה והוא זה אשר ישלם את תמורתה כפי שיוסכם בין הבעלים לבין הקבלן.

1. פגיעה בנוחות הציבור ובזכויותיהם של אנשים
   1. הקבלן מתחייב שתוך כדי ביצוע העבודות לא תהיה פגיעה שלא לצורך בנוחות הציבור, ולא תהא כל הפרעה שלא לצורך בזכות השימוש, המעבר וההחזקה של כל אדם בכביש, דרך, שביל וכיו"ב או בזכות השימוש והחזקה ברכוש ציבורי כלשהו, והוא ינקוט בכל אמצעים הדרושים כדי להבטיח את האמור לעיל לרבות מתן הודעה מראש לתושבים העלולים להיפגע.
   2. היה ונגרמה הפרעה כלשהי כתוצאה ממעשה או מחדל של הקבלן, הקבלן בלבד יישא בהוצאות תיקון ההפרעה. יובהר ויודגש, כי הקבלן מתחייב לתקן על פי דרישת המזמינה ובאופן מיידי כל פגיעה ו/או הפרעה כאמור לעיל, שנגרמה בביצוע העבודות, לרבות לשירותים חיוניים, ובכלל זה אספקת מים וחשמל.
   3. הקבלן, מצהיר כי ידוע לו והוא מסכים, שבאתר העבודה יעבדו בעלי חוזים אחרים עם המזמינה, או קבלנים אחרים או עובדים אחרים, והקבלן מתחייב לאפשר להם לעבוד ללא כל הפרעה ולהימנע בעבודותיו מהפרעה כלשהי להם בביצוע עבודותיהם.
2. תיקון נזקים
   1. הקבלן אחראי שכל נזק או קלקול שייגרם לכביש, לגדרות, לדרך, למדרכה, לשביל, לרשת המים, לביוב, לתיעול, לחשמל, לטלפון, לצינורות להעברת גז, לחברות סלולריות, לצנרת ותשתיות פרטיות או למובילים אחרים וכיוצ"ב (להלן: "**מובילים**") תוך כדי ביצוע העבודה, בין שהנזק או הקלקול נגרמו באקראי ובין שהיו מעשה הכרחי וצפוי מראש לביצוע העבודה, יתוקן על חשבונו הוא באופן היעיל ביותר ולשביעות רצונו של המפקח ושל כל אדם או רשות המוסמכים לפקח על הטיפול במובילים כאמור.
   2. מובהר, כי אם הקבלן לא יתקן את הנזק תוך 7 ימים מיום היווצרותו, אזי תהא המזמינה רשאית לתקן את הנזקים שנגרמו על ידי הקבלן בעצמה ו/או על-ידי מי מטעמה וסכום התיקון יופחת מהתמורה הסופית לה זכאי הקבלן.
   3. אם לשם ביצוע העבודה יהא צורך להעביר חפץ כלשהו במקום שההעברה עלולה לגרום נזק למובילים אם לא ישתמשו באמצעי הגנה מיוחדים, יודיע הקבלן בכתב למפקח, לפני ההעברה, על פרטי החפץ שיש להעבירו, ועל תכניתו להבטחת אמצעי הגנה מתאימים.
3. מניעת הפרעות לתנועה
   1. **כללי -** הקבלן אחראי שתוך כדי ביצוע כל עבודה, לרבות הקמת כל מבנה ארעי, וביצוע כל עבודה ארעית, לא תהיינה הדרכים המובילות לאתר העבודה נתונות שלא לצורך לתנועה שתקשה על התנועה הרגילה בדרכים האמורות, ושלצורך הובלתם של משאות מיוחדים יתקבל תחילה הרשיון הדרוש לכך מהרשות המוסמכת ויינקטו על חשבונו והוצאותיו, כל האמצעים, לרבות בחירתם של הדרכים, של כלי הרכב ושל זמני ההובלה, כך שתמעט ככל האפשר ההפרעה לתנועה הרגילה בדרכים האמורות ויימנע ככל האפשר נזק לדרכים.
   2. **תנועה על פני כבישים קיימים -** כל תנועה בכבישי אספלט תבוצע אך ורק באמצעות כלי רכב בעלי גלגלים פניאומטיים נקיים, וכאשר יובטח כי החומר המועמס עליהם לא יתפזר בשעת הנסיעה.
   3. **מתן חופש מעבר -** הקבלן ימנע החניית כלי רכב, המגיעים לאתר העבודה בדרכים ואלה יוחנו במקומות שייועדו לכך. הקבלן מתחייב כי הדרכים העוברות באתר העבודה, וכן השטחים הציבוריים, יהיו פתוחים לשימוש המזמינה ו/או קבלנים אחרים, לפי הצורך ובהתאם להוראות המפקח, וכי הוא לא יאחסן עליהם חומרים או ציוד ולא ישפוך עליהם פסולת כלשהי.
4. שילוט, תימרור זמני ואמצעי מיגון והפרדת תנועה
   1. הקבלן מתחייב לבצע את העבודות בתיאום עם החברה ו/או המפקח ובמידת הצורך בתיאום ואישור הגורמים המפורטים להלן: מחלקת ההנדסה של החברה; מחלקת התנועה של החברה ומחלקת התנועה של משטרת ישראל; מחלקת תאורה של החברה; חברת מקורות; מחלקת גנים ונוף של החברה; הוועדה להיתר חפירה של החברה; חברת חשמל; החברות בעלות תשתית תקשורת (דוגמת בזק, הוט, סלקום ופרטנר); רשות העתיקות; איגוד ערים לכבאות; וכל גוף נוסף שיידרש.
   2. מבלי לגרוע מן האמור לעיל, מובהר בזאת למען הסר כל ספק כי במקרה בו יש בעבודות כדי לגרום הפרעה לתנועה בכביש או להולכי רגל, באחריות הקבלן לתאם ולקבל את אישורן של מחלקת התנועה של החברה ומשטרת ישראל לשלבי העתקות התנועה השונים.
   3. כמו-כן, על הקבלן לנקוט באמצעים הבאים: הצבת אמצעי בטיחות על פי תכנית בטיחות, הוראות המפרט הטכני ותוכנית הסדרי תנועה בזמן ביצוע, הנחיות ועדת התרי חפירה, הנחיות משטרת ישראל והנחיות המפקח. מעקות בטיחות יוצבו בהתאם לדרישות הרשויות הנוגעות בדבר וכפוף לאישורו של המפקח.
   4. מבלי לגרוע מן האמור לעיל ולמען הסר כל ספק, מודגש כי ככל שביצוע העבודות יצריך ביצועם של הסדרי תנועה זמניים במהלך ביצוע העבודות, יהא על הקבלן לבצע את התכנון הנדרש ולקבל את האישורים הנדרשים ולבצע את כל הסדרי התנועה הזמניים הנדרשים עד לגמר הביצוע כולל קבלת התרים לביצוע, על חשבונו הוא.
   5. המזמינה תשלם תוספת אך ורק ביחס לעבודות תכנון וביצוע הסדרי תנועה שידרשו על ידה או על ידי המשטרה לצורך ביצוע הפרויקט בהתאם להוראות המפרט הטכני והאמור בסעיף ‎37 מטה.
   6. יובהר כי הפרדת תנועה כחלק מבטיחות נדרשת באתר וכן שילוט בטיחות באתר כמפורט במפרט הטכני ובתקנות הבטיחות השונות לרבות כל האמצעים הנדרשים לשם כך, וכל הכרוך בכך יחול על חשבונו הקבלן ולא יחשב "הסדר תנועה" לצורך תשלום תוספת על ידי המזמינה כמצוין לעיל.
   7. הקבלן מתחייב כי לשם הבטחת בטיחות מירבית של כלי הרכב ועוברי הדרך שבתחום העבודה, יציב, מחסומי ניו-ג'רסי, שילוט, סימון ותימרור מתאימים מחומר מחזיר אור ומהבהב (בודד, משולש בעל ספק כח עצמאי) מסוג "ספקו" או שווה ערך ובמצב תחזוקה טוב. סוגי השלטים והתמרורים, מספרם ומיקומם באתר העבודה יעשה בהתאם להוראות החוק, להוראות ולתנאי הרשיון של משטרת ישראל, מע"צ ומשרד התחבורה, ובהתאם לסכמת תימרור שתאושר על ידי המפקח. הקבלן מתחייב להגיש לאישור המפקח את סכימת התימרור ולדאוג להמצאות כלל ציוד התימרור והשילוט האמור, בטרם יחל בביצוע העבודות באתר.
5. שילוט ותימרור זמני בעת עבודות לילה
   1. הקבלן מתחייב כי במקרה של ביצוע עבודות לילה באתר העבודה, יוצבו, בנוסף לשילוט האמור בסעיף ‎35.1, אמצעי סימון ושילוט כמפורט להלן:
   2. התמרורים יהיו תמרורים מחזירי אור מסוג HIGH INTENSITY רחוצים ונקיים.
   3. יוצבו נצנצים על גבי חרוטים (קונוסים) שיסמנו את תחומי אתר העבודה החסומים בפני התנועה.
   4. תופעל תאורת כביש.
   5. כל העובדים יצוידו בפנסים ידניים ו/או בנורות תאורה.
   6. כל הכלים הכבדים יצוידו בפנסים מיוחדים שיאירו ויכוונו כלפי מטה למשטח העבודה.
   7. המטאטא המכני יצויד במתקן הרטבה למניעת התרוממות אבק.
6. תיאום וביצוע הסדרי תנועה
   1. הקבלן יבצע תכנון, תיאום וביצוע של הסדרי התנועה ככל  ויידרש על ידי החברה או על פי דרישת משטרת ישראל.
   2. עבור תכנון הסדרי התנועה ישולם לקבלן תשלום נפרד, בהתאם לסעיפי המחירון הרלוונטיים בניכוי הנחת הקבלן ובהתאם לגובה עלות הפרויקט.
   3. עבור ביצוע הסדרי התנועה עצמם תשולם לקבלן תוספת בגובה 6% מערך ביצוע הפרויקט הסופי לאחר הנחת הקבלן.
   4. בפרויקטים המבוצעים בכבישים ראשיים דו נתיביים או רחובות הכוללים נתיב תחבורה ציבורית קבוע (נת"צ) תעמוד גובה התוספת עבור ביצוע הסדרי התנועה על 8% מערך החשבון הסופי לאחר הנחת הקבלן.
   5. ערך ביצוע הפרויקט לצורך חישוב תוספת הקצב לביצוע הסדרי תנועה לא יכלול את עלויות התכנון והפקחים/שוטרים והם ירדו מבסיס החישוב.
   6. התוספת תינתן על עלות העבודה בפועל לפי חשבון סופי (תוך יישום ההנחה לה מחויב הקבלן) ללא סעיפי תכנון ופקחים המשולמים בחשבון ותהווה תמורה סופית עבור כל העבודות הנדרשות במסגרת הסדרי התנועה הנדרשים לעבודות נשוא הזמנת העבודה.
   7. תוספת זו מהווה תמורה סופית ללא תלות בהיקף הביצוע בפועל וכוללת את תכנון וביצוע הסדרי התנועה לרבות כל האביזרים הנדרשים כגון : תמרורים, גדרות בטיחות מכל סוג שהוא, שילוט  וצבע, עגלות חץ, אתתים, מכוונים (למעט פקח מוסמך כחליף לשוטר) , מיניגארד, מחסומים מכל סוג, ביצוע דרכים ומעקפים זמניים וכל ההוצאות הנלוות והעקיפות לצורך ביצוע הסדרי תנועה."
   8. במידה והקבלן יידרש להציב שוטרים לצורך הכוונה ושיטור בזמן העבודה ו/או מכוויני תנועה (פקח) מוסמכים כחליפי שוטרים (אך ורק למקום שבו נדרש שוטר ושלא ניתן להציב בו שוטר, ולא כאתתים או כל פונקציה אחרת), יישא הקבלן בהוצאות שכירת השוטרים ו/או המכווינים (פקח) בהתאם, והחברה תשפה אותו בגין ההוצאות כאמור, תשלום החברה עבור פקחים יבוצע בהתאם למחירון המכרז בניכוי הנחת קבלן .ככל ושכר הקבלן שוטרים לצורך הכוונת התנועה יבוצע התשלום לפי עלות השוטרים בפועל כנגד חשבונית מס בלבד וללא תוספת רווח קבלני
   9. גרירת רכבים שיפריעו לביצוע העבודות תהא על חשבון החברה באחריות הקבלן ותשולם בכפוף להצגת צילומים של הרכב לפני ובמהלך הגרירה בצילום וידאו ובהתאם לדרישות החברה.
7. קבלני משנה
   1. הקבלן ישמש כקבלן ראשי לעבודות נשוא חוזה זה וכמבצע העבודה בפועל. מסירה של עבודות לקבלני משנה מחייבת את אישור החברה מראש ובכתב. לתאגיד יהיה נתון שיקול הדעת הבלעדי אם לאשר הפעלת קבלני משנה בידי הקבלן, ובכלל זאת תהיה רשאית שלא לאשר ו/או לפסול את קבלני המשנה המבוקשים על ידי הקבלן, ללא צורך לנמק את החלטתה, ולקבלן לא תהיינה טענות כלשהן בעניין בגין אי אישור קבלן משנה מטעמו.
   2. בכל מקרה, אף אם יאושר לקבלן להפעיל קבלני משנה מטעמו:
8. הקבלן יהיה מנוע ממסירת עיקרי העבודה לקבלן המשנה.
9. לגבי כל עבודה עליה חל חוק רישום קבלנים לעבודות הנדסה בנאיות, תשכ"ט - 1969, מתחייב הקבלן לא למסור את ביצועה לקבלן משנה שאיננו רשום בהתאם להוראות חוק זה.
10. אין ולא יהיה במסירת עבודה כלשהי, כולה או מקצתה, כדי להטיל חבות כלשהיא על המזמינה ואין בכך כדי לפטור את הקבלן מאחריותו והתחייבויותיו לפי החוזה ולפי כל דין. הקבלן ישא באחריות מלאה לכל מעשה או מחדל של קבלני המשנה מטעמו, באי כוחם ועובדיהם.
    1. מסירת עבודות לקבלני משנה מבלי לקבל את אישור החברה מראש כמפורט לעיל תהווה הפרה יסודית של החוזה. עבודה שתבוצע על ידי קבלן משנה שלא אושר מראש ובכתב על ידי החברה לא תזכה את הקבלן בתמורה, והקבלן לבדו ישא בכל העלויות הכרוכות בה.
11. מתן אפשרות פעולה ותיאום עם קבלנים אחרים
    1. הקבלן מצהיר שידוע לו כי יתכן והמזמינה התקשרה או תתקשר עם קבלנים או גורמים אחרים, לביצוע עבודות נוספות (מעבר לעבודות המוגדרות במכרז זה) באתר העבודה. כן מצהיר הקבלן כי ידוע לו כי ייתכן והעבודה שעליו לבצע לפי החוזה תיעשה במשולב או במקביל, לפי הענין, לעבודות שיבוצעו על ידי קבלנים אחרים באתר העבודה או מחוץ לו.
    2. הקבלן ייתן אפשרויות פעולה נאותה, לפי הוראות המפקח, לכל הקבלנים האחרים המועסקים על ידי המזמינה כאמור (ככל שיועסקו קבלנים אחרים) ולכל אדם או גוף שיאושר לצורך זה על ידי המפקח וכן לעובדיהם, הן באתר העבודה והן בסמוך אליו, וכן ישתף ויתאם פעולה אתם ויאפשר להם את השימוש במידת המצוי והאפשר במתקנים שהותקנו על ידיו, לרבות בכבישים שטרם נסללו עד תומם, ובמידת הנדרש אף ישנה את סדר פעילותו והעדיפות בביצוע העבודה, הכל לפי הוראות המפקח. ככל שיידרש לכך על-ידי המפקח, הקבלן ישמש "קבלן ראשי" ביחס לאותם קבלנים אחרים באתר העבודה, בפרט בהיבטי בטיחות.
    3. הקבלן יפעל לפי הוראות המפקח על מנת לאפשר עבודתם של הקבלנים האחרים כאמור, לרבות על ידי שינוי סדרי עבודתו, שינוי עדיפויות בביצוע חלקים מן העבודה וכדומה, ויתאם את ביצוע העבודות השונות, כאמור לעיל, בדרך המפורטת במסמכי החוזה ולפי הוראות המפקח.
    4. חילוקי דעות כלשהם בין הקבלן לבין הקבלנים האחרים או בין הקבלן לבין כל אדם או גוף שאושרו כאמור, בעניין שיתוף הפעולה ביניהם, יובאו להכרעת המפקח והכרעתו תהיה סופית.
    5. לקבלן לא תהיינה כל תביעות מכל מין וסוג שהוא כנגד המזמינה בקשר לאמור בסעיף זה, לרבות לתשלום עבור הוצאות תיאום עבודתם של הקבלנים האחרים ו/או תוספת בגין היותו "קבלן ראשי", ולא יהיה בעבודתם של הקבלנים האחרים, או בכל ענין הקשור בה, משום צידוק כלשהו או סיבה לעיכוב ביצוע או אי ביצוע עבודה כלשהי על ידו או אי מילוי הוראות המפקח, המנהל, המזמינה או הוראות החוזה.
12. קבלני משנה בחוזה ישיר עם החברה או בחוזה עם הקבלן
    1. החברה שומרת לעצמה את הזכות למסור במישרין לקבלני משנה מטעמה (להלן: "**קבלנים ממונים**") עבודות שנכללו או שלא נכללו בחוזה זה ולחתום איתם על חוזים נפרדים עבור עבודות שישולבו באותו אתר עבודה / פרויקט תחת הקבלן אשר ישמש בעבורם כ"קבלן ראשי" במסגרת ביצוע העבודה ולקבלן לא תהיה עילת תביעה בגין כך.
    2. יראו את הקבלנים הממונים, כאילו היו אלה לכל דבר קבלני משנה של הקבלן ואת העבודות שתימסרנה להם יראו כעבודותיו של הקבלן המבוצעות על ידו באמצעותם, כל זה בין שקבלן המשנה חתם על חוזה עם החברה ובין שהחברה חייבה את הקבלן לחתום מול קבלן המשנה חוזה התקשרות.
    3. בכל מקרה, אחריותו והתחייבויותיו של הקבלן לפי חוזה זה יחולו במלואן גם על עבודות הקבלן הממונה כאילו היו כלולות בו מראש. לפיכך יהא הקבלן חייב בין היתר מבלי לגרוע מהתחייבויותיו לפי חוזה זה:
       * 1. לשמש "קבלן ראשי" בכל הקשור לבטיחות האתר .
         2. לשלב את הקבלנים הממונים במסגרת הסגרי תנועה ובטיחות כללים לרבות מתן שטחי התארגנות הולמים ושמירה על רכושם.
         3. לערוך פרוגרמה עם לוח זמנים מפורט אשר יכללו ויקיפו גם את עבודות הקבלנים הממונים.
         4. לשלב את הקבלנים הממונים בעבודה במועדים אשר ייקבעו על ידי המהנדס ו/או המפקח.
         5. לתאם את תהליכי הביצוע של עבודות הקבלנים הממונים על כל שלביהם עם העבודות הנמצאות בטיפולו הישיר הן מבחינת הארגון הכללי והן מבחינת לוח התקדמות העבודה.
         6. להבטיח שיתוף פעולה מלא והדוק עם הקבלנים הממונים וכן בינם לבין עצמם, לפקח עליהם ולהדריכם בכל הנודע לעבודות הקשורות לעבודתם.
         7. לאפשר לקבלנים הממונים שימוש בפיגומים, כבלי הרמה, דרכי גישה, משטחי עבודה וכיוצ"ב המשמשים לעבודתו שלו ולהגיש להם כל עזרה, סיוע, והקלות אשר לדעתו של המפקח מקובלים בהקשר זה, לרבות סימון, שימוש סביר בכלי הרמה, אחסנה, סילוק פסולת, ניקוי וכדומה.
         8. לבצע תיקוני טיח, צבע, בניה, בטון וכל עבודה אחרת שיידרשו תוך כדי או עקב עבודתם של הקבלנים הממונים או להשלמתה וזאת הן לגבי עבודות תשתיות ובינוי והן לגבי עבודות הגמר.
         9. לספק לקבלנים הממונים במידה וידרשו על ידים, מים וזרם חשמלי, וזאת תמורת תשלום סביר שיוסכם בינו לבינם, או שבהיעדר הסכמה, ייקבע על ידי המפקח.
         10. לקבל על עצמו כלפי הקבלן הממונה את כל ההתחייבויות שקיבלה על עצמה החברה כלפי הקבלן עצמו בחוזה זה, והקבלן ייחשב לכל דבר ועניין כמזמין כלפי קבלן המשנה, בכפיפות להגבלות הכלולות בסעיף ‎40.4 להלן.
    4. במקרה של חתימת חוזה בין החברה לבין קבלן המשנה לעבודות האמורות כאמור לעיל, לא תחולנה על הקבלן ההתחייבויות דלהלן:
       1. הכנת החשבונות לקבלני המשנה ועריכת המדידות הכרוכות בחשבונות אלה.
       2. ביצוע התשלומים.

התחייבויות אלה נוטלת החברה על עצמה.

* 1. כתמורה לשירותים, לאחריות ולהתחייבויות של הקבלן בקשר לקבלן ממונה במקרה של חתימת חוזה בין החברה לבין הקבלן הממונה כאמור לעיל לרבות כל הכרוך בכך, יהיה זכאי הקבלן לתמורה בשיעור של 4% מהיקף העבודות של הקבלן הממונה. למען הסר ספק במסגרת בחינת היקף העבודות של הקבלן הממונה לא יכללו, בשום אופן, הרכיבים הבאים:
     1. עבודות חוץ המבוצעות על ידי הקבלן הממונה מחוץ לשטח העבודה, כגון מערכות חיצוניות של מים, חשמל, ביוב, תיעול, כבישים, רחובות, שבילים, גינון וכיוצ"ב.
     2. עבודות שבוצעו על ידי הקבלן הממונה לאחר שהקבלן מסר את העבודה לחברה או שבוצעו באיזורים שהקבלן סיים את פעילותו בהם, או באיזורים אשר לגביהם מסרה החברה לקבלן תעודת גמר.
     3. מס קניה, מכס והיטלים החלים על מחירים של מכונות, מכשירים וציוד המוטמעים בעבודות או מורכבים בבניין, לרבות גופי תאורה וכיוצ"ב, וכל מס, מכס או היטל אחר.

למען הסר ספק יובהר כי התשלום בשיעור 4% המשולם לקבלן כאמור בסעיף זה ישולם אך ורק ביחס לקבלן הממונה ולא ביחס לכל קבלן משנה אחר.

* 1. החברה רשאית, במקום חתימת חוזה בין החברה לבין הקבלן הממונה, לחייב את הקבלן, בהודעה אליו, להתקשר ישירות בהסכם עם הקבלן הממונה, ובמסגרת זו למלא את התפקידים וההתחייבויות הנזכרים לעיל בסעיף ‎40.3 לעיל (ובמקרה כאמור לא יחולו הסייגים שבסעיף ‎40.4 לעיל).

במקרה שכזה, התמורה אשר תגיע לקבלן תבוסס ותחושב באופן שנקבע בסעיף ‎40.5 לעיל בשינוי אחד בלבד והוא שהאחוז המשולם לקבלן במקרה זה יעמוד על 6% מהיקף העבודות שיבוצעו על ידי הקבלן הממונה. התשלומים לקבלן הממונה יסולקו על ידי הקבלן במועדים ובכפיפות לתנאים הבאים:

* + 1. עם אישורו של חשבון כלשהו על ידי החברה לקבלן, יישלח הקבלן לקבלנים הממונים את חלקם בתשלום שבוצע, וזאת לא יאוחר מאשר 7 ימים מיום פירעונו של אותו חשבון. תנאי זה ייכלל בחוזים אשר ייחתמו בין הקבלן לבין הקבלנים הממונים.
    2. החברה תהא רשאית להודיע לכל אחד מן הקבלנים הממונים על חלקו בתשלום שאושר לקבלן וכמו כן, אם תימצא החברה לנכון אך מבלי שהדבר יהווה תקדים, לעכב לקבלן תשלום של חשבון כלשהוא אם לדעתה של החברה הקבלן לא שילם לקבלן הממונה חוב שמגיע לקבלן הממונה בחשבונות קודמים.
  1. הקבלנים הממונים ישולבו בעבודה במועדים אשר ייקבעו מראש על ידי המנהל והמפקח ולוח התקדמות העבודה ייערך ויעודכן תוך התחשבות במועדים אלה.
  2. במצבים בהם יהיה ריבוי קבלנים נוספים של החברה ו/או קבלנים ממונים, ועל אף תכנון קפדני ותאום נכון, עלולות להיווצר נסיבות אשר תגרומנה להפרעות הדדיות, על כך הכרוך בתופעות אלו, אך רואים בקבלן כמי שהביא הפרעות אלו בחשבון במסגרת הצעתו. החברה לא תכיר בתביעות או דרישות כלשהן שעניינן הפרעות, שיבושי לוח הזמנים ו/או תוצאותיהם או כל הקשור בהם, והקבלן מוותר בזאת על כל תביעה ו/או דרישה ו/או טענה כנגד החברה ו/או מי מטעמה בקשר לכך.
  3. יובהר כי עבודות חברות ממשלתיות וחברות תשתית כגון בזק, הוט, סלקום, פרטנר, מקורות חברת חשמל לא יחשבו כעבודות של קבלנים ממונים, ואלה ישולבו באתר העבודה כאמור בסעיף ‎37‎39 לעיל ללא כל תמורה למעט המפורט בסעיף 28.6 .
  4. הוראות סעיף זה יבוצעו רק תחת הנחיית החברה מראש ובכתב לעניין שילוב הקבלנים הממונים תחת הקבלן כקבלן ראשי. לא ניתן יהיה לדרוש תשלום בגין סעיף זה בדיעבד.

1. הגנה על עצים וצמחיה
   1. הקבלן לא יפגע ולא יעקור עצים או צמחיה טבעית באתר העבודה.
   2. ככל שלצורך ביצוע העבודות יעלה הצורך בעקירת עצים, המזמינה תבצע תיאומים אל מול קק"ל וכל רשות מוסמכת אחרת לעקירה כאמור (בהתאם לדין ולצורך). ביצוע העקירה עצמה יהא באמצעות קבלן מוסמך לעקירת עצים (בין אם הקבלן עצמו ובין אם קבלן ייעודי מטעם המזמינה).
   3. ככל שנעשה שימוש בקבלן ייעודי מטעם המזמינה לא ישולם לקבלן תשלום נפרד בגין מרכיב זה והתשלום יבוצע על ידי המזמינה ישירות לקבלן הייעודי.
2. עבודה בשעות היום בימי חול
   1. פרט אם הותנה בחוזה במפורש היפוכו של דבר, לא תבוצע כל עבודה בשעות הלילה או בימי שבת ומועדי ישראל ללא הסכמת או הנחיית המפקח, ובלבד שהסכמה או הנחיה כאמור ניתנו בכתב.
   2. אין הוראות סעיף קטן ‎42.1 לעיל חלות על עבודה שצריכה להתבצע, מטבע הדברים, ללא הפסקה או במשמרות רצופות, או כל עבודה שהיא הכרחית ובלתי נמנעת להצלת נפש או רכוש או לביטחון העבודה. מבוצעת עבודה בנסיבות המתוארות בסעיף קטן זה, יודיע הקבלן מיד למפקח על נסיבות העניין בכתב.
   3. הנחייה לבצע את העבודות בהתאם לסעיף זה ומכל סיבה שהיא לפי החלטת המזמין בשעות הלילה או בימי שבת ומועדי ישראל לא תזכה את הקבלן בתשלום נוסף כלשהו.
3. אספקת מים
   1. הקבלן יבצע, על חשבונו, את כל הסידורים הדרושים לאספקת מים לביצוע העבודה ולשימוש עובדיו, לרבות התקנת מד צריכת מים בנקודת החיבור כאמור בסעיף ‎43.2 להלן, הפעלת משאבות, הנחת צינורות, מיכלים, מיכלים רזרביים וכד'.
   2. הקבלן יתחבר למקור מים במקום שייקבע על ידי המזמינה, ושיהיה בסביבת אתר העבודה. באחריות הקבלן לקבל את כל האישורים הדרושים לביצוע החיבור מהחברה , והוצאות ההתחברות למקור המים וצריכת המים יחולו על הקבלן.
   3. הקבלן ינקוט באמצעים הדרושים כדי להבטיח איגום באתר העבודה של מים המיועדים לבניה, בכמות מספקת לשני ימי עבודה לפחות, בכל תקופת ביצוע העבודה לפי החוזה.
4. אספקת חשמל
   1. באחריות הקבלן לספק מכל מקור שהוא את החשמל הדרוש לביצוע העבודה, וכן לקבל את כל האישורים הדרושים לביצוע החיבור לחשמל, וכל ההוצאות הכרוכות באספקת החשמל וצריכתו יחולו על הקבלן וישולמו על ידו.
   2. היה ויאושר לקבלן להתחבר למקור חשמל עירוני ישלם הקבלן את צריכת החשמל כפי שיקבע (לרבות בדרך של אומדן) על ידי חשב התאגיד או כל גורם אחר האחראי על נושא צריכת החשמל בחברה.
   3. אי קבלת האישורים הנדרשים לחיבור לרשת החשמל, לא יהווה הצדקה לקבלן להימנע מאספקת חשמל לאתר, ויהיה עליו לספק חשמל בדרכים חלופיות, לרבות באמצעות גנרטור.
5. הגנה על חלקי העבודה וסידורי ניקוז זמניים
   1. הקבלן יאחז, על חשבונו, בכל האמצעים הדרושים לשם הגנה על החומרים והמוצרים בתהליכי העבודה ועל אתר העבודה וחלקי העבודה מפני נזק העלול להיגרם על ידי מפולת אדמה, שיטפונות, רוח, גשם, שמש, מי תהום , השפעות אקלימיות אחרות וכדומה.
   2. מבלי לגרוע מן האמור לעיל מובהר כי הקבלן יאחז, על חשבונו, בכל האמצעים הדרושים להגנת אתר העבודה וחלקי העבודה מפני גשמים או מפני כל מקור מים אחר, לרבות באמצעות חפירת תעלות ניקוז זמניות, שאיבת מים, כיסוי חלקי עבודה, סתימת תעלות ניקוז וכדומה, הכל - לפי דרישת המפקח ולשביעות רצונו.
   3. כל עבודות העזר לביצוע ניקוז זמני באתר לא תמדדנה לתשלום ותהיינה על חשבון הקבלן.
   4. כל נזק אשר נגרם לחומרים, למוצרים, לאתר העבודה או לחלקי העבודה, על ידי הגורמים המפורטים בסעיפים ‎45.1-‎45.2 לעיל, בין שנקט הקבלן באמצעי הגנה נאותים ובין שלא, יתוקן על ידי הקבלן מיד, על חשבונו, לשביעות רצונו של המפקח.
   5. הקבלן יגן על כל חלק גמור של העבודה מפני כל נזק העלול להיגרם לו, לרבות נזקים העלולים להיגרם על ידי עבודות המתבצעות בשלבים מאוחרים יותר.
6. השגחה מטעם הקבלן - צוות הניהול
   1. הקבלן מתחייב להעסיק לכל אורך תקופת הביצוע צוות ניהול מקצועי הנדסי בראשו יעמוד מהנדס אזרחי רשום וכן מנהל עבודה בעלי הוותק והניסיון הנדרשים בתנאי המכרז (להלן: "**הצוות**"). חברי הצוות, בדגש על המהנדס ועל מנהל העבודה, יהיו כפופים לאישור מראש על ידי המנהל ויהיו בעל רמה מקצועית גבוהה ונסיון מוכח בביצוע עבודות דומות בהיקפן ובמהותן לעבודה נשוא חוזה זה.
   2. הקבלן מתחייב להמציא למזמינה לפני תחילת העבודה אישור ממשרד העבודה והרווחה לגבי רישום מנהל העבודה בפרויקט ברישומים הנדרשים על פי כל דין.
   3. הקבלן מתחייב כי הצוות יימצא באופן קבוע באתר העבודה בכל שעות פעילות האתר, ינהל את כל העבודות באופן צמוד ויפקח על קיום הוראות חוזה זה.
   4. מינוי חברי הצוות והחלפתם יהא טעון אישור, מראש ובכתב, של המפקח. המפקח יהא רשאי לסרב לזהותם של הגורמים שיוצעו, וכן יהא רשאי לדרוש את החלפתו של מי מחברי הצוות, מבלי לנמק את החלטתו. נדרשה החלפת חבר צוות, ימלא הקבלן את הדרישה בתוך שבועיים ממועד נתינתה. למען הסר ספק מובהר כי הוראות סעיף משנה זה יחולו גם על חבר צוות אשר מונה בעקבות דרישת החלפה כאמור.
   5. כל הוראה ו/או הודעה שיינתנו על ידי המפקח ו/או על ידי המנהל ו/או על ידי המזמינה למי מהצוות, ייחשבו כאילו ניתנו לקבלן עצמו.
   6. מובהר בזאת כי לא יהא בהעסקתו של הצוות או של מי מחבריו, כדי לשחרר את הקבלן מהתחייבויותיו לפי חוזה זה ועל פי כל דין, כולן או מקצתן, או כדי לגרוע בדרך כלשהי מאחריותו הבלעדית של הקבלן לביצוע נכון ומלא של העבודה בהתאם לחוזה זה.
7. הרחקת עובדים

הקבלן ימלא אחר כל דרישה מטעם המנהל או המפקח בדבר הרחקתו מאתר העבודה של כל אדם המועסק על ידיו באתר העבודה, לרבות מהנדס, הנדסאי, מנהל עבודה, קבלן משנה ואדם המועסק על ידי קבלן משנה, אף אם הסכימה המזמינה בעבר להעסקת מי מהם, אם לדעת המנהל או המפקח התנהג אותו אדם שלא כשורה, או שאינו מוכשר למלא תפקידו, או שהוא נוהג מעשה רשלנות בביצוע תפקידיו. אדם שהורחק לפי דרישה כאמור - לא יחזור הקבלן להעסיקו, בין במישרין ובין בעקיפין, באתר העבודה או בביצוע העבודה.

1. שמירה, גידור, אמצעי זהירות ומתקנים באתר העבודה ושטח התארגנות
   1. הקבלן ינקוט, על חשבונו, בכל אמצעי הזהירות הנדרשים להבטחת רכוש וחיי אדם באתר ובסביבתו לרבות בשטח ההתארגנות בעת ביצוע העבודה ויספק ויתקין שמירה, גידור - גדר מסוג OUTDOOR לגידור האתר ולשמירה על הולכי רגל או לכל מקום שבו ידרש גידור בשטחי העבודה, אורות, שלטי אזהרה, פיגומים, מעקות בטיחות, פנסים מהבהבים, דיפון תעלות, גדרות זמניות ושאר אמצעי זהירות לביטחונם ולנוחותם של הציבור ושל העובדים באתר, בכל מקום שיהיה צורך בכך או שיידרש על ידי המפקח או שיהיה דרוש על פי דין או על פי הוראה מצד רשות מוסמכת כלשהי וכן לפי הנחיות המזמינה כפי שיעודכנו מעת לעת.
   2. הקבלן יבצע שילוט בטיחות באתר וסביבתו בהתאם להוראות המפרט הטכני ויבצע חסימות וגידור בהתאם לנדרש לצורך אזהרת משתמשי הדרך והנוסעים בסמוך לאתר העבודה זאת בהתאם להוראות המפרט הטכני בדבר תמרור ושילוט זמני ובהתאם להנחיות המפקח והגורמים המוסמכים מטעם הרשות. ביצוע כל דרישות החוזה והמפרט בכל הקשור להוראות סעיף זה יחול על חשבון הקבלן.
   3. הקבלן מצהיר ומתחייב כי בטרם יפנה את אתר העבודה יהיה עליו ליישר את ערמות העפר ולסלק את כל המכשולים והמפגעים שנשארו באתר העבודה.
   4. דרישה לגידור בטיחות מכל סוג שהוא, לרבות גידור הפרדה של הולכי רגל ו/או תיחום אתר העבודה ואתר התארגנות של הקבלן , לא תחשב כדרישה להסדרי תנועה לצורכי תשלום תמורה נוספת בגין הסדרי תנועה.
   5. בעת ביצוע עבודות לפי הזמנת עבודה בהיקף של מעל 2,000,000 ₪, על פי דרישת החברה, על הקבלן להעמיד לרשות המפקח מבנה אחד שישמש כמשרד שדה לצוות המפקחים כולל חדר ישיבות, על פי כל הנתונים שלהלן. המבנה(ים) יוקם(ו) במקום שייקבע בתיאום עם המפקח באתר.
      1. שטחו של המבנה כאמור יהיה כ- 15 מ"ר ובגובה מינימלי של 2.5 מ' והוא יהיה מצויד ומרוהט כדלקמן : מזגן, שולחן כתיבה 80X 160 ס"מ עם מגירות וכסאות הולמים.
      2. על הקבלן לדאוג כי המבנה(ים) יחוברו אל רשת החשמל, רשת אספקת מים ורשת הביוב, ויכללו נק' חשמל ח"ק בכמות מספקת להפעלת כל הציוד החשמלי הנדרש.
      3. על הקבלן להחזיק על חשבונו כל זמן העבודה דרך גישה עבירה לרכב קל אל המבנה(ים) הנ"ל ושטח חניה עד 3 מכוניות לשימוש המזמין ובאי כוחו.
      4. המבנה(ים) יהיה(ו) מוכן(ים) ויעמדו לרשות המפקח לא יאוחר מ- 7 ימים לפני תחילת העבודה באתר. המבנה(ים) יסולק(ו) על ידי הקבלן לא יאוחר מ – 10 ימים לאחר קבלת העבודה על ידי המפקח ולאחר מדידה סופית של הכמויות לעבודות הקבלן כפי שבוצעו.
      5. על הקבלן לספק למבנה מכונת צילום (לניירות A4 ו- A3), כולל אספקה שוטפת של נייר עבודה במשך כל הפרויקט כמו כן יספק הקבלן למשרד מחשב **Intel Core i7-4790K 4.0 Ghz 8Mb L3 cache**) כולל בתוכו : וורד, אקסל, MS PROJECT, רמדור לעריכת החשבונות, כולל מדפסת לניר רגיל, לשימוש המפקח – הכל מותאם לסביבת "חלונות 11".
   6. הקבלן ישא בהוצאות הניקיון ואחזקה של משרד המפקח וצוותו ככל שיידרש לצורך עבודתם, כולל תשלומי האגרות השונות כגון: תשלום עבור מים, חשמל, טלפון ו/או דמי שימוש ואחזקה כולל תשלום עבור השיחות של אמצעי תקשורת אחרים אשר הועמדו לרשות המפקח ושמושו במשך כל זמן העבודה.
   7. כל ההוצאות הכרוכות בהקמת המשרדים עבור המפקח ואספקת הציוד כמתואר לעיל, כולל אישור הרשות למיקום ולמערכות, אחזקתם השוטפת במשך כל תקופת העבודה ופירוקם לאחר השלמת העבודות – יחולו על הקבלן ועל חשבונו הבלעדי.
   8. הקבלן יבטיח שמירה על המשרד, ידאג לניקיונו השוטף ולתקינות, הציוד והריהוט הכלול בו, ויתחזק את מבנה המשרד לרבות צביעתו במידת הצורך.
   9. הקבלן יכשיר מקומות חניה להחניית כלי רכב המגיעים לאתר העבודה וידאג לאחזקתם התקינה. נוסף על האמור, יכשיר הקבלן מקום לאחסנה פתוחה של חומרים שיובאו לאתר העבודה. מקומות החניה והאחסנה ייקבעו על ידי המפקח, מזמן לזמן. מודגש בזה כי חל איסור על הקבלן לאחסן חומרים או ציוד על כבישים, מדרכות, פסי ירק שלאורך הכבישים וכיוצ"ב.
   10. הקבלן יבצע את כל החובות המוטלות עליו לפי סעיף זה על חשבונו, לרבות תשלום כל ההוצאות הנדרשות לשם החזקת המשרד והשימוש בו, ולרבות השגת כל ההיתרים הדרושים מהרשויות המוסמכות לחיבור התשתיות והעמדת המבנה, ותשלום בגין היתרים אלו.

# פרק ו' – אחריות וביטוח

1. אחריות לעבודה
   1. מיום העמדת אתר העבודה, כולו או חלקו, לרשות הקבלן ועד מתן תעודת השלמה, יהא הקבלן אחראי לשמירת העבודה ולהשגחה עליה. הקבלן יתקן על חשבונו, ובמהירות המירבית, כל נזק שיגרם לעבודה מכל סיבה שהיא. הקבלן מתחייב שעם השלמתה תהיה העבודה במצב תקין ותתאים בכל פרטיה להוראות החוזה.
   2. הוראות סעיף ‎49.1 לעיל תחולנה גם על כל נזק שייגרם על ידי הקבלן תוך כדי עבודות תיקון ובדק שבוצעו על ידו בתקופת הבדק אף לאחר מתן תעודת השלמה, בהתאם להוראות פרק ט'.
2. אחריות לגוף או לרכוש
   1. בנוסף לאמור בכל דין יהיה הקבלן אחראי לכל נזק או אובדן, מכל סוג שהוא, שייגרמו תוך כדי ביצוע העבודה או בקשר עמה או שייגרמו תוך כדי ביצוע עבודות תיקון ובדק בתקופת הבדק ואף לאחר מתן תעודת השלמה, לחברה ו/או למי מטעמה ו/או לגופו או לרכושו של צד שלישי כלשהו, והוא ינקוט בכל האמצעים למניעתם. המזמינה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או אובדן, כאמור, עד אשר ייושבו תביעות אלה באופן סופי ומוחלט לשביעות רצון המזמינה.
   2. הקבלן יהא אחראי לכל אבדן, נזק או קלקול לציוד מכל סוג שהוא הנמצא בשימושו בקשר עם ביצוע העבודות והוא פוטר את המזמינה ו/או עובדיה מכל אחריות לכל אבדן, נזק או קלקול, כאמור.
   3. הקבלן יפצה ו/או ישפה את המזמינה בגין כל סכום שתחויב לשלם, או שתשלם בהסכמתו, בגין נזק או אובדן להם אחראי הקבלן כאמור לעיל, כולל הוצאות כלליות שיגרמו למזמינה. נדרשו המזמינה ו/או בעלי המקרקעין עליהם נעשית העבודה לשלם סכום כלשהו עקב מעשה ו/או מחדל של הקבלן ו/או של מי מטעמו במסגרת פעולתו, ישפה אותם הקבלן על כל סכום שישלמו, לרבות בגין ההוצאות המשפטיות השונות שיישאו בהן בקשר לדרישה האמורה. המזמינה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או אובדן, כאמור, עד אשר תיושבנה תביעות אלו באופן סופי ומוחלט לשביעות רצון המזמינה.
   4. הקבלן ישפה את המזמינה בגין כל נזק שיגרם לה או למי מטעמה עקב שגיאה מקצועית של הקבלן ו/או הזנחה במילוי חובתו המקצועית ו/או עקב שימוש בחומרים או אביזרים לקויים. אחריותו של הקבלן תחול גם לגבי כל מקרה של רשלנות שתתגלה בתאריך מאוחר יותר.
3. אחריות לעובדים ולשלוחים
   1. הקבלן מתחייב לשלם כל דמי נזק או פיצוי המגיעים על פי דין לעובד או לכל אדם אחר הנמצא בשרותו של הקבלן כתוצאה מתאונה או נזק כלשהם תוך כדי ביצוע העבודה או ביצוע עבודות הבדק, לרבות נזק שנגרם לעובד המזמינה או מי מטעמה, או לאדם המספק שירותים, חומרים או מוצרים, קבלני משנה (לרבות קבלנים ממונים) ועובדיהם, ספקים ועובדים עצמאיים הן של הקבלן והן של קבלני המשנה. המזמינה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או תאונה, כאמור, עד אשר ייושבו תביעות אלה באופן סופי ומוחלט לשביעות רצון המזמינה.
   2. הקבלן ישפה את המזמינה בגין כל תשלום שהמזמינה תחויב לשלם כתוצאה מאי-קיום התחייבותו שבסעיף קטן ‎51.1 לעיל. נדרשו המזמינה ו/או בעלי המקרקעין עליהם נעשית העבודה לשלם סכום כלשהו עקב מעשה ו/או מחדל של הקבלן ו/או של מי מטעמו במסגרת פעולתו, ישפה אותם הקבלן על כל סכום שישלמו, לרבות בגין ההוצאות המשפטיות השונות שיישאו בהן בקשר לדרישה האמורה. המזמינה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או אובדן, כאמור, עד אשר תיושבנה תביעות אלו באופן סופי ומוחלט לשביעות רצון המזמינה.
4. ביטוח על ידי הקבלן:

דרישות הביטוח ואישורי קיום ביטוח מצורפים ומפורטים בנספחים 7(א) ו- 7(ב).

# פרק ז' – עובדים

1. אספקת כוח אדם, רישומו ותנאי עבודה
   1. הקבלן מתחייב לספק על חשבונו הוא את כח האדם הדרוש לביצוע העבודה, את ההשגחה עליהם, את אמצעי התחבורה בשבילם וכל דבר אחר הכרוך בכך.
   2. הקבלן מתחייב להעסיק עובדים מקצועיים ואחרים, במספר הדרוש לשם ביצוע העבודה תוך המועד הקבוע לכך בחוזה. בעבודה שלביצועה יש צורך ברישום, רשיון או היתר לפי כל דין, חייב הקבלן להעסיק רק מי שרשום והינו בעל רשיון או היתר, כאמור.
   3. הקבלן מתחייב שבביצוע העבודה ינוהלו, לשביעות רצונו של המפקח, פנקסי כוח אדם שיירשם בהם שמו, מקצועו וסווגו במקצוע של כל עובד, וכן ימי עבודתו.
   4. הקבלן מתחייב להמציא למנהל ולמפקח, לפי דרישה, את פנקסי כוח האדם לשם ביקורת, וכן להמציא למפקח לפי דרישתו, ולשביעות רצונו, מצבת כוח אדם חודשית, שבועית ויומית שתכלול את חלוקת העובדים לפי מקצועותיהם, סוגיהם והעסקתם.
   5. לביצוע העבודה, יקבל הקבלן עובדים אך רק בהתאם להוראות חוק שירות התעסוקה, תשי"ט-1959. הקבלן ישלם שכר עבודה לעובדים שיועסקו על ידו בביצוע העבודה, ויקיים תנאי עבודה בהתאם לקבוע על ידי האיגוד המייצג את המספר הגדול ביותר של עובדים במדינה באותו ענף עבור עבודה דומה באותו אזור.
   6. הקבלן מתחייב לשאת בכל חובותיו לביטוח סוציאלי של עובדיו, להעביר בגין עובדיו את כל ההפרשות הסוציאליות לפי כל דין והסכם קיבוצי מחייב, וכן למלא אחר חוק הביטוח הלאומי [נוסח משולב] תשכ"ט - 1968.
   7. הקבלן מתחייב להבטיח תנאי בטיחות ולנקוט בכל אמצעי הזהירות הדרושים למניעת תאונות עבודה, וכן להבטיח תנאים לשמירת בריאות עובדיו ורווחתם כנדרש בחוק, ובאין דרישה חוקית כפי שיידרש על ידי המפקח, כמובנו בחוק ארגון הפיקוח על העבודה, תשי"ד - 1954.
   8. הקבלן מתחייב לסדר לעובדים המועסקים בביצוע העבודה סידורי נוחיות ומקומות אכילה נאותים באתר העבודה, לשביעות רצונו של המפקח.
2. העדר יחסי עובד-מעביד

מובהר בזאת כי הקבלן משמש קבלן עצמאי ובלתי תלוי, וכי אין בין המזמינה לבינו או לבין כל אדם אחר המועסק על ידו או הפועל מטעמו בביצוע החוזה, יחסי עובד מעביד. אם על אף האמור לעיל, ובניגוד לכוונת הצדדים המפורשת, ייקבע כי המזמינה היא מעבידתו של הקבלן או של אדם המועסק על ידו או הפועל מטעמו בביצוע החוזה, מתחייב הקבלן לשפות מייד את המזמינה בגין כל הוצאה או נזק שיגרמו לה בשל כך.

# פרק ח' - ציוד, חומרים, מוצרים ומלאכה

1. אספקת ציוד, מתקנים וחומרים
   1. הקבלן מתחייב לספק על חשבונו הוא את כל הציוד, המתקנים, החומרים והמשאבים האחרים הדרושים לביצועה היעיל של העבודה בקצב הדרוש. מוסכם, כי לפני ביצוע העבודות ימציא הקבלן למפקח את כל האישורים הדרושים על פי כל דין לשימוש בציוד, במתקנים ובחומרים האמורים לעיל.
   2. הקבלן מצהיר כי ברשותו כל הציוד והמתקנים הדרושים לביצועה היעיל של העבודה בקצב הדרוש. הקבלן לא ישתמש בציוד או מתקן כלשהו בביצוע העבודה אלא לאחר אישורו של המפקח, זולת אם ויתר המפקח מפורשות, בכלל או לעניין מסוים, על בדיקתו ואישורו של הציוד או המתקן.
   3. מוסכם במפורש, שהקבלן אחראי לכל הפגמים, המגרעות והליקויים שיתגלו בחומרים ובמוצרים שהשתמש בהם לביצוע העבודה, אף אם החומרים או המוצרים האלה עמדו בבדיקות התקנים הישראליים מפרטי מכון התקנים, או תקנים זרים, ואושרו על ידי המפקח.
   4. מקום שניתנת אחריות לחומר או למוצר, הנדרשים לביצוע העבודה, חייב הקבלן לקבל מן היצרן או הספק של אותו חומר או מוצר תעודת אחריות מתאימה.
2. ציוד, חומרים ומתקנים באתר העבודה
   1. בסעיף זה, "חומרים" פירושו: חומרים שהובאו על ידי הקבלן לאתר העבודה למטרת ביצוע העבודה, לרבות אביזרים, מוצרים, בין מוגמרים ובין בלתי מוגמרים, וכן מתקנים העתידים להיות חלק ממבנה, ממתקן, או מכל חלק אחר של העבודה.
   2. חומרים, מבנים ומתקנים ארעיים, שהובאו לאתר העבודה או שהוקמו באתר העבודה על ידי הקבלן למטרת ביצוע העבודה, יעברו בשעת הבאתם או הקמתם, כאמור, לבעלות המזמינה.
   3. הקבלן אינו רשאי להוציא מאתר העבודה חומרים או מבנים ומתקנים ארעיים כאמור או ציוד שהובא לאתר העבודה לשם ביצוע העבודה ללא הסכמת המפקח בכתב.
   4. כל אימת שנפסלו ציוד וחומרים על פי הוראות סעיפים קטנים ‎57.3, ‎57.5 סעיף ‎59 דלהלן, או הורה המפקח בכתב, שהחומרים, הציוד והמבנים או המתקנים הארעיים אינם נחוצים עוד לביצוע העבודה, חייב הקבלן להוציאם מאתר העבודה, ועם פסילתם או מתן הוראה כאמור, חדלים החומרים, הציוד והמבנים והמתקנים הארעיים מלהיות בבעלות המזמינה.
   5. נקבע בהוראה לפי סעיף זה מועד לסילוק הציוד, החומרים או המבנים או המתקנים הארעיים, חייב הקבלן להוציאם בהקדם האפשרי ולא יאוחר מהמועד שנקבע כאמור. נמנע הקבלן מלעשות כן, רשאית המזמינה, לאחר מתן הודעה מוקדמת בכתב של 7 ימים, לסלקם, למכרם ולעשות בהם כל שימוש אחר לפי שיקול דעתה. המזמינה תזכה את חשבון הקבלן בסכום המכירה, בניכוי כל ההוצאות שנגרמו לה בענין זה.
   6. הקבלן אחראי, על חשבונו, לשמירתם הבטוחה של הציוד, החומרים, המבנים והמתקנים הארעיים והוא רשאי להשתמש בהם לצורך ביצוע העבודה, אולם בכל מקרה מן המקרים המפורטים בפרק יג' רשאית המזמינה להשתמש בזכויות המוקנות לה על פי אותו פרק, וזכות השימוש של הקבלן לפי סעיף קטן זה כפופה לזכויות המזמינה, על פי פרק יג', כאמור.
   7. המפקח רשאי לתת לקבלן, בכל זמן שהוא, הוראות שונות, לפי שיקול דעתו, בכל הנוגע לביצוע העבודה, לרבות הוראות בדבר פסילת ציוד וחומרים מלשמש בביצוע העבודה, הוראות בדבר החלפת וסילוק ציוד וחומרים שנפסלו, וכיוצ"ב הוראות. הקבלן ינהג על פי הוראות המפקח וההוצאות יהיו על חשבונו.
   8. אין להסיק מהוראות סעיף זה מתן אישור כלשהו על ידי המפקח לטיבם של חומרים וציוד כלשהם, בין שעשה שימוש בסמכויותיו ובין שלא עשה בהן שימוש, והמפקח רשאי לפסול ציוד או חומרים בכל זמן שהוא.
3. טיב החומרים והמלאכה
   1. הקבלן ישתמש בחומרים ומוצרים מהסוג המשובח ביותר ובהתאם לאמור במפרטים, בתוכניות, בכתב הכמויות ובשאר מסמכי החוזה, ובכמויות מספיקות.
   2. חומרים שלגביהם קיימים תקנים או מפרטים מטעם מכון התקנים הישראלי, יתאימו בתכונותיהם לתקנים האמורים, ולסוג המובחר של החומר או המוצר, אם מצויים בתקן יותר מסוג אחד ולא צויין באחד ממסמכי החוזה סוג אחר. בהעדר תקן ישראלי יחייבו תקנים זרים לפי קביעת המפקח.
   3. הקבלן מתחייב שלא ישתמש בביצוע העבודה אלא בחומרים שנבדקו ונמצאו כשרים למטרתם על ידי המפקח, וכן שלא ישתמש בביצוע העבודה אלא בחומרים אשר יוצרו או סופקו על ידי מקור שאישר המפקח. אישור כאמור של מקור חומרים לא ישמש בשום מקרה אישור לטיבם של חומרים המובאים מאותו מקור.
   4. הקבלן מתחייב להשתמש בחומרים של יצרן בעל תו תקן או סימן השגחה. חובה זו לא חלה על חומרים ומוצרים שלגביהם לא קיים יצרן שלחומריו ולמוצריו תו תקן או סימן השגחה.
   5. סופקו מוצרים מסוימים על ידי המזמינה - אין עובדה זו כשלעצמה גורעת מאחריותו של הקבלן לגבי טיבה של העבודה.
   6. הקבלן מתחייב לספק על חשבונו הוא, ולפי הוראות המפקח, דגימות מהחומרים, בין שהובאו או שנמצאים באתר העבודה ובין שלא, ומהמלאכה שנעשתה, וכן לספק את הכלים, את כח האדם וכל יתר האמצעים הדרושים לבדיקת הדגימות, החומרים והמלאכה באתר העבודה או להעביר אותם לבדיקת מעבדה, הכל כפי שיורה המפקח.
   7. החומרים והמוצרים שיספק הקבלן לאתר העבודה יתאימו מכל הבחינות לדגימות שאושרו ויהיו בכמות הדרושה לצורך התקדמות העבודה וביצועה המלא.
   8. דמי בדיקות דגימות במעבדה ובשטח העבודה לפי סעיף זה יחולו על הקבלן .
   9. המזמינה שומרת לעצמה את הזכות לקבוע את המעבדה שתבצע את הבדיקות וכן להזמין בעצמה את ביצוען ולשלם למעבדה את דמי הבדיקות, בלי שהשימוש בזכות זו יגרע מאחריותו של הקבלן לגבי טיב החומרים, המלאכה והעבודה כנדרש בחוזה. השתמש המנהל בזכות האמורה ביחס לכל הבדיקות ביחס לעבודות, ינוכה מתמורת הקבלן סך השווה ל-2% מן התמורה המלאה של העבודות לרבות חריגים ששולמו בחשבון. השתמש המנהל בזכות האמורה באופן חד פעמי, תנוכה מהקבלן עלות הבדיקה.
   10. נוסף על האמור לעיל ומבלי לגרוע ממנו מוסכם כדלהלן:
   11. מתן הוראות על-ידי המפקח ו/או ביצוע דגימות לפי הוראותיו אינו גורע מאחריות הקבלן לגבי טיב החומרים, המלאכה והעבודה כנדרש בחוזה וחובת ההוכחה לטיב זה ולהיותם עומדים בדרישות התקנים והמפרטים מוטלת על הקבלן.
   12. עיכוב הבדיקות במעבדה או המתנה לתוצאותיהן לא יקנו לקבלן ארכה כלשהי להשלמת העבודה ולא ישמשו עילה לתביעה כלשהי מטעמו.
   13. מובהר, כי ככל שכתוצאה מבדיקה יימצא כי עבודת הקבלן בוצעה שלא לפי הנדרש, יחוב הקבלן, בין היתר, גם בעלות הבדיקה שנדרשה.
4. בדיקות חלקי העבודה שנועדו להיות מכוסים
   1. הקבלן מתחייב להודיע בכתב למפקח על סיומו של כל שלב משלבי העבודה.
   2. הקבלן מתחייב למנוע את כיסויו או הסתרתו של חלק כלשהו מהעבודה, שנועד להיות מכוסה או מוסתר, ללא שאותו חלק מהעבודה נבדק.
   3. הושלם חלק מהעבודה שנועד להיות מכוסה או מוסתר, יודיע הקבלן למפקח בכתב, שהחלק האמור מוכן לבדיקה והקבלן יאפשר ויעזור למפקח לבדוק, לבחון ולמדוד את החלק האמור מהעבודה לפני כיסויו או הסתרתו.
   4. הקבלן יחשוף, יקדח קידוחים ויעשה חורים בכל חלק מהעבודה לפי הוראות המפקח, לצורך בדיקתו, בחינתו ומדידתו, ולאחר מכן יחזירו לתיקנו לשביעות רצונו של המפקח. לא מילא הקבלן אחר הוראות המפקח לפי סעיף קטן זה, רשאי המפקח לעשות כאמור והקבלן יחזיר את המצב לתיקנו לשביעות רצונו של המפקח. המזמינה תהא רשאית לנכות את ההוצאות שנגרמו למזמינה בגין מימוש זכותה כאמור או לגבותם בכל דרך אחרת.
   5. ההוצאות הכרוכות בעבודה האמורה בסעיף ‎58.4 לעיל תחולנה על הקבלן, אלא אם כן קיים הקבלן את התחייבותו לפי הסעיפים הקטנים ‎58.2 ו-‎58.3 והבדיקות הוכיחו שהמלאכה בוצעה לשביעות רצונו של המפקח.
5. סילוק חומרים פסולים ומלאכה פסולה
   1. המפקח יהיה רשאי להורות לקבלן, מזמן לזמן, תוך כדי מהלך העבודה:
6. על סילוק כל חומרים שהם מאתר העבודה, בתוך תקופת זמן אשר תצוין בהוראה, בכל מקרה שלדעת המפקח אין החומרים מתאימים למטרתם.
7. על הבאת חומרים כשרים ומתאימים למטרתם במקום החומרים האמורים בפסקה (א).
8. על סילוקו, הריסתו והקמתו או עשייתו מחדש של חלק כלשהו העבודה שהוקם או נעשה על ידי שימוש בחומרים בלתי מתאימים או במלאכה בלתי מתאימה או בניגוד לחוזה.
   1. כוחו של המפקח לפי סעיף ‎59.1 לעיל יפה לכל דבר, וזאת - גם במקרה שנערכו בדיקות כלשהן על ידי המפקח ועל אף כל תשלום ביניים שבוצע, אם בוצע, בקשר לחומרים ולמלאכה האמורים.
   2. הקבלן מתחייב לקיים כל הוראת דין בקשר לפינוי כל חומר ו/או פסולת מהאתר ולהשיג את האישורים וההיתרים מהרשויות המוסמכות.
   3. לא מילא הקבלן אחר הוראות המפקח לפי סעיף ‎59.1 לעיל, תהא המזמינה רשאית לבצען על חשבון הקבלן והקבלן ישא בכל ההוצאות הכרוכות בביצוע ההוראות.
9. התקנת אביזרים, השארת חללים ותיאום בין עבודות
   1. על הקבלן לעיין היטב בכל מסמכי החוזה, לרבות התכניות המהוות חלק מהם, לבדוק אותם ולבצע את העבודה בדרך שיש בה תיאום בין העבודות השונות הכלולות בחוזה זה, על מנת למנוע את הצורך בפירוק או הריסה של עבודות שבוצעו.
   2. התברר כי יש צורך לפרק או להרוס עבודות שבוצעו ו/או לבצע עבודות מחדש, בשל כך שהקבלן לא קיים את המוטל עליו לפי סעיף ‎60.1 לעיל – חייב הקבלן, על חשבונו לפרק ו/או להרוס ו/או לבצע מחדש עבודות, הכל בהתאם לחוזה ולפי הנחיות המפקח.
10. ניקוי העבודה ואתר העבודה
    1. הקבלן ישמור את אתר העבודה נקי ומסודר בכל זמן, ומזמן לזמן יסלק מאתר העבודה, על חשבונו והוצאותיו, את עודפי החומרים והפסולת.
    2. מלבד הנדרש לעיל , לקראת סופי שבוע ומועדי ישראל יבצע הקבלן ניקיון של סביבת האתר על חשבונו .
    3. מיד עם סיום העבודה בחלק כלשהו של אתר העבודה יסיר הקבלן על חשבונו, כל מכשול או סיכון שנותרו באותו חלק של האתר ובגבולותיו, לרבות בדרך של מילוי בורות וחפירות, יישור ערימות עפר וכדומה.
    4. על הקבלן למחזר כל פסולת הניתנת למחזור על חשבונו.
    5. הקבלן מתחייב למלא אחר כל הוראה של המפקח בדבר העברת עודפי חומרים ופסולת אל מחוץ לאתר העבודה. עודפי החומרים והפסולת יפונו ויישפכו רק באתרי סילוק מורשים על פי דין ובכל מרחק שיידרש.
    6. עלות פינוי הפסולת ועודפי עפר לאתרי הטמנה מורשים על כל הכרוך בהן ולכל מרחק שיידרש לרבות תשלום אגרת הטמנה תעשנה על ידי הקבלן ועל חשבונו ולא תשולם בנפרד.
    7. לפי דרישת החברה ו/או המפקח יפרט הקבלן את הכמויות המדויקות של פסולת שסולקו לכל מקום ומקום ובאופן שיאפשר לאמת שאכן סולקו למקום האמור.
    8. הקבלן יציג לפי דרישת התאגיד ו/או המפקח וכתנאי לאישור חשבון תעודות הטמנת פסולת באתר מאושר. ע"ג התעודה יופיע שם האתר, שם הקבלן, תאריך, שעה, מספר משאית וכמות הפסולת שהוטמנה.
    9. לעניין סעיף זה דין עודפי חפירה וקרקע פסולה שאיננה מתאימה למילוי חוזר כפסולת ועלות פינוים לכל מרחק שיידרש ותשלום אגרת הטמנה במידת הנדרש להטמנתם באתר פסולת מאושר יחול על חשבון הקבלן ולא ישולם על ידי התאגיד.

# פרק ט' - השלמה, בדק, תיקונים וסיום

1. תעודת השלמה
   1. השלים הקבלן את ביצוען של כל העבודות נשוא הזמנת עבודה ספציפית, יודיע על כך למפקח, בכתב, ויצרף להודעתו חמישה סטים מושלמים וכן את הסמי אורגינלים של תוכניות העדות (AS MADE) של העבודה. המפקח יבחן את העבודה תוך 30 ימים מיום קבלת ההודעה (להלן: "**בחינת העבודה**").
   2. תוכניות ה- AS MADE תוגשנה בנפרד עבור כל סוג עבודה בהתאם לפירוט העבודות שבאחריות הקבלן.
   3. התוכניות תוגשנה כשהן חתומות על ידי הקבלן ועל ידי מודד מוסמך (כולל חותמות) ותכלולנה פירוט מדויק של כל העבודות לרבות צילומי וידאו של כל קווי הביוב והניקוז, על פי הנחיות המפקח, ולרבות:

תוואי הקווים הגרביטציונים, מיקום שוחות ואיתורן לעצמים קיימים בשטח, רומי קרקעית צינורות הכניסה והיציאה מהשוחות (I.L), מפלים חיצוניים, מיקום ורום קרקעית ((I.L, הכנה לחיבור בעתיד, רום וסוג מכסי השוחות, איתור וקשירה של קווי הביוב והשוחות לרשת הרומים והקוארדינטות הארצית ולעצמים קיימים בשטח וכיו"ב. כמו כן יכלל בתוכניות כל המידע הנוסף הדרוש להפעלה ואחזקה של העבודות לרבות כבלים ותשתיות של חברת החשמל, בזק ומקורות, סוג האדמה, מידות ומיקום מבנים וכיו"ב.

* 1. כן יופיעו בתוכניות פירוטים של תאי האביזרים וסוג האביזרים וכל מידה אחרת שתידרש על ידי המפקח.
  2. המפקח יספק לקבלן, על חשבון הקבלן ולפי בקשתו, סמי אורגינלים וכן מדיה מגנטית של התוכניות הנדרשות שעל גביהן יסומן כל המידע המפורט לעיל, המדיה המגנטית / אלקטרונית תתאים למערכת ה-GIS של המזמינה להטמעת התוכניות בה.
  3. מצא המפקח בבחינת העבודה כי העבודה אינה מתאימה לתנאי החוזה ואינה משביעה את רצונו, ימסור לקבלן רשימה של התיקונים ו/או עבודות ההשלמה (להלן: "**התיקונים**") הדרושים לדעתו, והקבלן חייב לבצעם תוך התקופה שקבע המפקח. נסתיים ביצוע התיקונים לשביעות רצון המפקח - יחול על העבודה האמור בסעיפים קטנים ‎63.1 לעיל ואילך.
  4. למען הסר ספק מובהר בזה כי תקופת ביצוע התיקונים נכללת בתקופת הביצוע של העבודה לפי החוזה, ולא תינתן לקבלן הארכה כלשהי של תקופת הביצוע של העבודה בשל הצורך בתיקונים וביצועם.
  5. מצא המפקח בבחינת העבודה או בבחינה החוזרת של העבודה כי העבודה מתאימה לתנאי החוזה ומשביעה את רצונו – ימסור לקבלן, בתום קבלת העבודה, תעודת השלמה, לפי הנוסח ש**בנספח 2** לחוזה זה.
  6. מצא המפקח בבחינה החוזרת של העבודה כי העבודה אינה מתאימה לתנאי החוזה ואינה משביעה את רצונו, יחול האמור בסעיף קטן ‎62.6 לעיל. המפקח רשאי, על פי שיקול דעתו, לתת לקבלן תעודת השלמה גם לפני ביצוע התיקונים, כנגד קבלת התחייבות בכתב מהקבלן, שיבצע וישלים, לשביעות רצונו של המפקח, את התיקונים המפורטים ברשימה שמסר לו המפקח, בתוך התקופה שתקבע לכך על ידי המפקח.
  7. אישר המפקח כי העבודה הושלמה לשביעות רצונו. או בכפוף לתיקונים כאמור לעיל, יהיה המפקח רשאי לאשר את התשלום האחרון לגבי העבודה.
  8. אין באמור בסעיף זה כדי לגרוע מזכותה של המזמינה, או כל אדם אחר מטעמה, להחזיק בעבודה, כולה או חלקה, ולהשתמש בה גם אם טרם בוצעה בה עבודת התיקונים ולא ניתנה תעודת השלמה. עשתה כן המזמינה אין הדבר גורע מחובת הקבלן לבצע את התיקונים תוך התקופה שנקבעה לכך על ידי המפקח.
  9. לא ביצע הקבלן את התיקונים תוך התקופה שנקבעה על ידי המפקח תהיה המזמינה רשאית לבצע את התיקונים בעצמה, או בכל דרך אחרת שתמצא לנכון, על חשבון הקבלן. המזמינה תגבה הוצאות אלו, בתוספת 17% מהן כתמורה להוצאותיה הכלליות על ידי ניכוי מן התמורה לה זכאי הקבלן או בכל דרך אחרת.
  10. היה ולפי תנאי החוזה ו/או לפי תנאי צו התחלת העבודה על הקבלן להשלים חלק מסוים מן העבודה במועד מסוים לפי התאריך הסופי שנקבע להשלמת העבודה או שהושלם חלק כלשהו מהעבודה והמזמינה החזיקה בו, השתמשה בו או עומדת להחזיק בו או להשתמש בו, רשאי הקבלן לדרוש תעודת השלמה לגבי חלק העבודה האמור, והוראות הסעיפים הקטנים דלעיל ולהלן יחולו על מתן תעודת השלמה לגבי חלק מהעבודה ולגבי העבודה כולה.
  11. מתן תעודת השלמה לגבי העבודה או חלקה, אינו משחרר את הקבלן מהתחייבויותיו לפי כל תנאי מתנאי החוזה.
  12. קבע המפקח כי הושלמה העבודה, או הושלם חלק מסוים מהעבודה שעל הקבלן היה להשלימו במועד מסוים, חייב הקבלן למסור למזמינה את העבודה או אותו חלק מסוים מהעבודה, כאמור, הכל לפי העניין, והקבלן אינו רשאי לעכב את מסירת העבודה או החלק המסוים מהעבודה, מחמת דרישות, טענות או תביעות כלשהן שיש לו כלפי המזמינה.
  13. ניתנה תעודת השלמה לכל העבודה, חייב הקבלן להוציא מאתר העבודה את הציוד והמבנים הארעיים ואת עודפי החומרים השייכים לו. שילמה המזמינה עבור החומרים ייעשה בהם כפי שתורה המזמינה.

1. בדק ותיקונים
   1. לצורך חוזה זה תקופת הבדק הינה תקופה של 12 חודשים מיום הוצאת תעודת השלמה לכל העבודות שהוזמנו במסגרת הזמנת עבודה ספציפית או מיום אישור המפקח בדבר גמר ביצוע כל התיקונים, כמשמעותם בסעיף 62.6 - לפי המאוחר שבהם (להלן: **תקופת הבדק**"). לגבי עבודות בהן המפרט המיוחד ו/או המפרט הבין-משרדי קובע תקופת אחריות/בדק ארוכה יותר – תהיה המזמינה זכאית לאותה תקופת אחריות/בדק הקבועה במפרטים אלה.
   2. נזקים, פגמים, ליקויים וקלקולים כלשהם שהתגלו תוך תקופת הבדק בעבודה או בעבודות שבוצעו לפי החוזה או בקשר עם העבודות שבוצעו ואשר לדעת המפקח הם תוצאה מביצוע העבודה שלא בהתאם לחוזה, או שלא בהתאם להוראותיו של המפקח ו/או של המנהל ו/או של המזמינה או תוצאה משימוש בחומרים פגומים או מביצוע לקוי, יהא הקבלן חייב לתקנם או לבצעם מחדש מיד, הכל לפי דרישת המפקח ולשביעות רצונו, ובלבד שדרישה כאמור תימסר לקבלן לא יאוחר מחודשיים מתום תקופת הבדק המתייחסת לאותו ליקוי, נזק, פגם או קלקול. הוא הדין לגבי נזק או קלקול שהתהווה או נתגלה תוך תקופת הבדק בכל תיקון שבוצע על-ידי הקבלן, ואשר נגרם, לדעת המפקח, כתוצאה מעבודה לקויה או שימוש בחומרים פגומים.
   3. במהלך כל תקופת הבדק ביחס לעבודות מסויימות, יבצע הקבלן את כל התיקונים הנדרשים לגבי אותן עבודות, כמפורט בתנאים הכלליים לביצוע העבודות, תוך זמן סביר מתאריך הודעת המזמינה, ובהתאם לדרכי הביצוע, לשיטה וללוח הזמנים שיאושרו על ידי המפקח. מובהר בזה כי כל תיקון יבוצע בתוך זמן סביר, לפי קביעת המפקח. אישור המפקח לפי סעיף זה לא יפטור את הקבלן מאחריותו לטיב הביצוע. לא הגיש הקבלן לאישורו של המפקח ולפי דרישתו את התכנית, השיטה ולוח הזמנים, יקבע אותן המפקח על חשבון הקבלן.
   4. משהחל הקבלן בביצוע התיקונים הוא ימשיך בהם ללא הפסקה. פרט לתיקונים דחופים לפי דרישת המפקח, תבוצע העבודה בשעות העבודה הרגילות.
   5. הקבלן יימנע, במידת האפשר, מגרימת הפרעות ואי נוחות. אחרי השלמת התיקונים יחזיר הקבלן לקדמותו את מצב אתר העבודה ושאר המקומות בהם או דרכם בוצעו התיקונים או שנפגעו, במישרין או בעקיפין, מביצוע התיקונים.
   6. בוצע במהלך תקופת הבדק תיקון על-ידי הקבלן, יהא הקבלן אחראי לתיקון שבוצע למשך תקופה של 12 חודשים נוספים.
   7. ההוצאות הכרוכות במילוי התחייבויות הקבלן לפי סעיף זה יחולו על הקבלן.
   8. היה והפגמים, הליקויים והקלקולים בעבודה או בעבודות שבוצעו לפי החוזה או בקשר אליהן אינם ניתנים לתיקון, לדעת המפקח, יהיה הקבלן חייב בתשלום פיצויים למזמינה בסכום שייקבע על ידי המפקח.
   9. לא ימלא הקבלן אחר התחייבויותיו לעניין בדק ותיקונים לפי החוזה ולפי נספח זה, תהיה המזמינה רשאית לבצע את תיקון הליקויים על חשבון הקבלן והקבלן ישפה את המזמינה שיפוי מלא וישלם לה את כל ההוצאות, לרבות הוצאות משפטיות ושכר טרחת עו"ד, אם היו כאלה.
   10. מבלי לגרוע מן האמור לעיל, המזמינה תקבע מועד לשם ביצוע ביקורת בדק בסמוך לתום שנת הבדק, ותזמין את הקבלן להשתתף בה, בהודעה מוקדמת בכתב של שבעה ימים לפחות.
   11. המזמינה רשאית להסב את זכותה בכל הנוגע אחריות הקבלן לתקופת הבדק לכל גוף אחר, ובלבד שתינתן על כך הודעה בכתב לקבלן.
2. תעודת סיום
   1. בתום תקופת הבדק בהתייחס לכל העבודות נשוא הזמנת עבודה ספציפית, ימסור המנהל לקבלן תעודת סיום, בנוסח המצורף לחוזה זה **כנספח 3** לחוזה זה, המפרטת כי העבודה הושלמה בהתאם לחוזה, וכי כל עבודות הבדק והכרוך בהן בוצעו אף הן בהתאם לחוזה ולשביעות רצונו המלאה של המנהל (להלן: "**תעודת סיום**").
   2. מסירת תעודת סיום לקבלן אינה פוטרת את הקבלן מהתחייבויותיו הנוגעות לחוזה, אשר מטבע הדברים נמשכות גם לאחר מועד מסירת התעודה האמורה.
3. פגמים וחקירת סיבותיהם
   1. נתגלה פגם בעבודה בזמן ביצועה, רשאי המפקח לדרוש מהקבלן שיחקור את הסיבות לפגם, ושיתקנו בשיטה שתאושר על ידי המפקח. ככל שמדובר בפגם אשר הקבלן אינו אחראי לו לפי הוראות חוזה זה, יחולו הוצאות החקירה והתיקון על המזמינה והקבלן מתחייב לבצעם מיד, כפי שתורה לו המזמינה. היה הפגם כזה שהקבלן אחראי לו לפי החוזה – יחולו הוצאות החקירה על הקבלן וכן יהא הקבלן חייב לתקן מיד על חשבונו הוא, את הפגם וכל הכרוך בו. אם הפגם אינו ניתן לתיקון, יהיה הקבלן חייב בתשלום פיצויים למזמינה. ההחלטה אם הפגם ניתן לתיקון אם לאו תהיה בידי המפקח.
   2. מבלי לגרוע מהוראות כל דין, נתגלה פגם מהותי בעבודה לאחר תום תקופת הבדק, הנובע מביצוע שלא בהתאם לתנאי החוזה והדין, יהיה הקבלן חייב לתקן מיד את הפגם וכל הכרוך בו, על חשבונו, ואם הפגם אינו ניתן לתיקון, יהיה הקבלן חייב בתשלום פיצויים למזמינה. ההחלטה אם הפגם ניתן לתיקון אם לאו תהיה בידי המזמינה

# פרק י' - שינויים, תוספות והפחתות

1. שינויים תוספות והפחתות
   1. היה והתגלה שינוי בכמויות העבודה הדרושות בשטח ביחס לכמויות המצוינות במפרטים ובכתב הכמויות המהווים את הבסיס להזמנת העבודה, אשר יש בו כדי להגדיל את שכר החוזה, על הקבלן לדווח על כך מיידית בכתב למזמינה ולקבל את אישורה לשינוי כאמור. להסרת הספק יובהר, כי הקבלן לא יהא זכאי לכל תוספת לשכר החוזה בגין שינוי בכמויות העבודה, אשר לא אושר מראש ובכתב על ידי המזמינה.
   2. המזמינה רשאית להורות בכל עת על כל שינוי בעבודה או בחלק ממנה ביחס לכל מה שנוגע לאופיה, לאיכותה סגנונה, סוגה, גודלה, כמותה ו/או מימדיה של העבודה ו/או כל חלק ממנה וכיוצא בזה, הכל כפי שתמצא לנכון, לרבות בשל עיכוב בעבודה, פיגור בזמני הביצוע על ידי הקבלן וכיו"ב, והקבלן מתחייב למלא אחר הוראותיה לרבות פרוק, הריסה וכו' של חלקי העבודה או עבודות שבוצעו.

### מבלי לגרוע מכלליות סעיף זה, רשאית המזמינה להורות על:

### הגדלת הכמויות הנקובות ברשימת הכמויות והמחירים או הקטנתן, ו/או;

### השמטת פריטים הנקובים ברשימת הכמויות והמחירים, ו/או;

### שינוי באופי, בסוג ובאיכות של הפריטים הנקובים ברשימת הכמויות והמחירים, ו/או;

### הזמנת עבודות נוספות מעבר למפורט בחוזה זה.

* 1. האמור בחוזה זה לגבי הקטנת היקף העבודה יחול, בשינויים המחויבים, גם לגבי הגדלת היקף העבודה.
  2. הוראת המזמינה על שינוי העבודה לפי סעיף קטן ‎66.1 תיקרא "פקודת שינויים", תינתן בכתב ותיחתם על ידי המזמינה בלבד. הקבלן לא יבצע שינויים בעבודה אלא אם קיבל קודם לכן "פקודת שינויים", כאמור.
  3. כל עוד לא נקבע אחרת מפורשות בחוזה, ובכפוף לנוהל החריגים של המזמינה, ייקבע ערכו של כל שינוי לפי פקודת שינויים כדלקמן:

### אם לדעתו של המנהל כלולים בחוזה פריטים זהים לאלה שבהוראת השינויים – ייקבע ערכם של השינויים על בסיס מחירי היחידות שבחוזה.

### אם לדעתו של המנהל כלולים בחוזה פריטים דומים לאלה שבהוראת השינויים – ייקבע ערכם של השינויים על בסיס מחירי היחידה שבחוזה באמצעות תחשיב פרו-ראטה.

### סעיפי עבודות חסרים שאינם קיימים במחירון יושלמו כדלקמן (בהתאם למדרג שלהלן):

### בהתאם למחירון "דקל בניה" בהנחה של 15% וללא תוספת רווח קבלן ראשי בפרקי קבלני משנה ו/או תוספת מרחק /איזור או כל תוספות שהן מעבר למחיר היחידה במחירון.

### ככל שאין סעיפים מתאימים במחירוני דקל התמחור יתבצע על בסיס "דקל שיפוצים" למועד ביצוע העבודה בניכוי הנחה של 20%.

### ככל שאין סעיפים מתאימים יוצע ע"י הקבלן ניתוח מחיר מפורט על בסיס הצעות מחיר לפי עלות ביצוע העבודה, ויוגש לבחינה ואישור המפקח. אישר המפקח את ניתוח המחיר, יובא הניתוח לאישור מראש ובכתב ע"י החברה, לפני ביצוע העבודה.

### הקבלן רשאי לדרוש במסגרת הצעת המחיר תוספת שלא תעלה על 10% עבור כיסוי הוצאותיו בגין רכישת חומרים ואביזרים עבור העבודות החריגות לרבות רווח קבלני ותקורת קבלן ראשי.

הקבלן יצרף חשבונית מס וקבלה כאסמכתאות בגין ניתוח המחיר לחשבון הסופי.

לא יאושר ביצוע תשלום סופי בפועל לחריג שאושר טרם שהקבלן יציג חשבונית מס + קבלה.

* 1. שכר החוזה בגין הזמנת עבודה יעודכן בהתאם לערך השינוי שנקבע לפי סעיף קטן ‎66.5 לעיל. מובהר ומוסכם בזה כי לבד מן האמור, לא יהיו לקבלן כל תביעות ודרישות אחרות כלפי המזמינה בגין מתן פקודת שינויים.
  2. למניעת ספק מובהר בזאת כי אין הקבלן רשאי לעכב ביצועו של שינוי כלשהו לפי סעיף זה מחמת אי קביעת ערכו של השינוי, ועליו לבצעו מיד עם קבלת פקודת השינויים. המפקח יקבע את ערך השינויים תוך 30 יום מיום מתן פקודת שינויים.
  3. אין בהחלטת המפקח בכדי להוות אישור סופי לתמחור השינויים , אישור סופי יינתן רק לאחר קבלת כלל האסמכתאות הנדרשות ואישורם בחשבון סופי על ידי התאגיד ו/או קבלת אישור מטעם בקרת התאגיד על תקינות התמחור והאסמכתאות לשינוי.
  4. מובהר בזאת כי, אלא אם נקבע אחרת במסגרת פקודת שינויים, האמור בה לא יזכה את הקבלן בהארכת לוחות הזמנים להשלמת העבודות.
  5. מובהר ומוסכם כי אם ניתנה פקודת שינויים לפי סעיף זה בשל כך שהקבלן לא קיים הוראה מהוראות החוזה או התחייבות שנטל על עצמו לפיו, הרי אין במתן פקודת השינויים כדי לגרוע מכל זכות של המזמינה לפי החוזה או לפי כל דין, ובכלל זאת זכותה של המזמינה לחייב את הקבלן בגין ההוצאות שנגרמו למזמינה בשל הצורך להוציא את פקודת השינויים וכל האמור בה.

1. תשלומי עבודה יומית (רג'י)
   1. המפקח רשאי להורות לקבלן לבצע חלק מן השינויים ו/או התוספות בעבודה יומית (עבודות רג'י).
   2. הוראות המפקח תינתנה בכתב, ואין הקבלן רשאי לבצע עבודה יומית בלא שניתנה לו הוראה כתובה כאמור. שיטת העבודה תקבע על ידי המפקח אולם אין בכך כדי לגרוע מאחריות כלשהי של הקבלן לפי חוזה זה לניהול העבודה, לטיב העבודה או לכל ענין אחר הקשור בעבודה, והוראות החוזה יחולו גם על עבודות אלה.
   3. למען הסר ספק, ומבלי לגרוע מכלליות האמור לעיל, מובהר בזה כי הקבלן ימלא אחר כל דרישה מטעם המפקח בדבר הרחקתו מאתר העבודה של כל אדם המועסק על ידו או מטעמו בביצוע העבודה היומית, או בדבר פסילת ציוד מלשמש בביצוע העבודה היומית. הכל - לפי שיקול דעתו של המפקח. הקבלן יחליף את המועסק והציוד, כאמור, על חשבונו, וכל ההוצאות הנובעות מהחלפה כזו תחולנה עליו.
   4. היה ולא נכללו מחירי עבודות יומיות בכתב הכמויות יקבעו מחירי העבודה היומית על פי המפורט בסעיף ‎66.6‎66.5 לעיל לעניין סעיפי עבודות חסרים. למען הסר ספק, בכל מקרה יכללו מחירי העבודה היומית שיקבעו על פי סעיף קטן זה, כל הוצאה שהיא של הקבלן, לרבות רווח, הוצאות, תקורות, הבאת ציוד ופועלים לאתר העבודה והסעתם ממנו, וכל הוצאה אחרת.
   5. סיווג הפועלים המועסקים בעבודה יומית יהיה בהתאם לתפקידם וסוג העבודה שהוטלה עליהם לביצוע. המפקח הוא שיקבע, לפי שיקול דעתו, את הסיווג שיינתן לכל אדם ואת שיבוצו בעבודה.
2. רשימת תביעות
   1. הקבלן יגיש למפקח בסוף כל חודש רשימה בה יפרט את כל תביעותיו, אם ישנן כאלה, לתשלומים נוספים, שאינם נכללים בשכר העבודה ואשר, לפי דעתו, הוא זכאי להם עקב ביצוע העבודה במשך החודש שלפני אותו חודש.
   2. אי הכללת תביעה ברשימת התביעות כנדרש לעיל תהווה ויתור מוחלט וללא תנאי של הקבלן עליה והקבלן יהיה מנוע מלהעלות טענות ביחס לאותה תביעה, אלא אם הודיע בכתב בתחילת החודש כאמור על כוונתו להגיש את התביעה.
   3. לא הגיש הקבלן תביעה מפורטת, אשר על כוונתו להגישה הודיע כאמור בסעיף קטן ‎68.2 סיפא, בתוך חודש לאחר שהודיע על כוונתו להגיש את אותה התביעה, יראו את הקבלן כאילו ויתר על תביעתו לחלוטין וללא תנאי, והוא יהיה מנוע מלהעלות טענות ביחס לאותה זכאות נטענת.
   4. הקבלן לא יפסיק את ביצוע העבודה ולא יעכב אותה מחמת דרישה, תביעה או טענה כלשהי שיש לו כלפי המזמינה.

# פרק יא' - מדידות

1. כללי
   1. הכמויות המפורטות כתב הכמויות שיצורף לצו התחלת העבודה אינן אלא אומדן בלבד, ואין לראותן ככמויות שעל הקבלן לבצע למעשה במילוי התחייבויותיו לפי החוזה. הכמויות למדידה ייקבעו לפי ביצוע בפועל.
2. מדידת כמויות העבודה למדידה
   1. הוראות סעיף זה תחולנה על העבודה למדידה, וכן על עבודות שינויים על פי פקודת שינויים, למעט עבודות שהוסכם במפורש כי לא תימדדנה.
   2. המפקח רשאי לדרוש במהלך העבודה, בסיומה ו/או בכל שלב משלבי העבודה, כי תיערך מדידה של כמויות העבודה למדידה שבוצעו על ידי הקבלן.
   3. כמויות העבודה למדידה תקבענה על סמך מדידות שתעשינה על ידי המפקח והקבלן ו/או על סמך חישובי כמויות שיוגשו על ידי הקבלן ויאושרו על ידי המפקח, בהתאם לשיטה המפורטת במפרט הכללי. כל המדידות תירשמנה בספר המדידות או ברשימות מיוחדות לכך ותיחתמנה על ידי המפקח והקבלן.
   4. אם לא צוין אחרת במפרט הכללי, תימדד כל עבודה נטו, בהתאם לפרטי התכניות כשהיא גמורה, מושלמת וקבועה במקומה, לפי הענין, ללא כל תוספת עבור פחת או כיוצ"ב, ומחירה ייחשב ככולל את ערך כל עבודות הלוואי והעזר שאינן נזכרות בסעיפים נפרדים בכתב הכמויות.
   5. לפני ביצוע מדידות על ידי המפקח, יודיע המפקח לקבלן על כוונתו לעשות כן ועל המועד הרצוי לו. הקבלן מתחייב להיות נוכח במועד הנקוב או לשלוח ממלא מקום לצורך זה, ולעזור למפקח או לבא כוחו לבצע את המדידות הדרושות וכן לספק את כוח האדם והציוד הדרושים לביצוע המדידות על חשבונו ולהמציא למפקח את הפרטים הדרושים בקשר לכך.
   6. לא נכח הקבלן או ממלא מקומו במועד הנקוב לצורך ביצוע המדידות, רשאי המפקח או בא כוחו לבצע את המדידות בהיעדרם, ויראו את המדידות כמדידותיהן הנכונות של הכמויות, והקבלן לא יהא רשאי לערער עליהן. אולם, אם נעדר הקבלן או ממלא מקומו מסיבה שהניחה את דעת המפקח ונמסרה על כך הודעה למפקח לפני המועד שנקבע לביצוע המדידות, כאמור, יידחה ביצוע המדידות למועד מאוחר יותר שייקבע על ידי המפקח.
   7. נכח הקבלן או ממלא מקומו בשעת ביצוע המדידות, רשאי הוא להשיג בכתב תוך 7 ימים על כל כמות שנמדדה, והמפקח יקבע מועד לביצוע מדידת הכמויות האמורה מחדש. אם גם אחרי המדידה השניה יתגלעו חילוקי דעות בין הקבלן לבין המפקח, יכריע בענין זה המנהל והכרעתו תהיה סופית.
   8. המפקח רשאי לדרוש במהלך העבודה מהקבלן כי יבצע מדידה על ידי מודד מוסמך לבדיקת טיב ודיוק העבודות שבוצעו על ידי הקבלן. היה והקבלן לא יבצע המדידות בדיוק או במועד שנדרש על ידי המפקח, רשאי המפקח לבצע מדידות כאמור וזאת על חשבון הקבלן. מובהר, כי מדידה שתבוצע על-ידי מודד מוסמך מטעם הקבלן אינה מחייבת את המפקח והוא רשאי לבצע מדידה על ידי מודד מוסמך מטעמו.
3. ביצוע עבודה במתכונת "פאושלית"
   1. רשאית החברה בהסכמת הקבלן לקבוע כי עבודה ספציפית אשר תתוחם בהזמנת עבודה מסוימת תבוצע באופן "פאושלי" – קרי סכום קצוב כולל ,קבוע וסופי המוסכם מראש (סכום שנקבע על פי אומדן העבודה המצורף להזמנה ושלא יבוצעו בעבורו מדידה ו/או חישוב כמויות) בעבור כל תכולת העבודה הנכללת תחת הזמנת העבודה שתוגדר באופן זה.
   2. הזמנה במתכונת שכזו תחתם מראש לביצוע במתכונת פאושלית על ידי מורשי החתימה מטעם החברה ועל ידי הקבלן שיקבל על עצמו את ביצוע העבודה במתכונת זו, ותכלול בנוסף למסמכי ההזמנה כתב כמויות שיהווה אומדן בלבד לביצוע העבודה ותיאור מפורט ומלא של העבודה הנדרשת וכן מפרטים יעודיים ותוכניות ביצוע ככל הנדרש.
   3. במקרה בו יוחלט על ביצוע עבודה במתכונת "פאושלית" תכלול תכולת העבודה את כל המסמכים שיצורפו במסגרת הזמנת העבודה לרבות פרטים ותוכניות ייעודיים אם ישנם באופן שתכולת העבודה תוגדר כמלאה וסופית לביצוע כל העבודות המוזכרות באותם המסמכים. כל עבודה שתוארה במפרט ו/או בכתב הכמויות ו/או בתוכניות ו/או מסמכים שצורפו להזמנה הפאושלית ו/או שיש לבצעם לצורך השלמת העבודה שתוארה בהזמנה הפאושלית תחשב ככלולה במחיר שנקבע לביצוע העבודה במתכונת זו.
   4. הסכמת הקבלן לביצוע עבודה במתכונת "פאושלית" מהווה התחייבות מצידו כי בדק את כל המסמכים הנדרשים ואת כל התנאים לביצוע אותה עבודה בהתאם למסמכים הפרטניים וכל מסמכי החוזה והמכרז ונוכח לדעת כי הם מבטאים את כל הנדרש לצורך ביצוע העבודה במלואה באופן מושלם ומלא. לא תוכרנה כל תביעות ו/או דרישות ו/או טענות מכל סוג שהוא לשינוי בשכר הפאושלי בגין השמטות ו/או אי התאמות ו/או סטיות בין האמור בכתב הכמויות / תוכניות ו/או כל מסמך או מפרט שיצא במשולב עם ההזמנה הפאושלית ובין הנדרש לצורך ביצוע העבודה בשלמותה.
   5. שינויים, תוספות והפחתות לעבודה שיתבקשו על-ידי המזמין, ככל ולא יוגדר במפורש אחרת בכתב על ידי המזמין, יבוצעו למדידה בהתאם להוראות סעיף ‎70.1 ומחירם יקבע בהתאם לסעיף ‎66‎66.5 לעיל.

# פרק יב' - שכר החוזה, שכר עבודה, תשלומים, תשלומי ביניים, בטחונות וערבויות

1. שכר העבודה – כללי
   1. תמורת ביצוע כל עבודה לפי הזמנת עבודה שתופק לו יהיה הקבלן זכאי לקבל מהמזמינה את תשלום שכר העבודה, כהגדרתו במבוא לעיל, בהתאם למדידות סופיות. כל האמור בחוזה זה בכלל, ובפרק יב' זה להלן בפרט, וכל האמור להלן יחול בצוותא חדא עם כל הזמנת עבודה.
2. מחיר סופי ותכולת מחירים
   1. אם לא נקבע במפורש אחרת במסמך ממסמכי החוזה לרבות צו התחלת עבודה, יראו בכל מקרה את שכר החוזה על כל מרכיביו, לרבות התמורה לה זכאי הקבלן בהתאם לכל סעיף בכתב הכמויות לפי המחירון, ככוללים את התשלום המלא עבור ביצוע כל העבודות, הפעולות וההתחייבויות שעל הקבלן לבצע בהתאם לחוזה, ובין היתר את כל האמור להלן:
3. כל העבודה, הציוד והחומרים, לרבות הפחת, ובכלל זה מוצרים מכניים, עבודות לוואי וחומרי עזר, הדרושים לביצוע העבודה על פי מסמכי החוזה וצו התחלת העבודה.
4. תיאום עם כל הגורמים הרלוונטיים לביצועה של כל עבודה, לרבות קבלת ההיתרים והאישורים הנדרשים מכל רשות מוסמכת על פי כל דין, קבלנים אחרים, חברת הגז, חברת חשמל, מע"צ, בזק, הוט, סלקום ופרטנר וכיוצ"ב, כאמור בחוזה.
5. נקיטה בכל אמצעי הזהירות הדרושים למניעת הפרעות ותקלות לפעילות הקיימת בשטח, לרבות גידור אתר העבודה, סילוק מי גשם ושאיבת מים.
6. אספקה ושימוש בציוד מכני, כלי עבודה, פיגומים, טפסנות, דרכים זמניות, אמצעי שילוט ותימרור, אמצעי מיגון והפרדת תנועה, וכל ציוד אחר לרבות הוצאות הרכבתם, החזקתם באתר, פירוקם וסילוקם בסיום העבודה.
7. הובלת כל החומרים שסופקו על ידי הקבלן או על ידי המזמינה, המוצרים והציוד האחר לאתר העבודה, החזרתם, ובכלל זה העמסתם ופריקתם וכן הסעת עובדים לאתר וממנו.
8. אחסנת חומרים וציוד ושמירתם, וכן שמירה על חלקי עבודות שנסתיימו, אחזקתם והגנה עליהם עד למסירתם.
9. מדידה וסימון לרבות פירוק וחידושו של הסימון וכל מכשירי המדידה הדרושים לשם כך.
10. כל ההוצאות, מכל מין וסוג שהוא, הנדרשות לביצוע כל העבודה לפי התכניות.
11. הכנת העתקי תכניות או מסמכים אחרים לפי החוזה.
12. הכשרת דרכים זמניות ועוקפות, אחזקתן וחידושן במשך כל תקופת הביצוע וביטולן לאחר גמר העבודה, והוא הדין באשר לניקוז זמני.
13. סימון ושמירה על התשתיות הקיימות.
14. ניקוי אתר העבודה, וסילוק פסולת ועודפים ממנו לאתרים מורשים (למעט השתתפות החברה ב 50% מתשלום אגרת הטמנה).
15. דמי הביטוח למיניהם, מיסים לקרנות ביטוח והטבות סוציאליות, מס קניה, מכס, בלו, מיסים, אגרות והיטלים מכל מין וסוג שהוא.
16. הצבת שלטים תמרורים ואביזרי הכוונה לרבות פנסים מהבהבים בעל הספק כח עצמי (ספקו או שווה ערך) ומחסומי ניו גרסי כנדרש על פי החוזה.
17. הכנת לוחות זמנים ועדכונם השוטף.
18. הכנת תוכנית עדות (AS MADE) לכל סוגי העבודות, ללא יוצא מן הכלל, לרבות כבישים, מבנים וכל המערכות התת קרקעיות והעיליות המופיעות בכתב הכמויות ואלה הנמצאות באתר העבודה והקשורות לביצוע העבודה, אפילו הן עצמן לא בוצעו על ידי הקבלן.
19. אספקת מים וחשמל, כמפורט בחוזה.
20. דמי בדיקות, דגימות, צילומי וידאו לקווים גרביטציוניים וכל סוגי הבדיקות הנדרשות על פי החוזה.
21. חישוב הכמויות של העבודות המתבצעות.
22. ההוצאות הכרוכות במסירת העבודה למזמינה.
23. כל ההוצאות והנזקים של הקבלן בקשר עם מילוי התחייבויותיו על פי החוזה.
24. כל ההוצאות והנזקים מכל מין וסוג שהוא שייגרמו לפי החוזה בקשר עם בדק ותיקונים בתקופתו.
25. כל ההוצאות הנדרשות בגין עבודת לילה ומתן מענה לקריאות דחופות בשבתות וחגים.
26. כל יתר ההוצאות המתחייבות מתנאי החוזה או המסמכים המהווים חלק ממנו, על כל פרטיהם, או הקשורות עמם, או הנובעות מהם, הן הישירות והן העקיפות, ובכלל זה כל התקורה של הקבלן, לרבות הוצאות המימון והערבויות, בין שההוצאות האמורות כולן ידועות עתה לצדדים ובין שהן תיוודענה להם בעתיד.
27. רווחי קבלן.
    1. כל סעיף בכתב הכמויות ייחשב ככולל את כל הפעולות ומלאכות הדרושות לביצוע מושלם של העבודה/הפריט המתוארים באותו סעיף, גם אם פעולות אלה ומלאכות אלה אינן מצוינות מפורשות בסעיף, ואף אם קיימים במחירונים אחרים סעיפים נפרדים לתמחור פעולות ומלאכות כאמור.
    2. הקבלן מצהיר כי המחירים שהוצעו על-ידו במסגרת הצעתו הולמים ומתאימים לכל סוג עבודה שיידרש לבצע, קטנה כגדולה, ובכל תנאי שטח בו הוא עשוי לפגוש במרחב העירוני, בין אם העבודה מבוצעת ברצף ובין אם בשלבים, במקום אחד או במקומות שונים, בכמויות גדולות או קטנות. לא תוכר כל תביעה לתוספת בגין מורכבות העבודה בשטח העירוני.
    3. החברה תהא רשאית לספק לקבלן פריטים ייחודיים כגון ריהוט רחוב, ריצוף מיוחד פנסי תאורה ייחודיים והקבלן יתקינם; בגין ביצוע עבודות אלו ישולם לקבלן רק עבור ביצוע העבודות ללא החומרים.
    4. במקרה של צורך בביצוע עבודות דחופות יהיה הקבלן חייב לבצען גם בשבתות או בחגי ישראל אם יידרש לכך, והוא יעשה כן ללא כל תוספת מחיר מעבר למחיר היחידות הנקובים בכתב הכמויות.
    5. מוסכם במפורש, כי שכר החוזה לא ישונה כתוצאה מהתייקרויות בשכר עבודה, מחירי חומרים, הובלה או התייקרויות אחרות כלשהן, או כתוצאה מפיחות השקל, העלאה או שינויים בהיטלים במיסים, או בתשלומי חובה אחרים או מכל סיבה אחרת כלשהי, למעט האמור בסעיף ‎75 להלן, ובדרך הקבועה שם.
    6. אין באמור בסעיף זה או בסעיף ‎68 לעיל לגרוע מכל סמכות או זכות של המזמינה ו/או המנהל ו/או המפקח לעכב, לחלט, לקזז, להפחית או להוסיף סכומים כלשהם על פי הוראות החוזה ועל פי כל דין.
28. תשלומי ביניים
    1. הקבלן מתחייב להגיש למפקח חשבונות חלקיים, בתום סיום כל אחד משלבי הביצוע, כפי שייקבעו באישור המפקח (להלן: "**חשבון חלקי**").
    2. החברה רשאית לדרוש כי הגשת החשבונות תעשה באופן ממוחשב במערכת כדוגמת דקל בענן, בינארית , רמדור או כל מערכת אחרת ובכל תצורה שתוגדר על ידי החברה מעת לעת, לרבות בעותק קשיח בקובץ SKN. עלות הגשת החשבונות תחול במלואה על הקבלן לרבות עלויות צד שלישי או וכל תוכנה שתידרש לכך.
    3. החשבונות יוגשו בפורמט שיכלול כמויות ההזמנה וחשבון חלקי קודם. ככל ויצאו מספר הזמנות לפרויקט יוגש כל חשבון באופן שיוגדר על ידי החברה אל מול הזמנה בודדת או מול כמות מצרפית לפרויקט בהתאם להנחיות סמנכ"ל הכספים בפרויקט.
    4. לכל חשבון חלקי יצורפו המסמכים הבאים:

* דו"ח בטיחות לתקופה הנוגעת לחשבון.
* דו"ח ביצוע ודפי מדידה.
* חישובי כמויות מפורטים לכל סעיף המתבססים על תוכניות ו/או סקיצות ו/או מדידות המאפשרים בדיקה לכל אחד מסעיפי החשבון החלקי .
* ניתוח מחירים לעבודות חריגות.
* אישור ניהול ספרים.
* אישור ניכוי מס הכנסה במקור.
* כל אישור אחר אשר המזמינה זקוקה לו לשם אישור חשבונות הביניים כאמור.
  1. שלב ביצוע ייחשב מושלם רק לאחר קבלת אישור המפקח לכך בכתב.
  2. המפקח יבדוק כל חשבון חלקי ויקבע את תשלומי הביניים המגיעים לקבלן בהתאם לשלבי הביצוע ובהתחשב בכל תנאי החוזה ונספחיו. שלב ביצוע יאושר לתשלום רק אם הוא הושלם על פי אישור המפקח ואושר על ידי המזמינה. למען הסר ספק מובהר בזאת כי הקבלן לא יהיה זכאי לתשלום בגין ביצוע חלקי של שלב ביצוע אלא אך ורק בגין השלמת מלוא שלב הביצוע כמפורט במפרט הטכני המיוחד.
  3. מתשלומי הביניים יופחתו כל תשלומי הביניים ששולמו וכל סכום אחר ששולם לקבלן לפי הזמנת העבודה וכן כל סכום אחר שיש לנכות ו/או לקזז מהקבלן על פי חוזה זה.
  4. אישור תשלומי ביניים וכן ביצוע של תשלומים אלה אין בהם משום אישור או הסכמת המזמינה לטיב העבודה שנעשתה או לאיכות החומרים או לנכונותם של מחירים כלשהם עליהם מבוססים תשלומי הביניים.
  5. מובהר במפורש כי סך כל חשבונות הביניים, לא יעלה בכל מקרה, על 90% משכר העבודה.
  6. כל אחד מחשבונות הביניים ישולם בתנאים של עד שוטף +45 יום, מיום אישורו של המפקח או מי מטעמו את החשבון
  7. המפקח יאשר חשבון ביניים שהוגש לו תוך 14 ימים מיום הגעת החשבון למפקח (אלא אם היו למפקח הסתייגויות בעניין החשבון שאז יאושר החשבון תוך 14 ימים לאחר הגעת תיקון ההסתייגויות למפקח) – המפקח יהא רשאי לאשר לחשבונות חלקיים על נושאים שאינם שנויים במחלוקת.
  8. על אף האמור בכל מקום בחוזה זה מובהר ומוסכם, כי בתקופת בדיקת החשבונות והשוטף + 60 יום לא יהיה סכום החשבון צמוד ולא תשולם בגינו ריבית כלשהי.
  9. החברה תחזיק בידה 5% (חמישה אחוזים) מכל חשבון ביניים שאושר לתשלום על ידי המנהל. סכום זה יהווה דמי עיכבון בידי החברה והם ישולמו לקבלן בתשלום החשבון הסופי (להלן: **"**דמי העיכבון**"**) בכפוף להגשת ערבות בדק עבור הפרויקט . דמי העיכבון ישמשו כבטחון למילוי התחייבויות הקבלן על פי כל הזמנת עבודה שתוצא מכוח הסכם זה, והם ישולמו לקבלן בכפוף לקבלת הצהרת היעדר תביעות בנוסח נספח ג' המצורף להסכם זה וערבות הבדק כאמור בסעיף 79.4
  10. המזמינה תהא זכאית, לפי שיקול דעתה הבלעדי, להקדים לקבלן תשלומים. הקדימה המזמינה ביצוע התשלומים לקבלן, תזוכה המזמינה בשיעור הריבית הנהוג אצלה ושיטת החישוב בשני המקרים תהיה זהה.

1. עדכון מחירי החוזה:
   1. במהלך תקופת החוזה יעודכנו מחירי המחירון בהתאם לשינויים שיחולו במדד הסלילה בפרק זמן של כל תחילת שנה קלנדרית להתקשרות.

בסעיף זה "**השינויים במדד הסלילה**" משמעם – ההפרש בין מדד הבסיס כהגדרתו בחוזה לבין מדד הסלילה הידוע ביום ביצוע העדכון.

* 1. עדכון המחירים כאמור לעיל יחול רק ביחס להזמנות עבודה שיופקו לאחר מועד העדכון, ולא ביחס להזמנות עבודה שהופקו ונמסרו לקבלן קודם למועד העדכון.
  2. יובהר כי למעט עדכון המחירים ממועד תחילת ההתקשרות לא תשולם כל התייקרות או הצמדה אחרת למחירי המחירון.

1. סילוק שכר החוזה (חשבון סופי)
   1. לא יאוחר מ-30 ימים מיום מתן תעודת ההשלמה לעבודות בהתייחס להזמנת עבודה מסוימת, יגיש הקבלן חשבון סופי של עבור כל הזמנת העבודה בצירוף כל המסמכים הקשורים בה כדלקמן:
      1. הזמנת עבודה מקורית בליווי כל המסמכים שיצאו במועד הזמנת העבודה.
      2. חשבון סופי ב-2 עותקים בפורמט מצטבר כנגד כמויות חוזה / הזמנה.
      3. ניתוח מחירים לעבודות חריגות, כולל מסמכים עליהם מבוססים ניתוחי המחירים, ב-3 עותקים.
      4. דפי כמויות ודפי חישוב כמויות לעבודות פר סעיף מסודרים בהתאם לסדר הכמויות בחשבון וכוללים מפתח וריכוז לסעיפים, דפי מדידה לעבודות אלה חתומים על ידי הצדדים, מסודרים וממוספרים. דף הריכוז יכלול ציון דפי הכמויות לכל סעיף בסדר יורד לפי מספור רציף התואם את סיעוף הזמנת העבודה.
      5. יומני עבודה מקור + העתק חתומים מתחילת הפרויקט ועד סיומו.
      6. שלושה העתקים מקורים ומושלמים וכן מדיה מגנטית של תוכניות עדות (AS MADE) בקובץ DWG + PDF של העבודה חתומות על ידי מודד מוסמך ועל ידי הקבלן אשר התקבלו ואושרו על ידי מחלקת GIS של המזמינה בכל פרויקט בו נדרש מסירת תוכנית עדות (פרויקטים של שיקום והקמה).
      7. כל התכניות שקיבל הקבלן במהלך ביצוע העבודה פרט למערכת תכניות אחת הדרושה לו לסיכום החשבון הסופי. מערכת זו תוחזר עם קביעת שכר העבודה.
      8. הצהרה חתומה על היעדר תביעות לפי הנוסח **שבנספח 4**.
   2. החשבון הסופי יכלול רשימה סופית וממצה של תביעותיו ודרישותיו של הקבלן. כל דרישה, תביעה, או טענה שלא מצאו את ביטוייהן המפורש בחשבון הסופי ייראו את הקבלן כאילו ויתר עליהן ולא יהא רשאי לתבוע בגינן (וזאת מבלי לגרוע מן המגבלות המפורטות בסעיף ‎68 לעיל).

למען הסר כל ספק יובהר, כי חשבון סופי שישתמע ממנו שהקבלן שומר לעצמו זכויות ו/או תביעות ו/או דרישות שאינן מפורטות ומנויות בו, לא ייחשב כחשבון סופי והחברה תהיה רשאית להתעלם ממנו ולהשיבו לקבלן.

* 1. החשבון הסופי ישולם בתנאי שוטף + 50 יום מיום אישור החשבון על ידי המפקח כנגד מתן ערבות בדק המפקח יבדוק את החשבון הסופי ויאשרו תוך 30 ימים מיום שזה הגיע אליו (אלא אם היו למפקח הסתייגויות בעניין החשבון שאז יאושר החשבון תוך 30 ימים לאחר הגעת תיקון ההסתייגויות למפקח).
  2. על אף האמור בכל מקום בחוזה זה מובהר ומוסכם, כי בתקופת בדיקת החשבון הסופי והשוטף + 60 יום לא יהיה סכום החשבון צמוד ולא תשולם בגינו ריבית כלשהי.
  3. הקדמת תשלומים ו/או שינוי הסדר תשלומים יהיה כפוף לאישור סמנכ"ל הכספים בכתב ולשיקול דעתו הבלעדי. בנוסף ככל וימצאו ליקויים נוספים בחשבונות לאחר תקופת הבדיקה תהא רשאית החברה לקזז בהתאם להודעה שתועבר לקבלן מחשבונות הבאים.
  4. תשלום יתרת שכר העבודה לידי הקבלן כפי שנקבע לעיל יהיה לאחר הפחתת כל תשלומי הביניים ששולמו, וכל סכום אחר ששולם לקבלן עד אותה שעה על חשבון שכר החוזה אם שולם, ובניכוי כל סכום המגיע למזמינה מהקבלן על פי החוזה, או לפי חוזה אחר בין המזמינה לבין הקבלן.
  5. אם שולמו לקבלן תשלומי יתר, יחזירם למזמינה תוך 15 ימים מיום ששולמו לו. בכל מקרה של איחור בהחזר תשלומי היתר כאמור, מכל סיבה שהיא, יישא ההחזר ריבית בהתאם לשיעור הריבית הנהוג בחברה מיום שבו היה חייב להחזיר את התשלום למזמינה ועד ליום ההחזר בפועל למזמינה, כפיצוי בגין האיחור. אין האמור בסעיף קטן זה גורע מכל זכות של המזמינה על פי החוזה או על פי דין לגבות החוב בדרך אחרת או לטעון טענה כלשהי לעניין שיעור הנזק שנגרם לה בשל פיגור כאמור.

1. בדיקת חשבונות על ידי חברת הבקרה
   1. כמפורט בסעיף ‎24 לעיל רשאית החברה או מי מטעמה לבצע בקרה מדגמית או מלאה של כל חשבונות הקבלן חלקיים וסופיים באמצעות חברת בקרה חיצונית לאחר בדיקתם ו/או במקביל לבדיקתם ואישורם על ידי המפקח.
   2. חברת הבקרה תבצע את בקרת החשבונות במסגרת לוחות הזמנים לתשלום ככל והוגשו באופן תקין ובצירוף כל המסמכים הנדרשים לצורך בדיקתם.
   3. היה וימצא ליקוי באופן הגשת החשבון יוחזר החשבון לקבלן ומניין הימים לתשלום ימנה רק מרגע קבלת אישור של חברת הבקרה לקבלת החשבון באופן תקין לצורכי בדיקה.
   4. על הקבלן להעביר כל מסמך או נתון שיידרש על ידי חברת הבקרה ולשתף עימה פעולה בכל שאלה שתידרש.
   5. היה ותמצא חברת הבקרה ליקוי בסכומים שאושרו לקבלן מכל סיבה שהיא לא ישולם החשבון עד שיוכרע הסכום הנדרש לשלם בעבור אותן עבודות.
   6. ככל וימצא כי הסכומים השנויים במחלוקת הינם נמוכים ביחס ליתרת החשבון רשאית החברה לקדם תשלום חלקי ביחס לחשבון, מבלי לגרוע מזכותה להשבת תשלומי יתר במידה וימצאו בהמשך.
   7. מובהר, כי במהלך כל תקופת בירור זכאות הקבלן לתשלום בשל ליקויים שימצאו בבקרת החשבון לא יהיה זכאי הקבלן לכל הצמדה ו/או ריבית בגין סכומים אלו בשל מכל עיכוב שיגרם כתוצאה מבירור הליקויים בתשלום החשבון.
   8. הסמכות הסופית לאישור כל חשבון שהועבר לבדיקת חברת הבקרה תהיה נתונה לחברה וזאת לאחר קבלת ממצאי חברת הבקרה .
   9. היה ונמצא כי שולם ביתר לקבלן, יחזיר הקבלן את התשלום בהתאם להוראות סעיף ‎76.7 לעיל.
2. תשלום מע"מ, מסים וניכויים

כל התשלומים שיבוצעו לקבלן יהיו בצירוף מע"מ ובניכוי כל הניכויים המוטלים על פי דין, ולרבות ניכוי מס הכנסה אותו חייבת המזמינה לנכות במקור עפ"י האישורים שיומצאו לה על-ידי הקבלן.

1. ערבות לקיום החוזה
   1. במעמד חתימת חוזה זה על הקבלן להמציא לחברה, ערבות בנקאית בסך של 500,000 ש"ח (חמש מאות אלף שקלים חדשים) להבטחת כל התחייבויותיו על פי החוזה בנוסח **נספח 6** לחוזה זה (להלן: "**הערבות הצפה**").
   2. מובהר, כי במסגרת ביצוע עבודות מכח הזמנת עבודה ספציפית בהיקף של מעל 3,000,000 ₪ (כולל התייקרויות ומע"מ) החברה תהיה רשאית לדרוש מן הקבלן ועל הקבלן יהיה להעמיד ערבות ביצוע פרטנית (בנוסף לערבות הצפה כהגדרתה לעיל) בנוסח המצורף כ**נספח 6** לחוזה בשיעור של 5% משווי העבודות (כולל התייקרויות ומע"מ) (להלן: "**ערבות הביצוע הפרטנית**").

העמדת ערבות ביצוע פרטנית ככל שתידרש תעשה תוך 7 ימים ממועד קבלת הזמנת עבודה מאושרת.

* 1. הערבות הצפה תהא בתוקף לשנה ותוארך בכל שנה (עד לא יאוחר מ-30 ימים לפני תום תוקפה) לתקופה של שנה נוספת עד תום תקופת ההתקשרות. ערבויות ביצוע פרטניות תהיינה בתוקף עד תום 3 חודשים לאחר מועד קבלת תעודת השלמה, בכפוף למסירת ערבות בדק שתחליף את הערבות הפרטנית, כאמור בסעיף ‎79.4 להלן.
  2. מבלי לגרוע מן האמור לעיל, מזכאותו של הקבלן לתמורת החוזה בגין כל חשבון שיוגש על-ידו ינוכו 5% ויישמרו כעכבון לשם הבטחת ביצוע החוזה והוראותיו. העיכבון ישוחרר לקבלן בגמר חשבון סופי, בכפוף לכך שהקבלן יעמיד ערבות בדק בשיעור העיכבון כאמור, אשר תהיה ערוכה על פי נוסח הערבות ב**נספח 6** לחוזה זה. הערבות תהיה בתוקף ותוחזק בידי המזמינה למשך כל תקופת הבדק בתוספת 3 חודשים נוספים, ותשוחרר אך ורק כנגד הוצאת תעודת סיום כאמור בסעיף ‎64 לעיל.
  3. הערבויות והעיכבון ישמשו כבטחון לקיום ולמילוי מדויק של כל הוראות החוזה.
  4. כל הוצאות העמדת הערבויות יחולו על חשבון הקבלן בלבד.
  5. מבלי לפגוע מכלליות האמור לעיל ישמשו הערבויות והעיכבון להבטחת ולכיסוי של:
     1. כל נזק אשר הקבלן אחראי לו לפי כל דין ו/או לפי הוראות חוזה זה.
     2. כל הפרה או אי מילוי תנאי כלשהו מתנאי חוזה זה.
     3. כל ההוצאות והתשלומים הקשורים במישרין או בעקיפין לקבלן, אשר המזמינה עשויה להידרש להוציא או לשלם או להתחייב בהם בקשר עם חוזה זה.
     4. כל הוצאות התיקונים, השלמות, שיפוצים ובדק העבודה אשר המזמינה עלולה להוציא, וכל נזק והפסד העלול להיגרם למזמינה או למי מטעמה עקב ביצוע הפעולות הנ"ל.
     5. הבטחת טיב ביצועה של העבודה וביצוע תיקונים בתקופת הבדק.

בכל מקרה כאמור או בכל מקרה מתאים אחר, תהא המזמינה רשאית לגבות את סכום הערבות, כולו או מקצתו, בפעם אחת או במספר פעמים, ולהיפרע מתוכו לגבי הנזקים, ההפסדים, ההוצאות והתשלומים כאמור.

1. הגשת חשבונות והוצאות חשבוניות מס

הקבלן ימציא על פי דרישת המזמינה חשבונות נפרדים עבור חלקים אלו או אחרים של העבודה. חשבוניות מס בגין תשלומים על פי הוראות חוזה זה תוצאנה על ידי הקבלן לפי דרישת המזמינה, על שם המזמינה, בנפרד עבור כל חלק מהעבודה.

# פרק יג' - הפרות ופיצויים

1. מוסכם בין הצדדים כי האירועים הבאים יחשבו כהפרה יסודית של החוזה ויזכו את המזמינה בכל הסעדים והתרופות המוקנים לה על פי חוזה זה ועל פי כל דין:
   * + 1. הוטל עיקול זמני או קבוע או נעשתה פעולה כלשהי של הוצאה לפועל לגבי נכסי הקבלן, כולם או חלקם, והעיקול או הפעולה האמורה לא הופסקו או הוסרו לחלוטין תוך 30 יום ממועד ביצועם.
       2. מונה לנכסי הקבלן, כולם או חלקם, כונס נכסים זמני או קבוע או מפרק זמני או קבוע.
       3. ננקטו כנגד הקבלן הליכי חדלות פירעון לפי חוק חדלות פירעון ושיקום כלכלי, התשע"ח-2018, או לפי כל דין אחר, או שהוצא ביחס אליו צו לפי החוק, או שהקבלן קיבל החלטה על פירוק מרצון.
       4. אם יתברר כי הצהרה כלשהי של הקבלן אינה נכונה או כי לא גילה למזמינה לפני חתימת חוזה זה עובדה שהיה בה כדי להשפיע על החלטת המזמינה לחתום על חוזה זה.
       5. כשהקבלן כלל לא החל בביצוע העבודה, או שהפסיק את ביצועה ולא ציית תוך 15 ימים להוראה בכתב מהמפקח להתחיל או להמשיך בביצוע העבודה, או כשהסתלק מביצוע העבודה בכל דרך אחרת.
       6. כשהמפקח סבור שקצב ביצוע העבודה איטי מדי והקבלן לא יוכל להשלים את כל העבודה במועד שנקבע לכך, והקבלן לא ציית להוראות המפקח תוך 15 ימים מיום קבלתן, ולא נקט באמצעים הנזכרים בהוראה שמטרתם להבטיח את השלמת העבודה במועד שנקבע בצו התחלת העבודה.
       7. כשיש בידי המנהל הוכחות להנחת דעתו שהקבלן מתרשל בביצוע החוזה לאחר שהתראה בכתב לקבלן לא נשאה תוצאות רצויות.
       8. הוכח להנחת דעתה של המזמינה כי הקבלן או אדם אחר מטעמו נתן או הציע שוחד, מענק, או טובת הנאה כלשהי בקשר עם הזכייה בהזמנה או קבלת הזמנת עבודה ו/או בקשר לחוזה זה או ביצועו.
       9. הקבלן הסב את החוזה, כולו או מקצתו, לאחר, או העסיק קבלן משנה בביצוע העבודה, מבלי לקבל את הסכמת המזמינה מראש ובכתב.
       10. נקט הקבלן או מי מטעמו באלימות מכל סוג שהיא (לרבות אלימות מילולית) כלפי מי מעובדי המזמינה או יועציה.
       11. בהפרה של כל סעיף שהוגדר בחוזה זה כי הפרתו תהווה הפרה יסודית של החוזה.
   1. הופרו החוזה ו/או הזמנת העבודה הפרה יסודית על ידי הקבלן, מוסכם בזאת כי מבלי לגרוע מכל סעד או תרופה להם זכאית המזמינה, על פי החוזה או על פי כל דין, תהא זכאית המזמינה לפיצויים מוסכמים מראש בסך הערבויות הבנקאיות המצויות אצלה ולא פחות מ-10% משווי העבודות.
   2. מבלי לגרוע מהוראות כל דין וכל סעד אחר, במקרה של הפרות לפי פרק 97 במחירון, תהיה המזמינה זכאית לפיצוי המוסכם הנקוב בצידן, ללא צורך בהוכחת נזק. מוסכם על הצדדים כי פיצויים מוסכמים כאמור בפרק 97 למחירון ניתנים לצבירה ללא מגבלת סכום. יובהר כי סכומי הפיצויים המסוכמים הינם קבועים והנחת הקבלן לא תחול בגינם.
   3. הצדדים מצהירים כי כל סכומי הפיצוי המוסכם הנקובים בהסכם זה (לרבות בפרק 97 למחירון) נקבעו על ידם על יסוד הערכת הנזקים (המינימליים) שייגרמו למזמינה כתוצאה מכל אחת מן ההפרות, ללא כל צורך בהוכחת נזק מצד המזמינה. ואולם, אין באמור כדי לגרוע מכל זכות או סעד העומדים למזמינה לפי כל דין, ובכלל זאת זכותה לתבוע פיצוי בגין הנזקים שייגרמו לה בפועל כתוצאה מאותן הפרות.
   4. הפר הקבלן חוזה זה תהא המזמינה זכאית לכל סעד ותרופה משפטיים על פי חוזה זה ועל פי חוק החוזים (תרופות בשל הפרת חוזה), התשל"א -1970 ומבלי לגרוע מכלליות האמור לעיל, תהא המזמינה זכאית לבטל את החוזה ו/או את הזמנת העבודה, לדרוש את סילוק ידו של הקבלן מאתר העבודה, לתפוס את החזקה באתר העבודה, להשלים את ביצועה באמצעות קבלן אחר, לתבוע מהקבלן פיצויים על הפרת החוזה ולחלט את הערבות הבנקאית.
   5. החליטה המזמינה לבטל את ההתקשרות עם הקבלן, תינתן לו הודעה על כך בכתב (להלן: "**הודעת ביטול**").
   6. עם קבלת ההודעה יהא הקבלן חייב לפנות מיידית את אתר העבודה ולמסור את החזקה בו לידי המזמינה. הקבלן לא יעכב את מסירת החזקה באתר העבודה למזמינה בגין תביעה ו/או טענה כלשהי שיש לו כלפי המזמינה, וזאת מבלי לגרוע מזכותו לנקוט בהליכים שימצא לנכון לגביית סכומים שלטענתו המזמינה חייבת לו.
   7. החליטה המזמינה לתפוס את החזקה באתר העבודה ולהשלים את העבודה באמצעות קבלן אחר יחולו הוצאות השלמת העבודה על הקבלן, והוא יישא, בנוסף להוצאות האמורות, בתוספת 17% מהן כתמורה להוצאות משרדיות, מימון ותקורה.
   8. תפסה המזמינה את אתר העבודה, יודיע על כך המפקח לקבלן בכתב, ויציין בהודעה את הערך המשוער של חלק העבודה שבוצע עד למועד תפיסת אתר העבודה, ואת פירוט החומרים, הציוד והמתקנים שהיו באתר העבודה אותה שעה.
   9. עם מסירת החזקה באתר העבודה יהא הקבלן זכאי לקבל מהמזמינה את שווי העבודה שבוצעה על ידו עד למועד הודעת הביטול לפי קביעת המפקח, וזאת בניכוי כל ההוצאות, הנזקים, הפיצויים, החיובים וכל סכום אחר המגיע למזמינה מהקבלן על פי הוראות חוזה זה.
   10. תפסה המזמינה את אתר העבודה, ויהיו בו חומרים, ציוד או מתקנים, רשאי המפקח בכל עת שהיא לדרוש מהקבלן בכתב לסלק מאתר העבודה את החומרים, הציוד והמתקנים או כל חלק מהם, ואם לא ציית הקבלן לדרישה זו תוך 15 ימים, רשאית המזמינה לסלקם מאתר העבודה, על חשבון הקבלן, לכל מקום שיראה בעיניה, והיא לא תהא אחראית לכל נזק או אובדן שיגרם להם. מבלי לגרוע מן האמור לעיל תהא המזמינה רשאית להשתמש בחומרים, בציוד ובמתקנים של הקבלן להשלמת העבודה, או למכרם ולהשתמש בתמורה לכיסוי כל סכום שיגיע למזמינה מאת הקבלן.
   11. מבלי לגרוע מן האמור בכל מקום בחוזה זה מוסכם, כי איחור של עד 14 יום בתשלום כלשהו המגיע לקבלן לא יזכה את הקבלן בהפרשי הצמדה ו/או ריבית כלשהי ולא יהווה הפרה של הוראות חוזה זה.
   12. הוראות סעיף זה באות להוסיף על זכויות המזמינה והרשות המזמינה לפי החוזה ולפי כל דין ולא לגרוע מהן.

# פרק יד' - שונות

1. סודיות ויחוד ההתקשרות
   1. הקבלן מסכים ומתחייב בזה לשמור בסוד כל מידע הנוגע לתוכנו של חוזה זה, על כל מרכיביו, וכל מידע אשר הגיע או יגיע לידיעתו עקב ביצועו של חוזה זה, ולא לגלותו לצד שלישי כלשהו ולא להשתמש בו אלא לצורך ביצוע של חוזה זה.
   2. הקבלן מסכים ומתחייב בזה כי לא יגיש תביעה למזמינה, בהתאם להוראות החוזה או בקשר אליו, ביחד עם צד שלישי כלשהו.
   3. הוראות סעיף זה יחולו אף על כל מי שמועסק על ידי הקבלן או מטעמו בביצוע חוזה זה, ופעולתו תחייב את הקבלן לכל דבר וענין כאילו נעשתה על ידי הקבלן עצמו.
2. הסבת החוזה
   1. הקבלן אינו רשאי להסב לאחר את החוזה, או כל חלק ממנו, וכן אין הוא רשאי להעביר או למסור לאחר כל זכות לפי החוזה, אלא בהסכמת המזמינה מראש ובכתב.
   2. אין הקבלן רשאי למסור לאחר את ביצועה של העבודה, כולה או מקצתה, אלא בהסכמת המזמינה מראש ובכתב, ואולם העסקת עובדים, בין ששכרם משתלם לפי זמן העבודה ובין ששכרם משתלם לפי שיעור העבודה, אין בה, כשלעצמה, משום מסירת ביצועה של העבודה או חלק ממנה לאחר.
3. קיזוז
   1. המזמינה רשאית לקזז כנגד כל סכום המגיע לקבלן על פי חוזה זה כל חוב, בין קצוב ובין שאינו קצוב, המגיע לה מהקבלן על פי חוזה זה או על פי כל חוזה אחר שביניהם או על פי כל דין. הוראות סעיף זה אינן גורעות מזכותה של המזמינה לגבות את החוב האמור בכל דרך אחרת.
   2. לקבלן לא תעמוד זכות לקזז סכומים כלשהם שהמזמינה חייבת לו מסכומים המגיעים ממנו למזמינה.
4. ביצוע על ידי המזמינה
   1. כל התחייבות, לרבות נשיאה בהוצאות, אשר היה על הקבלן לבצעה על פי חוזה זה ו/או הזמנת עבודה ו/או עפ"י צווי התחלת עבודה והוא נמנע מלבצעה, וכן הוראות אשר קיבל מאת המפקח, או המנהל, או המזמינה אשר נמנע מלציית להן על אף שהתחייב לכך בחוזה זה, תהיה המזמינה רשאית לבצען, בעצמה או באמצעות אחרים.
   2. המזמינה תהיה רשאית לחייב את הקבלן במקרים כאמור בהוצאות אשר נגרמו לה בביצוע כל אותן התחייבויות או הוראות, בתוספת 17% שייחשבו כהוצאות כלליות.
   3. המזמינה לא תפעל כאמור בסעיף ‎85 זה טרם מתן התראה של 15 ימים לקבלן.
   4. אין באמור לעיל כדי לגרוע מהתחייבויות הקבלן על פי החוזה או מזכות המזמינה לגבות את הסכומים האמורים מן הקבלן בכל דרך אחרת.
5. שימוש או אי-שימוש בזכויות, סטיות וארכות
   1. הימנעות המזמינה מלעשות שימוש בזכויות המוקנות לה על פי החוזה במקרה מסוים או בכלל - אין בה ולא תפורש בשום אופן כוויתור על אותה זכות באותו מקרה או בכלל, ואין ללמוד מהתנהגות זו ויתור כלשהוא על זכויות לפי חוזה זה.
   2. הסכמה מצד המזמינה ו/או המנהל ו/או המפקח לסטות מתנאי חוזה זה במקרה מסוים לא תהיה תקדים ולא ילמדו ממנה גזרה שווה למקרה אחר.
   3. כל ויתור או ארכה לתנאי החוזה או להוראות שניתנו על פיו על ידי המזמינה או מי מטעמה לא יפגעו בזכויותיה של המזמינה ולא ישמשו הצדקה או הגנה בקשר עם הפרה או אי קיום מצד הקבלן, ולא ייחשבו כוויתור מצדן על זכות מזכויותיה.
6. שינוי החוזה

אין לשנות איזו מהוראות חוזה זה אלא במסמך בכתב, בחתימת שני הצדדים.

הקבלן יהיה מנוע מלעלות כל טענה לשינוי אלא אם נעשה בדרך האמורה.

1. ויתור על סעדים

הקבלן מצהיר, מאשר ומתחייב בזה כי לענין כל טענה, תביעה או דרישה, מכל סוג שהוא, שתהיינה לו לפי חוזה זה או מכוחו או בקשר אליו, במישרין או בעקיפין, הוא מוותר, ולא יהיה זכאי, לזכות עכבון או לכל סעד או תרופה, בין זמניים ובין קבועים בדרך של צו עשה, צו אל תעשה, צו עיכוב, צו מניעה או כל תרופה אחרת שתכליתה אכיפת החוזה.

1. מיצוי ההתקשרות

מוסכם בין הצדדים כי תנאי חוזה זה משקפים נכונה את המוסכם והמותנה ביניהם במלואו, וכי המזמינה לא תהיה קשורה בכל הבטחות, פרסומים, הצהרות, מצגים הסכמים והתחייבויות, בכתב או בעל פה, שאינם נכללים בחוזה זה ואשר נעשו, אם נעשו, קודם לחתימתו.

1. חובות הקבלן בשעת חירום

**מוסכם על הצדדים כי הקבלן יהיה מחויב לפעול בהתאם לכל האמור בנספח 10 להסכם זה (אספקה וחלוקת מים בזמן חירום ושעת משבר וביצוע עבודות תשתית בהיקף מוגבל).**

1. הודעות

הודעה שתימסר על-ידי צד למשנהו במסירה ידנית תחשב כנתקבלה עם מסירתה. הודעה שתישלח בדוא"ל תיחשב כנתקבלה במועד משלוח ההודעה או ביום העסקים הראשון שלאחר משלוחה, ככל שלא נשלחה ביום עסקים, ובלבד שהשולח קיבל אישור על קבלת הדוא"ל בידי הנמען; הודעה שתשלח בדואר רשום לפי הכתובות בכותרת של חוזה זה תחשב כנתקבלה 72 שעות לאחר מסירתה למשלוח בבית דואר.

לראיה באו הצדדים על החתום בתאריך \_\_\_\_\_\_\_

המזמין הקבלן

**צרופה ב'**

**המפרט הכללי (המפרטים הכלליים לעבודות בניין שבהוצאת הוועדה הבין-משרדית מטעם משרד הביטחון, משרד העבודה, מע"ד ומשהב"ש, במהדורתם האחרונה אשר ניתן לרוכשם בהוצאה לאור של משרד הביטחון או להורידם מאתר הבית של משרד הביטחון, לרבות כל המפרטים הכלליים של מערכת הביטחון, והנזכרים ברשימה (לא מצורפים).**

**צרופה ג'**

**מפרטים טכניים לעבודות נשוא החוזה** [מצורף בנפרד לחוברת מכרז זה ].

**נספח 1 נוסח צו התחלת עבודה**

לכבוד

\_\_\_\_\_\_\_\_\_\_\_\_\_

**הנדון: צו התחלת עבודה מס' \_\_\_\_\_\_\_\_**

1. בהמשך לחוזה מסגרת מס' \_\_\_\_\_\_\_ מיום \_\_\_\_\_\_\_\_\_\_, מס הזמנה \_\_\_\_\_\_\_הינכם מתבקשים להתחיל בביצוע עבודות כדלקמן: (נושא העבודה ומקום העבודה (תיאור קצר) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**העבודה")**.
2. מועד התחלת ביצוע העבודה: \_\_\_\_\_\_\_\_ .
3. לוח הזמנים לסיום העבודה הינו :\_\_\_\_\_\_\_\_\_\_\_\_\_\_\_\_ מיום צו זה.
4. תנאים לביצוע העבודה (**אם שונו בהשוואה לחוזה המסגרת**):
5. העבודות תבוצענה על ידכם על פי המפרטים ויתר מסמכי החוזה, עפ"י תכניות עבודה מפורטות כפי שימסרו לכם ע"י המפקח, על פי הוראות המזמינה ועל פי כל דין.
6. הנכם אחראים באופן בלעדי לנקיטת כל אמצעי הבטיחות בעת ביצוע העבודה, הנדרשים על פי החוקים והתקנות וכפי שמשתמע מהחוזה ועפ"י כל דין.
7. במידת הצורך, יש לוודא הצבת שלט בהתאם למצוין בחוזה המסגרת ועפ"י הנחיית מנהל הפרויקט ולאשר את תוכנו אצל המזמינה, טרם הכנתו.
8. *(במידת הצורך)* הינך נדרש להעמיד באתר העבודה משרד נייד עפ"י הוראות החוזה.
9. מנהל הפרויקט – **\_\_\_\_\_\_\_\_\_\_\_\_\_\_\_\_\_**
10. **היקף העבודה –\_\_\_\_\_\_\_\_\_\_\_\_ ₪ (לא כולל מע"מ).** אין לחרוג מהיקף זה אלא באישור המזמינה מראש וקבלת הזמנה חתומה על ידי מורשי החתימה בגובה תוספת ההיקף הנדרש.
11. להזמנה זאת מצורפים המסמכים הבאים:
12. כתב כמויות.
13. מפרטים ותוכניות (עפ"י הצורך).
14. במידה ויש צורך בהשלמה :

על הקבלן להמציא, עד לא יאוחר מיום \_\_\_\_\_\_\_\_, **אישור קיום ביטוחים (נספח 7 (א')** (כאמור בחוזה) וערבות בסך של \_\_\_\_\_\_\_ ₪.

# על הקבלן לאשר בחתימתו את התנאים האמורים לעיל עד לא יאוחר מיום \_\_\_\_\_\_\_\_\_\_\_\_\_.

**בכבוד רב,**

**אישור**

אני הח"מ\_\_\_\_\_\_\_\_\_\_\_\_\_, מאשר את קבלת צו התחלת העבודה ואת הסכמתי לכל האמור בה.

| חתימה |  | תאריך |
| --- | --- | --- |

**נספח 2**

**נוסח תעודת השלמה**

תאריך: \_\_\_\_\_\_\_\_\_\_\_

לכבוד

\_\_\_\_\_\_\_\_\_\_\_

\_\_\_\_\_\_\_\_\_\_\_

\_\_\_\_\_\_\_\_\_\_\_

א.ג.נ.,

**הנדון: תעודת השלמה**

על פי חוזה שנחתם בין פלגי השרון בע"מ לבינכם (להלן: "**החוזה**") ובתוקף סמכותי כמפקח לפי החוזה, הריני מאשר בזה כי העבודה, כמפורט בחוזה האמור, בוצעה והושלמה ב\_\_\_\_\_\_\_\_\_\_\_\_\_. אין באמור כדי לגרוע מאחריות הקבלן לעבודות בהתאם להוראות החוזה והוראות כל דין.

בכבוד רב,

המפקח /מהנדס התאגיד או מי מטעמו

**נספח 3**

**תעודת סיום**

תאריך: \_\_\_\_\_\_\_\_\_\_\_

לכבוד

\_\_\_\_\_\_\_\_\_\_\_

\_\_\_\_\_\_\_\_\_\_\_

\_\_\_\_\_\_\_\_\_\_\_

א.ג.נ.,

**הנדון: תעודת סיום**

על פי חוזה שנחתם בין פלגי השרון בע"מ לביניכם (להלן: "**החוזה**") ובתוקף סמכותי כמנהל לפי החוזה, הריני מאשר בזה כי העבודה, כמפורט בחוזה האמור, בוצעה והושלמה וכי הושלמו כל העבודות שנדרשו במהלך תקופת הבדק. אין באמור כדי לגרוע מאחריות הקבלן לעבודות בהתאם להוראות החוזה והוראות כל דין.

בכבוד רב,

המנהל

**נספח 4**

**הצהרה על היעדר תביעות**

לכבוד

\_\_\_\_\_\_\_\_\_\_\_\_\_\_\_\_

א.ג.נ.,

**הנדון: הצהרה על היעדר תביעות**

**הואיל:** וביום \_\_\_\_\_\_\_\_\_ נחתם בינינו לביניכם חוזה בדבר \_\_\_\_\_\_\_\_\_\_\_\_\_ (להלן: "**החוזה**").

**והואיל:** וביום \_\_\_\_\_\_\_\_\_ הגשנו לכם חשבון סופי של העבודה \_\_\_\_\_\_\_\_\_\_\_\_\_\_\_\_\_\_\_\_\_ (להלן: "**החשבון הסופי**").

**לפיכך הננו מצהירים, מאשרים ומתחייבים בזאת כדלקמן:**

1. הסכום הכולל והסופי שאנו מבקשים תמורת כל העבודה שביצענו מכוח החוזה או בקשר לכך ותמורת כל התחייבויותינו בקשר עם האמור הינו הסכום שפורט בחשבון הסופי, שהוא \_\_\_\_\_\_\_\_\_\_\_\_ ש"ח (במילים: \_\_\_\_\_\_\_\_\_\_\_\_ ש"ח) (להלן: "**התמורה הסופית**").
2. על חשבון התמורה הסופית קיבלנו עד כה תשלומים שונים, ואנו מאשרים בזה כי קיבלנו מכם סך \_\_\_\_\_\_\_\_\_\_\_\_\_\_\_ ש"ח (במילים: \_\_\_\_\_\_\_\_\_\_\_\_\_\_\_\_ ש"ח) המהווים סילוק סופי ומוחלט של התמורה הסופית.
3. פרט להשלמת התמורה הסופית, אין לנו ולא תהיינה לנו כל תביעות, טענות או דרישות מכל מין וסוג שהוא כלפיכם ו/או כלפי הבאים מכוחכם או מטעמכם בכל עניין הקשור בחוזה ו/או הכרוך בו ו/או הנובע ממנו והכל במישרין או בעקיפין. אנו מוותרים בזה על כל תביעה, טענה או דרישה כאמור, בין שהיא ידועה לנו כיום ובין שתיוודע לנו בעתיד, ואנו פוטרים אתכם מכל חבות כלשהי כלפינו.
4. אין באמור לעיל כדי לגרוע מחובה כלשהי המוטלת עלינו לפי החוזה בעניין אחריות, בדק ותיקון פגמים וליקויים.
5. כל האמור לעיל בלשון רבים – אף לשון יחיד משמע.

**ולראיה באנו על החתום היום**

\_\_\_\_\_\_\_\_\_\_\_\_\_\_\_\_\_\_\_\_

**נספח 5**

# הוראות והצהרת בטיחות

הואיל ופלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ (להלן : "**המזמינה**" ) מבקשת לשים דגש מיוחד בנושא הבטיחות בעת ביצוע עבודות שונות בשטחי אחריות התאגיד (להלן: "**העבודות**") המפורטות במסמכי חוזה מספר\_\_\_\_\_\_\_\_\_ ולוודא כי \_\_\_\_\_\_\_\_\_\_\_\_ (להלן **"הקבלן**") מבצע את העבודות על פי כל דרישות דיני וכללי הבטיחות הנוגעים עבודות אלו.

**לפיכך והקבלן מצהיר ומתחייב כלפי המזמינה כדלקמן:**

1. הקבלן מצהיר בזאת כי:
   1. הוא בעל הידע, המיומנות, הניסיון ויכולת הביצוע הנדרשים לשם ביצוע העבודות בבטיחות לרבות כוח אדם מיומן, שעומד לרשותו, ציוד כלים וכל הנדרש לביצוע העבודות.
   2. כי מוכרים וידועים לו כל החוקים, התקנות ודיני הבטיחות החלים על ביצוע עבודות אלו.
   3. כי הוא מנוסה בטיפול בסיכוני הבטיחות בעבודות אלו וכי בדק את הסיכונים הקיימים באתרי העבודה וכי יש לו ולעובדיו, הניסיון והידע להתמודד עם סיכונים ונושאי בטיחות אלו, וכי ברשותו כל ציוד הבטיחות המתאים לביצוע העבודה, תוך אבטחה מלאה של בטיחות ובריאות עובדיו, עובדי המזמינה ועוברי אורח ונוהגים ברכב. מבלי לגרוע מכלליות האמור לעיל מצהיר הקבלן כי יש לו ולעובדיו הידע והניסיון להתמודד עם סיכונים ונושאי בטיחות הכרוכים בעבודה.
   4. העובדים המועסקים מטעמו בעבודות המתוארות, בקיאים בנוהלי הבטיחות הנדרשים לשם ביצוע העבודות.
2. הקבלן מתחייב בזאת:
   1. שהוא ועובדיו וכל הבא בשמו או מטעמו, ינהגו על פי כל החוקים, התקנות ודיני הבטיחות החלים על עבודות אלו, על כל פרטיהם, בעת ביצוע העבודות.
   2. להקפיד כי כל מי שפועל מטעמו יבצע את עבודתו תוך הקפדה מלאה על כללי הבטיחות בעבודה בהתאם להוראות דיני הבטיחות, החוקים והתקנות והכללים הנוגעים לאותה עבודה ומתחייב לשאת באחריות מלאה ובלעדית לכל עבירה של כל עובד כאמור על איזו מהוראות אלו במהלך ביצוע העבודות והוא פוטר את המזמינה מכל אחריות לאי ביצוע של איזו מהן על ידו או על ידי כל מי שפועל מטעמו.
   3. להעסיק עובדים מקצועיים, מיומנים ומנוסים בלבד ושהוכשרו לסוגי העבודה הספציפיים המפורטים במסמכי המכרז ועברו הדרכת בטיחות על הסיכונים לעבודות אלו, על-ידו או מי מטעמו, תוך פיקוח אישי שלו.
   4. לספק לעובדים מטעמו את כל העזרים והאמצעים, ציוד המגן האישי ואמצעי הבטיחות הנדרשים בעבודתם, ולנקוט בכל אמצעי הזהירות וההתראה הדרושים בעת ביצוע העבודות, לרבות הקמת והצבת גדרות ומעקי ביטחון, סימון אתרי העבודה ביום בסרטים זוהרים ובלילה על ידי הצבת תאורה, הנחת שלטי זהירות והקמת אמצעי מעבר מוגנים באזור העבודה והימנעות מהשארת פתחים, בורות, חפירות ותעלות ללא כיסוי, גידור ושילוט.
   5. למנות מנהל עבודה מטעמו, ולהודיע על מינויו למשרד הכלכלה, מנהל הבטיחות והבריאות התעסוקתית, כמתחייב בחוק. מנהל העבודה יימצא באתר העבודה בכל עת ביצוע העבודה על פי המכרז וכל הוראה או הודעה שתינתן למנהל העבודה, מטעמו של הקבלן, באתר תחשב לכל דבר ועניין כאילו ניתנה לקבלן עצמו.
   6. כלי-העבודה והציוד בהם יעשה הקבלן ו/או מי מטעמו שימוש יהיו שלמים, תקינים ותקניים, כשכל אמצעי המיגון וההגנה שלהם יהיו שלמים ומורכבים עליהם, כנדרש ע"י היצרן והחוק. כל הכלים הנדרשים בדיקה ע"י היצרן או ע"י בודק מוסמך עפ"י החוק, אכן עברו בדיקה וצויידו בתעודה/ מסמך מתאים ובר-תוקף.
   7. כל העובדים יהיו בעלי רישיונות והסמכות הנדרשים והמתאימים להפעלת ציוד וכלים, ולעבודות חשמל, עפ"י החוק והתקנות, ויהיו ברי-תוקף.
   8. העובדים יהיו במצב בריאותי ונפשי תקינים וללא השפעת סמים ואלכוהול, ולא עלולים להזיק לעצמם, לעובדים עימם ולסביבתם.
3. מבלי לגרוע מכלליות האמור בסעיף 2 לעיל, הקבלן מתחייב:
   1. לוודא כי בכל עבודה בגובה, תבוצע העבודה תוך נקיטת כל אמצעי הבטיחות באופן מדוייק וקפדני על פי כל חוקי הבטיחות והתקנות הרלוונטיים לתחום העבודות ובמיוחד לעבודה בגובה (לכל סוגי-עבודות אלה וכולל עבודה במקום מוקף) כמשמעותה בסעיף 50 לפקודת הבטיחות ועפ"י "תקנות הבטיחות בעבודה (עבודה בגובה) ה' תשס"ז – 2007". העובדים יהיו בוגרי-קורס עבודה בגובה שמתאים לסוג העבודה שהם מבצעים ותעודת ההסמכה תהיה בתוקף ונמצאת ברשותם או בידי הקבלן.
   2. לעבודות הרמה, הנפה והורדה של רכיבים כבדים במסגרת העבודה באמצעות כלי-הרמה, כדוגמת עגורנים (מנופים להעמסה עצמית) הקבלן מתחייב לבצע במועד בדיקות לכל ציוד הרמה שבבעלותו ו/או שיופעלו על ידו לצורך העבודות נשוא מכרז זה. העובדים שיפעילו ציוד הרמה כאמור יהיו מוסמכים וכשירים להפעיל ציוד זה, עפ"י "תקנות הבטיחות בעבודה - עגורנאים מפעילי מכונות הרמה ואתתים" ולפי כל דרישות "פקודת הבטיחות בעבודה – נוסח חדש 1970", שנוגעות לציוד הרמה, והוא בלבד יהיה אחראי לתקינות הציוד ולהפעילו רק באמצעות עובדים מיומנים שעברו הכשרה מתאימה, כאמור.
   3. למנוע כל מגע של עובדים בגובה בקווי חשמל, לנקוט צעדים ולספק ציוד מתאים למניעת התחשמלותם ותוך הקפדה על דיני הבטיחות הרלוונטיים לעבודה עם חשמל.
   4. להקפיד כי השימוש במכשירים חשמליים מטלטלים ייעשה דרך מפסק לזרם דלף (ריליי פחת) ובהתאם לתקנות הבטיחות בעבודה וחוק החשמל ותקנותיו וכן כי תיקון כלי עבודה חשמליים וציוד חשמלי ייעשה על ידי חשמלאי מוסמך בלבד. הקבלן מתחייב גם כי המכשירים החשמליים המטלטלים יהיו תקינים ותקניים בהתאם לדרישות חוק החשמל ותקנותיו.
   5. עבודות בניה או בניה הנדסית יבוצעו עפ"י תקנות הבטיחות בעבודה (עבודות בניה) .
   6. הקבלן הינו קבלן ראשי, כמי שהמזמינה הטילה עליו את ביצוע עבודות הבניה, והוא לוקח על עצמו כמבצע הבניה את האחריות הכוללת לביצוע הוראות תקנות הבטיחות בעבודה (עבודות בניה).
   7. הקבלן מתחייב להודיע למפקח העבודה האזורי על כל עבודת בניה או בניה הנדסית, הקבלן מתחייב להודיע למפקח העבודה האזורי על כל עבודת בניה או בניה הנדסית, שמשכה הצפוי עולה על 6 שבועות, כנדרש בסעיף 192 לפקודת הבטיחות בעבודה.
   8. הקבלן מתחייב לבצע עבודות הריסה בהתאם לתקנות הבטיחות בעבודה (עבודות בנייה) התשמ"ח - 1988 ובפרט פרק י' – הריסות .
   9. הקבלן מתחייב לבצע עבודות חפירה בהתאם לתקנות הבטיחות בעבודה (עבודות בנייה) התשמ"ח 1988 ובפרט פרק ט - חפירות ועבודות עפר .
   10. הקבלן ידאג לתאם כל חפירה עם הרשויות הנדרשות ועפ"י דרישותיהן .

הקבלן יקפיד כי עבודות חפירה קידוח וכו' יבוצעו באופן שימנע פגיעה בכבלי חשמל או בתשתיות/במערכות תת קרקעיות אחרות ותוך הקפדה על דיני הבטיחות הרלוונטיים ולספק ציוד מתאים למניעת התחשמלותם של העובדים.

* 1. בעת ביצוע עבודה חמה: הלחמה, ריתוך, השחזה, חימום וכל עבודה מסוג זה שעלולה לגרום לשריפה, להקדים ולהכין את סביבת העבודה באמצעים, כגון: יריעות בידוד וכדומיהן מפני גיצים ואש, פינוי חומרים וחפצים שעלולים להידלק, להציב אדם ("צופה-אש") שישגיח על העובד ובעיקר על סביבת העבודה, כדי למנוע התפתחות אש ושריפה, כשהצופה יהיה מצוייד במטפה לכיבוי-אש תקין ושהוא ידע להפעילו אם תפרוץ דליקה/שריפה. שהצופה יבצע סיור לאחר תקופת זמן ארוכה לאחר שהסתיימה העבודה החמה כדי לוודא שלא התפתחה שריפה.
  2. להקפיד על שימוש בטיחותי ונכון בחומרים מסוכנים: צבעים, מדללים, חומצות, חומרים מסוכנים וכל החומרים האחרים שנדרשים לעבודות אלה, שעלולים לגרום פגיעה פיזית או בריאותית כלשהי בעובד, לספק לעובדיו את הכלים המתאימים לעבודות אלה ולספק לו ציוד מגן אישי מתאים לעבודות בחומרים אלו כולל בדיקות רפואיות שנדרשות על-פי כל התקנות והחוקים של מדינת ישראל, לגבי החומרים שבשימוש בעבודות אלה.
  3. לספק לעובדים מטעמו את כל ציוד המגן האישי הנדרש ב"תקנות הבטיחות בעבודה (ציוד מגן אישי) - התשנ"ז 1997", לשם מניעת פגיעה בבריאותם ובבטיחותם והציוד שיהיה מתאים לסוג העבודה והחומרים שמעורבים בתהליך.
  4. לנקוט צעדים ולספק לעובדיו אמצעי אזהרה (חרוטים/קונוסים, פנסים מהבהבים, גדרות, שילוט ותמרור מתאימים וכדומיהם) ואמצעים אישיים, כגון: אפוד זוהר ואחרים, למניעת פגיעה בהם בצידי דרכים/כבישים על ידי כלי-רכב חולפים.
  5. להדריך את כל העובדים מטעמו, בין עובדיו ובין עובדים אחרים לרבות קבלני משנה, ספקים, נציגים ועובדיהם, בהתאם להוראות "תקנות ארגון הפיקוח על העבודה (מסירת מידע והדרכת עובדים) - התשנ"ט 1999", ולוודא קיום הדרכות והסמכות ספציפיות לעבודות שהוגדרו במסגרת המכרז.
  6. להודיע לממונה הבטיחות של המזמינה ישירות ומיד על כל תאונה ופגיעה בעבודה שאירעה לו או לכל עובד מטעמו או לעובר אורח באתר העבודה או סביבו.
  7. לדווח למשרד הכלכלה, מינהל הבטיחות והבריאות התעסוקתית, כנדרש בדיני הבטיחות על כל תאונה שאירעה לעובד מטעמו ושבעטיה נעשה נטול יכולת עבודה מעל שלושה ימים בשל פציעה או שגרמה למותו של העובד.

1. המזמינה רשאית לחייב את הקבלן בנושאים טכניים או בנקיטת אמצעי בטיחות בעת ביצוע העבודות על פי חוזה זה או באתרי העבודה והקבלן מתחייב לפעול על פי הוראות הביצוע שיקבל. אם עקב הוראה כאמור תהא לקבלן טענה כספית או אחרת, תועבר זו להכרעה במישור אחר אך הקבלן לא יעכב את ביצוע העבודות. אין בסעיף זה כדי להטיל על המזמינה חובת פיקוח על הבטיחות בעבודות המצויות בתחום מומחיותו של הקבלן ולא בתחום מומחיותה של המזמינה. אין בסעיף זה גם כדי לפטור את הקבלן מאחריותו המלאה לכל היבטי הבטיחות על פי כל סעיפי המכרז.
2. הקבלן מתחייב להורות לכל עובדיו וכל מי מטעמו אשר יעסקו בביצוע העבודה כדלקמן: בעת ביצוע העבודות הם ימלאו אחר הוראות מהנדס התאגיד או כל גורם שהוסמך לנהל את העבודה מטעם המזמינה או מי מטעמו, ו/או ממונה הבטיחות של המזמינה או מי מטעמם. אולם, אין באמור כדי להטיל על המזמינה חובת פיקוח על העבודות אשר הוטלה במפורש בחוזה זה על הקבלן ועל מנהל העבודה מטעמו לאור מומחיותם בעבודות אלו ולאור העדר מומחיות של המזמינה בתחומים אלו.
3. בנוסף לאמור לעיל מתחייב הקבלן להקפיד על המפורט להלן:
   1. על הקבלן להכין דפי הדרכה לעובדיו המכילים את כל האזהרות והסיכונים הכרוכים בביצוע עבודותיהם על פי המוגדר במכרז ולוודא חלוקת דפי הדרכה אלו לכל עובד חדש מטעמו במסגרת עבודת על פי חוזה זה, ולהחתימו על המסמך.
   2. מודגש כי אין להשאיר שום ציוד ו/או חומרים, ללא השגחה ונקיטת כל האמצעים העלולים לגרום להפרעה, נזק לרכוש ופגיעה בבני אדם.
   3. לפעול בהתאם ולפי הנחיות כוחות הביטחון, כוחות ההצלה, ומשטרת ישראל והוראות כל דין.

**ולראיה באתי על החתום**

תאריך:\_\_\_\_\_\_\_\_\_\_\_\_\_\_\_

נחתם בנוכחות:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימה/חותמת: \_\_\_\_\_\_\_\_\_\_\_\_\_\_\_

שם החותם:\_\_\_\_\_\_\_\_\_\_\_\_\_

תעודת זהות:\_\_\_\_\_\_\_\_\_\_\_\_\_

טלפון:\_\_\_\_\_\_\_\_\_\_\_\_\_\_\_\_\_

**נספח 5א'**

**תנאים מיוחדים לביצוע עבודות בחום**

תאריך : \_\_\_\_\_\_\_\_\_\_

לכבוד

פלגי השרון בע"מ

(להלן : **"החברה**")

א.ג.נ.,

**אני מאשר בזאת, כי ביצוע עבודות על ידי ו/או כל הפועל מטעמי כמוגדר בחוזה, מותנה בקיום הנוהל שלהלן:**

1. המונח **"עבודות בחום"** פירושו: ביצוע עבודות כלשהן הכרוכות בריתוך, הלחמה קשה ורכה, עבודות באמצעות מבער (כגון חיתוך, זיפות ואיטום), עבודות קידוח, השחזה, חיתוך בדיסק, הבערת חומרים וכל עבודה הכרוכה בפליטת גיצים ו/או להבות.

2. ככל שאבצע "עבודות בחום", אמנה אחראי מטעמי (להלן - **"האחראי"**) שמתפקידו לוודא כי לא תבוצענה עבודות בחום, שלא בהתאם לנוהל זה.

3. בטרם תחילת ביצוע העבודות בחום, יסייר האחראי בשטח המיועד לביצוע העבודות ויוודא הרחקת חומרים דליקים מכל סוג, ברדיוס של 10 מטר לפחות ממקום ביצוע העבודות בחום, כאשר חפצים דליקים שלא ניתן להרחיקם יש לכסות במעטה בלתי דליק, כגון שמיכת אסבסט או מעטה ברזנט רטוב.

4. האחראי ימנה אדם אשר ישמש כצופה אש (להלן - **"צופה אש"**), המצויד באמצעי כיבוי מתאימים וישימים לסוג חומרים הבעירים שבסביבת מקום ביצוע העבודות בחום.

5. ליד מבצע העבודה יוצב "צופה אש" שמתפקידו להשגיח כל עת ביצועה, כי אש או ניצוצות אינם מתפתחים לכלל שריפה.

6. על "צופה אש" להמשיך ולהשגיח על סביבת העבודה, לפחות 30 דקות מתום ביצועה, תוך שהוא מוודא כי לא נותרו כל מקורות להתלקחות חוזרת.

**מובהר, כי נוהל זה מהווה התניה מינימאלית וכל תנאי בטיחות נוספים להם הנני מחויב על פי כל דין ועל פי פוליסת ביטוח שערכתי כמוגדר בחוזה יוסיפו על האמור לעיל.**

הנני מתחייב לוודא וערב לכך כי קבלנים מטעמי יקפידו על ביצוע נוהל זה.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

שם הקבלן חתימת הקבלן

**נספח 6**

נוסח ערבות ביצוע (ערבות צפה וערבות פרטנית) וערבות בדק

לכבוד

\_\_\_\_\_\_\_\_\_\_\_\_\_\_\_\_\_\_\_\_

א.ג.נ.

**הנדון: ערבות בנקאית**

על פי בקשת                     (להלן - "**המבקש**") אנו ערבים בזה כלפיכם לסילוק כל סכום עד לסך של \_\_\_\_\_\_\_\_\_\_ ש"ח (שקלים חדשים) בתוספת הפרשי הצמדה למדד הנובעים מהצמדת הסך הנ"ל למדד כמפורט להלן (להלן - "**הפרשי הצמדה**"), להבטחת כל התחייבויות המבקש על פי החוזה מיום \_\_\_\_\_\_\_\_ שנכרת בינכם לבין המבקש במסגרת מכרז מס' 13/2025.

אנו מתחייבים לשלם לכם כל סכום או סכומים עד לסך הנ"ל בתוספת הפרשי הצמדה מיד עם דרישתכם הראשונה בכתב שתגיע אלינו, מבלי להטיל עליכם לבסס או לנמק את דרישתכם בתהליך כלשהו או באופן כלשהו, או לדרוש את הסכום תחילה מאת המבקש בתביעה משפטית או בכל דרך אחרת, ומבלי לטעון כלפיכם טענת הגנה כלשהי שיכולה לעמוד למבקש באשר לחיוב כלשהו כלפיכם.

אתם תהיו רשאים לדרוש מאתנו את תשלומו של הסכום הנ"ל בפעם אחת או במספר דרישות, שכל אחת מהן מתייחסת לחלק מהסכום הנ"ל בלבד, בתנאי שסך דרישותיכם לא יעלה על הסך הכולל הנ"ל.

בכתב ערבות זה:

"**מדד**" - משמעו מדד תשומות הסלילה, המתפרסם על ידי הלשכה המרכזית לסטטיסטיקה ולמחקר כלכלי.

הפרשי הצמדה יחושבו כדלקמן:

אם יתברר כי המדד שפורסם לאחרונה לפני כל תשלום בפועל על פי ערבות זו (להלן - "**המדד החדש**"), עלה לעומת המדד בגין חודש \_\_\_\_\_\_\_\_ שפורסם ביום \_\_\_\_\_\_\_\_ היינו \_\_\_\_\_\_\_ נקודות (להלן - "**המדד היסודי**"), יהיו הפרשי ההצמדה סכום השווה להכפלת המדד החדש בסכום הקרן המצוין בדרישתכם הנ"ל מחולק במדד היסודי.

ערבות זו הינה בלתי חוזרת ובלתי תלויה ולא ניתנת לביטול.

ערבות זו תישאר בתוקפה עד               ועד בכלל.

לאחר יום          ערבותנו זו תהא בטלה ומבוטלת.

ערבות זו אינה ניתנת להעברה ולהסבה בכל צורה שהיא.

דרישה בפקסימיליה ו/או באמצעי אלקטרוני ו/או במברק לא תחשב כדרישה לעניין כתב ערבות זה.

בכבוד רב,

## נספח 7 (א) דרישות ביטוח

**ביטוח הקבלן לתקופת העבודות**

1. מבלי לגרוע מאחריות הקבלן על-פי הסכם זה ו/או עפ"י דין, על הקבלן לערוך ולקיים, על חשבון הקבלן, אצל חברת ביטוח מורשית כדין בישראל, החל מיום העמדת המקרקעין לרשות הקבלן לצורך ביצוע העבודות או ממועד מתן האישור לביצוע עבודות במקרקעין, המוקדם מבניהם, ולמשך כל תקופת ביצוע העבודות ועד להשלמתן הסופית, (לעניין ביטוח אחריות מקצועית וחבות המוצר, למשך 5 שנים נוספות לאחר מועד סיום העבודות או כל עוד מתקיימת אחריות הקבלן על פי דין - המאוחר מבניהם) את הביטוחים המפורטים להלן ובאישורי עריכת הביטוח, המצורפים **כנספח 1** להסכם זה ומהווה חלק בלתי נפרד ממנו (להלן: "**ביטוחי הקבלן"**).
   1. **ביטוח עבודות קבלניות** אשר יערך למשך כל תקופת ביצוע עבודות התקנה / הקמה / תחזוקה / פירוק ו/או עבודות אחרות כלשהן שיבצע הקבלן במקרקעין (להלן: "**העבודות**") אשר יערך ע"ש התאגיד, בעלי הזכויות במקרקעין, רשויות מקומיות, קבלנים וקבלני משנה (מכל דרגה), כמפורט להלן ובאישור קיום הביטוחים המצ"ב **כנספח** 7(ב) (להלן: "**אישור עריכת הביטוח לתקופת העבודות**") ומהווה חלק בלתי נפרד הימנו, אותו מתחייב הקבלן להמציא לידי התאגיד לפחות 14 ימים טרם תחילת ביצוע העבודות, וכתנאי לתחילתן, כשהוא חתום על ידי מבטחיו.

הביטוח יכלול תקופת תחזוקה מורחבת בת 24 חודשים אשר תחול על כל פרקי הפוליסה וכן תקופת הרצה בת חודש ימים לפחות.

**פרק א'** - ביטוח במתכונת "כל הסיכונים" המבטח אבדן או נזק פיזי, פתאומי ובלתי צפוי שייגרמו לעבודות שיבוצעו במקרקעין ע"י הקבלן ו/או קבלנים ו/או קבלני משנה, וכן בסמיכות למקרקעין, וזאת מסיבה כלשהי אשר אינה מוחרגת על פי חריגי ותנאי הפוליסה, לרבות חומרים, שהובאו לצורך ביצוע העבודות ונועדו להוות חלק בלתי נפרד מהן, במלוא ערכם מעת לעת, במשך תקופת העבודות ו/או במשך תקופת התחזוקה כהגדרתה בפוליסה.

הפרק יורחב לכלול גם את הכיסויים הבאים, בסכומים שלא יפחתו מהסכומים הנקובים להלן, למקרה ולתקופה כחלק מסכום הביטוח שנקבע על פי שווי העבודות.

1. רכוש בהעברה לרבות רכוש מחוץ לאתר העבודה – 10% מסכום הביטוח, ובסכום שלא יפחת מ- 500,000 ₪.
2. הוצאות מהנדסים ואדריכלים, לרבות תכנון, פיקוח ואגרות 10% מהנזק, מינימום 1,000,000 ₪.
3. הוצאות נוספות הכרחיות עבור עבודה בשעות נוספות, עבודת לילה, שבתות וחגים כולל הוצאות מיוחדות בסכום של 10% מהנזק ₪, מינימום 1,000,000 ₪.
4. הוצאות עפ"י דרישת רשויות בסכום של 10% מהנזק ₪, מינימום 1,000,000 ₪.
5. ציוד, מתקנים ומבני עזר שאינם חלק מהפרויקט הסופי בסכום שלא יפחת מ- 500,000 ₪ (שווי פריט בודד 40,000).
6. נזק ישיר של תכנון, חומרים ועבודה לקויים בסכום שלא יפחת מסך של 15% משווי העבודות, מינימום 3,000,000 ₪.
7. פינוי הריסות בסכום שלא יפחת מסך של 10% משווי העבודות ₪, מינימום 1,000,000 ₪.
8. נזק לרכוש עליו עובדים ולרכוש סמוך השייך ליחיד מיחידי המבוטח בסך שלא יפחת מ- 20% משווי העבודות, לכל אחד מהם.
9. נזק עקיף מתכנון, חומרים ועבודה לקויים במלוא ערך העבודות.
10. נזקי פריצה וגניבה במלוא ערך העבודות.
11. רעידת אדמה ונזקי טבע במלוא ערך העבודות.

**פרק ב'** - ביטוח אחריות כלפי צד ג' בגין חבות הנובעת מהעבודות, בגבול אחריות שלא יפחת מסך של 20,000,000 ₪ לאירוע ובסה"כ למשך תקופת הביטוח. הפרק יכלול סעיף אחריות צולבת לפיו נחשב הביטוח כאילו נערך בנפרד עבור כל אחד מיחידי המבוטח. רכוש התאגיד ו/או בעלי הזכויות במקרקעין (ככל שקיים כזה), ייחשב כרכוש צד שלישי, למעט רכוש המבוטח תחת פרק א' לעיל.

הפרק כאמור לא יכלול כל הגבלה לעניין:

* תביעות תחלוף של המוסד לביטוח לאומי, במלוא גבול האחריות של הפרק.
* נזקי גוף הנובעים משימוש בציוד מכני הנדסי שהינו כלי רכב מנועי ושאין חובה לבטחו בביטוח חובה, במלוא גבול האחריות של הפרק.
* חבות בשל נזק הנגרם עקב רעידות והחלשת משען בגבול אחריות של מינימום 2,000,000 ₪ לאירוע.
* חבות בשל נזק ישיר הנגרם עקב פגיעה בכבלים, צינורות ומתקנים תת-קרקעיים, במלוא גבול האחריות של הפרק.
* חבות בשל נזק עקיף הנגרם עקב פגיעה בכבלים, צינורות ומתקנים תת-קרקעיים שלא יפחת מסך של 2,000,000 ₪ לאירוע.
* הרחבה בגין הגנה בהליכים פליליים ומנהליים (במשותף לפרק ביטוח אחריות כלפי צד ג' ופרק אחריות מעבידים.

**פרק ג'** - ביטוח אחריות מעבידים בגין חבות עפ"י פקודת הנזיקין [נוסח חדש] ו/או חוק האחריות למוצרים פגומים, התש"ם-1980 כלפי המועסקים בקשר עם העבודות, בגין היזק גופני או שכלי כתוצאה מתאונה או מחלה הנגרמת למי מהם במשך תקופת הביצוע, תוך כדי או עקב ביצוע העבודות, בגבול אחריות שלא יפחת מ- 20,000,000 ₪ לתובע, למקרה ולתקופת הביטוח.

* 1. בנוסף לאמור לעיל מתחייב הקבלן לערוך ולקיים, בעצמו ו/או באמצעות קבלני משנה מטעמו, בגין כל אחד מכלי הרכב (כולל ציוד מכני הנדסי החייב בביטוח חובה) אשר ישמשו לצורך ו/או בקשר עם ביצוע העבודות, את הביטוחים כמפורט להלן:
     1. **ביטוח חובה** כנדרש על-פי דין בגין פגיעה גופנית עקב השימוש בכלי רכב.
     2. **ביטוח מקיף** כולל ביטוח אחריות בגין נזק לרכוש של צד שלישי, בגבול אחריות שלא יפחת מסך של 500,000 ₪ לכל כלי רכב.
     3. **ביטוח "ציוד מכני הנדסי" (צ.מ.ה)** על בסיס "כל הסיכונים" כולל פריצה, שוד, רעידת אדמה, סיכוני טבע ונזק בזדון במלוא ערך כינון, כולל כיסוי לאחריות כלפי צד שלישי בגבול אחריות שלא יפחת מ- 1,000,000 ₪ לכלי וכן ביטוח חבות בגין נזק גוף, הנובע משימוש בציוד מכני הנדסי שהינו כלי רכב מנועי כהגדרתו בפקודת התעבורה, שאין חובה חוקית לבטחו, בגבול אחריות למקרה בסך 1,000,000 ₪ לכל כלי. הביטוח יורחב לכסות את אחריות התאגיד ו/או בעלי הזכויות במקרקעין למעשי ו/או מחדלי הקבלן ו/או מי מטעמו.
     4. **ביטוח רכוש** מסוג "אש מורחב" או "כל הסיכונים" לרכוש המובא לאתר על ידי התאגיד ו/או עבורו ו/או מטעמו (אשר לא נועד להוות חלק מהעבודות), מפני הסיכונים המקובלים בביטוח "אש מורחב" או "כל הסיכונים".

הגדרת "כלי רכב" כוללת במפורש מכונות רכובות, מלגזות, טרקטורים, משאיות, נגררים וגוררים וכן כלים נעים ממונעים מכל סוג.

מבלי לגרוע מהאמור לעיל מוסכם, כי הקבלן רשאי שלא לערוך ביטוח רכוש ו/או ביטוח מקיף ו/או ביטוח צ.מ.ה כמפורט בסעיפים 1.2.2, 1.2.3, 1.2.5 לעיל, ולהסתפק בביטוחי צד ג' בלבד, אולם הפטור האמור בסעיף 16 להלן, כאילו נערכו הביטוחים במלואם.

* + 1. **ביטוח אחריות מקצועית** המבטח חבות הקבלן על פי דין בשל ביצוע העבודות, בגבול אחריות בגבול אחריות שלא יפחת מסך של 2,000,000 ₪ לאירוע ובסה"כ לתקופת הביטוח. הביטוח יכלול תקופת גילוי של 6 חודשים לאחר תום תוקף הביטוח, בתנאי כי לא נערך על ידי הקבלן ביטוח חלופי המעניק כיסוי מקביל למתחייב מהאמור בסעיף זה. הביטוח יורחב לכלול את ההרחבות הבאות: אי-יושר עובדים, אבדן השימוש או עיכוב (עקב מקרה ביטוח) וחריגה מסמכות בתום לב. בנוסף הביטוח לא יכלול הגבלה בדבר נזק לגוף ולרכוש. הביטוח יורחב לשפות את התאגיד ואת בעלי הזכויות במקרקעין בגין חבות אשר תוטל על מי מהם, עקב מעשה או מחדל של הקבלן או של מי מהבאים מטעמו, וזאת מבלי לגרוע מביטוח חבות הקבלן כלפי התאגיד ו/או בעלי הזכויות במקרקעין.

הכיסוי על פי פוליסה זאת יהיה בתוקף ברצף החל ממועד תחילת ביצוע העבודות, במהלך כל תקופת ביצוע העבודות וכן למשך 5 שנים נוספות ממועד סיום העבודות, או כל עוד מתקיימת אחריות הקבלן על פי דין, המאוחר מבניהם.

* + 1. **ביטוח חבות המוצר** המבטח את אחריות הקבלן על פי דין בגין אובדן ו/או נזק שייגרמו בקשר עם העבודות המבוצעות על ידו ו/או על ידי מי מטעמו ו/או בקשר עם מוצרים /או חומרים ו/או ציוד שבוצעו, יוצרו, נבנו, סופקו, שווקו, הותקנו או טופלו על ידי הקבלן ו/או הבאים מטעמו, בגבול אחריות שלא יפחת מסך של 2,000,000 ₪ לאירוע ובסה"כ לתקופת הביטוח. הביטוח יורחב לשפות את התאגיד ו/או בעלי הזכויות במקרקעין, בגין חבות אשר עלולה להיות מוטלת על מי מהם, עקב מעשה או מחדל של הקבלן או הבאים מטעמו ו/או עקב העבודות ו/או המוצרים, בכפוף לסעיף בדבר אחריות צולבת. הביטוח יכלול תקופת גילוי של 12 חודשים לאחר תום תוקף הביטוח, בתנאי שלא נערך על ידי הקבלן ביטוח חלופי המעניק כיסוי מקביל למתחייב מהנ"ל. הביטוח יכלול תאריך למפרע שאינו מאוחר לתחילת ביצוע העבודות.

הכיסוי על פי פוליסה זאת יהיה בתוקף ברצף החל ממועד תחילת ביצוע העבודות, במהלך כל תקופת ביצוע העבודות, וכן למשך 5 שנים נוספות ממועד סיום העבודות, או כל עוד מתקיימת אחריות התאגיד על פי דין, המאוחר מבניהם.

1. על ביטוחי הקבלן לעיל יחולו ההוראות הבאות:
   1. הביטוחים יכללו סעיף בדבר ויתור על זכות התחלוף כלפי התאגיד ו/או בעלי הזכויות במקרקעין ו/או הבאים מטעמם, ובלבד שהוויתור על זכות התחלוף כאמור לא יחול לטובת מי שגרם לנזק בזדון.
   2. על הקבלן האחריות הבלעדית לתשלום הפרמיות וההשתתפויות העצמיות הנקובות בפוליסות הביטוח המפורטות לעיל.
   3. הביטוחים יהיו קודמים וראשונים לכל ביטוח הנערך על ידי התאגיד ו/או בעלי הזכויות במקרקעין והמבטח יוותר על כל דרישה ו/או טענה בדבר שיתוף ביטוחי הנ"ל.
   4. הביטוחים יכללו תנאי לפיו הם לא יבוטלו ולא יצומצמו במשך תקופת הביטוח מבלי שתינתן לתאגיד הודעה על כך בדואר רשום, לפחות 30 יום מראש.
   5. אי קיום בתום לב החובות המוטלות על הקבלן, לא יפגע בזכויות התאגיד ו/או בעלי הזכויות במקרקעין, לקבלת שיפוי על פי הפוליסות.
   6. חריג רשלנות רבתי יבוטל, ככל שקיים, אולם לא יהיה בכך כדי לגרוע מזכויות המבטחת וחובות המבוטח על פי חוק חוזה הביטוח, התשמ"א 1981.
   7. נוסח הפוליסה (למעט פוליסת אחריות מקצועית) לא יפחת מן הנוסח הידוע כ"ביט" או נוסח מקביל לו אצל מבטח אחר.
2. הקבלן מתחייב להמציא לידי התאגיד לא יאוחר מ- 14 ימים טרם כניסת הקבלן לעבודה, לצורך ביצוע העבודות וכתנאי מוקדם לתחילת ביצוען, את **אישור עריכת הביטוח לתקופת העבודות** (**נספח 7ב**) כאשר הוא חתום ע"י המבטח. לדרישת התאגיד, ימסור הקבלן גם העתק מפוליסות הביטוח בקשר עם ביטוח העבודות הקבלניות.
3. מובהר כי התאגיד רשאי למנוע מהקבלן להתחיל ו/או להמשיך בביצוע העבודות, היה ואישורי עריכת הביטוח לא יומצא במועדים הקבועים בנספח ביטוח זה, והקבלן יהא מנוע מלהעלות כל טענה כנגד התאגיד עקב כך שלא יתאפשר לו להתחיל ו/או להמשיך בעבודות טרם המציא אישורי הביטוח כאמור.
4. הקבלן מתחייב לשלם את הפרמיות בגין ביטוחי הקבלן במועדן, ולא לעשות כל מעשה שיש בו כדי לצמצם או לבטל על תוקף הביטוחים. כמו כן בקרות אירוע המכוסה לכאורה במסגרת ביטוחי הקבלן, מתחייב הקבלן להודיע על כך מיד בכתב למבטח ולתאגיד, ומתחייב לשתף עימם פעולה ככל שיידרש לשם מימוש הביטוחים האמורים ככל ואין בכך ניגוד אינטרסים.
5. על הקבלן לערוך, טרם תחילת ביצוע עבודות כלשהן דו"ח הנדסי בדבר מצב הרכוש, הקרקע או מבנים המצויים בסמיכות למקרקעין, המתאר פגמים וסיכונים, ככל וקיימים, והוראות לנקיטת אמצעי מניעה, חיזוק או שמירה, אותם יבצע הקבלן טרם תחילת ביצוע העבודות, וכן מתחייב הקבלן לוודא טרם תחילת ביצוע העבודות, אצל הרשויות המתאימות, את המיקום המדוייק בו מצויים, באיזור התת קרקעי של אתר העבודות, צינורות, כבלים וכל מתקן אחר שהוא.
6. מוסכם בזה במפורש כי אין בעריכת ביטוחי הקבלן, בהמצאתם ו/או בשינויים כדי להוות אישור בדבר התאמתם ואין בהם כדי להטיל אחריות כלשהי על התאגיד ו/או על בעלי הזכויות במקרקעין ו/או על מי מטעמם ו/או לצמצם את אחריות הקבלן על-פי הסכם זה ו/או עפ"י דין. בכל מקרה של אי התאמה בין האמור באישורי עריכת הביטוחים לבין האמור בנספח ביטוח זה, מתחייב הקבלן לגרום לשינוי הביטוחים האמורים על מנת להתאימם להוראות חוזה זה.
7. בכל מקרה של אי התאמה בין האמור באישורי הביטוח לבין האמור בהסכם זה, על הקבלן לתקן את הביטוחים האמורים על מנת להתאימם להוראות הסכם זה, ולהמציא לתאגיד אישור עריכת ביטוח מתוקן. מוסכם כי זכות הבדיקה והביקורת של התאגיד ו/או מי מטעמו על אישורי הביטוח כאמור, אינה מטילה על מי מהם כל חובה ואחריות שהיא לגבי הביטוחים טיבם, היקפם, תוקפם או העדרם, ואין בה לגרוע מהתחייבויות הקבלן עפ"י הסכם זה ו/או עפ"י כל דין.
8. מוסכם בזאת, כי קביעת סוגי הכיסוי הביטוחי וגבולות האחריות כמפורט בנספח זה, לרבות באישורי עריכת הביטוח, הנה בבחינת דרישה ‏מזערית המוטלת על הקבלן, שאינה פוטרת את הקבלן ממלוא חבותו לפי הסכם זה. לקבלן לא תהא כל טענה ו/או דרישה כלפי התאגיד ו/או מי מטעמו בכל הקשור לסוגי הביטוח גבולות האחריות האמורים ו/או כל טענה אחרת בנושא גובה ו/או היקף הכיסוי הביטוח שהוצא על ידי הקבלן.
9. הקבלן מתחייב לשפות את התאגיד ואת בעלי הזכויות במקרקעין בגין כל סכום שיושת על מי מהם עקב הפרת תנאי הפוליסות ע"י הקבלן ו/או הפועלים מטעמו.
10. ככל שלדעת הקבלן קיים צורך, להרחיב את היקף ביטוחי הקבלן ו/או לערוך ביטוחים נוספים ו/או משלימים, רשאי הקבלן לערוך את הביטוח הנוסף ו/או המשלים כאמור, על חשבון הקבלן. בכל ביטוח רכוש נוסף ו/או משלים שייערך על ידי הקבלן ואשר רלוונטי להתקשרות, ייכלל סעיף מפורש בדבר ויתור על זכותו של המבטח לתחלוף כלפי התאגיד ו/או בעלי הזכויות במקרקעין ו/או מי מטעמם, למעט כלפי אדם שגרם לנזק בזדון.
11. יובהר כי התחייבויות הקבלן לעריכת ביטוחים הינן בהתאם לדרישות המפורטות בנספח זה, והמצאת אישור עריכת ביטוח בנוסח האחיד המצורף להסכם זה לא תגרע מהתחייבות הקבלן לעריכת ביטוחים בהתאם לכל דרישות הביטוח המפורטות בנספח זה, ובכל מקרה של אי התאמה בין האמור בנספח זה לבין האמור באישור הביטוח האחיד, מתחייב הקבלן לגרום לשינוי ביטוחיו על מנת להתאימם להוראות נספח זה.
12. על הקבלן לפעול לכך כי הוראות פרק הביטוח לעיל יובאו לידיעת מנהלי, עובדי וקבלני המשנה של הקבלן.
13. מבלי לגרוע מכל הוראה מהוראות הסכם זה לעניין הסבת ההסכם, במידה ויועסקו על ידי הקבלן קבלני משנה בקשר עם העבודות, על הקבלן לוודא כתנאי לתחילת העסקתם, כי הינם אוחזים בביטוחים נאותים בהתאם לאופי, היקף וסוג עבודתם, וזאת למשך כל תקופת התקשרותם עם הקבלן או לתקופה מאוחרת יותר על פי המוגדר בנספח זה. מובהר בזאת, כי על הקבלן מוטלת האחריות כלפי התאגיד ו/או בעלי הזכויות במקרקעין, ביחס לשירותים במלואם, לרבות שירותים שניתנו או אמורים היו להינתן על ידי קבלני משנה.
14. למען הסר ספק מוסכם בזאת במפורש כי תשלום או אי תשלום תגמולי ביטוח כלשהם ע"י המבטח, לא ישחרר את הקבלן מן האחריות המוטלת עליו על פי הסכם זה או על פי דין לרבות, במקרה שהביטוח אינו מכסה את העילה לתביעה או במקרה שתגמולי הביטוח אינם מספיקים לכסוי הפגיעה או הנזק שנגרם ו/או נתבע ו/או נפסק או כל מקרה אחר. בכל מקרה לקבלן לא תהא שום טענה ו/או תביעה כלפי התאגיד ו/או בעלי הזכויות במקרקעין ו/או הבאים מטעמם, לגבי גובה תגמולי הביטוח (אם יהיו).
15. הקבלן פוטר בזאת בשמו ובשם קבלני המשנה מטעמו, את התאגיד, את בעלי הזכויות במקרקעין ואת הבאים מטעמם, מכל אחריות לאבדן או לנזק אשר עלול להיגרם לרכוש כלשהוא המובא על ידי הקבלן ו/או מטעמו (לרבות כלי רכב כלים, כלי צמה, משאיות ומנופים) לאתר העבודות ולסביבתו, וכן לנזק אשר הקבלן זכאי לשיפוי בגינו עפ"י הביטוחים שהתחייב לערוך כאמור בנספח זה לעיל (או שהיה זכאי לשיפוי בגינו אלמלא ההשתתפות העצמית הנקובה בביטוח), ולא תהיה לו כל טענה ו/או דרישה כלפי מי מהאמורים לעיל בגין נזק כאמור, אולם הפטור מאחריות לא יחול לטובת אדם שגרם לנזק בזדון.
16. הוראות נספח ביטוח זה על כל סעיפי המשנה שבו, הינן מעיקרי ההסכם והפרתן ו/או הפרת תנאי מתנאיהם ע"י התאגיד תהווה הפרה יסודית של ההסכם.

**נספח 7 (ב) אישור על קיום ביטוח**

| אישור קיום ביטוחים/אישור על הסכמה לעריכת ביטוח בלבד\*\* | | | | תאריך הנפקת האישור (DD/MM/YYYY) |
| --- | --- | --- | --- | --- |
| **באישור קיום ביטוחים תבוא הפסקה הבאה**: אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.  **באישור על הסכמה לעריכת ביטוח תבוא הפסקה הבאה**: אישור זה מהווה אסמכתא לכך שהמועמד לביטוח קיבל הצעת ביטוח, בהתאם למידע המפורט בה. המידע המפורט באישור זה אינו כולל את כל תנאי ההצעה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בהצעה יגבר האמור בהצעה למעט במקרה שבו תנאי באישור זה מיטיב עם מבקש האישור. אישור זה אינו מהווה אישור על קיומה של פוליסה תקפה. אישור זה יהיה תקף ככל שלא יחול שינוי בתנאים, הן בנוגע לרכוש המבוטח והן בנוגע למבוטח, באופן שמוביל לשינוי בסיכון או להיעדר אפשרות של החברה לרכוש ביטוח משנה התואם את הכיסוי. | | | | |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | המבוטח/המועמד לביטוח\*\* | אופי העסקה והעיסוק המבוטח\* | מעמד מבקש האישור\* |
| שם  פלגי שרון בע"מ | שם  ו/או עיריית כפר סבא ו/או המועצה המקומית כוכב יאיר- צור יגאל | שם | **אופי העסקה:**  **☐נדל"ן**  **☒שירותים**  **☒אספקת מוצרים**  **☒אחר:**  **עבודות פיתוח, שדרוג, שיקום תשתיות \_\_\_\_\_\_\_\_\_\_\_\_\_\_\_\_\_** | **☐משכיר**  **☐שוכר**  **☐זכיין**  **☐קבלני משנה**  **☒מזמין שירותים**  **☒מזמין מוצרים**  **☐אחר: \_\_\_\_\_\_** |
| ת.ז./ח.פ. | ת.ז./ח.פ. | ת.ז./ח.פ. |
| מען  רחוב תע"ש 11, כפר סבא | מען | מען |
| תיאור הקשר למבקש האישור הראשי: מבקש אישור נוסף |

| כיסויים | | | | | | | | |
| --- | --- | --- | --- | --- | --- | --- | --- | --- |
|  | סוג הביטוח  חלוקה לפי גבולות אחריות או סכומי ביטוח | מספר הפוליסה \*\*\* | נוסח ומהדורת הפוליסה \*\*\* | תאריך תחילה  (ניתן להזין תאריך רטרואקטיבי) | תאריך סיום  (ניתן להזין תאריך רטרואקטיבי) | גבול אחריות לכלל פעילות המבוטח/ סכום ביטוח | | השתתפות עצמית  (אין חובה להציג נתון זה) | | מטבע | כיסויים נוספים בתוקף וביטול חריגים \*\*\*\* |
|  | לתקופה | למקרה\* |
|  | **אחריות המוצר (משולב עם אחריות מקצועית)** |  | ביט |  |  | 2,000,000 | 2,000,000 |  | | ₪ | 302 304 309 321 328 332 (12 חודשים) 347 |
|  | **אחריות מקצועית (משולב עם אחריות מוצר)** |  |  |  |  | 2,000,000 | 2,000,000 |  | | ₪ | 301 302 303 304 309 321 325 326 327 328 332 (6 חודשים) |

| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון**.** ניתן להציג בנוסף גם המלל המוצג לצד הקוד ברשימה הסגורה**)\*:** |
| --- |
| **009 069** |

| **ביטול/שינוי הפוליסה \*** |
| --- |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול.** |

| **תוקף אישור על הסכמה לעריכת ביטוח בלבד\*\*** |
| --- |
| תאריך תום תקופת האישור על הסכמה לעריכת ביטוח (DD/MM/YYYY)\*\* |

| **חתימת האישור** |
| --- |
| **המבטח:** |

**\* באישור ביטוח כללי ואישור על הסכמה לעריכת ביטוח** ניתן לסמן שדות אלה כשדות שאינם בתוקף.

**\*\* שדות אלה יופיעו באישור על הסכמה לעריכת ביטוח בלבד.**

**\*\*\* שדות אלה לא יופיעו באישור על הסכמה לעריכת ביטוח**.

**\*\*\*\*** **יש לציין קוד כיסוי בהתאם לרשימה הסגורה המנויה בנספח ד' כפי שמפורסם על ידי רשות שוק ההון, ביטוח וחסכון. במקרה של קודי כיסוי הכוללים נתון הנדרש למלא, יש להציג בנוסף את המלל המוצג לצד הקוד ברשימה הסגורה.**

| אישור קיום ביטוחים/אישור על הסכמה לעריכת ביטוח\*\* - ביטוח עבודות קבלניות / בהקמה | | | | תאריך הנפקת האישור (DD/MM/YYYY) |
| --- | --- | --- | --- | --- |
| **באישור קיום ביטוחים תבוא הפסקה הבאה**: אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.  **באישור על הסכמה לעריכת ביטוח תבוא הפסקה הבאה**: אישור זה מהווה אסמכתא לכך שהמועמד לביטוח קיבל הצעת ביטוח, בהתאם למידע המפורט בה. המידע המפורט באישור זה אינו כולל את כל תנאי ההצעה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בהצעה יגבר האמור בהצעה למעט במקרה שבו תנאי באישור זה מיטיב עם מבקש האישור. אישור זה אינו מהווה אישור על קיומה של פוליסה תקפה. אישור זה יהיה תקף ככל שלא יחול שינוי בתנאים, הן בנוגע לרכוש המבוטח והן בנוגע למבוטח, באופן שמוביל לשינוי בסיכון או להיעדר אפשרות של החברה לרכוש ביטוח משנה התואם את הכיסוי. | | | | |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | המבוטח/המועמד לביטוח\*\* | מען הנכס המבוטח או המועמד לביטוח\*\* / כתובת ביצוע העבודות\* | מעמד מבקש האישור\* |
| שם  פלגי שרון בע"מ | שם  ו/או עיריית כפר סבא ו/או המועצה המקומית כוכב יאיר – צור יגאל | שם  למלא ו/או קבלנים ו/או קבלני משנה ו/או מפקח | **עבודות פיתוח, שדרוג, שיקום תשתיות** | **☐קבלן הביצוע**  **☐קבלני משנה**  **☐שוכר**  **☒אחר: מזמין עבודות** |
| ת.ז./ח.פ. | ת.ז./ח.פ. | ת.ז./ח.פ. |
| מען  רחוב תע"ש 11, כפר סבא | מען | מען |
| תיאור הקשר למבקש האישור הראשי:  מבקש אישור נוסף. |

| כיסויים | | | | | | | |
| --- | --- | --- | --- | --- | --- | --- | --- |
|  | פרקי הפוליסה  חלוקה לפי גבולות אחריות או סכומי ביטוח או הרחבות | מספר הפוליסה \*\*\* | נוסח ומהדורת פוליסה \*\*\* | תאריך תחילה  (ניתן להזין תאריך רטרואקטיבי) | תאריך סיום  (ניתן להזין תאריך רטרואקטיבי) | גבול אחריות לכלל פעילות המבוטח/  סכום ביטוח/שווי העבודה | | | השתתפות עצמית  (אין חובה להציג נתון זה) | מטבע | כיסויים נוספים בתוקף וביטול חריגים\*\*\*\* |
|  | לתקופה | למקרה\* | |
|  | כל הסיכונים עבודות קבלניות  הרחבות לדוגמה (ניתן לפרט בהתאם לפרקי הפוליסה): |  | ביט |  |  |  |  | |  | ₪ | 309 313 314 316 318 324 328 338 334 (24 חודשים) 345 |
|  | גניבה ופריצה |  |  |  |  | במלוא סכום הביטוח |  | |  | ₪ |
|  | רכוש עליו עובדים |  |  |  |  | 20% משווי העבודה |  | |  | ₪ |
|  | רכוש סמוך |  |  |  |  | 20% משווי העבודה |  | |  | ₪ |
|  | רכוש קיים |  |  |  |  | 20% משווי העבודה |  | |  |  |
|  | רכוש בהעברה |  |  |  |  | 10% משווי העבודה, מינ' 500,000 |  | |  | ₪ |
|  | פינוי הריסות |  |  |  |  | 10% משווי העבודה |  | |  | ₪ |
|  | ציוד, כלי עבודה ומבני עזר של הקבלן |  |  |  |  |  |  | |  | ₪ |  |
|  | תקופת הרצה |  |  |  |  | 30 ימים |  | |  |  |  |
|  | נזק ישיר מתכנון לקוי ועבודה לקויה |  |  |  |  | 15% משווי העבודה, מינ' 3,000,000 |  | |  | ₪ |  |
|  | נזק עקיף מתכנון לקוי ועבודה לקויה |  |  |  |  | מלוא סכום הביטוח |  | |  | ₪ |  |
|  | הוצאות מומחים/ אדריכלים |  |  |  |  | 10% משווי הפרוייקט |  | |  | ₪ |  |
|  | צד ג'  (ניתן לפרט הרחבות בהתאם לפרקי הפוליסה) |  |  |  |  | 20,000,000 | 20,000,000 | |  |  | 302 304 307 309 312 315 318 321 322 328 329  340 – ג.א. 2,000,000 ₪  341 – ג.א. 2,000,000 ₪  343 344 345 |
|  | אחריות מעבידים  (ניתן לפרט הרחבות בהתאם לפרקי הפוליסה) |  |  |  |  | 20,000,000 | 20,000,000 | |  |  | 309 319 328 350 |

| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה**)\*:** |
| --- |
| **009 069** |
| **ביטול/שינוי הפוליסה\*** |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול.** |
| **תוקף אישור על הסכמה לעריכת ביטוח בלבד\*\*** |
| תאריך תום תקופת האישור על הסכמה לעריכת ביטוח (DD/MM/YYYY)\*\* |

| **חתימת האישור** |
| --- |
| **המבטח:** |

**\* באישור ביטוח כללי ואישור על הסכמה לעריכת ביטוח** ניתן לסמן שדות אלה כשדות שאינם בתוקף.

**\*\* שדות אלה יופיעו באישור על הסכמה לעריכת ביטוח בלבד.**

**\*\*\* שדות אלה לא יופיעו באישור על הסכמה לעריכת ביטוח**.

**\*\*\*\*** **יש לציין קוד כיסוי בהתאם לרשימה הסגורה המנויה בנספח ד' כפי שמפורסם על ידי רשות שוק ההון, ביטוח וחסכון. במקרה של קודי כיסוי הכוללים נתון הנדרש למלא, יש להציג בנוסף את המלל המוצג לצד הקוד ברשימה הסגורה.**

## נספח 8 - כללי בטיחות בחוזה התקשרות עם קבלן ראשי

**פרק ראשון – הוראות בטיחות כלליות:**

1. על הקבלן, עובדיו וקבלני המשנה מטעמו לנהוג על פי כללי הבטיחות המחייבים על פי כל דין, ובהתאם לנספח בטיחות זה.
2. הקבלן יוודא שכל עובד יקבל הדרכה לפני תחילת עבודתו באתר, בכל מקרה בו העובד עובר לתחנת עבודה אחרת או מבצע תהליך שונה, ואחת לשנה. ההדרכות יתועדו בפנקס הדרכות כמפורט בתקנות ארגון הפיקוח על העבודה (מסירת מידע והדרכת עובדים), התשנ"ט – 1999 וישמרו אצל הקבלן.
3. בכל מקרה בו נדרשת על פי כל דין הסמכה ו/או מינוי ו/או רישיון ו/או אישור לביצוע עבודה או לשימוש בכלי עבודה או לשימוש במכונה – הקבלן יוודא קיומם ואת תוקפם של האישורים טרם תחילת העבודות. כל ההסמכות ו/או מינויים ו/או רישיונות ו/או אישורים הנדרשים על פי חוק ישמרו אצל הקבלן עד תום ביצוע העבודה.
4. בכל מקרה, עובד לא ישתמש בכלי או במכונה או במכשיר, ולא יבצע תהליך שהוא לא קיבל לגביהם הדרכה ושאין לו לגביהם הסמכה ו/או מינוי ו/או רישיון ו/או אישור במידה והם נדרשים על פי כל דין.
5. על הקבלן מוטלת האחריות לספק לכל העובדים ציוד מיגון תקין ותקני כנדרש בתקנות הבטיחות בעבודה (ציוד מגן אישי) , התשנ"ז – 1997, ולוודא שהעובדים משתמשים בכל עת שהם באתר בציוד המיגון.
6. על הקבלן לספק לעובדיו את כל הכלים הנדרשים לביצוע העבודה לאחר שווידא שהכלים תקינים ועומדים בדרישות כל תקן. על הקבלן לוודא שעובדי הקבלן עובדים אך ורק בכלים שסופקו ונבדקו על ידו. חל איסור חמור להשתמש בציוד או בכלים של התאגיד.
7. בנוסף לעמידה בכל הוראות דיני הבטיחות, במידת הצורך ועל פי שיקול דעתו, הקבלן מתחייב לבצע טרם ביצוע העבודה הערכת סיכונים, להגדיר את הסיכונים הבלתי קבילים ולנקוט באמצעים הנדרשים על מנת שהסיכונים יהיו קבילים. בכל מקרה, הקבלן לא יחל בעבודתו במידה וקיימים סיכונים בלתי קבילים ותחילת עבודתו משמעה שבוצעה הערכת סיכונים והוסרו כל הסיכונים הבלתי קבילים, אם נתגלו כאלה. נקיטת אמצעים כאמור, תהיה על ידי הקבלן ועל חשבונו ולא יהיו לו כל תביעות כלפי התאגיד בעניין זה.
8. לקבלן לעובדיו ולקבלנים מטעמו אסורה הכניסה לכל מקום שאינו מקום העבודה שהותרה לגביו במפורש ובכתב כניסה ושימוש, לרבות לשם שימוש במקור מים, חשמל, גז, שירותים ונוחיות או לכל צורך אחר אלא באישור נציג התאגיד.
9. הקבלן, עובדיו וקבלנים מטעמו יתייחסו בכבוד ובזהירות לאנשים המבקרים במתחמי התאגיד מתוך הבנת הסיכון שבעבודתו של הקבלן והצורך לשמור על בטיחותם.
10. נסיעה של כלי רכב מכל סוג שהוא בשטח מתחמי התאגיד תיעשה בזהירות יתרה, על פי כל חוקי התנועה והתמרורים המצויים בשטח, לרבות שמירה על מגבלות החניה החלות במקום.
11. הקבלן יפקח, יוודא ויעשה כל שניתן בכדי למנוע עישון של עובדיו אלא במקומות בהם מותר העישון.
12. הגדרות

"אתר" או "אתר העבודה" – האתר בו תתבצענה העבודות או קיים אחסון ציוד, פסולת, כלי צמ"ה או כל מקום התארגנות כמפורט במצטבר במסמכי ההתקשרות ובתוספת הראשונה לנספח זה ;

"עובדי הקבלן" – בנספח זה הכוונה לכל העובדים והבאים באתר (גם אם אין לו איתם יחסי   
עובד-מעביד) מטעמו של הקבלן לרבות קבלני משנה וכל עובד מטעמם.

"אחראי בטיחות" – בנספח זה הכוונה לאחראי בטיחות שימונה על ידי הקבלן, שאחראי מטעם הקבלן לבטיחות עובדיו ולבטיחות העוברים בסמוך לאתר ויכולים להיות מושפעים מפעילות הקבלן באתר; פרטי אחראי הבטיחות \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

**פרק שני – עבודה בגובה**

כללי

1. עבודה בגובה תתבצע על פי תקנות הבטיחות בעבודה (עבודה בגובה), התשס"ז – 2007.
2. עבודה בגובה תתבצע תבוצענה רק על ידי עובדים בגירים, שעברו הכשרה לעבודה בגובה על ידי מדריך מוסמך לעבודה בגובה, ובידם אישור תקף לעבודה בגובה.
3. לא תתבצע עבודה בגובה ללא הדרכת בטיחות על פי תקנות הבטיחות בעבודה (מסירת מידע והדרכת עובדים), התשנ"ט – 1999.
4. הקבלן לא יבצע עבודה בגובה ללא אישור מראש ובכתב מנציג התאגיד.
5. הקבלן לא יעסיק עובד כעובד בגובה בכל מקרה בו קיים חשש שהעובד עלול לסכן את עצמו, אחרים העובדים איתו, או אנשים שאינם עובדים אצל הקבלן ומטעמו.
6. על הקבלן מוטלת האחריות לספק לעובדים בגובה ציוד מיגון תקין ועל פי דרישות התקן כנדרש בתקנות הבטיחות בעבודה (ציוד מגן אישי) , התשנ"ז – 1997 לרבות נעלי בטיחות עם סוליות מיוחדות נגד החלקה וכובע מגן המתאים לאופי ולסוג העבודה המבוצעת, ולוודא שהעובדים משתמשים בכל עת שהם באתר בציוד המיגון.
7. הקבלן יוודא שלא תתבצע כל עבודה בגובה, ללא משטח עבודה תקין ובטוח ו/או בהעדר משטח כנ"ל ללא ציוד הגנה מנפילה שיהיה תקין ותקני.
8. לפני שימוש בנקודות עיגון ו/או קווי חיים, הקבלן יוודא את תקינותם של נקודות העיגון ו/או קווי החיים.

עבודה על גגות שבירים ותלולים

1. עבודה על גגות שבירים, תלולים ומשופעים תיעשה לפי הוראות תקנות הבטיחות בעבודה (עבודה על גגות שבירים או תלולים), התשמ"ו-1986;
2. לא תתבצע עבודה על גג שביר או תלול בידי אדם בודד.
3. הקבלן יגדר את שטח הסכנה מתחת לגג שביר או תלול שמתבצעת בו עבודה ובקרבתו באופן שימנע גישת אדם לאותו שטח, פרט לעובדים הקשורים ישירות בביצוע העבודה ושלגביהם קיים הכרח שימצאו במקום.
4. לפני ביצוע עבודה על גג קיים תיערך בידי מהנדס בנין או הנדסאי בנין בדיקה יסודית של הגג על כל רכיביו כדי לוודא שטיבם וחוזקם מאפשר ביצוע העבודה על הגג בבטחה.

**עבודה בקרבת קווי חשמל**

1. היה ומבוצעת עבודה בגובה בקרבת קווי חשמל, יוודא הקבלן שמירת מרחקי בטיחות הנדרשים על פי כל דין מקווי החשמל ובמידת הצורך נקיטת אמצעים כגון ניתוק הקווים ממקור אספקת המתח והתקנת מחיצות או גדרות למניעת מגע ישיר או בלתי ישיר של אדם בתילים של קווי חשמל הנמצאים תחת מתח;

עבודה בגובה על סולמות

1. עבודה בגובה תבוצע רק על גבי סולמות שהשלבים בהם שלמים וללא סדקים, שלרגלי הסולם יש רפידות שמפסקי הסולם (התקן המגביל פתיחה) תקינים, שהם עומדים בדרישות הדין, שהם תקינים ושנבנו על פי תקן 1847. סולם שאורכו גדול מ- 2 מטר מותר לשימוש אך ורק ע"י עובד המוסמך לעבודה בגובה ותוך שימוש באמצעי בטיחות מתאימים שיסופקו על ידי הקבלן לרבות קסדה, נעלי בטיחות, רתמת בטיחות, מערכת לבלימת נפילה, עיגון מערכת בלימת הנפילה לנקודת עיגון, ושימוש בכובע מגן ובנעלי בטיחות תקניות.

27. השימוש בסולם ייעשה באופן שלא מסכן את העובד על הסולם ואת האנשים סביבו.

28. עבודה על סולם הכרוכה בעבודה בחשמל, תיעשה רק בסולם שהוא מבודד. לא תבוצע עבודה בחשמל מעל סולם מתכת או מעל סולם מחומר מבודד המצויד בזקפיו בפסי חיזוק ממתכת או כבלי פלדה;

עבודות גלישה וטיפוס על תרנים

29. הקבלן יבצע עבודות גלישה רק על ידי גולש בניין/מטפס תרנים, בהשגחתו הישירה והמתמדת של מנהל מקצועי לעבודות גלישה בבניין;

30. הקבלן יוודא שגולש הבניין/מטפס התרנים או המנהל המקצועי אינו במצב העלול לסכן את עצמו או את העובדים עמו, לרבות כתוצאה מהשפעת סמים או משקאות משכרים או מחמת ליקוי גופני או נפשי.

31. באזור סכנה שקיימת בו תנועת כלים ממונעים, עובדים ועוברי אורח, הקבלן יסומן וישלט את האזור למניעת הימצאות אנשים בו; כמו כן יימצא באזור זה תמיד אדם נוסף על גולשי הבניין/מטפס התרנים, מטעם המבצע, שיסייע לגולשים, יהיה בקשר עין עמם וימנע, ככל האפשר, הימצאות של אנשים בו;

32. לא תתבצע עבודת גלישה או טיפוס על תרנים בין שקיעת ה אונו לזריחתה, בתנאי ראות לקויים, בזמן רוחות חזקות, גשם שוטף, שלג או ברד, אלא באישור בכתב מהתאגיד טרם ביצוע העבודה.

33. הקבלן יוודא ששימוש בעבודת גלישה באש, בריתוך, בחומרים משתכים, במכשיר השחזה, מכשיר חיתוך וכיוצא באלה, ייעשה רק לאחר מתן אישור בכתב מהתאגיד, ובלבד שהותקנה אבטחה נוספת על ידי כבלי פלדה המחוברים לרתמת בטיחות בגלישה מאחור (בגב גולש הבניין) או בחבלים בעלי מעטפת עמידה לחום וחומרים משתכים, והדבר צוין בהודעה המוקדמת למפקח עבודה אזורי.

34. באחריות הקבלן למנות מנהל מקצועי לעבודות של גלישת בניין/ טיפוס על תרנים, ולספק לגולשי בניין / מטפסי תרנים ציוד בטיחות תקין ותקני ולוודא שהם משתמשים בו בזמן עבודתם.

פיגומים

1. על הקבלן לוודא כי בניה ופירוק של פיגום שגובהו מעל 6 מטר יבוצע על פי הוראות יצרן באמצעות בונה פיגומים מקצועי כנדרש בתקנות הבטיחות עבודות בניה.
2. הקבלן רשאי לעבוד או להתיר עבודה על פיגום כאמור רק לאחר שהתקבל קודם לכן אישור בכתב של מנהל עבודה. אישור כנ"ל יינתן לפני השימוש הראשון בפיגום כלשהו ובנוסף, לפחות אחת לשבעה ימים ו/או אחרי כל הפסקת עבודה של שלושה ימים ויותר ו/או אחרי כל הפסקת עבודה של לפחות יום עקב גשם, רוח או תנאי מזג אויר גשום; בסיום ההתקנה  נדרשת בדיקה ואישור מנהל העבודה. את אישור ההתקנה והבדיקה שיתקבל בכל אחד מהמקרים שפורטו לעיל, יש להעביר לפני תחילת העבודה האחראי על העבודה מטעם התאגיד.
3. אין לטפס על הפיגום מצידו החיצוני.
4. הפיגום ייבנה על משטח ישר ויציב. בעת העברת הפיגום ממקום למקום יש לפנותו מציוד.
5. אין להזיז הפיגום בעת שאנשים עומדים עליו.
6. בעת עבודה על הפיגום גלגליו צריכים להיות נעולים ומופנים החוצה.
7. אין להעמיס את הפיגום במשקל יתר ואין לטלטלו.
8. בעת עזיבת הפיגום יש לדאוג לאבטחו בצורה נאותה.
9. משטח הפיגום יהיה לכל היותר בגובה של פי 3 מרוחב בסיס הפיגום.

44. בעבודה על פיגומים, באחריות הקבלן לאסור ביצוע כל עבודה בגובה, ללא משטח עבודה תקין ובטוח ו/או בהעדר משטח כנ"ל ללא חגורת בטיחות תקינה קשורה למתקן ולוודא כי עבודות בגובה תבוצענה רק על ידי עובדים שעברו הכשרה לעבודה בגובה ובידם אישור תקף לעבודה בגובה, וכל זאת תוך נקיטת אמצעי זהירות כגון וידוא תקינות פיגומים, שימוש בציוד מגן מתאים לעבודות בגובה על פי תקנות ציוד מגן אישי, התשל"ז -1997 ומתן הדרכה לעובדים לגבי סיכוני נפילה הכרוכים בעבודות אלו. בעבודה על פיגומים, באחריות הקבלן לנקוט צעדים לסילוק מכשולים, למנוע נפילת חפצים מגובה ולאיסור השלכה מגובה של חפצים, ציוד, כלים, פסולת בניה העלולים לגרום לפגיעות ותאונות;

45. היה והפיגום נמוך מגובה של 6 מטר, יחולו סעיפים 33(א)-(ב) להלן, בשינוי המחוייב שבניית הפיגום תיעשה על ידי בעל מקצוע בעל ניסיון בבניית פיגומים, ובהשגחה ופיקוח בשטח של מבצע הבניה או מי מטעמו.

**פרק שלישי - מכונות הרמה ואביזרי הרמה**

46. פעולת הרמה או הנפה, תיעשה רק לאחר תיאום המועד מראש ואישור בכתב של נציג התאגיד.

* 1. כל מכונת הרמה בשימוש של הקבלן, עובדיו, או של מי מטעמו תהיה תקינה, תקנית ומסומנת כנדרש על פי כל דין.
  2. לוודא כי יינקטו אמצעי זהירות למניעת פגיעה בעובדים בעת ביצוע עבודות הנפה באתר העבודה ובכללם (מבלי לגרוע מכלליות האמור לעיל):

47. עבודות הרמה באמצעות מתקני הרמה (עגורנים, מלגזות וכו') אך ורק ע"י מפעילים מוסמכים המצוידים ברישיונות ברי תוקף להפעלת מתקני הרמה.

48. עבודות הרמה באמצעות עגורן תבוצענה אך ורק ע"י עגורנאי מוסמך;

49. הרמת/הורדת ציוד מגובה באמצעות מנוף, עגורן, או כלי הרמה אחר תתבצע רק עם אתת מוסמך;

50. הקבלן מתחייב להקפיד על הצבת כל הכָנָנות, המנופים, העגורנים וכל ציוד ואביזרי הרמה אחרים ברמה הגבוהה ביותר של הזהירות כלפי עובדים באתר ועוברי אורח אחרים בסביבות האתר ועל פי כל כללי המקצוע המחייבים וכל הוראות הדין, ולוודא הבטחת תקינותן ועמידתן בכל הבדיקות, דרישות הדין ועל פי כללי המקצוע המחמירים הנוגעים להפעלתם, גם אם לא הובאו לאתר על ידם אלא על ידי קבלני המשנה. הקבלן יהיה אחראי להפעלת ציוד ההרמה ואביזרי ההרמה רק בעזרת עובדים מיומנים שעברו הכשרה מתאימה להפעלת ציוד זה. חובה זו חלה גם לגבי מנופי המשאיות וכל ציוד הרמה אחר אשר יופעל על ידי הקבלן ו/או קבלני המשנה מטעמו לצורך העבודות;

51. טרם פעולת הנפה, הקבלן יבחן במסגרת תכנית ניהול סיכונים את הסיכונים של כל אזור או מקום שיכול להיפגע מפעולת הנפה, לרבות פתחים חיצוניים במעטפת הבניין (דלתות או חלונות), אזורי מעבר להולכי רגל או לרכבים, חצרות, אזורי חנייה, אזורי מילוט מתוך מבנים ואזורים השמורים לשימוש כוחות הצלה. לאור הסיכונים שיעלו בסקר, הקבלן ינקוט בכל האמצעים הנדרשים על מנת שהסיכון לעובדים באתר ו/או לעוברי אורח באזורים סמוכים לאתר יהיה סיכון קביל.

52. הרמת אדם בסל הרמה תיעשה רק על ידי מכונת הרמה שצוין לגביה בתסקיר הבדיקה במפורש התאמת הסל לכלי ההרמה.

53. הרמת אדם במלגזה תיעשה רק על ידי מלגזה שיש לה את הנתונים הטכניים המתאימים להרמת סל אדם, ורק בסל הרמה תיקני אונוויך במספר סידורי מתאים למלגזה המרימה אותו;

54. הרמת אדם בסל הרמה על ידי מלגזה תיעשה בהתאם להוראות כל דין לרבות –

* לא יורמו יותר משני אנשים בו זמנית באותו סל ההרמה ובכל מקרה, משקל הסל עם המשא לא יעלה על 500 ק"ג;
* הסל ישולט בפרטים הבאים: (1) אם יש יותר מסל אחד - המספר הסידורי של הסל; (2) המספר הסידורי או מספר הרישוי של המלגזה או המלגזות שעליהן מותר להרכיב את הסל; (3) המשקל העצמי של הסל; (4) מספר האנשים שמותר להרים בסל; (5) עומס מרבי מותר להרמה בסל;
* מלגזה המרימה סל אדם תעמוד בשטח אופקי ותובטח מפני תזוזה מקרית;
* באחריות הקבלן להציב מחסומים ושלט אזהרה במרחק נאות מן המלגזה למקרה שצופים שכלי רכב יעבור בקרבתה; בכל מקרה הרמת הסל לא תיעשה במקומות שבהם מוגבל שדה הראייה של מפעיל המלגזה ובקרבה מסוכנת לקווי מתח שלא נותקו ולקווי קיטור חשופים;
* באחריות הקבלן לוודא שאנשים לא יעבדו, לא יימצאו ולא יעברו מתחת לסל כשהוא מורם;
* לפני ביצוע הרמת אדם בסל מלגזה, נהג המלגזה וכל אדם שיורם בסל הרמת אדם יקבלו תדריך בטיחות מתאים על ידי הקבלן.

55. באחריות הקבלן לוודא שלא תבוצע כל פעולת הרמה אלא אם כן כל העובדים העוסקים והנוגעים לפעולת ההרמה מצוידים בציוד מיגון תקין ותקני.

56. אביזרי הרמה יבדקו אחת לששה חודשים ויסומנו כנדרש על פי כל דין.

**פרק רביעי - חשמל**

57. עבודות בחשמל ייעשו רק על ידי מי שמוסמך לעסוק בחשמל.

58. להקפיד כי כל עבודה עם ציוד חשמלי או בקרבת מערכות חשמל תיעשה תוך נקיטת כל אמצעי הזהירות המחויבים בעבודות אלו בהתאם לדרישות חוק החשמל ותקנותיו וזאת בנוסף לאמצעי הזהירות הנהוגים והמקובלים בעבודות אלו. כל עבודות חשמל יבוצעו בהתאם לדרישות חוק החשמל, התשי"ד - 1954 והתקנות שהותקנו מכוחו;

59. לנעול לבטח לפני תחילת העבודה על קווי חשמל את מפסק המעגל המזין את הקו ולתלות שלט: "אסור לגעת, עובדים בקו".

60. להתקין לוח חשמל זמני אשר יעמוד בכל דרישות תקנות החשמל (מיתקן חשמלי ארעי באתר בניה במתח שאינו עולה על מתח נמוך), התש"ס – 2000 ויוזן מנקודת חשמל שתסופק על ידי התאגיד, ויוודא כי התחברות לחשמל תתבצע רק באמצעות לוח חשמל זה;

61. לוודא שהשימוש במכשירים חשמליים מיטלטלים ייעשה דרך מפסק מגן לזרם דלף (ריליי פחת) ובהתאם לתקנות הבטיחות בעבודה (חשמל), התש"ן - 1990. תיקון כלי עבודה חשמליים ייעשה רק על ידי חשמלאי מוסמך. הקבלן מתחייב שהמכשירים החשמליים המיטלטלים שהוא ועובדיו משתמשים בהם יהיו תקינים ותקניים בהתאם לדרישות חוק החשמל תשי"ד, 1954 והתקנות שהותקנו מכוחו;

62. לקבל מחשמלאי מוסמך מטעמו של הקבלן הראשי (לא של התאגיד) אישור תקינות על כל ציוד חשמלי שבשימושו ובשימוש עובדיו, כולל הכבלים המאריכים. אישור החשמלאי ישמר כחלק מהפנקס הכללי שינוהל באתר.

63. בידוד הכבלים חייב להיות שלם ותקין כולל התחברויות לשקע ותקע. חיבורי תקע-שקע לא יונחו בשבילים ומעברי רכב ובמקומות שיש בהם רטיבות;

64. באחריות הקבלן לוודא שהוא וכל אחד מעובדיו, יקבל טרם תחילת העבודה הדרכת בטיחות בנושא חשמל;

**פרק חמישי - עבודה דרך קירות, תקרות, רצפות ומעל לתקרות**

65. עבודה דרך קירות, תקרות רצפות ומעל תקרות מסוג זה חייבת להיות מתואמת עם נציג התאגיד ומאושרת על ידו מראש ובכתב.

66. בזמן ביצוע עבודות הריסת אלמנטים שונים מבטון, חציבת פתחים או שקעים בבטון, פירוק בטונים יש לתחום שטחים, לצמצם פעילות ובמידת הצורך להפסיק את הפעילות מתחת מאחורי או מתחת לאזורי עבודה.

67. על הקבלן לערוך סקר סיכונים ובדיקת השפעות סביבתיות בזמן ביצוע עבודות המלוות ברעידות, רעש, יצירת אבק, ריחות לא נעימים, הדלקת אש גלויה וכד'.

68. בהתאם לתוצאות הסקר והבדיקות על הקבלן מוטלת האחריות לקבוע מהם הצעדים המעשיים למניעת פגיעות בגוף, נפש , מבנה וציוד ולנקוט בהם. הצעדים ינקטו על ידי הקבלן ועל חשבונו.

**פרק שישי –"עבודה חמה"**

69. עבודה חמה היא עבודה הכרוכה בשימוש בלהבה גלויה ו/או בעבודה המייצרת גיצים או חום עבודות אלה כוללות אך אינם מוגבלות לאלה: חיתוך בלהבה, ריתוך, השחזה, הלחמה, שימוש באוויר חם, זיפות.

70. באחריות הקבלן ומנהל העבודה לבצע עבודה חמה כשאזור העבודה סגור/מגודר ומשולט, עם ציוד לעבודה וציוד מגן אישי שהוא תיקני ובמצב תקין, כשציוד הכיבוי במצב תקין ומוצב במקומו כנדרש, ותוך שימוש בפרגוד למניעת סנוור או פגיעה מגיצים (וילון חסין אש או פלטת מתכת).

71. בזמן ביצוע של עבודה חמה ינקטו אמצעי הזהירות הבאים במרחק של 11 מטר מאזור עבודה סגור, או במרחק של 20 מטר בשטח פתוח:

א. הרצפה באזור האבודה תהיה נקייה מנוזלים דליקים, אבק, סמרטוטים וכתמי שמן.

ב. משטחים דליקים יורטבו טרם תחילת ביצוע העבודה ויכוסו בחול לא או בבד חסין אש.

ג. חומרים נפיצים ודליקים יהיו מחוץ לתחומי הבטיחות המותרים לעבודה חמה.

ד. חומרים דליקים אחרים יורחקו ממקום ביצוע העבודה למרחק 11 יום, או שיוגנו או שיכוסו בעזרת כיסויים חסיני אש או מגיני מתכת.

ה. כל הפתחים בקירות וברצפות, לרבות פתחים, פירים או שרוולים שמקשרים בין קומות שונות של בניינים, יכוסו בחומרים עמידים באש באופן שלא יאפשרו למעבר של גיצים/ אש במהלך ביצוע העבודות.

ו. תנותק כל צנרת שעלולה להוביל ניצוצות לחומרים דליקים מרוחקים.

ז. מתחת למקום העבודה הונחו מחיצות/כיסויים חסיני אש לקליטת הנתזים.

72. לפני ביצוע עבודה חמה על קירות או תקרות, הקבלן יוודא שהמבנה אינו דליק ושאין בו חומרי חיפוי או בידוד שהם דליקים, ושחומרים דליקים סולקו מהצד השני של הקיר.

73. נטרול גלאים – לפני ביצוע עבודה חמה, הקבלן ינטרל גלאי עשן שיכולים להיות מושפעים מביצוע העבודה, לאחר קבלת אישור בכתב מנציג התאגיד.

74. בעבודה במקום סגור הקבלן יוודא שהמקום נוקה מחומר דליק, שהמיכלים נשטפו מאדי נוזל דליק, טוהרו ואווררו, ושבוצעה בדיקת רמת נפיצות בעזרת מכשור מתאים ומכויל.

75. צופה אש – בזמן ביצוע עבודה חמה, במקום העבודה יהיה נוכח צופה אש שיצוייד במטף אבקה 6 ק"ג ושהוכשר בהפעלת מטפים ובהזעקת עזרה.

76. בדיקה סופית – 60 דקות לאחר סיום ביצוע העבודה החמה, הקבלן יבצע בדיקה סופית לוודא שהעבודה החמה לא גרמה לדליקה, בעירה או השפעה אחרת מכל סוג שהוא בסביבת העבודה.

77. באחריות הקבלן לוודא עם המזמין לפני ביצוע עבודה חמה האם קיים נוהל עבודה חמה במקום בו מתבצעת הבנייה. היה וקיים נוהל כזה, הקבלן לא יבצע כל עבודה חמה לפני שיקבל הדרכה לעבודה חמה מנציג התאגיד.

**פרק שביעי - בטיחות באש**

הקבלן ו/או אחראי הבטיחות מטעמו:

78. אחראים לנקוט בכל הצעדים הדרושים למניעת דליקות, כולל הצבת צופה אש ואמצעי כיבוי במקום עבודתו על חשבונו ואחריותו;

79. אחראים לוודא אחסון ושמירת חומרים דליקים, חומרי צבע ומדללים באופן שימנע סיכוני אש;

80. להקפיד כי לא תחסם הגישה לברזי כיבוי (הידרנטים);

81. אחראים להימנע מכל פעולה שיכולה להצית אש או לגרום להצתה של להבה.

**פרק שמיני – עבודה בחלל מוקף**

82. על הקבלן לוודא כי בכל מקרה של הכרח לבצע עבודה בחלל סגור ("מוקף") תבוצע העבודה תוך נקיטת כל אמצעי הבטיחות באופן מדויק וקפדני עפ"י כללי הבטיחות הזהירים ביותר הנוגעים לעבודה ב"מקום מוקף" בהתאם לחוקי ותקנות הבטיחות הרלוונטיים לעבודות במקומות מוקפים ובמיוחד בסעיפים 88 - 94 לפקודת הבטיחות בעבודה;

83. הקבלן יוודא שלא יעבוד עובד לבדו במקום מוקף (כנדרש בסעיף 91 לפקודת הבטיחות), ולא ייכנס עובד ייכנס לחלל מוקף כאמור אלא כשהוא קשור היטב ברתמת בטיחות תקינה והקצה השני של הרתמה בידי עובד אחר הנמצא מחוץ לחלל הסגור, וכי יינקטו אמצעים להגנת הנשימה הנדרש;

**פרק תשיעי – תשתיות בהתאגיד**

1. בנספח בטיחות זה תשתית מוגדרת כ– מערכות ומשאבים טכניים, הנדסיים ומבניים אשר מאפשרים את הפעלת מערך המוסד בהתאם לייעודו, מערכות אלה כוללות בין השאר מבנים, מערכות חשמל,  מערכות מיזוג אויר, מערכות מים, מערכות שפכים, תברואה.

85. כל עבודה כגון: חציבה, קידוח, ניסור, ריתוך וכו' במעליות, בפירי המעליות (בפנים או בחוץ) או בקרבתן, בצנרות להובלת גזים או חומרים אחרים, בקרבת קווי חשמל, מים, ביוב, ניקוז או כל תשתית אחרת תבוצע רק לאחר שהקבלן קיבל מראש אישור בכתב מנציג התאגיד ולאחר שבוצע סימון פיסי של התשתיות (כגון צנרות, קירות) בהן ניתן לבצע עבודות אלה.

1. עבודה  באנרגיות חיות (חשמל, גזים וכדומה)- תתבצע רק באישור בכתב ומראש של נציג מוסמך של התאגיד.

87. באחריות הקבלן לעדכן את כל משתמשי הקצה באנרגיות בהן תתבצע העבודה.

88. כל עבודה על קו חי תתבצע לאחר ביצוע נעילת ותיוג מקורות אנרגיה .

**פרק עשרי - שינוע ציוד**

1. שינוע ציוד יעשה כשהוא רתום לעגלות שינוע מתאימות לציוד המשונע.
2. השינוע יבוצע ככל הניתן בשעות פחות עמוסות, ורק דרך מעברים תפעוליים ומעליות שירות שאושרו מראש על ידי נציג התאגיד.
3. כל ציוד ארוך מ- 2 מטר, ישונע על ידי 2 עובדים לפחות (אחד בכל קצה).

**פרק אחד עשר - דודי קיטור ומתקני לחץ**

1. הקבלן, עובדיו וקבלנים אחרים מטעמו ישתמשו אך ורק בקולטי קיטור תקניים, תקינים שמצורף להם תסקיר של בודק דוודים מוסמך המאפשר את השימוש בהם על פי תקנות הבטיחות בעבודה (בדיקת מתקני-לחץ) , תשכ"ז – 1967 תקנות הבטיחות בעבודה (בדיקה בלחץ הידרוסטטי של מיתקן לחץ) ,התשנ"ו- 1995.
2. באחריות הקבלן לוודא שמתקני לחץ שעושים בו שימוש הוא, עובדיו או קבלנים אחרים מטעמו יהיו מצויים בהתקני בטיחות תקניים ותקינים על פי תקנות הבטיחות בעבודה (התקני בטיחות במתקן לחץ) , התשנ"ו – 1995.

**פרק שניים עשר - עזרה ראשונה במקומות עבודה**

1. הקבלן יחזיק באתר העבודה ארגז עזרה ראשונה, ערכת החייאה כמפורט בתוספת לתקנות הבטיחות בעבודה (עזרה ראשונה במקומות עבודה), התשמ"ח – 1988, וערכת חילוץ ומילוט אם הסיכון בציוד או בתהליך העבודה מחייב זאת.
2. הקבלן ימנה בכתב ממונה על ציוד עזרה הראשונה שיהיה אחראי על הימצאותם של פריטי עזרה ראשונה.

**פרק שלושה עשר– עבודות עם אסבסט**

1. הקבלן אחראי לכך שבכל מקרה שבעבודה עם סיבי אסבסט, טלק, וצורן דו-חמצני גבישי, לרבות עבודות אחזקה, תיקון, פירוק, הסרה, הריסה, בידוד, ציפוי, הדבקה, הרכבה, שינוע וסילוק פסולת של מבנים, צנרת, דרכים ושבילים המכילים אסבסט בהרכבם, החשיפה המשוקללת המרבית המותרת לא תעלה על התוספת הראשונה תקנות הבטיחות בעבודה (גיהות תעסוקתית ובריאות הציבור והעובדים באבק מזיק), התשמ"ד-1984.
2. על הקבלן לנקוט בכל מקרה של עבודה עם סיבי אסבסט, טלק, וצורן דו-חמצני גבישי, באמצעי זהירות נאותים לרבות -

(א) להתקין ולקיים, להנחת דעתו של מפקח עבודה אזורי, אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של האבק המזיק וכן להתקין ולקיים תנאי אוורור טובים בכל מקומות העבודה והשהיה של העובדים החשופים לאבק מזיק, באופן שהחשיפה המשוקללת המרבית המותרת באוויר תהיה נמוכה מהערכים שנקבעו בתוספת הראשונה;

(ב) לדאוג לכך שאבק מזיק הנפלט מאמצעי הניקוז והפליטה ייאסף במערכות סגורות וייקלט במאגרים ובמכלים מרכזיים אטומים, באופן שלא יגרמו נזק לבריאות העובדים או הציבור;

(ג) לדאוג לסילוק מידי של פסולת רכה ופסולת קשה בדרך שתמנע נזק אפשרי לבריאות העובדים או הציבור.

115. הקבלן המעביד יספק לכל עובד בעבודה בחשיפה לסיבי אסבסט, טלק, וצורן דו-חמצני גבישי או לאבק מזיק, ציוד מגן אישי מתאים לרבות בגדי מגן, כפפות מגן, משקפי מגן, נעלי מגן וכיסוי לראש, ויוודא שהעובד משתמש בהם.

116. במצבים שבהם עלול אדם, העובד בעבודה בחשיפה לסיבי אסבסט, טלק, וצורן דו-חמצני גבישי או לאבק מזיק, להיות חשוף לריכוזים חריגים מאלו שנקבעו בתוספת הראשונה תקנות הבטיחות בעבודה (גיהות תעסוקתית ובריאות הציבור והעובדים באבק מזיק), התשמ"ד**-1984**, על הקבלן לספק לעובדים ציוד מגן אישי יעיל ובאיכות טובה המתאים לסוג העבודה הייחודית, לרבות מסכת נשימה המצוידת במסנן נשימה מתאים המונע חדירת אבק מזיק לדרכי הנשימה או מחוברת לאספקת אוויר, ולוודא שהעובד חייב להשתמש בו;

117. על הקבלן לדאוג לכיבוס ולניקוי של בגדי העבודה ובגדי המגן של העובדים בסיבי אסבסט, טלק, וצורן דו-חמצני גבישי או לאבק מזיק במרוכז.

118. על הקבלן לוודא שעובדים בעבודה שהיא בחשיפה לסיבי אסבסט, טלק, וצורן דו-חמצני גבישי או לאבק מזיק, לא ינקו בעזרת זרם אויר דחוס, בגדי עבודה, ציוד מגן אישי, מכונות, שולחנות עבודה, רצפות, קירות וכל חפץ או מקום במפעל או במקום העבודה; על הקבלן לוודא פעולות ניקוי כאמור יבוצעו אך ורק בעזרת שואבי אבק ומערכות יניקה מתאימים ולספק את הציוד המתאים לשם כך.

119. על הקבלן לקבוע חדרים מיוחדים לאכילה ולשתייה, שיהיו רחוקים ככל האפשר ממקומות העבודה בחומר; הקבלן יוודא שהעובדים יכנסו לחדר האוכל לאחר שניקו בעזרת שואבי אבק את בגדי העבודה שהם לובשים.

120. הקבלן יתקין במקום העבודה מלתחות כפולות, ויספק ויספק סבון ומגבות אישיות לכל עובד, וכן יתקין מקלחות עם מים חמים במספר נאות. הקבלן ידאג בקביעות לנקיון, לחיטוי, לצביעה ולאחזקה תקינה של המלתחות, המקלחות, והנוחויות הסניטריות.

121. הקבלן יכין תכנית הדרכה וידריך את העובדים לגבי השימוש בסיבי אסבסט, טלק, וצורן דו-חמצני גבישי או לאבק מזיק, בכתב ובעל-פה, לגבי סיכוני הבטיחות, הגהות והבריאות הנוגעים לעבודה בחומר לרבות בנושא גמילה מעישון, בזמן הקבלה לעבודה וכן אחת לשנה לפחות; הקבלן יוודא שכל עובד הבין את הנושא שהודרך בו.

122. בכל מקום שבו מתבצעת עבודה באסבסט, או בסיבי אסבסט, הקבלן יתקין שילוט בעברית של אזהרה קריאה ובולטת לעין ושאינה ניתנת למחיקה בנוסח הבא:

"זהירות - אבק מזיק! הימנע מיצירת אבק! שאיפת אבק מזיק עלולה לגרום לנזק בריאות חמור! עישון מחמיר את נזק הבריאות! העובדים חייבים להתרחץ ולהחליף את בגדי העבודה לפני היציאה מהמפעל! אסור להוציא בגדי עבודה מהמפעל! העובדים חייבים לעבור בדיקה רפואית תקופתית אצל שירות רפואי מוסמך!".

123. הקבלן לא יעסיק עובד בסיבי אסבסט, טלק, וצורן דו-חמצני גבישי או לאבק מזיק, אלא אם כן עבר בדיקה רפואית ראשונית, תוך שלושה החדשים שקדמו לתחילת העבודה, בידי רופא מורשה שקבע את התאמתו לעבודה בחומר.

124. הקבלן יבצע בדיקות בדיקות סביבתיות-תעסוקתיות תקופתיות של ריכוז האבק המזיק באוויר באזור הנשימה של העובדים, על ידי בודק מעבדה, בתכיפות של אחת ל-6 חודשים לפחות, אלא אם כן יורה מפקח עבודה אזורי על תכיפות אחרת. הבדיקות יבוצעו בשיטת בדיקה שאישרה הועדה הטכנית;

125. הקבלן ידאג לסילוק המידי של הפסולת הרכה והפסולת הקשה של האסבסט, באופן שלא תגרום נזק לבריאות עובד או לבריאות הציבור.

126. הקבלן מתחייב שלא לעשות את השימושים הבאים באסבסט:

(א) התזה, ריסוס, מריחה, בידוד וציפוי או תהליך דומה אחר;

(ב) ריצוף, סלילת דרכים, סיתות או גריסה, למעט גריסה הנעשית במפעל בעל רישיון תקף לפי כל דין;

(ג) סינון גזים ואויר, למעט סינון המתבצע בטמפרטורות שמעל 340 מעלות צלסיוס.

(ד) ליטוש והשחזה, חידוש והתאמה, הרכבה של רפידות בלמים ומצמדים, למעט לגבי רכב מנועי ומכונות שאישרה לכך הועדה הטכנית.

(ה) הקבלן לא יבצע אדם עבודת בניה באסבסט אלא באישור הועדה הטכנית.

**פרק ארבעה עשר – פסולת בניין**

127. בסיום ביצוע העבודות מתחייב הקבלן הראשי לנקות את אתר העבודות וסביבתו מכל פסולת, עודפי חומרים ומכל דבר אחר השייך לקבלן ולדאוג כי לא יישארו מפגעים בשטח. מיד עם גמר העבודות ינקה הקבלן את מקום העבודות ויסלק ממנו את כל מתקני העבודה, החומרים המיוחדים, האשפה והמבנים הארעיים מכל סוג שהוא וימסור את מקום העבודות כשהוא נקי ומתאים למטרתו, או כדרוש להמשך ביצוע עבודות על ידי קבלנים אחרים, הכל לשביעות רצונו של נציג התאגיד. ניקוי כאמור לעיל הנו חלק בלתי נפרד מהגדרת העבודה. פינוי הפסולת יהא לאתרים ובדרכים מאושרות על ידי הרשות המקומית ועל פי כל דין.

128. הקבלן מתחייב לפנות פסולת בניין רק על ידי מובילים מורשים לאתרי פסולת המורשים לקלוט פסולת בניין על פי כל דין. הקבלן מתחייב לשמור את כל האישורים של אתרי הטמנת פסולת בניין עבור קליטת פסולת הבניין שנשלחה על ידי הקבלן להטמנה ובסיום הפרויקט להעביר העתקים של האישורים האלה להתאגיד. המצאה בכתב של כל האישורים האלה תהווה תנאי למסירת התשלום הסופי של הפרויקט.

**פרק חמישה עשר - רעש**

129. הקבלן מתחייב להימנע מגרימת רעש בלתי סביר כהגדרתו בתקנות למניעת מפגעים (רעש בלתי סביר מציוד בניה), התשל"ט – 1979 ו/או בתקנות למניעת מפגעים (רעש בלתי סביר), התש"ן – 1990 לא יגרום למטרדי רעש כהגדרתם בתקנות למניעת מפגעים (מניעת רעש), התשנ"ג- 1993.

130. היה ונגרם מטרד רעש לאנשים בהתאגיד עקב פעילות הקבלן, להתאגיד הסמכות להגביל את שעות העבודה המותרות של פעילות הקבלן, והקבלן יבצע עבודות אלה בשעות שהוגדרו לו על חשבונו וללא תוספת תשלום.

**פרק שישה עשר – תאונות ומחלות מקצוע**

131. היה וקרתה תאונת עבודה וחלה חובת דיווח על התאונה על פי סעיף 3 לפקודת התאונות ומשלח היד (הודעה), 1945, האחריות לדיווח מוטלת על הקבלן.

132. בנוסף לדיווח על פי הוראות הפקודה, הקבלן ידווח על תאונה, מקרה מסוכן או מחלת מקצוע גם להתאגיד, באופן מידי לאחר שאלו התגלו.

133. חקירת תאונות והפקת לקחים – בכל מקרה בו מתרחשת תאונה באתר, הקבלן אחראי לבצע תחקור אל הסיבות והנסיבות לקרות התאונה ולסכם את הלקחים שיש להפיק על מנת למנוע הישנות תאונה מאותן הסיבות. סיכום התחקיר הפנימי יועבר להתאגיד תוך 14 יום ממועד קרות התאונה.

**פרק שבעה עשר – עבודת נשים ונוער**

134. הקבלן מתחייב שלא להעסיק נשים אלא על פי הוראות הדין הקבועות בחוק עבודת נשים, התשי"ד – 1954;

135. הקבלן מתחייב שלא להעסיק נשים בעבודות מוגבלות ועבודות מסוכנות או בעבודות בקרינה מיינת על פי הוראות הדין הקבועות בתקנות עבודת נשים (עבודות אסורות, עבודות מוגבלות ועבודות מסוכנות), התשס"א-2001 ו - תקנות עבודת נשים (עבודות בקרינה מייננת), תשל"ט-1979, בהתאמה.

136. הקבלן מתחייב שלא להעסיק נוער אלא על פי הוראות הדין הקבועות בחוק עבודות נוער, התשי"ד – 1954;

137. הקבלן מתחייב שלא להעסיק עובדים צעירים מגיל 18 (ילד או צעיר) בעבודות מוגבלות ועבודות מסוכנות כהגדרתן ב עבודת הנוער (עבודות אסורות ועבודות מוגבלות), התשנו-1995.

138. הקבלן מתחייב שלא להעסיק עובד באסבסט שטרם מלאו לו 18 שנים, בהתאם לסעיף 3 לתקנות הבטיחות בעבודה (גיהות תעסוקתית ובריאות הציבור והעובדים באבק מזיק), התשמ"ד**-1984**.

139. הקבלן מתחייב שלא להעסיק בעבודות הדברה עובד שטרם מלאו לו 18 שנה כאמור בתקנות הבטיחות בעבודה (עובדים בחומרי הדברה), תשכ"ד – 1964.

**פרק שמונה עשר – בריאות העובדים**

140. על הקבלן ליישם תכנית חיסונים לעובדיו על פי הנחיות משרד הבריאות ולפקח על יישומה.

141. על הקבלן לשלוח את עובדיו לבדיקות רפואיות תעסוקתיות לפני תחילת עבודתם, ולבדיקות תעסוקתיות אחרות במהלך תקופת עבודתם על פי התקנות ו/או נהלי משרד הבריאות.

**הצהרת קבלן**

אני,................................... [שם פרטי], נושא בתפקיד............................. [תיאור התפקיד] ב.......................................................................................[שם החברה כולל ח.פ], מוסמך לחתום על הצהרה זו, מצהיר בזאת שקראתי את נספח הבטיחות במלואו, הבנתי את תוכנו ואני מודע לאחריות המוטלת עלי מכוח הוראות הדין ומכח התחייבויותיי להתאגיד.

נספח בטיחות זה מהווה חלק מהסכם ההתקשרות בין .............................................[שם החברה] להתאגיד ובכל מקרה הוא בא להוסיף ולא לגרוע מהסכם ההתקשרות.

אני מתחייב בזאת לעשות כל שניתן בכדי לעמוד בכל הוראות הבטיחות ושאר ההוראות המפורטות בנספח זה.

תאריך: \_\_\_\_\_\_\_\_\_\_\_\_\_\_

חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_

חותמת החברה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הצהרת בטיחות**

1. אני החתום מטה \_\_\_\_\_\_\_\_\_\_\_\_\_\_\_ מס' ת.ז. \_\_\_\_\_\_\_\_\_\_\_\_\_\_ מיופה כוח מטעם חב' \_\_\_\_\_\_\_\_\_\_ לחתום על הצהרת הבטיחות בשמה.
2. מאשר בזאת בחתימת ידי, שקראתי את "נספח בטיחות כללי", הבנתי אותם במלואם, ואני מתחייב בשם התאגיד למלאם בשלמותם וכרוחם. כמו כן, אני מתחייב שכל עובדי החברה שיעבדו במסגרת חוזה זה בתאגיד "פלגי השרון" יעברו הדרכת בטיחות מסודרת ע"פ דרישות החוק בכל הנוגע לסיכונים הכרוכים בעבודתם נשוא מכרז זה.
3. ההדרכה תועבר ע"י ממונה בטיחות מוסמך. מסמכי ההדרכות וכשירות כ"א יוצגו אחת לשנה לכל הפחות לממונה הבטיחות של התאגיד, בצורה רשומה וחתומה ולפני כניסת התאגיד לעבודה.
4. הנני מתחייב לבצע את התחייבויותיי נשוא מכרז זה ע"י עובדים מקצועיים, בעלי כישורים מתאימים, אשר קבלו הדרכה נאותה על מהות העבודה שעליהם לבצע, הסיכונים הכרוכים בה והאמצעים בהם ידרשו לנקוט ע"מ לשמור על רמת בטיחות נאותה בכל המשימות שהחברה תקבל לביצוע מטעם התאגיד .
5. הנני מודע לחשיבות העליונה שמייחסת החברה להבטחת תנאי בטיחות נאותים בביצוע העבודות ואני מתחייב בזאת לפעול תוך שימת לב ראויה לכך, ומתן דגש משמעותי לנושאי בטיחות, גהות ובטיחות אש, ואעשה כל אשר באפשרותי ע"מ למנוע מפגעים ונזקים לגופו ו/או רכושו של מאן דהוא, לרבות מי מטעם החברה.
6. הנני מתחייב בזאת לפעול בביצוע התחייבויותיי נשוא הסכם זה על פי כל דין ובפרט בהתאם להוראות חוק ארגון הפיקוח על העבודה, תשי"ד-1954 ופקודת הבטיחות בעבודה (נוסח חדש), תש"ל-1970 והתקנות על פיהם.
7. הנני מתחייב להעביר את כל המסמכים הנדרשים בחוק לעבודות נשוא מכרז זה לרבות: תעודות ורישיונות עובדים, אישורי עבודה בחלל מוקף, עבודה בגובה, רישיונות ותסקירי בדיקה לציוד עבודה לרבות ציוד מכני הנדסי ,כננות ואביזרי הרמה, קומפרסורים, אישור בדיקת חשמלאי מוסמך ל גנראטורים ,ציוד חשמלי וכבלים מאריכים וכיוצ"ב...
8. ידוע לי שניתנת לתאגיד האפשרות והסמכות לביצוע ביקורות שוטפות על נושא הבטיחות בעבודה וכן מתן קנסות, מכתבי אזהרה, השעיה ואף הפסקת התקשרות על מנת להבטיח רמת בטיחות נאותה בעבודות.

שם : \_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_

שם החברה + חותמת החברה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז. / ח.פ. \_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_

**נספח 9 - תנאי המכרז והוראות למציעים לרבות הצעת המציע**

[יצורף לחוזה עם הזוכים]

**נספח 10 - אספקה וחלוקת מים בזמן חירום ושעת משבר וביצוע עבודות תשתית בהיקף מוגבל.**



**מכרז פומבי מס' 13/2025**

**לאחזקת מערכות מים וביוב בכוכב יאיר וצור יגאל,**

**ולאחזקת מערכות ביוב כפר סבא**

**אספקה וחלוקת מים בזמן חירום ושעת משבר**

**וביצוע עבודות תשתית בהיקף מוגבל**

**נספח 10**

**נספח חירום**

**נספח חירום**

**אחזקת רשת המים וביוב ביישובים כפר סבא (ביוב), כוכב יאיר (מים וביוב) ואספקת/חלוקת מים במצבי חירום ובמשבר מים ברגיעה במועצה המקומית כוכב יאיר-**

**כללי:**

1. השירותים והעבודות נשוא מכרז זה ימשכו גם בשעת חירום (מלחמה, פיגוע, אסון טבע וכו'). על הקבלן לקחת בחשבון שכל העבודות המפורטות במכרז זה יימשכו גם בשעת חירום (כולל במצבי חירום ברגיעה) ועליו יהיה להתארגן עם כוח האדם כך שבשעת חירום/במשבר מים ברגיעה ניתן יהיה לעמוד בדרישות המכרז כולל נספח זה במלואן, זאת כאשר יוכרז בתאגיד, ו/או במרחב, ו/או במדינה מצב חירום/משבר מים.
2. בשעת חירום המזמין ישקול להסתפק בשירותים מינימאליים, אך עם גמר מצב החירום הקבלן ישלים את כל העבודות, ויביא את המערכות למצב מושלם כאילו העבודות נעשו במצב פעילות רגיל.
3. מודגש שההחלטה האם לוותר על מלוא השירותים היא זכותו הבלעדית של המזמין.
4. לקבלן ידוע כי תאגיד "פלגי השרון" הוכרז כמפעל חיוני ע"י משרד העבודה ובמסגרת זו הסכים הקבלן לריתוק משקי של עובדיו (עפ"י חוק) וכן לריתוק משקי של הציוד וכלי הרכב המשמשים את העובדים לביצוע העבודות במסגרת חוזה זה.
5. הקבלן יעביר במועד חתימת החוזה את שמות העובדים אשר ישמשו גם כצוותי עבודה לחירום עם פירוט מספרי ת.ז. ויציין האם הם פטורים משירות מילואים. כמו כן יעביר הקבלן רשימת כלי רכב המשמשים את העובדים לצורך ביצוע העבודות עפ"י מכרז זה כולל מספרי הרישוי (במידה ואחד או יותר מכלי הרכב מרותק למל"ח/לצה"ל/אחר יש לציין זאת בהתאמה ע"ג הרשימה). כמו כן, יעביר הקבלן רשימת הציוד העומד לרשות העובדים לביצוע עבודות התחזוקה.
6. כלי הרכב במשמשים את העובדים לביצוע העבודות במסגרת חוזה זה יצוידו בווי גרירה המאפשרים גרירת מיכלי מים/עגלות נגררות המצויים בתאגיד ו/או יועמדו ע"י הקבלן לטובת התאגיד עפ"י המוצג בנספח זה.
7. נספח זה מתייחס אך ורק לנושא אחזקת רשת המים והביוב במועצה המקומית כוכב יאיר ולאחזקת רשת הביוב בכפר סבא כמו גם למקרה שתידרש חלוקת מים במועצה המקומית כוכב יאיר בלבד. אין נספח זה מתייחס לנושאי אחזקה אחרים שהינם בתחום אחריות התאגיד, כמו לדוגמא מתקני המים ו/או הביוב, במצבי חירום.
8. הנספח מתבסס על ההנחיות הרלוונטיות לנספח זה כפי שמופעים בנוהל מל"ח 152, מכרז אחזקת רשת המים והביוב (כולל אחזקת שבר, שוטפת ומונעת) וביצוע עבודות בהיקף מוגבל, מים וביוב ביישובים: כפר סבא (ביוב), כוכב יאיר (מים וביוב) ועל סקר הנכסים שבוצע בשתי הרשויות בהתאמה למכרז והועמד לרשותי לצורך כתיבת נספח זה.

**תפקידי הקבלן בעת הכרזה על מצב חירום או משבר מים מקומי**

1. במידה ויוכרז מצב חירום ו/או משבר מים מקומי יבצעו עובדי הקבלן את העבודות בהתאם לסדרי העדיפות שיקבעו ע"י המהנדס הראשי בתאגיד או מי שייקבע על ידו. יובהר כי במידה ויידרש, יהיה על הקבלן לטפל בתקלות מים וביוב אשר נפגעו בעקבות רעידת אדמה, נפילת טילים או אחר, באמצעות העמדת כלי צמ"ה, אמצעים ייעודיים ועובדים כמתחייב מסוג התקלה.
2. הקבלן יחזיק בשליטתו ובאחריותו מלאי צנרת ואביזרים לתיקון רשתות המים בהתאם לדרישות נוהל מל"ח 152 כמפורט במוסף 1 לנספח זה (אין נספח זה פותר את הקבלן מלהעמיד חלפים/אביזרים נוספים עפ"י ניסיונו שיידרשו לצורך פתרון התקלה). התאגיד שומר לעצמו את הזכות לעדכן את המוסף לנספח זה בהתאם לצורך. שינויים במידה ויבוצעו יובאו לידיעת הקבלן בכתב מראש.
3. הציוד יוחזק במחסן הקבלן (כמוגדר בסעיף 2.28 בגוף המכרז) במעמד חירום ולא ישמש למשימות שוטפות. אחת לרבעון או עפ"י קביעת המהנדס הראשי בתאגיד תתבצע בדיקת רמת ואיכות המלאי המוחזק בהתאם למוגדר ע"י נציג מטעם התאגיד.
4. הקבלן יתגבר במידת הצורך צוותי עבודה, נוסף לקיימים, לשם ביצוע תיקונים דחופים במערכת המים והביוב וכן לשם פריסת תחנות לחלוקת מים לתושבים וביצוע סבבי חלוקת מים לאספקת מים שוטפת לתחנות במידה ויוחלט כי לא ניתן לספק מים דרך מערכת אספקת המים העירונית. זאת בכפוף לתכנית פריסה של התאגיד.
5. במידה ויחליט התאגיד על הקמת תחנות לחלוקת מים, יבצעו עובדי הקבלן את פריסת התחנות כולל הצבת מחסומים, גידור תחנה, הצבת שלטים בתחנה ובדרך אליה, הובלת מיכלי מים ניידים או נייחים, ברזיות, או כל ציוד אחר שיידרש לשם הקמת התחנות, ובסיום המשבר פירוק התחנות והחזרת הציוד למחסנים.
6. אחת לחצי שנה או בהתאם לתכנית שנתית שתיקבע ע"י התאגיד יערך תרגיל תיאורטי ו/או מעשי לבחינת מוכנות התאגיד לשעת חירום. עובדי הקבלן ייקחו חלק בתרגילים ויבצעו את כלל הפעולות בהתאם למפורט לעיל הכרוכות בפריסת תחנות חלוקת מים, הובלת מיכלי מים, הובלת מחסומים, שילוט וכל הנדרש לפריסת תחנות.
7. במקרה שתוקדם הדרכה לתרגילים אלה יתחייב הקבלן לעמיד את כ"א והאמצעים שיידרשו לצורך ביצוע ההדרכה, עפ"י התאום המוקדם שיבוצע מולו.
8. **מצאי המיכלים במחסני התאגיד/המועצה לצורך חלוקת מים**

**הערות:**

* הציוד מוחזק במחסני התאגיד בשטח המועצה המקומית כוכב יאיר בשליטת התאגיד.
* ייתכנו לאורך זמן שינויים במצאי מיכלים ובסוגם. במקרה זה תוקדם הדרכה לעובדי הקבלן ע"מ להבטיח היכרותם עם המיכלים החדשים.

1. **לצורך ביצוע משימת חלוקת המים במועצה המקומית כוכב יאיר יעמיד הקבלן כ"א ורכב כדלקמן:**
2. **כ"א**

* 3 - מנהלי צוותים.
* 4 - אנשים בכל צוות (סה"כ 12 אנשים).
* 3 - נהגים (הנהגים יהיו בעלי רישיון נהיגה במשאית אחד מתוכם בעל הכשרה להפעלת מנוף עצמי).

**הערות:**

* כ"א יתייצב בתוך 1/2 שעה מקריאה במחסני התאגיד במועצה המקומית כוכב יאיר.
* הקבלן יערך בעת אירוע חירום להחלפת כ"א בכ"א רענן ע"מ לאפשר הפעלה רציפה של מבצע חלוקת המים במועצה.
* כ"א שיועמד יידרש להעמיס ולפרוק ציוד ממשאיות.
* כ"א שיופעל ע"י הקבלן יהיה זה שהוכשר לביצוע תפקידיו ע"י התאגיד.
* הקבלן ידאג שבמקרה של הפעלת הצוותים ימצאו בכל צוות ימצאו לפחות 50% מהעובדים שעברו את ההכשרה לביצוע תפקידם ע"י התאגיד. הקבלן יעדכן התאגיד באופן שוטף על שינויים בכ"א בצוותים במקרה של אי עמידה בכשירות זו באופן שוטף, ע"מ לאפשר השלמת ההכשרות כמתחייב.

1. **רכב**

* 2 רכבים/משאיות עם ווי גרירה לניוד עגלות מים נגררות במשקל של יותר מ- 5 טון.
* 2- משאית פלטה בעלת ווים תיקנים כל מטר לתפיסת הראצ'טים (אורך הפלטה 6 מטר לפחות). המשאית יותאמו לשאת מיכל גמיש עשוי PVC באורך כ- 5 מטר, רוחב 2 מטר, גובה לאחר מילוי 0.5 מטר. (משקל מיכל מים מלא כ - 5 טון).
* 1- משאית עם מנוף עצמי.
* 3 טנדרים עם ווי גרירה לניוד עגלות נגררות.
* 2 - עגלות להובלת ציוד כללי (מיכלי מים ריקים, מחסומים, שמשיות, וציוד לתחנת חלוקה).

1. **משך העבודה:**
   1. הציוד יועבר ליעדו בתוך 6 שעות מרגע הפעלה על ידי התאגיד של מצב החירום.
   2. מרגע הקמת תחנות חלוקת מים ועד להודעה על סיום מצב החירום יבוצעו סבבי מים במשך 18 שעות ביממה לפחות, בין השעות 06:00 ועד 24:00.
   3. בסיום מצב החירום יבוצע איסוף כל הציוד בחזרה למחסנים.
2. **זמינות**
3. הקבלן יתחייב להעמיד את הציוד וכ"א עליו התחייב לטובת התאגיד תוך שעה מרגע פניית נציג התאגיד. הקבלן ייקח בחשבון עבודה בשעות לא שגרתיות, בשבתות ובחגים, כתלות בהכרזה על משבר מים או מצב חירום.

**לוט:**

**מוסף מספר** 1 - **מלאי צנרת וחלפים לחירום שעל הקבלן להחזיק באחריותו עבור התאגיד לצורך ביצוע תפקידיו.**

1. **צנרת ואביזרים לחירום עבור כוכב יאיר צור יגאל**

**צנרת מים**

|  | **קוטר (צול)** | **אורך צנרת טמונה פלדה (מטר)** | **אורך צנרת טמונה PVC (מטר)** | **סה"כ אורך צנרת טמונה (מטר)** | **סוג הצנרת להצטיידות** | **פרוט כמות הצינורות** |
| --- | --- | --- | --- | --- | --- | --- |
|  | 2 | - | - | - | צינורות ניידים גמישים | 2 גלילים X 100 מ'. |
|  | 0.75 | - | - | - | פלדה |  |
|  | 1 | - | - | - | פלדה |  |
|  | 2 | 3,000 | 2,300 | 5,300 | פלדה | 12X4 |
|  | 3 | 500 | 4,700 | 5,200 | פלדה | 12X4 |
|  | 4 | 12,500 | 3,000 | 15,500 | פלדה | 12X4 |
|  | 6 | 7,150 | 3,100 | 10,250 | פלדה | 12X4 |
|  | 8 | 450 | 1,300 | 1,750 | פלדה | 12X2 |
|  | 10 | - | 1,200 | 1,200 | פלדה | 12X2 |
|  | 12 | 750 | - | 750 | פלדה | 12X2 |

נוהל 152 מחייב החזקת 2 פרומיל מאורך הצנרת הטמונה בכל קוטר ולפחות 4 צינורת באורך 12 מטר כל אחד. בקטרים של "8 ומעלה נדרש להחזיק 2 צינורות לכל קוטר.

**הערה**: צנרת הפלדה שתהווה את מלאי החרום תשמש גם לתיקוני צנרת מסוג PVC.

**אביזרים למים**

|  | 1. **סוג האביזר** | 1. **הקטרים (צול)** | 1. **כמות להצטיידות** |
| --- | --- | --- | --- |
|  | חבק | 2,3,4,6,8 | 4 חבקים לכל קוטר |
|  | רוכב | 2,3,4,6,8 | 3 רוכבים לכל קוטר |
|  | זוית | 0.5, 0.75, 1, 2 | 5 זוויות לכל קוטר |
|  | מגוף | 0.25, 0.5, 0.75, 1, 1.5, 1.75 | 5 מגופים לכל קוטר |
|  | מגוף | 2,3,4 | 6 מגופים לכל קוטר |
|  | מגוף | 6,8 | 2 מגופים לכל קוטר |
|  | פלאנג' | 2,3,4,6,8 | 4 פלאנג'ים לכל קוטר |
|  | קשת הלחמה | 3,4 | 4 קשתות לכל קוטר |
|  | קשת הלחמה | 6,8 | 2 קשתות לכל קוטר |
|  | טי מגולוון | 2 | 5 |
|  | מופה מגולוון | 0.5,0.75, 1, 1.5, 2 | 5 מופות לכל קוטר |

**צנרת ביוב**

|  | **קוטר (מ"מ)** | **אורך צנרת טמונה אסבסט (מטר)** | **אורך צנרת טמונה PVC (מטר)** | **סה"כ אורך צנרת טמונה (מטר)** | **סוג הצנרת להצטיידות** | **פרוט כמות הצינורות** |
| --- | --- | --- | --- | --- | --- | --- |
|  | 110 | - | 1,400 | 1,400 | PVC | 12X4 |
|  | 160 | 15,500 | 26,000 | 41,500 | PVC | 12X4 |
|  | 200 | 1,200 | 9,100 | 10,300 | PVC | 12X4 |
|  | 250 | 55 | 1,300 | 1,355 | PVC | 12X4 |

**אביזרים לביוב, אמצעים לניקוי ופתיחת סתימות**

|  | **סוג האביזר** | **יחידת מידה** | **כמות להצטיידות** |
| --- | --- | --- | --- |
|  | חבק | עד 500 מ"מ כולל | 4 חבקים לכל קוטר |
|  | פקקים מתנפחים | לכל הקטרים | 2 מכל סוג |
|  | ציוד עזר לפקקים מתנפחים, כולל משאבת רגל ומזלג חילוץ. | סט | 3 סטים |
|  | מכסים ותקרות טרומיות מסוגים שונים. | יחידות | 30 יחידות |
|  | מקלות ניקוי | ערכה לכל צוות תיקונים | **ע"ב קבלן** |
|  | חותך שורשים מכאני | יחידה |
|  | ציוד בטיחות | סט לכל צוות תיקונים |
|  | מיכל לפתיחת סתימות בלחץ גבוה (80 אטמוספירות). | יחידה |
|  | חוליות מקשרות | יחידה |
|  | משאבות לביצוע מעקפים קווים מאספים עד 1250 מ"מ | סט |

**הערה**: טבלה זו מפרטת את כלל הכמות האביזרים לביוב הנדרשים לתאגיד כולל גם כפר סבא..

1. **צנרת ואביזרים לחירום עבור כפר סבא**

**צינורות ביוב**

**אסבט:**

|  | **קוטר (מ"מ)** | **אורך צנרת טמונה (מטר)** | **אורך (מטר)** | | **הערות** |
| --- | --- | --- | --- | --- | --- |
| **דרוש (עפ"י מינימום צנרת)** | **דרוש (עפ"י אחוז מהצנרת) במטרים** |
|  | 100 | 466 | 4 צינורות | 1 |  |
|  | 150 | 60,105 | 4 צינורות | 120 |  |
|  | 200 | 45,793 | 4 צינורות | 92 |  |
|  | 250 | 3,700 | 4 צינורות | 7.5 |  |
|  | 300 | 1,606 | 4 צינורות | 3.5 |  |
|  | 350 | 890 | 4 צינורות | 2 |  |
|  | 400 | 2,720 | 4 צינורות | 5.5 |  |
|  | 450 | 759 | 4 צינורות | 1.5 |  |
|  | 500 | 1,978 | 4 צינורות | 4 |  |
|  | 600 | 1,065 | 4 צינורות | 2 |  |
|  | 700 | 684 | 4 צינורות | 1.5 |  |
|  | 800 | 853 | 4 צינורות | 2 |  |

**ניתן להחזיק צנרת חליפית לאסבסט (כמו צנרת P.V.C).**

**בטון:**

|  | **קוטר (מ"מ)** | **אורך צנרת טמונה (מטר)** | **אורך (מטר)** | | **הערות** |
| --- | --- | --- | --- | --- | --- |
| **דרוש (עפ"י מינימום צנרת)** | **דרוש (עפ"י אחוז מהצנרת)** |
|  | 200 | 22 | 4 צינורות | 1 |  |
|  | 300 | 259 | 4 צינורות | 1 |  |
|  | 350 | 585 | 4 צינורות | 1 |  |
|  | 500 | 645 | 4 צינורות | 1.5 |  |
|  | 800 | 978 | 4 צינורות | 2 |  |
|  | 1,000 | 297 | 4 צינורות | 1 |  |
|  | 1,250 | 2,492 | 4 צינורות | 5 |  |

**PVC:**

|  | **קוטר (מ"מ)** | **אורך צנרת טמונה (מטר)** | **אורך (מטר)** | | **הערות** |
| --- | --- | --- | --- | --- | --- |
| **דרוש (עפ"י מינימום צנרת)** | **דרוש (עפ"י אחוז מהצנרת)** |
|  | 100 | 528 | 4 צינורות | 1 |  |
|  | 150 | 8,411 | 4 צינורות | 17 |  |
|  | 200 | 13,277 | 4 צינורות | 27 |  |
|  | 250 | 246 | 4 צינורות | 1 |  |
|  | 300 | 2,599 | 4 צינורות | 5.5 |  |
|  | 350 | 260 | 4 צינורות | 1 |  |
|  | 500 | 684 | 4 צינורות | 1.5 |  |
|  | 600 | 144 | 4 צינורות | 1 |  |
|  | 800 | 696 | 4 צינורות | 1.5 |  |

**פקסגול:**

|  | **קוטר (צול)** | **אורך צנרת טמונה (מטר)** | **אורך (מטר)** | | **הערות** |
| --- | --- | --- | --- | --- | --- |
| **דרוש (עפ"י מינימום צנרת)** | **דרוש (עפ"י אחוז מהצנרת)** |
|  | 200 | 1,099 | 4 צינורות | 2.5 |  |
|  | 300 | 19 | 4 צינורות | 1 |  |
|  | 500 | 3,430 | 4 צינורות | 7 |  |
|  | 630 | 42 | 4 צינורות | 1 |  |

**הערות:**

1. חישוב עפ"י % מצנרת הביוב בוצע גם אל מול קריטריון של 0.2% מהצנרת (החישוב הקובע הוא הגבוה משני הפרמטרים לאורך מטר דרוש בטבלה).
2. הנתונים באשר לצנרת ביוב דרושה מבוסס על נוהל מל"ח 152.

**פרק ה'**

**חוזה קבלן**

**תחזוקת תשתיות במים והביוב של התאגיד**

שנערך ונחתם ב\_\_\_\_\_\_\_\_\_\_\_\_ ביום \_\_\_\_\_\_\_\_\_\_ לחודש \_\_\_\_\_\_\_\_\_\_\_\_\_\_ שנת 2025

בין

פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ (להלן "**החברה**")

**מצד אחד**

לבין

\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_

ח.פ \_\_\_\_\_\_\_\_\_\_\_\_\_\_\_\_\_

(להלן "**הקבלן**")

**מצד שני**

**והואיל**  והחברה פרסמה מכרז פומבי מס' 13/2025 לעבודות פיתוח, שדרוג, שיקום ותחזוקת תשתיות מים וביוב והקבלן הינו הזוכה במכרז בשירות תחזוקת תשתיות במים והביוב של התאגיד.

**והואיל** וברצון החברה להזמין מהקבלן עבודות בהתאם לצורך על-פי החלטת החברה, והקבלן מעוניין לבצע את העבודות כאמור, בהתאם לתנאים המפורטים בחוזה זה להלן :

**לפיכך הוצהר, הותנה והוסכם בין הצדדים כדלהלן :**

**פרק א' כללי**

1. **כלליות החוזה**

דין המבוא וההצהרות הכלולות בו כדין הוראות החוזה. כמו כן, כל מסמכי המכרז על כל צרופותיו מהווים חלק בלתי נפרד מחוזה זה ומשלימים אותו.

1. **הגדרות ופרשנות**
   1. בחוזה זה יהיו למונחים המפורטים בטור הימני דלהלן הפירוש או המשמעות המפורטים בטור השמאלי דלהלן, אלא אם כן מחייב הקשר הדברים אחרת. לשון זכר במשמע גם לשון נקבה :

**המונחים** **המשמעות**

**"תנאי המכרז"** התנאים הכלליים של המכרז.

**"החברה"** פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ

**"הישוב"** תחום שיפוט יישוביי התאגיד.

**"הקבלן"** המציע, שזכה במכרז,לרבות עובדיו, מועסקיו, מנהליו, קבלני המשנה שיועסקו על ידו, לאחר קבלת אישור החברה וכל הבאים בשמו ומטעמו.

**"המפקח"** מי שימונהעל ידי החברה ו/או מי מטעמה, לפקח על ביצוע העבודה ברחבי החברה במסגרת חוזה זה.

**"התקן"** כמשמעותו של תקן על פי חוק התקנים, תשי"ג-1953 ותקנות התקנים (תו תקן וסימן השגחה) התשמ"ב 1982

**"תו תקן"** כמשמעותו של תו תקן על פי חוק התקנים, תשי"ג-1953 ותקנות התקנים (תו תקן וסימן השגחה) התשמ"ב 1982.

**"החוזה"** פירושו החוזה, על כל נספחיו, בין שצורפו ובין שאינם מצורפים, לרבות המפרטים, התוכניות, וכל מסמך, מכל מין וסוג שהוא שיצורף לחוזה בעתיד לרבות פרטים נוספים ו/או תוכניות נוספות או תוכניות משנות.

**"העבודה"** פירושה כל העבודות, והפעולות וההתחייבויות וכל חלק של העבודות, הפעולות וההתחייבויות שעל הקבלן לבצע, בהתאם לחוזה ונספחיו בקשר עם עבודות חיזוק מאגר המים, לפי העניין, ברחבי העיר בין אם היא מפורשת ובין אם לאו, לרבות כל עבודה שתוטל על ידי המפקח על הקבלן בהתאם לחוזה ולרבות עבודות ארעיות הנדרשות לביצועו או בקשר לביצועו של החוזה.

**"אתר העבודה"** תחום שיפוט הרשות יישוביי התאגיד,חצרות מוסדות חינוך, גינות ציבוריות, שטחים פרטיים, שטחי ציבור אשר בהם, דרכם, מתחתם או מעליהם תבוצע העבודה וכן סביבתם הקרובה, לרבות כל מקרקעין אחרים שיועמדו לרשות הקבלן לצורך ביצוע העבודה על פי החוזה.

**"ביצוע העבודה"** ביצועה של כל עבודה על פי חוזה זה לשביעות רצונם של המזמין ו/או מי מטעמו.

**"החומרים והציוד"** ציוד איטום, צנרת, משאבות וחומרי עזר, חלקי חילוף, ו/או כל החומרים האחרים הדרושים לביצוע העבודה.

**"התוכניות"** התוכניות שהוכנו ויוכנו על ידי המזמין ו/או הקבלן ויאושרו על ידי "החברה" ו/או נציג מטעמה, לרבות כל שינוי בתוכניות שאושר בכתב על ידי המפקח לענין חוזה זה, וכן כל תוכנית ומחירון אחרים שיאושרו בכתב על ידי המפקח לענין חוזה זה מזמן לזמן, וכן תוכנות וכתבי כמויות שיתווספו מזמן לזמן, ויאושרו על ידי המפקח.

**"כוח עליון "** רשימת המקרים המנויים להלן בלבד: מלחמה, פלישת אויב, קרבות עם כוחות מזויינים של מדינת אויב (בין שהוכרזה מלחמה ובין אם לאו) ואסון טבע. למען הסר ספק מובהר בזאת כי גיוס מילואים, שביתות, השבתות וסגר אינם נחשבים ככוח עליון.

2.2 חוק הפרשנות יחול על החוזה. לצורך פרשנות רואים את החוזה כחקוק כמשמעותו בחוק הנ"ל.

2.3 חוזה זה, על נספחיו השונים הקיימים ואשר יובאו בעתיד לא יפורש במקרה של סתירה, ספק, אי וודאות, או דו משמעות כנגד מנסחו אלא לפי הכוונה העולה ממנו, וללא כל הזדקקות לכותרות, לכותרות שוליים ולחלוקת החוזה לסעיפים ולסעיפי משנה.

**3. נספחים**

3.1 המסמכים המפורטים להלן, בין אם הם מצורפים בפועל ובין אם לאו, מהווים חלק בלתי נפרד מחוזה זה :

* + **נספח ד'1** – מפרטים מקצועיים ותכניות
  + **נספח ד'2** – נוסח ערבות בנקאית
  + **נספח ד' 3** (א') – אישור קיום ביטוחים
  + **נספח ד' 3** (ב') – הצהרת פטור מאחריות
  + **נספח ד' 3** (ג') – תנאים לעבודות בחום
  + **נספח ד'4** – הוראות והצהרת בטיחות
  + **נספח ד'5** – כללי בטיחות בחוזה התקשרות עם קבלן ראשי
  + **הצעת המחיר של הקבלן**

כל המסמכים המפורטים לעיל, לרבות מסמכי המכרז על כל צרופותיו וחוזה זה, יכונו להלן ולשם הקיצור "מסמכי המכרז".

3.2 למניעת כל ספק, מצהיר בזאת הקבלן כי ברשותו המסמכים המהווים חלק בלתי נפרד מחוזה זה, לרבות אלה שלא צרפו, כי קרא אותם, הבין את תוכנם, קיבל את כל ההסברים אשר ביקש ומתחייב לבצע את העבודה על פי כל האמור בהם.

אי הבנת תנאי כלשהו מתנאי החוזה על ידי הקבלן או אי התחשבות בו על ידו לא תקנה לקבלן זכות כלשהי לקבלת תשלום נוסף מכל סוג שהוא, ולא יהיו לו כל תביעות או דרישות בענין זה.

**4. הצהרות הקבלן**

4.1 הקבלן מצהיר ומתחייב בזה כי כל החומרים והציוד שיסופקו על ידו הינם מהדגמים האחרונים המיוצרים וכי כל אביזר שיסופק על ידו במסגרת חוזה זה יתאם באיכות ויעמוד בדרישות התקן הישראלי התקף במועד התקנת האביזר.

הקבלן מצהיר ומתחייב כי כל החומרים והציוד שיסופקו ויותקנו על ידו יישאו תו תקן ו/או תו השגחה וכי הוא אחראי לבדיקת התאמת החומרים והציוד על ידי הגורמים המוסמכים וקבלת אישורם לכך.

4.2 הקבלן מצהיר כי יבקר באתרי העבודה כפי שיפורטו בהזמנות העבודה ויבחן את התנאים, הנתונים והנסיבות הקשורים בביצוע העבודה ו/או הנובעים ממנה לרבות התשתיות, והכל קודם לתחילת העבודה. הקבלן מצהיר ומתחייב כי לא תהיינה לו כל טענות ו/או תביעות כספיות או אחרות, כלפי החברה, שמקורן באי ידיעה של תנאי או נתון כלשהו.

4.3 הקבלן מצהיר כי קרא תנאי חוזה זה ונספחיו, כי ידועים וברורים לו לאשורם התנאים והדרישות שבחוזה זה ובנספחיו וכי יש ביכולתו לקיימם ולבצע את כל הדרוש לעבודות על פי הדרישות והתנאים המפורטים בהם, במועדים שנקבעו למסירתם ועל פי כל דין.

הקבלן מתחייב להעסיק עובדים מקצועיים ומיומנים במספר הדרוש לביצוע העבודה ברשתות המים ו/או הביוב, לפי העניין ברחבי ישובי התאגיד במועדים ובתנאים שנקבעו בחוזה זה.

4.4 הקבלן מצהיר כי יש לו את היכולת הפיננסית, הידע, המיומנות, הניסיון, הכישורים המקצועיים והטכניים וכח העבודה המיומן הדרושים לביצוע העבודה ברחבי ישובי התאגיד בהתאם להוראות חוזה זה וכי אין מניעה להתקשרות בחוזה זה ובחתימתו על חוזה זה ובביצוע התחייבויותיו על פיו לא יהא משום פגיעה בזכויות של צדדים שלישיים כלשהם.

4.5 כי ידוע לנו שהחברה אינה מתחייבת למסור לו הזמנות עבודה בהיקף כלשהו וכי הזמנה לביצוע העבודה ברחבי ישובי התאגיד מותנית בקבלת הזמנות ו/או דרישות מעת לעת בהתאם לצורך.

4.6 הקבלן מצהיר כי ידוע לו כי החברה תהא רשאית בכל עת לשנות את זמני העבודה והקבלן לא יהא זכאי לתוספת תשלום כלשהיא בגין שינוי כאמור. כמו כן תהא החברה רשאית לבטל הזמנה שנמסרה לקבלן, כולה או חלקה, תוך 30 ימים ממועד מסירת ההזמנה ולקבלן לא תהיה כל טענה ו/או תביעה כספית ו/או אחרת בענין.

4.7 הקבלן מתחייב להשתמש בחומרים מהמין האיכותי והמשובח ביותר ומתקנים או חומרים שלגביהם קיימים תקנים של מכון התקנים הישראלי, יתאימו בתכונותיהם לתקנים האמורים לעבודות, אלא אם נקבע במפורש אחרת בחוזה זה או בנספחיו שאז ילכו לפי קביעה מפורשת זו.

4.8 הקבלן מצהיר ומתחייב כי ידוע לו כי זכויות הבעלות, זכויות היוצרים וכל הזכויות האחרות, מכל מין וסוג שהוא, במפרטים שייכות לחברה וכי הוא לא יעשה בהם שימוש כלשהוא אלא לצורך ביצועו של חוזה זה.

4.9 הקבלן מתחייב כי במשך כל תקופת החוזה, יבצע את העבודות, לפי הענין, באופן רצוף, שוטף וסדיר כדי לאפשר אספקת מים שוטפת וסדירה לכל הצרכנים ומניעת תקלות ביוב ומפגעים סביבתיים ובריאותיים.

**5. סתירות במסמכים והוראות מילואים**

5.1 על הקבלן לבדוק מיד עם קבלת החוזה, או כל אחד ממרכיביו, את כל הנתונים והמידע הכלולים בהם.

5.2 גילה הקבלן, בין לפי האמור בסעיף קטן 5.1 ובין בכל עת אחרת, סתירה, אי התאמה, דו משמעות, וכיוצא באלה בין הוראה אחת מהוראות החוזה להוראה אחרת ממנו או שהיה הקבלן מסופק בפירושו הנכון של מסמך או של כל חלק ממנו, או שמסר המפקח הודעה לקבלן, שלדעתו אין הקבלן מפרש כהלכה את החוזה, יפנה הקבלן בכתב למפקח שייתן הוראות בכתב, לרבות תוכניות לפי הצורך, בדבר הפירוש שיש לנהוג לפיו. אי מתן הודעה על ידי המפקח בדבר מחלוקת בפירוש החוזה אין בה משום הסכמה לפירושו של הקבלן והיא לא תגרע מאחריות בחוזה זה.

הקבלן חייב לבדוק ולהסב תשומת לב המפקח לכל סתירה בין מסמכי החוזה לפני ביצוע העבודה ולקבל הוראות כאמור, לא עשה כן, ונהג לפי פירוש מסויים לחוזה, לא יהיה בכך, או בסתירה כאמור, כדי למנוע מן המפקח להורות לקבלן לנהוג לפי פירוש אחר, לפי שיקול דעתו ומיטב הבנתו המקצועית של המפקח ובכפוף לכל דין. הקבלן מתחייב לנהוג על פי הוראות המפקח לענין זה, ולא יהיו לו כל תביעות או דרישות או טענות בשל כך שנהג לפי פירוש, כאמור, או בגין הוראה כלשהי של המפקח, כאמור.

5.3 המפקח ו/או נציג מטעם החברה, רשאי להמציא לקבלן, מעת לעת, תוך כדי ביצוע העבודה, הוראות, לרבות תוכניות, לפי הצורך לביצוע העבודה.

5.4 הוראות המפקח ו/או נציג מטעם החברה, שניתנו שהתאם לסעיפים קטנים 5.2 ו-5.3 מחייבות את הקבלן, אולם אין באמור בסעיף קטן זה כדי לגרוע מאחריותו של הקבלן על פי החוזה.

5.5 מובהר בזה כי יש לראות את המפרטים והתוכניות כמשלימים זה את זה והתיאור הכלול בכל אחד מהם בא כהשלמה ו/או כתמצית לתיאורים הכלולים באחרים, לפי הענין.

**6. סתירות במסמכים בענין הנוגע לביצוע העבודה סדר עדיפויות**

6.1 בכל מקרה של סתירה, אי התאמה וכיוצ"ב בין מסמכי המכרז או פרוש שונה בין הנספחים הטכניים לבין עצמם, חייב הקבלן, טרם ביצוע העבודה, לפנות אל החברה והחברה תיתן הוראות בדבר סדר העדיפויות שיש לנהוג על פיו, החברה תכריע, לפי שיקול דעתה, בשאלת העדיפות והקבלן ינהג על פי הוראותיה.

**פרק ב' - הזמנת עבודה, בצוע ולוח זמנים.**

1. **בדיקות מוקדמות**

8.1 הקבלן מאשר כי יבדוק, מיד עם קבלת כל הזמנת העבודה, את אתר העבודה וסביבתו, את כמויותיהם וטיבם של העבודות והחומרים הדרושים לביצוע העבודה, את דרכי הגישה, מיקומם של מערכות תשתית והחיבורים אליהן ותנאי העבודה, ואת כל הגורמים אשר יש או עשויה להיות להם השפעה על התחייבויותיו, וכי אין ולא תהיה לו כל תביעה ו/או טענה בענין אלא אם הגיש, תוך  ~~7~~ יום ממועד קבלת ההזמנה, את הסתייגויותיו בכתב לחברה, במקרים של עבודות יזומות, ביתר המקרים, תתבצע העבודה ללא כל דיחוי.

8.3 הקבלן מצהיר כי שוכנע על יסוד בדיקותיו המוקדמות כי התמורה לעבודותיו, מניחים את דעתו ומהווים תמורה הוגנת לכל התחייבויותיו לפי החוזה. לא תוכר כל תביעה הנובעת מאי לימוד או מהערכה בלתי נכונה של תנאי העבודה על ידי הקבלן.

1. **התחלת ביצוע העבודה**

הקבלן יחל בביצוע בהתאם ללוח הזמנים וימשיך בביצוע לפי סדר זה בכל אחד משלבי הביצוע ובקצב הדרוש להשלמת העבודה תוך התקופה שנקבעה בחוזה ובהתאם ללוח הזמנים הנזכר בחוזה, אלא אם כן קיבל מאת החברה הוראה מפורשת בכתב המנוגדת לכך. תקופת ההתארגנות לעבודה כלולה בתקופת הביצוע ולא תינתן לקבלן כל דחיה של המועד הנקוב בצו התחלת עבודה או הארכה של תקופת הביצוע בשל תקופת התארגנות לעבודה.

1. **העמדת אתר העבודה, כולו או חלקו, לרשות הקבלן.** 
   1. במועד שנקבע בסעיף 9 לעיל להתחלת העבודה, יועמד לרשות הקבלן אתר העבודה או אותו חלק ממנו הדרוש, להתחלת ביצועה של העבודה והמשכתה בהתאם ללוח הזמנים הנזכר. לאחר מכן יועמדו לרשות הקבלן מזמן לזמן, חלקים נוספים מאתר העבודה. הכל כפי שיידרש לביצוע העבודה בהתאם ללוח הזמנים.
2. **מועד השלמת העבודה** 
   1. הקבלן מתחייב להשלים את העבודות ולמסור אותם מושלמים ומוכנים לשימוש תוך פרק הזמן שהוגדר בכל הזמנה ו/או קריאה לביצוע.
   2. למען הסר ספק מובהר בזאת כי לא תינתן כל הארכה להשלמת העבודה אלא בהתאם לסעיף 12 להלן, וכי אי עמידה בלוח הזמנים הינה הפרה יסודית של החוזה.

**12. הארכת מועד להשלמת העבודה**

12.1 סבורה החברה כי יש מקום להארכת המועד להשלמת העבודה, מחמת שינויים או תוספות לעבודה, או מחמת כח עליון, או תנאים מיוחדים המחייבים, לדעת החברה, מתן הארכה, רשאית החברה ליתן, לפי שיקול דעתה, אם תתבקש לעשות כן על ידי הקבלן, ארכה להשלמת העבודה לתקופה המתאימה, לפי שיקול דעתה.

**13. הפסקת העבודה**

13.1 על הקבלן להפסיק את ביצוע העבודה, לזמן מסויים או לצמיתות לפי הוראה בכתב מאת החברה, בהתאם לתנאים ולתקופה שצוינו בהוראה, ולא יחדשה אלא אם ניתנה לו על ידי החברה הוראה בכתב על כך, ובתנאי שהקבלן יעבוד עדיין באתר.

13.2 הופסק ביצוע עבודה, כולה או מקצתה, לפי סעיף קטן 13.1, ינקוט הקבלן באמצעים להבטחת העבודה ולהגנתה ולמניעת סכנה לעוברי אורח לפי הצורך, לשביעות רצונו של המפקח והחברה.

13.3 הוצאות שנגרמו לקבלן כתוצאה מהפסקה זמנית של ביצוע העבודה לפי הוראות המפקח, כאמור בסעיף קטן 13.1, תחולנה על החברה, ובלבד שהקבלן לא יהא רשאי לדרוש תשלום הוצאות כנ"ל לאחר תום 30 יום מיום קבלת הוראות המפקח. שיעור ההוצאות ייקבע על ידי המפקח, לאחר שתינתן לקבלן הזדמנות להשמיע טענותיו.

13.4 נגרמה הפסקת העבודה, באשמת הקבלן, תחולנה ההוצאות שנגרמו לקבלן תוך כדי מילוי הוראות המפקח לפי סעיף זה על הקבלן. כמו כן יפצה הקבלן את החברה על כל נזק ישיר או עקיף שייגרם לה בגין כך.

13.5 הופסק ביצוע העבודה, כולה או חלקה, לצמיתות, לאחר שניתן לקבלן צו התחלת עבודה והקבלן החל בביצוע עבודות למעשה, יהיה הקבלן זכאי לתשלום עבור העבודה שביצע בפועל, לפי מדידות סופיות שתעשנה לגבי אותו חלק מהעבודה שביצועו הופסק ולפי המחירים שבהצעת המחירים של הקבלן. ביצע הקבלן רק חלק מן העבודה יהיה זכאי לתשלום חלק יחסי מן המחיר, וכן לחלק יחסי בהוצאות התארגנות מיוחדת שנגרמו, אם נגרמו לקבלן, הכל לפי קביעת המפקח.

נגרמה הפסקת ביצוע העבודה, כאמור לעיל באשמת קבלן לא יהיה הקבלן זכאי לתשלום כלשהו אלא בכפוף לאמור בפרק י' להלן.

13.6 תשלום כאמור בסעיף קטן 13.5 ישולם לקבלן תוך 90 יום מיום שבו ניתנה לקבלן הודעה בכתב כאמור לעיל.

13.7 תשלום כאמור יהווה סילוק סופי של כל תביעות הקבלן, ולקבלן לא תהיינה כל תביעות ו/או טענות כלשהן כלפי החברה, כולל תביעות לפיצוים כתוצאה מהפסקת העבודה ותביעות לכיסוי הוצאות מיוחדות שנגרמו לו וכל תביעה אחרת כלשהי בקשר עם הפסקת העבודה וכתוצאה ממנה.

**פרק ג' - פיקוח וניהול יומן דיגיטלי**

**14. פיקוח**

14.1 המפקח יהא מוסמך לבקר, באתרים ובמחסנים, לבדוק ולפקח על טיב העבודה כולה או חלקה ולהשגיח על ביצועה וכן לבדוק את טיב החומרים שמשתמשים בהם, איכות הציוד שמשתמשים בו וטיב המלאכה הנעשית על ידי הקבלן בביצוע העבודה. כן רשאי הוא לבדוק אם הקבלן מבצע כהלכה את החוזה, את הוראות החברה ואת הוראותיו הוא.

כן יהא המפקח זכאי למסור לקבלן הודעה על אי אישורם של עבודה או חומרים. ניתנה הודעה כאמור, יפסיק הקבלן את אותה עבודה או השימוש באותם חומרים.

14.2 הקבלן יאפשר ויעזור למפקח, ולכל בא כח מורשה על ידו, להיכנס בכל עת לאתר העבודה ולכל מקום אחר שבו נעשית עבודה כלשהי, לביצוע החוזה וכן לכל מקום שממנו מובאים מוצרים, חומרים, מכונות וציוד כלשהם לביצוע העבודה.

14.3 אין לראות בזכות הפיקוח שניתנה לחברה או למפקח על ביצוע העבודה אלא אמצעי מעקב אחר ביצוע החוזה בכל שלביו על ידי הקבלן, ואין היא יוצרת יחס אחר מאשר יחס בין קונה ומוכר של סחורות הן במידה והמדובר הוא באחריות החברה לגבי כל צד שלישי אחר והן מבחינת אחריות הקבלן לאופן ביצוע התחייבויותיו לתוצאות הביצוע.

14.4 היה והמפקח יקבע, לפי שיקול דעתו המוחלט, כי אביזר ו/או ציוד אינו מתאים למסמכי המכרז, במידה שאינה מאפשרת קבלתו לשימוש, תהא החברה רשאית לסרב לקבל את האביזרים ואז יהא על הקבלן להחזיר את כל התשלומים ששולמו לו, אם שולמו, עד לאותו מועד בתוספת ריבית בשיעור ריבית חשב המכסימלית שנהוגה מפעם לפעם, מחושבת מהמועד בו שולמו הכספים לקבלן ועד למועד השבתם בפועל או לדרוש את החלפת האביזרים ו/או הציוד שסופקו, אם סופקו, במתקנים ו/או אביזר מתאים והכל לפי שיקול דעתה הבלעדי של החברה. החליטה החברה לדרוש את החלפת האביזרים ו/או ציוד. יחליף הקבלן את האביזרים תוך 7 ימים מיום שנדרש לכך.

14.5 הפקוח הנ"ל לא ישחרר את הקבלן מהתחייבויותיו ומאחריותו בעד טיב החומרים או טיב העבודה בהתאם למסמכי המכרז וביקורת המפקח אינה מקטינה את אחריותו של הקבלן .

14.6 בכל מקרה בו יידרש המפקח לבצע ביקורות חוזרות עקב פגמים ו/או אי התאמות שנתגלו בביקורות, יישא הקבלן בהוצאות החברה בגין הביקורות החוזרות בגובה הסכומים ששולמו על ידה בפועל למפקח בגין הביקורות החוזרות.

14.7 המפקח אינו מוסמך לדרוש מהקבלן לבצע שינויים הכרוכים בתוספת תשלום כלשהו מעבר למוסכם בחוזה זה, והקבלן יהיה מנוע מלהעלות כל טענה ו/או תביעה בענין. כל שינוי הכרוך בתוספת תשלום יסוכם מראש ובכתב בין החברה לקבלן.

**16. ביצוע העבודה לשביעות רצון החברה והמפקח**

הקבלן יבצע את העבודה בהתאם לחוזה, לשביעות רצונם המוחלטת של החברה והמפקח וימלא לצורך זה אחרי כל הוראותיו של המפקח, בין שהן מפורטות בחוזה ובין שאינן מפורטות בחוזה.

**פרק ד' - התחייבויות כלליות**

**17. פינוי וסילוק**

17.1 הקבלן יפנה מאתר העבודה פסולת, חומרים נלווים תשטיפים, משקעים וכל חומר שהוא לאתר שפיכה מאושר שיידרש, ובהתאם להוראות המפקח.

17.2 השאיבה והפינוי יעשה בזהירות ותוך הימנעות עד כמה שניתן מגרימת נזק ו/או מטרד כלשהו.

17.3 הקבלן יפנה ויוביל ללא כל תוספת מחיר את הפסולת והמשקעים וכל חומר וציוד לאתרי אחסנה ו/או פסולת, הכל כפי שיורה לו המפקח.

17.4 המפקח יהיה רשאי, תוך כדי עבודה, להורות לקבלן, מזמן לזמן, לפנות חומרים ו/או ציוד כלשהו ממקום העבודה, בתוך תקופת זמן שתיקבע מההוראה, בכל מקרה שלדעת המפקח אין החומרים מתאימים לתפקידם. המפקח יכול להורות לקבלן על הבאתחומרים ו/או ציוד מתאים במקום הציוד שסולק, בתוך פרק זמן שיקבע המפקח.

17.5 המפקח יכול להורות לקבלן על פינוי ו/או חידוש מרכיב של כל חלק מהעבודה שבוצעה בציוד שאינו מתאים ו/או באופן בלתי מקצועי ו/או בניגוד להוראות החוזה. באם לא יבצע הקבלן את האמור בתוך פרק הזמן שייקבע לו, תהיה רשאית החברה לבצע העבודה בעצמה ו/או ע"י אחר והוצאות העבודה + 25% הוצאות כלליות של התאגיד ינוכו ו/או ייגבו מהקבלן.

**18. אחריות וביצוע תשלומים**

18.1 ממועד העמדת אתר העבודה לרשות הקבלן יהא הקבלן אחראי להחזיק את אתר העבודה במצב תקין, לשמור עליו כמנהג בעלים.

* 1. הקבלן ישא וישלם את האגרות והתשלומים הכרוכים בקשר עם ביצוע העבודה.

**19. אספקת ציוד, מתקנים וחומרים**

19.1 הקבלן מתחייב לספק על חשבונו הוא את כל החומרים, הציוד, המתקנים, והדברים האחרים הדרושים לביצועה היעיל של העבודה בקצב הדרוש.

19.2 הקבלן מצהיר כי ברשותו כל החומרים, הציוד והמתקנים הדרושים לביצועה היעיל של העבודה בקצב הדרוש. הקבלן לא ישתמש בציוד או מתקן כלשהו בביצוע העבודה אלא לאחר אישורו של המפקח, זולת אם ויתר המפקח מפורשות, בכלל או לענין מסויים, על בדיקתו ואישורו של הציוד או המתקן.

19.3 מוסכם במפורש, שהקבלן אחראי לכל הפגמים, המגרעות והליקויים, החריגות, אי התאמות והסטיות מתנאי ההסכם ולאלה שיתגלו בחומרים ובמוצרים שהשתמש בהם לביצוע העבודה, אף אם החומרים או המוצרים האלה עמדו בבדיקות התקנים הישראליים מפרטי מכון התקנים, או תקנים זרים, ואושרו על ידי המפקח.

19.4 הקבלן מחוייב לרכוש את החומרים ו/או המוצרים מקום שניתנת אחריות לחומר או למוצר, הנדרשים לביצוע העבודה, חייב הקבלן לקבל מן היצרן או הספק של אותו חומר או מוצר תעודת אחריות מתאימה.

**20. חומרים, ציוד ומתקנים באתר העבודה**

20.1 בסעיף זה "חומרים" פירושו: חומרים שהובאו על ידי הקבלן לאתר העבודה למטרת ביצוע העבודה, לרבות ציוד מכני, מכונות וציוד חשמלי, ציוד בקרה ומכשור, אלקטרוניקה, אביזרים, מוצרים, חלקי חילוף בין אם מוגמרים ובין אם בלתי מוגמרים.

20.2 כל אימת שנפסלו חומרים וציוד, או הורה המפקח בכתב, שהחומרים, הציוד או המתקנים הארעיים אינם נחוצים עוד לביצוע העבודה, חייב הקבלן להוציאם מאתר העבודה, ועם פסילתם או מתן הוראה כאמור, חדלים החומרים, הציוד והמבנים הארעיים מלהיות בבעלות החברה. נקבע בהוראה לפי סעיף קטן זה מועד לסילוק המתקנים, הציוד, החומרים או המבנים ו/או המתקנים הארעיים, חייב הקבלן להוציאם בהקדם האפשרי ולא יאוחר מהמועד שנקבע כאמור. נמנע הקבלן מלעשות כן, רשאית החברה, לאחר מתן הודעה מוקדמת בכתב של 7 ימים, לסלקם, למכרם ולעשות בהם כל שימוש אחר לפי שיקול דעתה. החברה תזכה את חשבון הקבלן בסכום המכירה, בניכוי כל ההוצאות שנגרמו לה בענין זה.

20.3 הקבלן אחראי, על חשבונו, לשמירתם הבטוחה של הציוד, החומרים, המבנים והמתקנים הארעיים והוא רשאי להשתמש בהם לצורך ביצוע העבודה.

**23. הגנה על חלקי העבודה**

23.1 הקבלן יאחז, על חשבונו, בכל האמצעים הדרושים לשם הגנה על החומרים והמוצרים בתהליכי העבודה ועל העבודה וחלקי העבודה מפני נזק העלול להיגרם על ידי גשמים, רוח, שמש, השפעות אקלימיות אחרות וכדומה.

23.2 כל נזק אשר נגרם לחומרים, למוצרים, לעבודה או לחלקי עבודה, על ידי הגורמים המפורטים בסעיף קטן 23.1 בין שנקט הקבלן באמצעי הגנה נאותים ובין שלא, יתוקן על ידי הקבלן מיד, על חשבונו, לשביעות רצונו של המפקח.

23.3 הקבלן יגן על כל חלק גמור של העבודה מפני כל נזק העלול להיגרם לו, לרבות נזקים העלולים להיגרם על ידי עבודות המתבצעות בשלבים מאוחרים יותר.

**24. עבודה בכל ימות השנה**

העבודות יבוצעו בכל עת ובכל שעה משעות היממה ככל שנדרש אלא אם הותנה בחוזה במפורש היפוכו של דבר. לא תבוצע כל עבודה בימי שבת ובמועדי ישראל, אלא רק במקרים דחופים בהתאם לקביעת המפקח ובכפוף להשגת האישורים הדרושים על פי דין.

**25. השגחה מטעם הקבלן צוות הניהול**

25.1 הקבלן מתחייב להעסיק לכל אורך תקופת החוזה מנהל עבודה מוסמך ומאושר, בעל רמה מקצועית גבוהה וניסיון מוכח בביצוע עבודות דומות, בהיקפן ובמהותן לעבודה נשוא חוזה זה אשר יהא איש הקשר מטעמו בכל הנוגע לביצועו של חוזה זה (להלן : "**נציג הקבלן**").

25.2 כל הוראה ו/או הודעה שיינתנו על ידי המפקח ו/או על ידי החברה לנציג הקבלן, ייחשבו כאילו ניתנו לקבלן עצמו.

25.3 מובהר בזאת כי לא יהא בהעסקת מנהל עבודה כדי לשחרר את הקבלן מהתחייבויותיו לפי חוזה זה ועל פי כל דין, כולן או מקצתן, או כדי לגרוע בדרך כלשהי מאחריותו הבלעדית של הקבלן לביצועו נכון ומלא של העבודה בהתאם לחוזה זה.

**26. הרחקת עובדים**

הקבלן ימלא כל דרישה מטעם המפקח בדבר הרחקתו מאתר העבודה של כל אדם המועסק על ידיו בביצוע העבודה, לרבות קבלן משנה ומתכנן ואדם המועסק על ידי קבלן משנה או המתכנן, אף אם הסכימה החברה בעבר להעסקת מי מהם, אם לדעת המפקח התנהג אותו אדם שלא כשורה, או שאינו מוכשר למלא תפקידו, או שהוא נוהג מעשה רשלנות בביצוע תפקידיו, אדם שהורחק לפי דרישה כאמור לא יחזור הקבלן להעסיקו, בין במישרין ובין בעקיפין, באתר העבודה או בביצוע העבודה.

**27. בטיחות, שמירה, גידור, אמצעי זהירות ואחסנה**

27.1 הקבלן ינקוט, על חשבונו והוצאותיו, בכל אמצעי הזהירות הנדרשים להבטחת רכוש וחיי אדם באתר העבודה ובסביבתו בעת ביצוע העבודה ויספק ויתקין שמירה, גידור, אורות, שלטי אזהרה, פיגומים, מעקות בטיחות, גדרות זמניות ושאר אמצעי זהירות לביטחונו ולנוחיותו של הציבור, בכל מקום שיהיה צורך בכך או שיידרש על ידי המפקח או שיהיה דרוש על פי דין ועל פי פקודת הבטיחות בעבודה (נוסח חדש) תש"ל 1970 או על פי הוראה מצד רשות מוסמכת כלשהי.

27.2 עד לביצוע העבודות באתר העבודה, יאחסן הקבלן את האביזרים והציוד במפעל או בשטח האחסנה שלו וכל ההוצאות הכרוכות באחסנה ובשמירה על האביזרים והציוד לרבות באתר העבודה קודם לקבלה הסופית יחולו על הקבלן, ישולמו על ידי הקבלן ויכללו במחירים שבהצעת הקבלן.

27.3 הקבלן מאשר כי ידוע לו שהעבודות תבוצענה בשטחים בהם מתנהלים חיי שיגרה ופעילות שוטפת במשך כל שעות היום והלילה והוא מתחייב לבצע את העבודות תוך התחשבות מירבית. הקבלן מתחייב שלא להניח חומרים ו/או ציוד שיש בהם כדי להפריע לתנועה חופשית של הולכי רגל ורכבים ושלא לחסום כניסות לבתים ו/או לעסקים. ככל שידרש, יבנה הקבלן מעקפים ומעברים מיוחדים וגשרונים מעל תעלות פתוחות כדי לאפשר מעבר בטוח. ככל שתידרש פתיחת תעלות, הרי הן תעמודנה פתוחות זמן קצר ככל האפשר.

27.4 הקבלן ינקוט ויהא אחראי כי כל הבאים מטעמו ינקטו בכל אמצעי הזהירות הנדרשים להבטחת רכוש וחיי אדם באתר העבודה, בדרך לאתר העבודה ובסביבתו בעת ביצוע העבודה לרבות בעת הובלת חומרים לאתר העבודה ויספק ויתקין שמירה, גידור, אורות, תמרורי אזהרה - לרבות פנסים מהבהבים, פיגומים, דיפון תעלות, מעקות בטיחות, גדרות זמניות ושאר אמצעי זהירות וזאת להבטחת ביטחונם ולנוחיותם של הציבור ושל העובדים באתר, בכל מקום שיהיה צורך בכך ו/או שיידרש על ידי המפקח או שיהיה דרוש על פי דין או על פי הוראה מצד רשות מוסמכת יהיה עליו ליישר את ערימות העפר ולסלק את כל המכשולים והמפגעים שנשארו באתר העבודה.

27.5 בכל הכרוך בביצוע העבודה, לרבות לעניין הבטיחות בעבודה, ימלא הקבלן אחר הוראות כל דין, לרבות הוראות בדבר מתן הודעות, קבלת רישיונות ותשלום מיסים ואגרות.

הקבלן יטפל ויעשה כל הדרוש, לרבות נשיאה על חשבונו בתשלומים ובמתן ערבויות, לשם השגת רישיונות ואישורים הנדרשים לביצוע העבודה מהרשויות המוסמכות על פי כל דין. לפי דרישת המפקח, יציג לו הקבלן את הרישיונות והאישורים כאמור לפני תחילת ביצוע העבודה, וכן ימציא לו כל אישור בכתב מאת כל רשות מוסמכת על התאמת העבודה לדרישות כל דין ו/או להוראותיה של אותה רשות.

**28. כוננות בשעת חירום**

הקבלן מתחייב להמשיך בביצוע העבודות נשוא חוזה זה, כפי שהוטלו ו/או יוטלו עליו ע"י החברה, לפי מסמכי החוזה והמכרז, גם בשעת חירום (דהיינו בעת מלחמה, פלישת אויב, רעידת אדמה, פעולת טרור וכיוצ"ב), אלא אם ניתן צו מהרשויות המוסמכות המונע ממנו להמשיך את העבודה, ובאישור החברה בכתב.

במקרים כאמור לעיל לא תישמע כל טענה מצד הקבלן בדבר סיכול ו/או כח עליון, והוא מתחייב להמשיך ולפעול בהתאם למסמכי החוזה/המכרז, וכן בהתאם להוראות החברה, כפי שיינתנו לו מעת לעת בקשר להיערכות בשעת חירום.

בחתימתו על הסכם זה מצהיר ומתחייב הקבלן כי הוא מסכים לאמור לעיל, כי לקח בחשבון את כל הנתונים הקשורים לכך, וכי יש באפשרותו להיערך לכך ולבצע את כל הפעולות הקשורות בכך, ככל הדרוש. בנוסף לאמור לעיל, הקבלן יתחייב ויחתום על הוראות התנהלות הקבלן במשבר מים מקומי / מצב חרום.

**29. זכויות, פטנטים וכדומה**

הקבלן ימנע כל נזק מהחברה ויפצה אותן על כל תביעה, דרישה, הליך, נזק, הוצאה, היטל וכיוצ"ב, שיתעוררו כתוצאה מפגיעה בזכויות פטנטים, מדגמים, סמלי מסחר, זכות יוצרים או זכויות דומות בדבר השימוש, תוך כדי ביצוע העבודה במתקני העבודה, במכונות או בחומרים או בציוד שיסופקו על ידי הקבלן.

**30. עתיקות**

30.1 עתיקות כמשמעותן בחוק העתיקות, תשל"ח-1978 או בכל דין בדבר עתיקות שיהיה בתוקף מזמן לזמן, גתות וכן חפצים אחרים כלשהם בעלי ערך גיאולוגי או ארכיאולוגי אשר יתגלו במכון - נכסי המדינה הם והקבלן ינקוט באמצעי זהירות מתאימים למניעת הפגיעה בהם ו/או הזזתם שלא לצורך.

30.2 מיד לאחר גילוי העתיקות ולפני הזזתו ממקומו, יודיע הקבלן להחברה על התגלית. כן מתחייב הקבלן לקיים את הוראות חוקי המדינה בדבר עתיקות וכן לרשות העתיקות. הקבלן מתחייב לקיים את הוראות כל דין בדבר עתיקות, לרבות הוראות והנחיות רשות העתיקות ולשאת בכל ההוצאות והעלויות הקשורות לכך, אם יהיו כאלה, לרבות כשל ביצוע חפירות הצלה.

**31. תשלום תמורת זכויות הנאה**

אם יהא צורך לביצוע העבודה בקבלת זכות הנאה או שימוש כלשהו כגון : לצרכי חציבה או נטילת עפר או חול, או זכות מעבר או שימוש, או זכות לשפיכת אשפה ופסולת, או כל זכות דומה - יהא הקבלן אחראי לקבלת הזכות האמורה מבעליה ותשלום תמורתה כפי שיוסכם בין הבעלים לבין הקבלן.

**32. פגיעה בנוחות הציבור ובזכויותיהם של אנשים, מניעת הפרעות לתנועה, תאום והכוונה**

32.1 הקבלן מתחייב לבצע את העבודה בהתחשב בעובדה שאתר העבודה מאוכלס ופעיל דבר שיחייב אותו לבצע את העבודה בפיצול או בשעות מאוחרות ו/או בשעות הלילה, והוא לא יהא זכאי לכל תשלום נוסף או פיצוי בגין כך. בנוסף, כל הפסקת חשמל או הפסקת מים לצורך ביצוע העבודה, כולה או חלקה, יבוצע באישור מראש של החברה.

32.2 הקבלן מתחייב שתוך כדי ביצוע העבודות לא תהיה פגיעה שלא לצורך בנוחות הציבור, ולא תהא כל הפרעה שלא לצורך בזכות השימוש, המעבר וההחזקה של כל אדם בכביש, דרך, שביל או ברכוש ציבורי כלשהו, והוא ינקוט בכל אמצעים הדרושים כדי להבטיח את האמור לעיל.

32.3 תנועה על פני כבישים קיימים

כל תנועה בכבישי אספלט תבוצע אך ורק באמצעות כלי רכב בעלי גלגלים פניאומטיים נקיים וכאשר יובטח כי החומר המועמס עליהם לא יתפזר בשעת הנסיעה. הקבלן יידרש לשמור על ניקיון דרכי הנסיעה, באופן רציף, לאורך כל תקופת העבודה, ללא כל תוספת מחיר.

32.4 מתן חופש מעבר

הקבלן ימנע חניית כלי רכב המגיעים לאתר העבודה בדרכים ואלה יוחנו במקומות שיועדו לכך. הקבלן מתחייב כי הדרכים העוברות באתר העבודה וכן השטחים הציבוריים יהיו פתוחים לשימוש החברה ו/או קבלנים אחרים, לפי הצורך ובהתאם להוראות המפקח וכי הוא לא יאכסן עליהם חומרים ו/או ציוד ולא ישפוך עליהם פסולת כלשהי.

32.5 תאום ואישור משטרת ישראל

ידוע לקבלן כי חלק מהעבודה יתבצע ברחובות בהם ישנה תנועה סואנת מאד של כלי רכב והולכי רגל. על הקבלן להצטייד באישור משטרת ישראל לביצוע ולתאם עמה את תנאי ומועדי ביצוע העבודה. בהתאם להחלטת המפקח ו/או על פי דרישת המשטרה, יתכן ביצוע עבודות בשעות הלילה והקבלן לא יהיה זכאי לכל תוספת תשלום בגין כך.

32.6 שילוט, תמרור זמני, אמצעי מיגון והפרדת תנועה

הקבלן מתחייב כי לשם הבטחת בטיחות מירבית של כלי הרכב ועוברי הדרך שבתחום העבודה, יציב, על חשבונו, מחסומי ניו-ג'רסי, שילוט, סימון ותימרור מתאימים מחומר מחזיר אור מהבהב (בודד, משולש בעל ספק כח עצמאי) מסוג "ספקו" או שווה ערך ובמצב תחזוקה טוב. סוגי השלטים והתמרורים, מספרם ומיקומם באתר העבודה יעשה בהתאם להוראות החוק, להוראות ולתנאי הרשיון של משטרת ישראל, מע"צ ומשרד התחבורה ובהתאם לסכימת תימרור שתאושר על ידי המפקח. הקבלן מתחייב להגיש לאישור העירייה או כל גורם רלוונטי אחר, את סכימת התימרור ולדאוג להמצאות כל הציוד, התימרור והשילוט האמור, בטרם יחל בביצוע העבודות באתר.

32.7 שילוט ותימרור זמני בעת עבודת לילה

הקבלן מתחייב כי במקרה של ביצוע עבודות לילה באתר העבודה, יוצבו, על חשבונו, בנוסף לשילוט האמור בסעיף 32.6, אמצעי סימון ושילוט כמפורט להלן :

1. התמרורים יהיו תמרורים מחזירי אור מסוג INTENSITY HIGH רחוצים ונקיים.
2. יוצבו נצנצים על גבי חרוטים (קונוסים) שיסמנו את תחומי אתר העבודה החסומים בפני תנועה.
3. תופעל תאורת כביש.
4. כל העובדים יצויידו בפנסים ידניים ו/או בנורות תאורה.
5. כל הכלים הכבדים יצויידו בפנסים מיוחדים שישאירו ויכוונו כלפי מטה למשטח העבודה.
6. המטאטא המכני, יצוייד במתקן הרטבה למניעת התרוממות אבק.
7. על העובדים להצטייד בווסטים זוהרים
8. כל סעיפי הבטיחות יחולו גם בלילה באחריות הקבלן.

32.8 הכוונת תנועה

הקבלן מתחייב להציב במשך כל זמן ביצוע העבודות, מכווני תנועה, לרבות שוטרים (להלן, ביחד: "**שוטרים**") במספר שידרש על ידי המפקח באתר, עם שילוט ודגלי אזהרה. במידה והקבלן יידרש להציב שוטרים לצורך הכוונה ושיטור בזמן העבודה, ידאג הקבלן לשכירת שוטרים בהתאם. הוצאות שכירת השוטרים תחולנה על הקבלן בלבד.

במידה ולצורך העבודות, נדרשות תוכניות הסדרי תנועה, יהיה הקבלן אחראי לתכנון וביצוע הסדרי תנועה ועל חשבונו, לרבות כל הנדרש לביצוע ההסדרים, כפי שנרשם לעיל.

32.9 רשיונות ואישורים

הקבלן אחראי להשגת אישורי הרשויות המוסמכות, לביצוע העבודות. פרוש המילה "רשויות", בסעיף זה, הינם (חלקם או כולם): כל ישוב בשירות התאגיד, משרדי ממשלה, חברת חשמל, חברות תקשורת (בזק, סלקום וכו'), מקורות, אגף העתיקות ומשטרה, על כל חלקיה הרלוונטיים. כל העלות הכספית, המתחייבת מהפעולות להוצאת כל האגרות והרשיונות, יהיו על חשבון הקבלן ויראו אותם כלולים במחירי היחידה השונים. לצורך עבודות לאחזקת שבר, יהיה על הקבלן לדאוג לאישור שנתי.

**33. תיקון נזקים למובילים**

33.1 הקבלן אחראי שכל נזק או קלקול שייגרם לכביש, לדרך, למדרכה, לשביל, לרשת המים והביוב, לביוב, לתיעול, לחשמל, לטלפון, לצינורות להעברת גז או לתשתיות או למובילים אחרים כיוצ"ב (להלן: "מובילים") תוך כדי ביצוע העבודה, בין שהנזק או הקלקול נגרמו באקראי ובין שהיו מעשה הכרחי וצפוי מראש לביצוע העבודה, יתוקן על חשבונו הוא באופן היעיל ביותר ולשביעות רצונו של המפקח ושל כל אדם או רשות המוסמכים לפקח על הטיפול במובילים כאמור.

33.2 אם לשם ביצוע החוזה יהא צורך להעביר חפץ כלשהו במקום שההעברה עלולה לגרום נזק למובילים, כאמור לעיל, אם לא ישתמשו באמצעי הגנה מיוחדים, יודיע הקבלן בכתב למפקח, לפני העברה, על פרטי החפץ שיש להעבירו, ועל תכניתו להבטחת אמצעי הגנה מתאימים.

**34. מניעת הפרעות לתנועה**

הקבלן אחראי שתוך כדי ביצוע העבודה, לא תהיינה הדרכים המובילות לאתר העבודה נתונות שלא לצורך לתנועה שתקשה על התנועה הרגילה בדרכים האמורות, ושלצורך הובלתם של משאות מיוחדים יתקבל תחילה הרשיון הדרוש לכך מהרשות המוסמכת ויינקטו כל האמצעים, לרבות בחירתם של הדרכים, של כלי הרכב של זמני ההובלה, כך שתמעט ככל האפשר ההפרעה לתנועה הרגילה בדרכים האמורות ויימנע ככל האפשר נזק לדרכים.

כמו כן ימנע הקבלן חניית כלי רכב, המגיעים לאתר העבודה, בדרכים ואלה יוחנו במקומות שייועדו לכך. הקבלן מתחייב כי הדרכים העוברות באתר העבודה, וכן השטחים הציבוריים, יהיו פתוחים לשימוש החברה ו/או קבלנים אחרים, לפי הצורך ובהתאם להוראות המפקח, וכי הוא לא יאחסן עליהם חומרים או ציוד ולא ישפוך עליהם פסולת כלשהי.

**35. הגנה על עצים וצמחיה**

הקבלן לא יפגע ולא יעקור עצים או צמחיה טבעית באתר העבודה ובסביבתו אלא אם דרוש הדבר לצרכי העבודה והחברה תתיר לו בכתב ומראש לעשות כן.

**36. אספקת כח אדם, רישומו ותנאי עבודה**

36.1 הקבלן מתחייב לספק, על חשבונו הוא, את כח האדם הדרוש לביצוע העבודה, את ההשגחה עליהם, את אמצעי התחבורה עבורם, וכן כל דבר אחר הכרוך בכך.

36.2 עובדים, שיועסקו באתרי העבודות, יהיו אך ורק אזרחי ישראל, כאשר אחד מהם לפחות, יהיה בעל שליטה מלאה בשפה העברית. עובדים שאינם בעלי אזרחות ישראלית, לא תותר כניסתם לאתרי העבודות. באם יידרש ע"י החברה, יציג הקבלן בפניה, את תעודות הזהות של עובדיו.

36.3 הקבלן מתחייב להעסיק עובדים מקצועיים ואחרים, במספר הדרוש לשם ביצוע עבודה תוך המועד הקבוע לכך בחוזה. בעבודה שלביצוע יש צורך ברישום, רשיון או היתר לפי כל דין, חייב הקבלן להעסיק רק מי שרשום או בעל רשיון או היתר תקף, כאמור.

36.4 הקבלן מתחייב שבביצוע העבודה ינוהלו, לשביעות רצונו של המפקח, פנקסי כוח אדם שיירשם בהם שמו, מקצועו וסווגו במקצוע של כל עובד, וכך ימי עבודתו.

36.5 לביצוע העבודה, יקבל הקבלן עובדים אך ורק בהתאם להוראות חוק שירות התעסוקה, תשי"ט-1959. הקבלן ישלם שכר עבודה לעובדים שיועסקו על ידו בביצוע העבודה, ויקיים תנאי עבודה, בהתאם לקבוע על ידי האיגוד המייצג את המספר הגדול ביותר של עובדים במדינה באותו ענף עבור עבודה דומה באותו איזור.

36.6 הקבלן מתחייב לשלם בעד עובד שהועסק על ידו בביצוע העבודה מיסים לקרנות ביטוח סוציאלי בשיעור שייקבע לגבי אותו עובד על ידי ארגון העובדים המייצג את המספר הגדול ביותר של עובדים במדינה באותו ענף, עבור עבודה דומה באותו אזור.

36.7 הקבלן מתחייב לבצע את כל חובותיו לביטוח סוציאלי של עובדיו, וכן למלא אחר חוק הביטוח הלאומי (נוסח משולב) תשכ"ט-1968.

36.8 הקבלן מתחייב להבטיח תנאי בטיחות ולנקוט כל אמצעי הזהירות הדרושים למניעת תאונות עבודה, וכן להבטיח תנאים לשמירת בריאות העובדים ורווחתם כנדרש בחוק ארגון הפיקוח על העבודה, תשי"ד-1954.

36.9 הקבלן מתחייב לסדר לעובדים המועסקים בביצוע העבודה סידורי נוחיות ומקומות אכילה נאותים באתר העבודה.

36.10 הקבלן יעסיק, באופן קבוע, בכל שעות היממה, לאורך כל השנה, מנהל עבודה, אשר ינהל את העבודות ויהיה בקשר מתמיד עם החברה והמפקח, לצורך תאום וקבלת הודעות. כמו כן, מנהל העבודה, יהיה אחראי על הסדרי הבטיחות, על פי הנחיות ממונה הבטיחות.

**37. העדר יחסי עובד - מעביד**

37.1 בכל הקשור למערכת היחסים בין החברה לקבלן יחשב הקבלן כקבלן עצמאי ובלתי תלוי ולא כעובד, וכי אין בין החברה לבינו או לבין כל אדם אחר, המועסק על ידו או הפועל מטעמו בביצוע החוזה, יחסי עובד מעביד. אם על אף האמור לעיל ובניגוד לכוונת הצדדים המפורשת, יקבע אחרת יפצה הקבלן את החברה בכל סכום בו היא תחויב כתוצאה מתביעה, כאמור, וכן בהוצאות משפט ובשכ"ט עוה"ד.

37.2 הצדדים מצהירים ומאשרים בזה כי העובדים שיבצעו מטעם הקבלן את התחייבויותיו על פי חוזה זה הינם עובדיו של הקבלן בלבד וכי הם יהיו נתונים להוראותיו, פיקוחו והשגחתו המלאים של הקבלן, והוא ישא בכל ההוצאות והתשלומים הכרוכים בהעסקתם, לרבות בתשלום הניכויים על פי כל דין הכרוכים בהעסקתם.

37.3 סודיות וייחוד התקשרות

37.3.1 הקבלן יסכים ומתחייב בזה לשמור בסוד כל מידע הנוגע לתוכנו של חוזה זה, על כל מרכיביו וכל מידע אשר יגיע לידיעתו עקב ביצועו של חוזה זה ולא לגלותו לצד שלישי כלשהו ולא להשתמש בו אלא לצורך ביצוע של חוזה זה.

37.3.2 הקבלן מסכים ומתחייב בזה כי לא יגיש תביעה לחברה, בהתאם להוראות החוזה או בקשר אליו, ביחד עם צד שלישי כלשהו.

37.3.3 הוראות סעיף זה יחולו אף על כל מי שמועסק על ידי הקבלן ו/או מטעמו בביצוע חוזה זה ופעולתו תחייב את הקבלן לכל דבר ועניין כאילו נעשתה על ידי הקבלן עצמו.

**פרק ה' - אחריות וביטוח**

**החברה לעניין סעיפי הפיצוי, שיפוי אחריות ובטוח בחוזה זה משמעותה : פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ (**

**38. אחריות לאתר העבודה**

מיום העמדת אתר העבודה לרשות הקבלן ועד לתום תקופת החוזה, יהא הקבלן אחראי לשמירת אתר העבודה והעבודה ולהשגחה עליהם. הקבלן יתקן על חשבונו ובמהירות המירבית, כל נזק שיגרם לאתר העבודה ולעבודה בשל מעשה ו/או מחדל של הקבלן ו/או עובדיו ו/או מי מטעמו.

הקבלן מצהיר כי ידוע לו שהעבודה תתבצע על קרקע השייכת לחקלאי המעבד אותה וכי בה מצויים קווי השקיה. הקבלן מתחייב לצלם את השטח טרם ביצוע העבודה ולהשיב המצב לקדמותו באופן מלא ושלם לאחר ביצוע העבודה ובכלל זה שיקום קווי השקיה באם נפגעו, הקבלן ישא בכל נזק ו/או הוצאה הדרושים לשם כך וישפה את המזמין בכל תשלום אשר יחוייב לשלם מכח תביעה ו/או דרישה ו/או החלטה ו/או פסק דין בו יחוייב על ידי צד ג' כתוצאה של ביצוע העבודות.

**39. נזיקין לגוף או לרכוש**

39.1 בנוסף לאמור בכל דין יהיה הקבלן אחראי לכל נזק או אובדן, מכל סוג שיגרמו תוך כדי ביצוע העבודה או בקשר עמה, בשל מעשה ו/או מחדל של הקבלן ו/או עובדיו ו/או מי מטעמו לגופו או לרכושו של אדם כלשהוא, והוא ינקוט בכל האמצעים למניעתם. החברה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או אובדן, כאמור, עד אשר ייושבו תביעות אלה באופן סופי ומוחלט לשביעות רצון החברה.

39.2 הקבלן ישפה את החברה על כל סכום שתחויב לשלם, או תשלם, בגין נזק או אובדן להם אחראי הקבלן על פי סעיף קטן 39.1.

נדרשה החברה לשלם סכום כלשהו עקב מעשה או מחדל של הקבלן ו/או מי מטעמו במסגרת ביצוע העבודה, ישפה אותן הקבלן על כל סכום שתשלם, לרבות בגין ההוצאות המשפטיות השונות שתשא בהן בקשר לדרישה, כאמור.

החברה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או אובדן, כאמור, עד אשר תיושבנה תביעות אלו באופן סופי ומוחלט לשביעות רצון החברה. החברה תעביר לקבלן העתק של התביעה ולא תתנגד להצטרפותו להליך המשפטי.

39.3 הקבלן ישפה את החברה בגין כל נזק שיגרם לה עקב שגיאה מקצועית של הקבלן ו/או מי מטעמו ו/או הזנחה במילוי חובתו המקצועית ו/או עקב שימוש בחומרים או אביזרים לקויים. אחריותו של הקבלן תחול גם לגבי כל מקרה של רשלנות שיתגלה לאחר תום תקופת החוזה.

**40. נזיקין לעובדים ולשלוחים**

40.1 הקבלן מתחייב לשלם כל דמי נזק או פיצוי המגיעים מהקבלן על פי דין לעובד או לכל אדם אחר הנמצא בשרותו של הקבלן כתוצאה מתאונה או נזק כלשהם תוך כדי ביצוע העבודה או בקשר אליה, לרבות נזק שנגרם לאדם המספק שירותים, חומרים או מוצרים, קבלני משנה ועובדיהם, ספקים ועובדים עצמאיים הן של הקבלן והן של קבלני המשנה. החברה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או תאונה, כאמור, עד אשר ייושבו תביעות אלה באופן סופי ומוחלט לשביעות רצון החברה.

40.2 הקבלן ישפה את החברה בגין כל תשלום שתחויב לשלם כתוצאה מאי קיום התחייבותו שבסעיף קטן 40.1. החברה תודיע לקבלן על הגשת התביעה ותאפשר לקבלן להצטרף להליך המשפטי.

חויבה החברה לשלם סכום כלשהו עקב מעשה או מחדל של הקבלן ו/או מי מטעמו במסגרת ביצוע העבודה, יפצה אותה הקבלן על כל סכום שתשלם, לרבות בגין ההוצאות המשפטיות השונות שתשא בהן בקשר לדרישה, כאמור. החברה תהא רשאית לעכב תשלומים לקבלן בגובה הסכומים אשר יהיו נושא לתביעה כנגד הקבלן בגין נזק או אובדן, כאמור, עד אשר תיושבנה תביעות או באופן סופי ומוחלט לשביעות רצון החברה.

**41. ביטוח על ידי הקבלן :**

**דרישות הביטוח ואישורי קיום ביטוחים מפורטים בנספח ד'3.**

**פרק ו' - שינויים**

**43. שינויים בביצוע עבודות**

43.1 המפקח רשאי להורות בכל עת, לפי שיקול דעתו הבלעדי, על כל שינוי שימצא לנכון בעבודה, כולה או חלקה, לרבות תוספות לעבודה או ביצוע עבודות נוספות, צמצום העבודה או הפחתתה או ביטול כל חלק של העבודה, שינוי באיכות העבודה, סוגה, גודלה, מימדיה (להלן:"**השינויים**") הכל כפי שימצא לנכון.

43.2 הוראת המפקח על שינוי העבודה לפי סעיף קטן 43.1 תיקרא "**פקודת שינויים**" ותינתן בכתב. הקבלן לא יעשה שינויים בעבודה אלא אם קיבל קודם לכן "**פקודת שינויים**".

43.3 כל עוד לא נקבע אחרת מפורשות בחוזה / במחירון / בכתב הכמויות (להלן: כתב הכמויות), ייקבע ערך השינוי שבוצע לפי פקודת שינויים כדלקמן:

1. לפי מחירי היחידה הנקובים בהצעת המחירים בהם בוצע שינוי וללא שינוי מחירי היחידה בשל הגדלה או הקטנה של הכמות ביחס לכתב הכמויות.
2. מחירי העבודות הנוספות (חריגות), שאין לגביהן סעיפים בכתב הכמויות, ייקבעו על בסיס הצעות מחיר, שיוגשו, עפ"י שלושת הקריטריונים הבאים, בסדר הופעתם כדלקמן :
   * 1. עפ"י סעיפים דומים, בכתב הכמויות ובניכוי כל ההנחות, שניתנו ע"י הקבלן, בעת הגשת הצעתו.
     2. עפ"י מחירון "דקל", לעבודות בניה ותשתיות ו/או המאגר המשולב. במידה ומופיע סעיף זהה בשניהם, יש לקחת את הזול מבניהם ובניכוי של 15% הנחה, ללא תוספת עבור קבלן ראשי ו/או מרחקים.
     3. על בסיס 3 הצעות מחיר מפורטות, של קבלני משנה או ספקים, שיצורפו לניתוח המחיר הנ"ל.

43.4 למניעת ספק מובהר בזאת כי אין הקבלן רשאי לעכב ביצועו של שינוי כלשהו לפי סעיף זה מחמת אי קביעת ערכו של השינוי. המפקח יקבע את ערך השינויים תוך 30 יום מיום מתן פקודת שינויים.

43.5 מובהר בזאת כי פקודת שינויים אשר אינה קובעת במפורש הארכה להשלמת העבודה ואינה מזכה את הקבלן בארכה להשלמת העבודה. שינוי מועד השלמת העבודה יהיה לפי סעיף 12 לעיל בלבד.

43.6 מובהר ומוסכם כי אם ניתנה פקודת שינויים לפי סעיף זה בשל כך שהקבלן לא קיים הוראה מהוראות החוזה או התחייבות שנטל על עצמו לפיו, הרי אין במתן פקודת השינויים כדי לגרוע מכל זכות של החברה לפי החוזה או לפי כל דין.

**פרק ז' - סיום העבודה, תיקונים ותעודת סיום**

**44. "תעודת סיום"**

44.1 השלים הקבלן את העבודות בהתאם לחוזה ברחבי הישוב וסיים את כל עבודות הבדיקה לשביעות רצונן המלאה של המפקח והחברה, ייתן המפקח לקבלן תעודת סיום.

44.2 מצא המפקח בבחינת העבודה כי העבודה אינה מתאימה לתנאי החוזה ואינה משביעה את רצונו ימסור לקבלן רשימה של התיקונים הדרושים לדעתו והקבלן מתחייב לבצעם תוך התקופה שקבע המפקח.

44.3 למען הסר ספק מובהר בזה כי תקופת ביצוע התיקונים נכללת בתקופת הביצוע של עבודה לפי הזמנת העבודה, ולא תינתן לקבלן הארכה כלשהי של תקופת הביצוע של העבודה בשל הצורך בתיקונם וביצועם.

44.4 לאחר ביצוע כל התיקונים, אם יהיו, שידרשו על ידי המפקח או בודק מוסמך, ימסור המפקח לקבלן כי העבודה מתאימה לתנאי החוזה ומשביעה את רצונו וימסור לקבלן תעודת סיום.

44.5 אין באמור בסעיף זה כדי לגרוע מזכותה של החברה, או כל אדם אחר מטעמה, להחזיק בעבודה, כולה או חלקה, ולהשתמש בה גם אם טרם בוצעה בה עבודת התיקונים ולא ניתנה תעודת סיום. עשתה כן החברה, אין הדבר גורע מחובת הקבלן לבצע את התיקונים תוך התקופה שנקבעה לכך על ידי המפקח.

44.6 לא ביצע הקבלן את התיקונים תוך התקופה שנקבעה על ידי המפקח, תהיה החברה רשאית לבצע את התיקונים בעצמה, או בכל דרך אחרת שתמצא לנכון, על חשבון הקבלן. החברה תגבה הוצאות אלו, בתוספת 25% מהן כתמורה להוצאות כלליות של התאגיד, מימון ותקורה על ידי ניכוי משכר החוזה או בכל דרך אחרת.

44.7 מתן תעודת סיום לגבי העבודה או חלקה, אינו משחרר את הקבלן מהתחייבויותיו לפי כל תנאי מתנאי החוזה.

44.8 קבע המפקח כי הושלמה העבודה, שעל הקבלן היה להשלימה במועד מסויים, חייב הקבלן למסור לחברה את העבודה, כאמור, והקבלן אינו רשאי לעכב את מסירת העבודה, מחמת דרישות, טענות או תביעות כלשהן שיש לו כלפי החברה.

44.9 ניתנה תעודת סיום, חייב הקבלן להוציא מאתר העבודה את הציוד ואת עודפי החומרים השייכים לו.

44.10 ניתנה תעודת סיום, חייב הקבלן להעביר למזמין AS MADE בתוך 7 ימי עבודה.

**45. אחריות, תיקונים ושירות**

45.1 הקבלן יהיה אחראי לטיב ביצוע העבודות ולטיבם של כל העבודות כולל המוצרים שיסופקו ו/או יותקנו על ידו וזאת לתקופה של 12 חודשים מיום הוצאת תעודת סיום לכל העבודה (להלן : "**תקופות האחריות**").

45.2 נזקים, פגמים, ליקויים וקלקולים כלשהם שהתגלו תוך תקופת האחריות בעבודה או בעבודות שבוצעו לפי החוזה ואשר לדעת המפקח הם תוצאה מביצוע העבודה שלא בהתאם לחוזה, או שלא בהתאם להוראותיו של המפקח ו/או של החברה או תוצאה משימוש בחומרים פגומים או מביצוע לקוי, יהא הקבלן חייב לתקנם או לבצעם מחדש מיד, הכל לפי דרישת המפקח ולשביעות רצונו ובלבד שדרישה כאמור תימסר לא יאוחר מחודשיים מתום תקופת האחריות המתייחסת לאותו ליקוי, נזק, פגם או קלקול הוא הדין לגבי נזק או קלקול שנתהווה או נתגלה תוך תקופת האחריות בכל תיקון ואשר נגרם, לדעת המפקח, כתוצאה מעבודה לקויה או שימוש בחומרים פגומים.

45.3 כל ההוצאות הכרוכות במילוי התחייבויות הקבלן לפי סעיפים 45.1 לעיל ו-45.2 לעיל לרבות בגין החלפת חלקים יחולו על הקבלן.

45.4 היה והפגמים, הליקויים והקלקולים בעבודה אינם ניתנים לתיקון, לדעת המפקח, יהיה הקבלן חייב בתשלומים פיצויים לחברה בסכום שייקבע על ידי המפקח או בהחלפת העבודה על פי שיקולו של המפקח.

45.5 מסירת תעודת הסיום אינה פוטרת את הקבלן מהתחייבויותיו הנובעות מהחוזה ואשר מטבע הדברים נמשכות גם לאחר מועד מסירת התעודה האמורה.

45.5 הכרעת המפקח כי הדרישה לתיקונים נופלת במסגרת תיקוני תקופת האחריות תהא סופית ומכרעת.

**46. פגמים וחקירת סיבותיהם**

46.1 נתגלה פגם בעבודה בזמן ביצועה, רשאי המפקח לדרוש מהקבלן שיחקור את הסיבות לפגם, ושיתקנו בשיטה שתאושר על ידי המפקח. היה פגם כזה שאין הקבלן אחראי לו לפי החוזה, יחולו הוצאות החקירה והתיקון על החברה והקבלן מתחייב לבצעם מיד, כפי שתורה לו החברה. היה הפגם כזה שהקבלן אחראי לו לפי החוזה יחולו הוצאות החקירה על הקבלן וכן יהא הקבלן חייב לתקן מיד על חשבונו הוא, את הפגם וכל הכרוך בו. אם הפגם אינו ניתן לתיקון, יהיה הקבלן חייב בתשלום פיצויים לחברה. ההחלטה אם הפגם ניתן לתיקון אם לאו תהיה בידי המפקח.

46.2 נתגלה פגם מהותי בעבודה תוך שנה לאחר מתן תעודת הסיום הנובע מביצוע שלא בהתאם לתנאי החוזה, יהיה הקבלן חייב לתקן מיד את הפגם וכל הכרוך בו, על חשבונו, ואם הפגם אינו ניתן לתיקון, יהיה הקבלן חייב בתשלום פיצויים. ההחלטה אם הפגם ניתן לתיקון אם לאו תהיה על המפקח.

**פרק ח' - תשלומים וערבויות**

**47. תשלומים לקבלן - כללי**

47.1 תמורת מילוי כל התחייבויותיו על פי חוזה זה ועל פי כל הזמנת עבודה שתימסר לו יהא הקבלן זכאי לתמורה על פי פירוט כל עבודה שהיא כפי שמוגדרת במפרט המיוחד ובמחירון בכפוף להצעת המחיר ליחידה שנקב הקבלן וקיבל בגינה הזמנה. התמורה תשולם לקבלן, בכפוף לאמור להלן ובמועדים שבתשלומים כדלקמן:

47.1.1 חשבון שיוגש כל חודש עד ה-5 לחודש, ישולם לקבלן בתנאי תשלום שלא יעלו על שוטף + 45 יום לאחר המצאת חשבון מאושר וחתום בחתימה וחותמת החברה והמפקח.

47.1.2 לאחר אישור החשבון ובטרם קבלת תשלום, ימלא הקבלן הצהרה על העדר תביעות לפי נספח ד'8 ולא תתקבל כל תביעה נוספת לחודש ששולם.

**47.2.3 תנאי התשלום:** התשלום יעשה עפ"י התקדמות העבודה ולפי חשבונות ביניים, שיאושרו כמפורט בתנאי ביצוע החוזה. חשבון סופי ישולם רק לאחר השלמת כל העבודה ותיקון כל הליקויים לרבות הגשת תיק מתקן ואישורו על ידי הגורמים הרלוונטיים.

**48. מחיר סופי ותכולת מחירים**

48.1 אם לא נקבע במפורש אחרת במסמך ממסמכי המכרז, יראו בכל מקרה את התשלומים המפורטים בסעיף 44 לעיל ככוללים את התשלום המלא עבור ביצוע כל העבודות, הפעולות וההתחייבויות שעל הקבלן לבצע בהתאם לחוזה ובין היתר את כל האמור להלן:

1. העבודות הנדרשות ע"פ המפרט, כתב הכמויות, תוכניות וע"פ הנחיות המפקח באתר.
2. כל העבודה, התקנה והרכבה, הציוד והחומרים, לרבות הפחת, ובכלל זה אמצעים מכניים, עבודות לוואי וחומרי עזר ומחברים ומתאמים לכל חלקי המוצרים השונים הדרושים לביצוע העבודה על פי החוזה.
3. תיאום עם כל הרשויות המוסמכות, כולל הסדרי תנועה, על פי דרישות הרשויות והמשטרה על פי כל דין.
4. כל אמצעי הזהירות למניעת הפרעות ותקלות לפעילות קיימת באתרי העבודה.
5. אספקה ושימוש בציוד מכני, כלי עבודה, מצלמות ספירלה וכל ציוד אחר לרבות הוצאות הרכבתם, החזקתם באתר העבודה פרוקם וסילוקם לאתר מורשה בסיום העבודה.
6. הובלת כל החומרים והנוזלים שישאבו לאתר שפיכה מאושר.
7. ניקוי אתר העבודה וסילוק הפסולת.
8. מדידה וסימון לרבות פרוק וחידושו של הסימון וכל מכשירי המדידה הדרושים לשם כך.
9. כל הוצאות, מכל מין וסוג שהוא, הנדרשות לביצוע כל העבודה לפי התוכניות.
10. ניקוי אתר העבודה וסילוק פסולת ועודפים ממנו לאתרים מורשים כדין.
11. דמי הביטוח למיניהם, מיסים לקרנות ביטוח והטבות סוציאליות, מס קניה, מכס, בלו, מיסים, אגרות והיטלים מכל מין וסוג שהוא.
12. כל פעולות התיקונים בתקופת האחריות
13. רווחי הקבלן
14. כל יתר ההוצאות המתחייבות מתנאי החוזה או המסמכים המהווים חלק ממנו, על כל פרטיהם, או הקשורות עמם, או הנובעים מהם, הן הישירות והן העקיפות, ובכלל זה כל התקורה של הקבלן, לרבות הוצאות המימון והערבויות בין שההוצאות האמורות כולן ידועות עתה לצדדים ובין שהן תיוודענה להם בעתיד.

48.2 אין באמור בסעיף זה כדי לגרוע מכל סמכות או כוח של החברה ו/או המפקח לעכב, לחלט, לקזז, להפחית או להוסיף סכומים כלשהם על פי הוראות החוזה ועל פי כל דין.

**49. תשלום מע"מ**

49.1 לכל תשלום שישולם לקבלן יתווסף מע"מ כדין, כפי שיהיה ביום ביצוע התשלום, וכל תשלום יעשה כנגד חשבונית מס כדין.

**50. ערבויות**

50.1 הקבלן ימציא לחברה, במעמד חתימת חוזה זה, ערבות בנקאית על סך 100,000 (להלן: **"ערבות ביצוע"**), כשהיא צמודה למדד המחירים לצרכן למשך כל תקופת ההתקשרות בתוספת 30 יום, וזאת להבטחת ביצוע התחייבויותיו נשוא החוזה, כדוגמת הנוסח המצורף בנספח ד'2 למכרז זה.

50.2 הקבלן יהיה אחראי כלפי המזמין במשך תקופת הבדק, לכל נזק, פגם, ליקוי ו/או קלקול אשר נתהווה במקום ביצוע העבודה, תוך תקופת הבדק אשר נגרם כתוצאה מעבודה לקויה ו/או שימוש בחומרים פגומים אשר להם אחראי הקבלן, וכן, לכל אי-התאמה בין הביצוע על ידי הקבלן לבין הנדרש לפי התוכניות, המפרטים, התקנים והתקנות והוא חייב לתקן ו/או לבנות מחדש על חשבונו כל נזק ו/או קלקול כאמור, הכל לפי דרישת החברה ולשביעות רצונה המלא; הוא הדין לגבי נזק או קלקול שנתהווה תוך תקופת הבדק בכל תיקון שבוצע בתקופה זו.

50.3 המונח "תקופת הבדק", משמעו: תקופה של שישים (60) חודשים, אשר תחל ביום השלמת העבודה כמצוין בתעודת ההשלמה, בהתאם לסעיף 60 לעיל, בתנאי החוזה או במקרה של תעודות השלמה לגבי חלקים שונים של העבודה, מיום השלמתם של אותם חלקים כמצוין בתעודת ההשלמה.

**51. פרק ט' - הפרות ופיצויים**

51.1 מוסכם בין הצדדים כי המועדים שיפורטו בכל הזמנת עבודה הינם תנאים עיקריים ויסודיים בחוזה זה ואיחור במועד מסירת העבודה או כל חלק ממנה יחשב כהפרה יסודית של החוזה המזכה את החברה בפיצויים מוסכמים וקבועים מראש בסך של 1,000 שקל לכל יום של איחור. סכום זה יהא צמוד למדד מהמדד הבסיסי ועד למדד שיהא ידוע במועד תשלומו בפועל. (סעיף זה יחול בין אם בוטל החוזה ובין אם לאו).

51.2 מבלי לגרוע מהאמור בסעיף 51.1 לעיל מוסכם בין הצדדים כי הסעיפים 4, 9, 11, 21, 22, 23, 25, 27, 30, 31, 32, פרק ה', פרק ז' הינם תנאים עיקריים ויסודיים והפרת כל אחד מהם תחשב כהפרה יסודית של החוזה המזכה את החברה בפיצויים מוסכמים וקבועים מראש בסך 80,000 שקל כשהם צמודים למדד מהמדד הידוע במועד חתימת חוזה זה ועד למדד שיהא ידוע בעת התשלום בפועל.

51.2 החברה תהא זכאית לחלט את סכום הפיצויים המוסכמים הנקובים בסעיף 49.1 ו-49.2 לעיל מהערבות או לזכותם מכל תשלום המגיע לקבלן לגבותם מהקבלן בכל דרך חוקית אחרת.

51.3 מבלי לגרוע מהאמור בסעיפים 51.1 ו-51.2 לעיל מוסכם בין הצדדים כי האירועים הבאים יחשבו כהפרה יסודית של החוזה ויזכו את החברה בכל הסעדים והתרופות המוקנים לה על פי חוזה זה ועל פי כל דין :

1. הוטל עיקול זמני או קבוע או נעשתה פעולה כלשהי של הוצאה לפועל לגבי נכסי הקבלן, כולם או חלקם והעיקול או הפעולה האמורה לא הופסקו או הוסרו לחלוטין תוך 30 יום ממועד ביצועם.
2. הוגשה נגד הקבלן התראת פשיטת רגל או מונה לנכסי הקבלן, כולם או חלקם, כונס נכסים זמני או קבוע או מפרק זמני או קבוע, או הוגשה נגדו בקשת פשיטת רגל, במקרה של הקבלן שהוא תאגיד נתקבלה על ידו החלטה על פרוק מרצון או שהוגשה כנגדו בקשה לפרוק או שהוצא נגדו צו פרוק או שהקבלן הגיע לפשרה או לסידור עם נושיו, כולם או חלקם, או שיזם פנה לנושיו למען יקבל אורכה או פשרה או למען הסדר איתם על פי סעיף 233 לפקודת החברות (נוסח חדש), התשמ"ג-1983.
3. אם יתברר כי הצהרה כלשהי של הקבלן אינה נכונה או כי לא גילה לחברה לפני חתימת חוזה זה עובדה שהיה בה כדי להשפיע על החלטת החברה לחתום על חוזה זה. הוא הדין לגבי אי גילוי כאמור גם במועד תקופת ההתקשרות.
4. הוכח להנחת דעתה של החברה כי הקבלן הסתלק מביצוע החוזה.
5. הוכח להנחת דעתה של החברה כי הקבלן או אדם אחר מטעמו נתן או הציע שוחד, מענק, או טובת הנאה כלשהי בקשר עם הזכיה במכרז ו/או בקשר לחוזה זה או ביצועו.
6. הקבלן לא עמד לפחות שלוש פעמים בלוחות הזמנים כפי שנקבעו על ידי החברה.
7. אין ברשימת האירועים המנויה לעיל משום רשימה סגורה, יתכנו מקרים נוספים בהם תחליט החברה כי מדובר בהפרה יסודית המקנה לה את הזכות לבטל את החוזה.
8. הפר הקבלן חוזה זה הפרה יסודית תהא החברה זכאית לכל סעד ותרופה המוקנים לה על פי חוזה זה ועל פי כל דין ומבלי לגרוע מכלליות האמור לעיל תהא החברה זכאית לבטל את החוזה, לקבל חזרה את הסכומים ששולמו, אם שולמו, לקבלן כשהם נושאים ריבית בגובה ריבית חשב המקסימלית הנהוגה, מפעם לפעם, מחושבות ממועד התשלום לקבלן, ועד למועד השבת הסכומים בפועל לחברה, לדרוש את סילוק ידו של הקבלן מאתר העבודה, ובמקרה של ביטול החוזה קודם להשלמת ביצוע העבודה להשלים את ביצועה באמצעות קבלן אחר, לתבוע מהקבלן פיצויים על הפרת החוזה ולחלט את הערבות הבנקאית.
9. החליטה החברה לבטל את החוזה תיתן החברה לקבלן הודעה על כך בכתב (להלן : "**הודעת ביטול**").
10. עם קבלת ההודעה יהא הקבלן חייב לפנות מידית את אתר העבודה. הקבלן לא יעכב את פינוי אתר העבודה בגין תביעה ו/ או טענה כלשהי שיש לו. הקבלן מוותר בזאת מראש ובמפורש על כל זכות עכבון וזאת מבלי לגרוע מזכותו לנקוט בהליכים שימצא לנכון לגביית אותם סכומים, שלטענתו הוא זכאי להם.
11. עם קבלת החזקה באתר העבודה יהא הקבלן זכאי לקבל את שווי העבודה שבוצעה על ידו, עד למועד הודעת הביטול לפי קביעת המפקח, וזאת בניכוי הפיצויים וכל סכום אחר המגיע מהקבלן על פי הוראות חוזה זה.
12. החליטה החברה לתפוס את החזקה באתר העבודה ולהשלים את העבודה באמצעות קבלן אחר תהיינה הוצאות השלמת העבודה על חשבון הקבלן, והוא ישא, בנוסף להוצאות האמורות, בתוספת 25% מהן כתמורה להוצאות כלליות של התאגיד, מימון ותקורה.
13. תפסה החברה את אתר העבודה, יודיע על כך המפקח לקבלן בכתב, ויציין בהודעה את הערך המשוער של חלק העבודה שבוצע עד למועד תפיסת אתר העבודה, ואת פירוט החומרים, הציוד והמתקנים שהיו באתר העבודה אותה שעה.
14. תפסה החברה את אתר העבודה, ויהיו בו חומרים, ציוד או מתקנים, רשאי המפקח בכל עת שהיא לדרוש מהקבלן בכתב לסלק מאתר העבודה את החומרים הציוד והמתקנים או כל חלק מהם, ואם לא ציית הקבלן לדרישה זו תוך 15 ימים רשאית החברה, על חשבון הקבלן, לסלקם מאתר העבודה לכל מקום שיראה בעיניה, ולא תהא אחראית לכל נזק או אובדן שיגרם להם. מבלי לגרוע מן האמור לעיל תהא החברה רשאית להשתמש בחומרים, בציוד ובמתקנים של הקבלן העבודה, או למכרם ולהשתמש בתמורה לכיסוי כל סכום שיגיע לחברה מאת הקבלן.

1. נתפס אתר העבודה - לא יהא הקבלן זכאי לסכום כלשהו בקשר לחוזה, אלא בכפוף לאמור בסעיף קטן 51.5 להלן.

51.4 תפסה החברה את אתר העבודה, זכאי הקבלן אך ורק לתשלומים בגין העבודות שבוצעו על ידו עד לסיום תפיסת אתר העבודה, כפי שהוערכו על ידי המפקח לפי סעיף קטן 51.4 יב לעיל וכן לתשלום עבור החומרים, הציוד והמתקנים שנתפסו באתר העבודה ושנמכרו על ידי החברה, או לתשלום דמי שימוש בציוד ובמתקנים שנתפסו כאמור, הכל לפי השווי והערך שיקבע המפקח, בניכוי כל ההוצאות, הנזקים והפיצויים שנגרמו ו/או יגרמו לחברה עקב הפרת החוזה על ידי הקבלן ו/או עקב הצורך להשלים את ביצוע העבודה, כפי שיוערכו על ידי החברה.

51.5 באם יפר הקבלן הסכם זה בהפרה לא יסודית אשר לא תוקנה תוך המועד שנדרש לכך לתקנה בכתב או בע"פ, ישלם הקבלן לחברה פיצוי קבוע ומוסכם מראש, בסכום של 50,000 ₪, וזאת מבלי לגרוע מכל סעד המוקנה עפ"י הסכם זה ועפ"י כל דין.

51.6 מבלי לגרוע מהאמור לעיל, על הפרת חוזה זה יחולו הוראות חוק החוזים (תרופות בשל הפרת חוזה) תשל"א-1971, והוראות כל דין ישים אחר.

51.7 המזמין יהיה רשאי לנכות את סכום הפיצויים המוסכמים בגין איחור ו/או את סכום הפיצויים המוסכמים בגין הפרה יסודית, או הפרה שאינה יסודית מכל סכום שיגיע לקבלן מהמזמין בכל זמן שהוא ולרבות מהחשבון הסופי וכן יהא המזמין רשאי לגבותם מהקבלן בכל דרך אחרת לרבות על ידי מימוש הערבויות. למען הסר ספק מוצהר בזאת, כי אין בתשלום הפיצויים המוסכמים בגין איחור ו/או בתשלום הפיצויים המוסכמים בגין הפרה יסודית או הפרה שאינה יסודית כשלעצמם ו/או בניכויים מהקבלן, משום שחרור הקבלן מהתחייבותו לסיים את העבודה או מכל התחייבות אחרת המוטלת על הקבלן על פי החוזה.

51.8 למען הסר ספק מובהר בזאת, כי אין באמור לעיל כדי לגרוע מזכותו של המזמין לפיצויים בגין כל נזק שנגרם לו עקב הפרת החוזה על ידי הקבלן, לרבות הוצאות מימון ואובדן רווחים.

51.9 הפיצויים המוסכמים בגין האיחור ו/או הפיצויים המוסכמים בגין הפרה יסודית או הפרה שאינה יסודית, משקפים את הנזק המוערך והמשוער מראש הצפוי להיגרם כתוצאה מאיחור ו/או מהפרה יסודית / הפרה שאינה יסודית כאמור, והם ייגבו ללא צורך בהוכחת קיומו של כל נזק ומבלי לפגוע בכל תרופה אחרת לפי החוזה או לפי כל דין.

51.10 בגין כל הפרה של הוראה מהוראות הבטיחות, ישלם הקבלן למזמין קנס, בשווי של 5,000 ₪ (חמש אלף שקלים חדשים) על כל אי ציות להוראה הנחיה או אי עמידה בדרישות החוק של הוראות הבטיחות בהתאם לאמור בחוזה ובהתאם להנחיות שיקבל הקבלן מהמפקח.

51.11 הפיצויים המוסכמים בגין איחור ו/או הפיצויים המוסכמים בגין הפרה יסודית והקנס בגין הפרה של הוראות בטיחות, ישולמו בצירוף הפרשי הצמדה למדד בין המדד שיהיה ידוע במועד חתימת חוזה זה לבין המדד שיהיה ידוע במועד התשלום בפועל.

51.12 הוראות סעיף זה על כל תתי סעיפיו באות להוסיף על זכויות החברה לפי החוזה ולפי כל דין ולא לגרוע מהן.

**פרק י' - שונות**

**52. שימוש במים וחשמל**

52.1 אספקת מים

הקבלן יתחבר על חשבונו למערכת המים ויבצע את כל העבודות הדרושות לביצוע העבודה. במידה וניתן הדבר, יורשה הקבלן להתחבר לנקודת מוצא מקווי אספקת מים של החברה וזאת בתנאי שיתקין שעוני מדידה ומז"ח וכל זאת באישור המפקח. הקבלן יעשה, על חשבונו הוא, את כל הסידורים הדרושים להעברת המים למקום השימוש בהם, כגון: הפעלת משאבות, הנחת צינורות, מיכלים, מיכלים רזרביים, מכוניות וכו'. כל ההוצאות הקשורות באספקת המים ובהובלתם, הנקובים יכללו במחירי היחידה הנקובים במחירון ולא ישולמו בנפרד.

52.2 אספקת חשמל

הקבלן יספק על חשבונו את החשמל הדרוש לביצוע העבודות על ידי הפעלת דיזל גנרטורים ו/או התחברות לקווי חשמל הנמצאים בשכנות לאתר העבודה ויעשה את כל הסידורים כגון : קבלת אישורים מחברת חשמל, וכד' וכל זאת באישור המפקח.

כל ההוצאות הקשורות באספקת חשמל, כאמור לעיל, יכללו במחירי היחידות הנקובים במחירון ולא ישולמו בנפרד.

52.3 תשלומי עבודה יומית (רג'י)

52.3.1 המפקח רשאי להורות לקבלן לבצע חלק מן השינויים ו/או התוספות בעבודה יומית (עבודות רג'י). הוראות המפקח תינתנה בכתב ואין הקבלן רשאי לבצע עבודה יומית בלא שניתנה לו הוראה כתובה כאמור. שיטת העבודה תיקבע על ידי המפקח, אולם אין בכך כדי לגרוע מאחריות כלשהי של הקבלן לפי חוזה זה לניהול העבודה, לטיב העבודה או לכל עניין אחר הקשור בעבודה והוראות החוזה יחולו גם על עבודות אלה.

52.3.2 למען הסר ספק ומבלי לגרוע מכלליות האמור לעיל, מובהר בזה כי הקבלן ימלא אחר כל דרישה מטעם המפקח בדבר הרחקתו מאתר העבודה של כל אדם המועסק על ידו ו/או מטעמו בביצוע העבודה היומית, או בדבר פסילת ציוד מלשמש בביצוע העבודה היומית. הכל לפי שיקול דעתו של המפקח. הקבלן יחליף את המועסק והציוד, כאמור, על חשבונו וכל ההוצאות, הנובעות מהחלפה כזו, תחולנה עליו.

52.3.3 בהעדר ערכים מתאימים במחירון, ייקבעו מחירי העבודה היומית על ידי המפקח ועל פי סעיף 43.3. בהתבסס על כל המחירים והעלויות הנוגעים ישירות לעניין. המחירונים הנזכרים בסעיף קטן זה כוללים כל הוצאה שהיא של הקבלן, לרבות רווח, הוצאות, הבאת ציוד ופועלים לאתר העבודה והסעתם ממנו וכל הוצאה אחר.

52.3.4 סיווג הפועלים, המועסקים בעבודה יומית, יהיה בהתאם לתפקידם וסוג העבודה שהוטלה עליהם לביצוע. הקבלן מסכים כי המפקח הוא שיקבע, לפי שיקול דעתו, את הסיווג שיינתן לכל אדם ואת שיבוצו בעבודה.

52.4 מדידת כמויות העבודה למדידה

52.4.1 הכמויות המפורטות בכתב הכמויות של הזמנת העבודה, אינן אלא אומדן בלבד ואין לראותן ככמויות שעל הקבלן לבצע למעשה במילוי התחייבויותיו לפי החוזה. כמויות העבודה לתשלום ייקבעו לפי ביצוע בפועל.

52.4.2 הוראות סעיף זה תחולנה על העבודה למדידה וכן עבודות על פי פקודת שינויים, שהוסכם במפורש כי תימדדנה.

52.4.3 המפקח רשאי לדרוש במהלך העבודה, בסיומה ו/או בכל שלב משלבי העבודה, כי תיערך מדידה של כמויות העבודה שבוצעו על ידי הקבלן.

52.4.4 כמויות העבודה תקבענה על סמך מדידות שתעשינה על ידי המפקח והקבלן ו/או על סמך חישובי כמויות שיוגשו על ידי הקבלן ויאושרו על ידי המפקח. בהתאם לשיטה המפורטת במפרט הכללי, הכל לפי העניין. כל המדידות תירשמנה בספר המדידות או ברשימות מיוחדות לכך ותיחתמנה על ידי המפקח והקבלן.

52.4.5 אם לא צויין אחרת במפרט הכללי, תימדד כל עבודה נטו, בהתאם לפרטי התוכניות כשהיא גמורה, מושלמת וקבועה במקומה, לפי העניין, ללא כל תוספת עבור פחת או כיוצ"ב ומחירה כולל את ערך כל עבודות הלוואי והעזר שאינן נזכרות בסעיפים נפרדים.

52.4.5 לפני ביצוע מדידות על ידי המפקח, יודיע המפקח לקבלן על כוונתו לעשות כן ועל המועד הרצוי לו. הקבלן מתחייב להיות נוכח במועד הנקוב או לשלוח ממלא מקום לצורך זה ולעזור למפקח או לבא כוחו לבצע את המדידות על חשבונו ולהמציא למפקח את הפרטים הדרושים בקשר לכך.

**53. הסבת החוזה**

53.1 הקבלן אינו רשאי להסב ו/או לשעבד ו/או להמחות ו/או להעביר את החוזה, כולו ו/או חלקו, או כל טובת הנאה על פיו לאחר, בין בתמורה ובין שלא בתמורה, ו/או לשעבד ו/או להמחות ו/או להסב את זכויותיו על פי חוזה זה כולן או חלקן.

53.2 העברה מעל 25% מהשליטה בקבלן, בין אם ההעברה נעשתה בבת אחת ובין אם נעשתה בחלקים, תחשב כהעברה המנוגדת לאמור בסעיף 53.1 לעיל.

53.3 מובהר בזה כי אין למסור את העבודה, כולה או מקצתה לקבלן משנה אלא בהסכמת החברה מראש ובכתב. נתנה החברה את הסכמתה בהתאם לאמור לעיל בסעיף זה, אין ההסכמה האמורה מטילה חבות כלשהיא על החברה ואין היא פוטרת את הקבלן מאחריותו והתחייבויותיו לפי החוזה ולפי כל דין והקבלן ישא באחריות מלאה לכל מעשה או אי מעשה של מבצעי העבודה, באי כוחם ועובדיהם. העסקת עובדים, בין ששכרם משתלם לפי זמן העבודה ובין ששכרם משתלם לפי שיעור העבודה, אין בה כשלעצמה משום מסירת ביצוע האספקה או העבודות, כאמור, לאחר.

53.4 מבלי לגרוע מן האמור לעיל, לגבי כל עבודה עליה חל חוק רישום קבלנים לעבודות הנדסה בנאיות, תשכ"ט-1969, מתחייב הקבלן לא למסור את ביצועה לקבלן משנה שאיננו רשום בהתאם להוראות חוק זה.

53.5 החברה תהא רשאית, בכל עת, להמחות את זכויותיה, על פי הסכם זה, לתאגיד מים וביוב, אליו תצטרף החברה.

**54. קיזוז**

החברה רשאית לקזז כנגד כל סכום המגיע לקבלן על פי חוזה זה כל חוב, בין קצוב ובין שאינו קצוב, המגיע לה מהקבלן על פי חוזה זה או על פי כל חוזה אחר או על פי כל דין. הוראות סעיף זה אינן גורעות מזכותה של החברה לגבות את החוב האמור בכל דרך אחרת. הודעה על ביצוע הקיזוז, כאמור, תשלח לקבלן.

**55. ביצוע על ידי החברה**

55.1 כל התחייבות, לרבות נשיאה בהוצאות, אשר היה על הקבלן לבצע על פי חוזה זה והוא נמנע מלבצעה, והוראות אשר קיבל מאת המפקח ו/או החברה ואשר נמנע מלציית להן על אף שהתחייב לכך בחוזה זה, תהיה החברה רשאית לבצען, בעצמה או באמצעות אחרים.

55.2 החברה תהיה רשאית לחייב את הקבלן במקרים כאמור בסעיף קטן 55.1 בהוצאות אשר נגרמו לה בביצוע כל אותן התחייבויות או הוראות, בתוספת 17% שייחשבו כהוצאות כלליות, מימון ותקורה. בחישוב החיוב או הקיזוז כאמור יוצמדו ההוצאות למדד על ידי הכפלתן ביחס שבין המדד האחרון אשר היה ידוע ביום ביצוע החיוב או הקיזוז לבין המדד האחרון אשר היה ידוע ביום התשלום ההוצאה הכרוכה בביצוע כל התחייבות או הוראה שניתנה לקבלן כאמור לעיל על ידי החברה.

55.3 החברה לא תתחיל בביצוע ההתחייבות או ההוראות האמורות בסעיף קטן 55.1 לפני מתן התראה של 15 ימים לקבלן.

55.4 אין באמור לעיל כדי לגרוע מהתחייבויות הקבלן על פי החוזה או מזכות החברה לגבות את הסכומים האמורים מן הקבלן בכל דרך אחרת.

**56. שימוש או אי- שימוש בזכויות, סטיות וארכות**

56.1 הימנעות החברה מלעשות שימוש בזכויות המוקנות לה על פי החוזה במקרה מסוים ו/או בכלל- אין בה ולא תפורש בשום אופן כויתור על אותה זכות באותו מקרה או בכלל, ואין ללמוד מהתנהגות זו ויתור כלשהו על זכויות לפי חוזה זה.

56.2 הסכמה מצד החברה ו/או המפקח לסטות מתנאי חוזה זה במקרה מסוים לא תהיה תקדים ולא ילמדו ממנה גזרה שווה למקום אחר.

56.3 כל ויתור וארכה לתנאי החוזה או להוראות שניתנו על פיו על ידי החברה או מטעמה לא יפגעו בזכויותיה של החברה ולא ישמשו לקבל צידוק או הגנה בקשר אם הפרה או אי קיום מצד הקבלן, ולא יחשבו כויתור מצד החברה על זכות מזכויותיה.

**57. שינוי החוזה**

כל שינוי מהוראות חוזה זה לא יהא לו כל תוקף אלא אם נעשה בכתב ובחתימת שני הצדדים והקבלן יהא מנוע מלהעלות כל טענה לשינוי אלא אם נעשה בדרך האמורה.

**58. תקופת החוזה**

58.1 חוזה זה יכנס לתוקף עם קבלת אישור החברה, ויהא בתוקף לתקופה של 24 חודשים ממועד האישור כאמור (להלן: "**תקופת החוזה**").

58.2 החברה תהיה רשאית, לפי שיקול דעתה הבלעדי, להאריך ההסכם עם הקבלן, כל פעם בשנה נוספת או חלק ממנה וזאת עד לתקופה מקסימלית של 5 שנים (סה"כ הארכות ההסכם). החברה תיתן לקבלן הודעה מוקדמת, בכתב, של 30 ימים, באם היא מעוניינת להאריך ההסכם לתקופה של שנה נוספת.

58.3 הקבלן מתחייב בזאת להאריך את החוזה, בכל פעם, בהתאם לדרישת החברה כאמור. סירוב הקבלן להאריך את ההסכם, יהווה הפרה של ההסכם, מטעם הקבלן ויזכה את החברה בכל הסעדים בהסכם.

58.4 על אף האמור בסעיף קטן 58.1 לעיל תהא החברה רשאית להביא חוזה זה לידי סיום בהודעה מראש של 30 יום לקבלן ולקבלן לא תהא כל טענה ו/או תביעה בגין הפסקת ההתקשרות, כאמור, למעט זכותו לקבל את התמורה בגין הזמנות עבודה שבוצעו על ידו בפועל עד למועד ההפסקה, כאמור, על פי התנאים המפורטים בחוזה זה.

**59. מיצוי ההתקשרות**

מוסכם בין הצדדים כי תנאי חוזה זה משקפים נכונה את המוסכם והמותנה ביניהם במלואו, וכי החברה לא תהיה קשורה בכל הבטחות, פרסומים, הצהרות, מצגים, הסכמים והתחייבויות, בכתב או בעל פה, שאינם נכללים בחוזה זה ואשר נעשו, אם נעשו, קודם לחתימתו.

**60. סמכות שיפוט בלעדית**

סמכות השיפוט הבלעדית לגבי כל דבר ועניין הנובעים מחוזה זה תהא אך ורק לבית משפט השלום בכפר סבא או לבית המשפט המחוזי מרכז, בהתאם לסמכותם העניינית.

**61. הודעות**

הודעות הצדדים תהיינה במכתב רשום לפי כתובות הצדדים במבוא לחוזה. כל הודעה שתישלח לפי הכתובות הנ"ל תיחשב כאילו הגיעה לנמען בתוך 72 שעות ממסירתה למשרד הדואר.

**ולראיה באו הצדדים על החתום**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הקבלן החברה**

**אישור החברה**

אני הח"מ, עו"ד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ של \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**החברה**") מאשר בזה כי ביום \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתמו בפני על חוזה זה ה"ה \_\_\_\_\_\_\_\_\_\_\_\_\_\_\_\_\_\_\_\_\_\_\_וה"ה \_\_\_\_\_\_\_\_\_\_\_\_\_\_\_\_\_\_\_\_\_\_ בשם החברה, וכי אצל החברה נתקבלו כל ההחלטות וכל האישורים הדרושים על פי מסמכי ההתאגדות של החברה ועל פי כל דין להתקשרות החברה על פי חוזה זה, וכי חתימת ה"ה המפורטים לעיל מחייבת את החברה לכל דבר ועניין הקשור לחוזה זה.

עו"ד

**אישור הקבלן**

אני הח"מ, עו"ד \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ של \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (להלן: "**הקבלן**") מאשר בזה כי ביום \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתמו בפני על חוזה זה ה"ה \_\_\_\_\_\_\_\_\_\_\_\_\_\_\_\_\_\_\_\_\_\_\_וה"ה \_\_\_\_\_\_\_\_\_\_\_\_\_\_\_\_\_\_\_\_\_\_ בשם הקבלן, וכי אצל הקבלן נתקבלו כל ההחלטות וכל האישורים הדרושים על פי מסמכי ההתאגדות של הקבלן ועל פי כל דין להתקשרות הקבלן על פי חוזה זה, וכי חתימת ה"ה המפורטים לעיל מחייבת את הקבלן לכל דבר ועניין הקשור לחוזה זה.

עו"ד

**הנדון : נספח לחוזה אחזקה שנתית מים וביוב מס'** 13/2025

**לעבודות אחזקה בשעת חירום**

הצדדים לחוזה :

**צד א –** פלגי שרון תאגיד מים וביוב מיסודן של עיריית כפר סבא והמועצה המקומית כוכב יאיר צור-יגאל בע"מ

**צד ב - הקבלן הזכיין במכרז** 13/2025 **אחזקת תשתיות מים וביוב**

* הואיל והנכם מועסקים בחוזה לאחזקת רשת המים והביוב במסגרת חוזה/מכרז מס' 13/2025
* הואיל והתאגיד מעוניין לקבל ממך שירות לעבודות אחזקה בשעות חירום ( ריתוק מלא )

הוסכם בין הצדדים כדלקמן :

1. צד ב – יספק שירותי אחזקה במתקונת שעות חירום לפי הצרכים ובקשות התאגיד , דהיינו: תיקוני צנורות מים ו-או ביוב ופתיחת סתימות בקווי ביוב וכד' והחזרת המצב לקדמותו .
2. אספקת מלאי לחירום לפי הפירוט דלקמן :

המלאי יהיה לפי המפורט במפרט טכני פרק "מוקדמות" סעיף 57.16 ה

1. החזרת המצב לקדמותו ע"י תיקוני אספלט או אבנים משתלבות וכד' .
2. כל העבודות שמוזכרות לעיל מתומחרות בסעיפי החוזה , ובמידה וחסר סעיף הוא יתומחר לפי "מחירון דקל " .
3. אנו רואים בנספח זה כהתחייבות וצו ריתוק מוחלט בשעות חירום .

**חתימה וחותמת צד א : חתימה וחותמת צד ב :**

**תאגיד פלגי השרון הקבלן הזכיין**

**נספח ד'2**

נוסח ערבות ביצוע

לכבוד

\_\_\_\_\_\_\_\_\_\_\_\_\_\_\_\_\_\_\_\_

א.ג.נ.

**הנדון: ערבות בנקאית**

על פי בקשת                     (להלן - "**המבקש**") אנו ערבים בזה כלפיכם לסילוק כל סכום עד לסך של 100,000 ש"ח (שקלים חדשים) בתוספת הפרשי הצמדה למדד הנובעים מהצמדת הסך הנ"ל למדד כמפורט להלן (להלן - "**הפרשי הצמדה**"), להבטחת כל התחייבויות המבקש על פי החוזה מיום \_\_\_\_\_\_\_\_ שנכרת בינכם לבין המבקש במסגרת מכרז מס' 13/2025.

אנו מתחייבים לשלם לכם כל סכום או סכומים עד לסך הנ"ל בתוספת הפרשי הצמדה מיד עם דרישתכם הראשונה בכתב שתגיע אלינו, מבלי להטיל עליכם לבסס או לנמק את דרישתכם בתהליך כלשהו או באופן כלשהו, או לדרוש את הסכום תחילה מאת המבקש בתביעה משפטית או בכל דרך אחרת, ומבלי לטעון כלפיכם טענת הגנה כלשהי שיכולה לעמוד למבקש באשר לחיוב כלשהו כלפיכם.

אתם תהיו רשאים לדרוש מאתנו את תשלומו של הסכום הנ"ל בפעם אחת או במספר דרישות, שכל אחת מהן מתייחסת לחלק מהסכום הנ"ל בלבד, בתנאי שסך דרישותיכם לא יעלה על הסך הכולל הנ"ל.

בכתב ערבות זה:

"**מדד**" - משמעו מדד תשומות הסלילה, המתפרסם על ידי הלשכה המרכזית לסטטיסטיקה ולמחקר כלכלי.

הפרשי הצמדה יחושבו כדלקמן:

אם יתברר כי המדד שפורסם לאחרונה לפני כל תשלום בפועל על פי ערבות זו (להלן - "**המדד החדש**"), עלה לעומת המדד בגין חודש \_\_\_\_\_\_\_\_ שפורסם ביום \_\_\_\_\_\_\_\_ היינו \_\_\_\_\_\_\_ נקודות (להלן - "**המדד היסודי**"), יהיו הפרשי ההצמדה סכום השווה להכפלת המדד החדש בסכום הקרן המצוין בדרישתכם הנ"ל מחולק במדד היסודי.

ערבות זו הינה בלתי חוזרת ובלתי תלויה ולא ניתנת לביטול.

ערבות זו תישאר בתוקפה עד               ועד בכלל.

לאחר יום          ערבותנו זו תהא בטלה ומבוטלת.

ערבות זו אינה ניתנת להעברה ולהסבה בכל צורה שהיא.

דרישה בפקסימיליה ו/או באמצעי אלקטרוני ו/או במברק לא תחשב כדרישה לעניין כתב ערבות זה.

בכבוד רב,

**נספח ד'3**

**ביטוחים**

**דרישות הביטוח:**

1. מבלי לגרוע מאחריות הקבלן על-פי הסכם זהו/או עפ"י דין, על הקבלן לערוך ולקיים, על חשבון הקבלן, אצל חברת ביטוח מורשית כדין בישראל, החל מיום העמדת המקרקעין לרשות הקבלן לצורך ביצוע העבודות או ממועד מתן האישור לביצוע עבודות במקרקעין, המוקדם מבניהם, ולמשך כל תקופת ביצוע העבודות ועד להשלמתן הסופית, (לעניין ביטוח אחריות מקצועית וחבות המוצר, למשך 5 שנים נוספות לאחר מועד סיום העבודות או כל עוד מתקיימת אחריות הקבלן על פי דין - המאוחר מבניהם) את הביטוחים המפורטים להלן ובאישורי עריכת הביטוח, המצורפים להסכם זה ומהווה חלק בלתי נפרד ממנו (להלן: "**ביטוחי הקבלן"**).
   1. **ביטוח עבודות קבלניות** אשר יערך למשך כל תקופת ביצוע עבודות התקנה / הקמה / תחזוקה / פירוק ו/או עבודות אחרות כלשהן שיבצע הקבלן במקרקעין (להלן: "**העבודות**") אשר יערך ע"ש התאגיד, בעלי הזכויות במקרקעין, רשויות מקומיות, קבלנים וקבלני משנה (מכל דרגה), כמפורט להלן ובאישור קיום הביטוחים המצ"ב **כנספח 1** (להלן: "**אישור עריכת הביטוח לתקופת העבודות**") ומהווה חלק בלתי נפרד הימנו, אותו מתחייב הקבלן להמציא לידי התאגיד לפחות 14 ימים טרם תחילת ביצוע העבודות, וכתנאי לתחילתן, כשהוא חתום על ידי מבטחיו.

הביטוח יכלול תקופת תחזוקה מורחבת בת 24 חודשים אשר תחול על כל פרקי הפוליסה וכן תקופת הרצה בת חודש ימים לפחות.

**פרק א'** - ביטוח במתכונת "כל הסיכונים" המבטח אבדן או נזק פיזי, פתאומי ובלתי צפוי שייגרמו לעבודות שיבוצעו במקרקעין ע"י הקבלן ו/או קבלנים ו/או קבלני משנה, וכן בסמיכות למקרקעין, וזאת מסיבה כלשהי אשר אינה מוחרגת על פי חריגי ותנאי הפוליסה, לרבות חומרים, שהובאו לצורך ביצוע העבודות ונועדו להוות חלק בלתי נפרד מהן, במלוא ערכם מעת לעת, במשך תקופת העבודות ו/או במשך תקופת התחזוקה כהגדרתה בפוליסה.

הפרק יורחב לכלול גם את הכיסויים הבאים, בסכומים שלא יפחתו מהסכומים הנקובים להלן, למקרה ולתקופה כחלק מסכום הביטוח שנקבע על פי שווי העבודות.

1. רכוש בהעברה לרבות רכוש מחוץ לאתר העבודה – 10% מסכום הביטוח.
2. הוצאות מהנדסים ואדריכלים, לרבות תכנון, פיקוח ואגרות 10% מהנזק.
3. הוצאות נוספות הכרחיות עבור עבודה בשעות נוספות, עבודת לילה, שבתות וחגים כולל הוצאות מיוחדות בסכום של 10% מהנזק ₪.
4. הוצאות עפ"י דרישת רשויות בסכום של 10% מהנזק ₪.
5. ציוד, מתקנים ומבני עזר שאינם חלק מהפרויקט.
6. נזק ישיר של תכנון, חומרים ועבודה לקויים בסכום שלא יפחת מסך של 10% משווי העבודות.
7. פינוי הריסות בסכום שלא יפחת מסך של 15% משווי העבודות ₪.
8. נזק לרכוש עליו עובדים ולרכוש סמוך השייך ליחיד מיחידי המבוטח בסך שלא יפחת מ- 10% משווי העבודות, לכל אחד מהם.
9. נזק עקיף מתכנון, חומרים ועבודה לקויים במלוא ערך העבודות.
10. נזקי פריצה וגניבה במלוא ערך העבודות.
11. רעידת אדמה ונזקי טבע במלוא ערך העבודות.

**פרק ב'** - ביטוח אחריות כלפי צד ג' בגין חבות הנובעת מהעבודות, בגבול אחריות שלא יפחת מסך של 8,000,000 ₪ לאירוע ובסה"כ למשך תקופת הביטוח. הפרק יכלול סעיף אחריות צולבת לפיו נחשב הביטוח כאילו נערך בנפרד עבור כל אחד מיחידי המבוטח. רכוש התאגיד ו/או בעלי הזכויות במקרקעין (ככל שקיים כזה), ייחשב כרכוש צד שלישי, למעט רכוש המבוטח תחת פרק א' לעיל.

הפרק כאמור לא יכלול כל הגבלה לעניין:

* תביעות תחלוף של המוסד לביטוח לאומי, במלוא גבול האחריות של הפרק.
* נזקי גוף הנובעים משימוש בציוד מכני הנדסי שהינו כלי רכב מנועי ושאין חובה לבטחו בביטוח חובה, במלוא גבול האחריות של הפרק.
* חבות בשל נזק הנגרם עקב רעידות והחלשת משען בגבול אחריות של 10% מגבול האחריות של פרק זה, מינימום 500,000 ₪ לאירוע.
* חבות בשל נזק ישיר הנגרם עקב פגיעה בכבלים, צינורות ומתקנים תת-קרקעיים, במלוא גבול האחריות של הפרק.
* חבות בשל נזק עקיף הנגרם עקב פגיעה בכבלים, צינורות ומתקנים תת-קרקעיים שלא יפחת מסך של 1,000,000 ₪ לאירוע.
* הרחבה בגין הגנה בהליכים פליליים ומנהליים (במשותף לפרק ביטוח אחריות כלפי צד ג' ופרק אחריות מעבידים.

**פרק ג'** - ביטוח אחריות מעבידים בגין חבות עפ"י פקודת הנזיקין [נוסח חדש] ו/או חוק האחריות למוצרים פגומים, התש"ם-1980 כלפי המועסקים בקשר עם העבודות, בגין היזק גופני או שכלי כתוצאה מתאונה או מחלה הנגרמת למי מהם במשך תקופת הביצוע, תוך כדי או עקב ביצוע העבודות, בגבול אחריות שלא יפחת מ- 20,000,000 ₪ לתובע, למקרה ולתקופת הביטוח.

* 1. בנוסף לאמור לעיל מתחייב הקבלן לערוך ולקיים, בעצמו ו/או באמצעות קבלני משנה מטעמו, בגין כל אחד מכלי הרכב (כולל ציוד מכני הנדסי החייב בביטוח חובה) אשר ישמשו לצורך ו/או בקשר עם ביצוע העבודות, את הביטוחים כמפורט להלן:
     1. **ביטוח חובה** כנדרש על-פי דין בגין פגיעה גופנית עקב השימוש בכלי רכב.
     2. **ביטוח מקיף** כולל ביטוח אחריות בגין נזק לרכוש של צד שלישי, בגבול אחריות שלא יפחת מסך של 500,000 ₪ לכל כלי רכב.
     3. **ביטוח "ציוד מכני הנדסי" (צ.מ.ה)** על בסיס "כל הסיכונים" כולל פריצה, שוד, רעידת אדמה, סיכוני טבע ונזק בזדון במלוא ערך כינון, כולל כיסוי לאחריות כלפי צד שלישי בגבול אחריות שלא יפחת מ- 1,000,000 ₪ לכלי וכן ביטוח חבות בגין נזק גוף, הנובע משימוש בציוד מכני הנדסי שהינו כלי רכב מנועי כהגדרתו בפקודת התעבורה, שאין חובה חוקית לבטחו, בגבול אחריות למקרה בסך 1,000,000 ₪ לכל כלי. הביטוח יורחב לכסות את אחריות התאגיד ו/או בעלי הזכויות במקרקעין למעשי ו/או מחדלי הקבלן ו/או מי מטעמו.
     4. **ביטוח רכוש** מסוג "אש מורחב" או "כל הסיכונים" לרכוש המובא לאתר על ידי התאגיד ו/או עבורו ו/או מטעמו (אשר לא נועד להוות חלק מהעבודות), מפני הסיכונים המקובלים בביטוח "אש מורחב" או "כל הסיכונים".

הגדרת "כלי רכב" כוללת במפורש מכונות רכובות, מלגזות, טרקטורים, משאיות, נגררים וגוררים וכן כלים נעים ממונעים מכל סוג.

מבלי לגרוע מהאמור לעיל מוסכם, כי הקבלן רשאי שלא לערוך ביטוח רכוש ו/או ביטוח מקיף ו/או ביטוח צ.מ.ה כמפורט בסעיפים 1.2.2, 1.2.3, 1.2.5 לעיל, ולהסתפק בביטוחי צד ג' בלבד, אולם הפטור האמור בסעיף 16 להלן, כאילו נערכו הביטוחים במלואם.

* + 1. **ביטוח אחריות מקצועית** המבטח חבות הקבלן על פי דין בשל ביצוע העבודות, בגבול אחריות בגבול אחריות שלא יפחת מסך של 2,000,000 ₪ לאירוע ובסה"כ לתקופת הביטוח. הביטוח יכלול תקופת גילוי של 6 חודשים לאחר תום תוקף הביטוח, בתנאי כי לא נערך על ידי הקבלן ביטוח חלופי המעניק כיסוי מקביל למתחייב מהאמור בסעיף זה. הביטוח יורחב לכלול את ההרחבות הבאות: אי-יושר עובדים, אבדן השימוש או עיכוב (עקב מקרה ביטוח) וחריגה מסמכות בתום לב. בנוסף הביטוח לא יכלול הגבלה בדבר נזק לגוף ולרכוש. הביטוח יורחב לשפות את התאגיד ואת בעלי הזכויות במקרקעין בגין חבות אשר תוטל על מי מהם, עקב מעשה או מחדל של הקבלן או של מי מהבאים מטעמו, וזאת מבלי לגרוע מביטוח חבות הקבלן כלפי התאגיד ו/או בעלי הזכויות במקרקעין.

הכיסוי על פי פוליסה זאת יהיה בתוקף ברצף החל ממועד תחילת ביצוע העבודות, במהלך כל תקופת ביצוע העבודות וכן למשך 5 שנים נוספות ממועד סיום העבודות, או כל עוד מתקיימת אחריות הקבלן על פי דין, המאוחר מבניהם.

* + 1. **ביטוח חבות המוצר** המבטח את אחריות הקבלן על פי דין בגין אובדן ו/או נזק שייגרמו בקשר עם העבודות המבוצעות על ידו ו/או על ידי מי מטעמו ו/או בקשר עם מוצרים /או חומרים ו/או ציוד שבוצעו, יוצרו, נבנו, סופקו, שווקו, הותקנו או טופלו על ידי הקבלן ו/או הבאים מטעמו, בגבול אחריות שלא יפחת מסך של 4,000,000 ₪ לאירוע ובסה"כ לתקופת הביטוח. הביטוח יורחב לשפות את התאגיד ו/או בעלי הזכויות במקרקעין, בגין חבות אשר עלולה להיות מוטלת על מי מהם, עקב מעשה או מחדל של הקבלן או הבאים מטעמו ו/או עקב העבודות ו/או המוצרים, בכפוף לסעיף בדבר אחריות צולבת. הביטוח יכלול תקופת גילוי של 12 חודשים לאחר תום תוקף הביטוח, בתנאי שלא נערך על ידי הקבלן ביטוח חלופי המעניק כיסוי מקביל למתחייב מהנ"ל. הביטוח יכלול תאריך למפרע שאינו מאוחר לתחילת ביצוע העבודות.

הכיסוי על פי פוליסה זאת יהיה בתוקף ברצף החל ממועד תחילת ביצוע העבודות, במהלך כל תקופת ביצוע העבודות, וכן למשך 5 שנים נוספות ממועד סיום העבודות, או כל עוד מתקיימת אחריות התאגיד על פי דין, המאוחר מבניהם.

1. על ביטוחי הקבלן לעיל יחולו ההוראות הבאות:
   1. הביטוחים יכללו סעיף בדבר ויתור על זכות התחלוף כלפי התאגיד ו/או בעלי הזכויות במקרקעין ו/או הבאים מטעמם, ובלבד שהוויתור על זכות התחלוף כאמור לא יחול לטובת מי שגרם לנזק בזדון.
   2. על הקבלן האחריות הבלעדית לתשלום הפרמיות וההשתתפויות העצמיות הנקובות בפוליסות הביטוח המפורטות לעיל.
   3. הביטוחים יהיו קודמים וראשונים לכל ביטוח הנערך על ידי התאגיד ו/או בעלי הזכויות במקרקעין והמבטח יוותר על כל דרישה ו/או טענה בדבר שיתוף ביטוחי הנ"ל.
   4. הביטוחים יכללו תנאי לפיו הם לא יבוטלו ולא יצומצמו במשך תקופת הביטוח מבלי שתינתן לתאגיד הודעה על כך בדואר רשום, לפחות 30 יום מראש.
   5. אי קיום בתום לב החובות המוטלות על הקבלן, לא יפגע בזכויות התאגיד ו/או בעלי הזכויות במקרקעין, לקבלת שיפוי על פי הפוליסות.
   6. חריג רשלנות רבתי יבוטל, ככל שקיים, אולם לא יהיה בכך כדי לגרוע מזכויות המבטחת וחובות המבוטח על פי חוק חוזה הביטוח, התשמ"א 1981.
   7. נוסח הפוליסה (למעט פוליסת אחריות מקצועית) לא יפחת מן הנוסח הידוע כ"ביט" או נוסח מקביל לו אצל מבטח אחר.
2. הקבלן מתחייב להמציא לידי התאגיד לא יאוחר מ- 14 ימים טרם כניסת הקבלן לעבודה, לצורך ביצוע העבודות וכתנאי מוקדם לתחילת ביצוען, את **אישור עריכת הביטוח לתקופת העבודות** כאשר הוא חתום ע"י המבטח. לדרישת התאגיד, ימסור הקבלן גם העתק מפוליסות הביטוח בקשר עם ביטוח העבודות הקבלניות.
3. מובהר כי התאגיד רשאי למנוע מהקבלן להתחיל ו/או להמשיך בביצוע העבודות, היה ואישורי עריכת הביטוח לא יומצא במועדים הקבועים בנספח ביטוח זה, והקבלן יהא מנוע מלהעלות כל טענה כנגד התאגיד עקב כך שלא יתאפשר לו להתחיל ו/או להמשיך בעבודות טרם המציא אישורי הביטוח כאמור.
4. הקבלן מתחייב לשלם את הפרמיות בגין ביטוחי הקבלן במועדן, ולא לעשות כל מעשה שיש בו כדי לצמצם או לבטל על תוקף הביטוחים. כמו כן בקרות אירוע המכוסה לכאורה במסגרת ביטוחי הקבלן, מתחייב הקבלן להודיע על כך מיד בכתב למבטח ולתאגיד, ומתחייב לשתף עימם פעולה ככל שיידרש לשם מימוש הביטוחים האמורים ככל ואין בכך ניגוד אינטרסים.
5. על הקבלן לערוך, טרם תחילת ביצוע עבודות כלשהן דו"ח הנדסי בדבר מצב הרכוש, הקרקע או מבנים המצויים בסמיכות למקרקעין, המתאר פגמים וסיכונים, ככל וקיימים, והוראות לנקיטת אמצעי מניעה, חיזוק או שמירה, אותם יבצע הקבלן טרם תחילת ביצוע העבודות, וכן מתחייב הקבלן לוודא טרם תחילת ביצוע העבודות, אצל הרשויות המתאימות, את המיקום המדויק בו מצויים, באיזור התת קרקעי של אתר העבודות, צינורות, כבלים וכל מתקן אחר שהוא.
6. מוסכם בזה במפורש כי אין בעריכת ביטוחי הקבלן, בהמצאתם ו/או בשינויים כדי להוות אישור בדבר התאמתם ואין בהם כדי להטיל אחריות כלשהי על התאגיד ו/או על בעלי הזכויות במקרקעין ו/או על מי מטעמם ו/או לצמצם את אחריות הקבלן על-פי הסכם זה ו/או עפ"י דין. בכל מקרה של אי התאמה בין האמור באישורי עריכת הביטוחים לבין האמור בנספח ביטוח זה, מתחייב הקבלן לגרום לשינוי הביטוחים האמורים על מנת להתאימם להוראות חוזה זה.
7. בכל מקרה של אי התאמה בין האמור באישורי הביטוח לבין האמור בהסכם זה, על הקבלן לתקן את הביטוחים האמורים על מנת להתאימם להוראות הסכם זה, ולהמציא לתאגיד אישור עריכת ביטוח מתוקן. מוסכם כי זכות הבדיקה והביקורת של התאגיד ו/או מי מטעמו על אישורי הביטוח כאמור, אינה מטילה על מי מהם כל חובה ואחריות שהיא לגבי הביטוחים טיבם, היקפם, תוקפם או העדרם, ואין בה לגרוע מהתחייבויות הקבלן עפ"י הסכם זה ו/או עפ"י כל דין.
8. מוסכם בזאת, כי קביעת סוגי הכיסוי הביטוחי וגבולות האחריות כמפורט בנספח זה, לרבות באישורי עריכת הביטוח, הנה בבחינת דרישה ‏מזערית המוטלת על הקבלן, שאינה פוטרת את הקבלן ממלוא חבותו לפי הסכם זה. לקבלן לא תהא כל טענה ו/או דרישה כלפי התאגיד ו/או מי מטעמו בכל הקשור לסוגי הביטוח גבולות האחריות האמורים ו/או כל טענה אחרת בנושא גובה ו/או היקף הכיסוי הביטוח שהוצא על ידי הקבלן.
9. הקבלן מתחייב לשפות את התאגיד ואת בעלי הזכויות במקרקעין בגין כל סכום שיושת על מי מהם עקב הפרת תנאי הפוליסות ע"י הקבלן ו/או הפועלים מטעמו.
10. ככל שלדעת הקבלן קיים צורך, להרחיב את היקף ביטוחי הקבלן ו/או לערוך ביטוחים נוספים ו/או משלימים, רשאי הקבלן לערוך את הביטוח הנוסף ו/או המשלים כאמור, על חשבון הקבלן. בכל ביטוח רכוש נוסף ו/או משלים שייערך על ידי הקבלן ואשר רלוונטי להתקשרות, ייכלל סעיף מפורש בדבר ויתור על זכותו של המבטח לתחלוף כלפי התאגיד ו/או בעלי הזכויות במקרקעין ו/או מי מטעמם, למעט כלפי אדם שגרם לנזק בזדון.
11. יובהר כי התחייבויות הקבלן לעריכת ביטוחים הינן בהתאם לדרישות המפורטות בנספח זה, והמצאת אישור עריכת ביטוח בנוסח האחיד המצורף להסכם זה לא תגרע מהתחייבות הקבלן לעריכת ביטוחים בהתאם לכל דרישות הביטוח המפורטות בנספח זה, ובכל מקרה של אי התאמה בין האמור בנספח זה לבין האמור באישור הביטוח האחיד, מתחייב הקבלן לגרום לשינוי ביטוחיו על מנת להתאימם להוראות נספח זה.
12. על הקבלן לפעול לכך כי הוראות פרק הביטוח לעיל יובאו לידיעת מנהלי, עובדי וקבלני המשנה של הקבלן.
13. מבלי לגרוע מכל הוראה מהוראות הסכם זה לעניין הסבת ההסכם, במידה ויועסקו על ידי הקבלן קבלני משנה בקשר עם העבודות, על הקבלן לוודא כתנאי לתחילת העסקתם, כי הינם אוחזים בביטוחים נאותים בהתאם לאופי, היקף וסוג עבודתם, וזאת למשך כל תקופת התקשרותם עם הקבלן או לתקופה מאוחרת יותר על פי המוגדר בנספח זה. מובהר בזאת, כי על הקבלן מוטלת האחריות כלפי התאגיד ו/או בעלי הזכויות במקרקעין, ביחס לשירותים במלואם, לרבות שירותים שניתנו או אמורים היו להינתן על ידי קבלני משנה.
14. למען הסר ספק מוסכם בזאת במפורש כי תשלום או אי תשלום תגמולי ביטוח כלשהם ע"י המבטח, לא ישחרר את הקבלן מן האחריות המוטלת עליו על פי הסכם זה או על פי דין לרבות, במקרה שהביטוח אינו מכסה את העילה לתביעה או במקרה שתגמולי הביטוח אינם מספיקים לכסוי הפגיעה או הנזק שנגרם ו/או נתבע ו/או נפסק או כל מקרה אחר. בכל מקרה לקבלן לא תהא שום טענה ו/או תביעה כלפי התאגיד ו/או בעלי הזכויות במקרקעין ו/או הבאים מטעמם, לגבי גובה תגמולי הביטוח (אם יהיו).
15. הקבלן פוטר בזאת בשמו ובשם קבלני המשנה מטעמו, את התאגיד, את בעלי הזכויות במקרקעין ואת הבאים מטעמם, מכל אחריות לאבדן או לנזק אשר עלול להיגרם לרכוש כלשהוא המובא על ידי הקבלן ו/או מטעמו (לרבות כלי רכב כלים, כלי צמה, משאיות ומנופים) לאתר העבודות ולסביבתו, וכן לנזק אשר הקבלן זכאי לשיפוי בגינו עפ"י הביטוחים שהתחייב לערוך כאמור בנספח זה לעיל (או שהיה זכאי לשיפוי בגינו אלמלא ההשתתפות העצמית הנקובה בביטוח), ולא תהיה לו כל טענה ו/או דרישה כלפי מי מהאמורים לעיל בגין נזק כאמור, אולם הפטור מאחריות לא יחול לטובת אדם שגרם לנזק בזדון.
16. הוראות נספח ביטוח זה על כל סעיפי המשנה שבו, הינן מעיקרי ההסכם והפרתן ו/או הפרת תנאי מתנאיהם ע"י התאגיד תהווה הפרה יסודית של ההסכם.

| אישור קיום ביטוחים/אישור על הסכמה לעריכת ביטוח בלבד\*\* | | | | תאריך הנפקת האישור (DD/MM/YYYY) |
| --- | --- | --- | --- | --- |
| **באישור קיום ביטוחים תבוא הפסקה הבאה**: אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.  **באישור על הסכמה לעריכת ביטוח תבוא הפסקה הבאה**: אישור זה מהווה אסמכתא לכך שהמועמד לביטוח קיבל הצעת ביטוח, בהתאם למידע המפורט בה. המידע המפורט באישור זה אינו כולל את כל תנאי ההצעה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בהצעה יגבר האמור בהצעה למעט במקרה שבו תנאי באישור זה מיטיב עם מבקש האישור. אישור זה אינו מהווה אישור על קיומה של פוליסה תקפה. אישור זה יהיה תקף ככל שלא יחול שינוי בתנאים, הן בנוגע לרכוש המבוטח והן בנוגע למבוטח, באופן שמוביל לשינוי בסיכון או להיעדר אפשרות של החברה לרכוש ביטוח משנה התואם את הכיסוי. | | | | |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | המבוטח/המועמד לביטוח\*\* | אופי העסקה והעיסוק המבוטח\* | מעמד מבקש האישור\* |
| שם  פלגי שרון בע"מ | שם  ו/או עיריית כפר סבא ו/או המועצה המקומית כוכב יאיר- צור יגאל | שם | **אופי העסקה:**  **☐נדל"ן**  **☒שירותים**  **☒אספקת מוצרים**  **☒אחר:**  **עבודות תחזוקת תשתיות במים והביוב של התאגיד**  **\_\_\_\_\_\_\_\_\_\_\_\_\_\_\_\_\_** | **☐משכיר**  **☐שוכר**  **☐זכיין**  **☐קבלני משנה**  **☒מזמין שירותים**  **☒מזמין מוצרים**  **☐אחר: \_\_\_\_\_\_** |
| ת.ז./ח.פ. | ת.ז./ח.פ. | ת.ז./ח.פ. |
| מען  רחוב תע"ש 11, כפר סבא | מען | מען |
| תיאור הקשר למבקש האישור הראשי: מבקש אישור נוסף |

| כיסויים | | | | | | | | |
| --- | --- | --- | --- | --- | --- | --- | --- | --- |
|  | סוג הביטוח  חלוקה לפי גבולות אחריות או סכומי ביטוח | מספר הפוליסה \*\*\* | נוסח ומהדורת הפוליסה \*\*\* | תאריך תחילה  (ניתן להזין תאריך רטרואקטיבי) | תאריך סיום  (ניתן להזין תאריך רטרואקטיבי) | גבול אחריות לכלל פעילות המבוטח/ סכום ביטוח | | השתתפות עצמית  (אין חובה להציג נתון זה) | | מטבע | כיסויים נוספים בתוקף וביטול חריגים \*\*\*\* |
|  | לתקופה | למקרה\* |
|  | **אחריות המוצר (משולב עם אחריות מקצועית)** |  | ביט |  |  | 2,000,000 | 2,000,000 |  | | ₪ | 302 304 309 321 328 332 (12 חודשים) 347 |
|  | **אחריות מקצועית (משולב עם אחריות מוצר)** |  |  |  |  | 2,000,000 | 2,000,000 |  | | ₪ | 301 302 303 304 309 321 325 326 327 328 332 (6 חודשים) |

| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון**.** ניתן להציג בנוסף גם המלל המוצג לצד הקוד ברשימה הסגורה**)\*:** |
| --- |
| **009 069** |

| **ביטול/שינוי הפוליסה \*** |
| --- |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול.** |

| **תוקף אישור על הסכמה לעריכת ביטוח בלבד\*\*** |
| --- |
| תאריך תום תקופת האישור על הסכמה לעריכת ביטוח (DD/MM/YYYY)\*\* |

| **חתימת האישור** |
| --- |
| **המבטח:** |

**\* באישור ביטוח כללי ואישור על הסכמה לעריכת ביטוח** ניתן לסמן שדות אלה כשדות שאינם בתוקף.

**\*\* שדות אלה יופיעו באישור על הסכמה לעריכת ביטוח בלבד.**

**\*\*\* שדות אלה לא יופיעו באישור על הסכמה לעריכת ביטוח**.

**\*\*\*\*** **יש לציין קוד כיסוי בהתאם לרשימה הסגורה המנויה בנספח ד' כפי שמפורסם על ידי רשות שוק ההון, ביטוח וחסכון. במקרה של קודי כיסוי הכוללים נתון הנדרש למלא, יש להציג בנוסף את המלל המוצג לצד הקוד ברשימה הסגורה.**

| אישור קיום ביטוחים/אישור על הסכמה לעריכת ביטוח\*\* - ביטוח עבודות קבלניות / בהקמה | | | | תאריך הנפקת האישור (DD/MM/YYYY) |
| --- | --- | --- | --- | --- |
| **באישור קיום ביטוחים תבוא הפסקה הבאה**: אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.  **באישור על הסכמה לעריכת ביטוח תבוא הפסקה הבאה**: אישור זה מהווה אסמכתא לכך שהמועמד לביטוח קיבל הצעת ביטוח, בהתאם למידע המפורט בה. המידע המפורט באישור זה אינו כולל את כל תנאי ההצעה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בהצעה יגבר האמור בהצעה למעט במקרה שבו תנאי באישור זה מיטיב עם מבקש האישור. אישור זה אינו מהווה אישור על קיומה של פוליסה תקפה. אישור זה יהיה תקף ככל שלא יחול שינוי בתנאים, הן בנוגע לרכוש המבוטח והן בנוגע למבוטח, באופן שמוביל לשינוי בסיכון או להיעדר אפשרות של החברה לרכוש ביטוח משנה התואם את הכיסוי. | | | | |
| מבקש האישור הראשי\* | גורמים נוספים הקשורים למבקש האישור וייחשבו כמבקש האישור\* | המבוטח/המועמד לביטוח\*\* | מען הנכס המבוטח או המועמד לביטוח\*\* / כתובת ביצוע העבודות\* | מעמד מבקש האישור\* |
| שם  פלגי שרון בע"מ | שם  ו/או עיריית כפר סבא ו/או המועצה המקומית כוכב יאיר – צור יגאל | שם  למלא ו/או קבלנים ו/או קבלני משנה ו/או מפקח | **עבודות תחזוקת תשתיות במים והביוב של התאגיד** | **☐קבלן הביצוע**  **☐קבלני משנה**  **☐שוכר**  **☒אחר: מזמין עבודות** |
| ת.ז./ח.פ. | ת.ז./ח.פ. | ת.ז./ח.פ. |
| מען  רחוב תע"ש 11, כפר סבא | מען | מען |
| תיאור הקשר למבקש האישור הראשי:  מבקש אישור נוסף. |

| כיסויים | | | | | | | |
| --- | --- | --- | --- | --- | --- | --- | --- |
|  | פרקי הפוליסה  חלוקה לפי גבולות אחריות או סכומי ביטוח או הרחבות | מספר הפוליסה \*\*\* | נוסח ומהדורת פוליסה \*\*\* | תאריך תחילה  (ניתן להזין תאריך רטרואקטיבי) | תאריך סיום  (ניתן להזין תאריך רטרואקטיבי) | גבול אחריות לכלל פעילות המבוטח/  סכום ביטוח/שווי העבודה | | | השתתפות עצמית  (אין חובה להציג נתון זה) | מטבע | כיסויים נוספים בתוקף וביטול חריגים\*\*\*\* |
|  | לתקופה | למקרה\* | |
|  | כל הסיכונים עבודות קבלניות  הרחבות לדוגמה (ניתן לפרט בהתאם לפרקי הפוליסה): |  | ביט |  |  |  |  | |  | ₪ | 309 313 314 316 318 324 328 338 334 (24 חודשים) 345 |
|  | גניבה ופריצה |  |  |  |  | במלוא סכום הביטוח |  | |  | ₪ |
|  | רכוש עליו עובדים |  |  |  |  | 10% משווי העבודה |  | |  | ₪ |
|  | רכוש סמוך |  |  |  |  | 10% משווי העבודה |  | |  | ₪ |
|  | רכוש קיים |  |  |  |  | 10% משווי העבודה |  | |  |  |
|  | רכוש בהעברה |  |  |  |  | 10% משווי העבודה |  | |  | ₪ |
|  | פינוי הריסות |  |  |  |  | 15% משווי העבודה |  | |  | ₪ |
|  | ציוד, כלי עבודה ומבני עזר של הקבלן |  |  |  |  |  |  | |  | ₪ |  |
|  | תקופת הרצה |  |  |  |  | 30 ימים |  | |  |  |  |
|  | נזק ישיר מתכנון לקוי ועבודה לקויה |  |  |  |  | 15% משווי העבודה |  | |  | ₪ |  |
|  | נזק עקיף מתכנון לקוי ועבודה לקויה |  |  |  |  | מלוא סכום הביטוח |  | |  | ₪ |  |
|  | הוצאות מומחים/ אדריכלים |  |  |  |  | 10% משווי הפרוייקט |  | |  | ₪ |  |
|  | צד ג'  (ניתן לפרט הרחבות בהתאם לפרקי הפוליסה) |  |  |  |  | 8,000,000 | 8,000,000 | |  |  | 302 304 307 309 312 315 318 321 322 328 329  340 – ג.א. 500,0000 ₪  341 – ג.א. 1,000,000 ₪  343 344 345 |
|  | אחריות מעבידים  (ניתן לפרט הרחבות בהתאם לפרקי הפוליסה) |  |  |  |  | 20,000,000 | 20,000,000 | |  |  | 309 319 328 350 |

| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח** ג' כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה**)\*:** |
| --- |
| **009 069** |
| **ביטול/שינוי הפוליסה\*** |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60 יום **לאחר משלוח הודעה למבקש האישור בדבר השינוי או הביטול.** |
| **תוקף אישור על הסכמה לעריכת ביטוח בלבד\*\*** |
| תאריך תום תקופת האישור על הסכמה לעריכת ביטוח (DD/MM/YYYY)\*\* |

| **חתימת האישור** |
| --- |
| **המבטח:** |

**\* באישור ביטוח כללי ואישור על הסכמה לעריכת ביטוח** ניתן לסמן שדות אלה כשדות שאינם בתוקף.

**\*\* שדות אלה יופיעו באישור על הסכמה לעריכת ביטוח בלבד.**

**\*\*\* שדות אלה לא יופיעו באישור על הסכמה לעריכת ביטוח**.

**\*\*\*\*** **יש לציין קוד כיסוי בהתאם לרשימה הסגורה המנויה בנספח ד' כפי שמפורסם על ידי רשות שוק ההון, ביטוח וחסכון. במקרה של קודי כיסוי הכוללים נתון הנדרש למלא, יש להציג בנוסף את המלל המוצג לצד הקוד ברשימה הסגורה.**

**נספח ד'4**

**הוראות והצהרת בטיחות**

הואיל ופלגי השרון בע”מ (להלן : "**המזמינה**" ) מבקשת לשים דגש מיוחד בנושא הבטיחות בעת ביצוע עבודות שונות בשטחי אחריות התאגיד (להלן: "**העבודות**") המפורטות במסמכי חוזה מספר\_\_\_\_\_\_\_\_\_ ולוודא כי \_\_\_\_\_\_\_\_\_\_\_\_ (להלן **"הקבלן**") מבצע את העבודות על פי כל דרישות דיני וכללי הבטיחות הנוגעים עבודות אלו.

**לפיכך והקבלן מצהיר ומתחייב כלפי המזמינה כדלקמן:**

1. הקבלן מצהיר בזאת כי:
   1. הוא בעל הידע, המיומנות, הניסיון ויכולת הביצוע הנדרשים לשם ביצוע העבודות בבטיחות לרבות כוח אדם מיומן, שעומד לרשותו, ציוד כלים וכל הנדרש לביצוע העבודות.
   2. כי מוכרים וידועים לו כל החוקים, התקנות ודיני הבטיחות החלים על ביצוע עבודות אלו.
   3. כי הוא מנוסה בטיפול בסיכוני הבטיחות בעבודות אלו וכי בדק את הסיכונים הקיימים באתרי העבודה וכי יש לו ולעובדיו, הניסיון והידע להתמודד עם סיכונים ונושאי בטיחות אלו, וכי ברשותו כל ציוד הבטיחות המתאים לביצוע העבודה, תוך אבטחה מלאה של בטיחות ובריאות עובדיו, עובדי המזמינה ועוברי אורח ונוהגים ברכב. מבלי לגרוע מכלליות האמור לעיל מצהיר הקבלן כי יש לו ולעובדיו הידע והניסיון להתמודד עם סיכונים ונושאי בטיחות הכרוכים בעבודה.
   4. העובדים המועסקים מטעמו בעבודות המתוארות, בקיאים בנוהלי הבטיחות הנדרשים לשם ביצוע העבודות.
2. הקבלן מתחייב בזאת:
   1. שהוא ועובדיו וכל הבא בשמו או מטעמו, ינהגו על פי כל החוקים, התקנות ודיני הבטיחות החלים על עבודות אלו, על כל פרטיהם, בעת ביצוע העבודות.
   2. להקפיד כי כל מי שפועל מטעמו יבצע את עבודתו תוך הקפדה מלאה על כללי הבטיחות בעבודה בהתאם להוראות דיני הבטיחות, החוקים והתקנות והכללים הנוגעים לאותה עבודה ומתחייב לשאת באחריות מלאה ובלעדית לכל עבירה של כל עובד כאמור על איזו מהוראות אלו במהלך ביצוע העבודות והוא פוטר את המזמינה מכל אחריות לאי ביצוע של איזו מהן על ידו או על ידי כל מי שפועל מטעמו.
   3. להעסיק עובדים מקצועיים, מיומנים ומנוסים בלבד ושהוכשרו לסוגי העבודה הספציפיים המפורטים במסמכי המכרז ועברו הדרכת בטיחות על הסיכונים לעבודות אלו, על-ידו או מי מטעמו, תוך פיקוח אישי שלו.
   4. לספק לעובדים מטעמו את כל העזרים והאמצעים, ציוד המגן האישי ואמצעי הבטיחות הנדרשים בעבודתם, ולנקוט בכל אמצעי הזהירות וההתראה הדרושים בעת ביצוע העבודות, לרבות הקמת והצבת גדרות ומעקי ביטחון, סימון אתרי העבודה ביום בסרטים זוהרים ובלילה על ידי הצבת תאורה, הנחת שלטי זהירות והקמת אמצעי מעבר מוגנים באזור העבודה והימנעות מהשארת פתחים, בורות, חפירות ותעלות ללא כיסוי, גידור ושילוט.
   5. למנות מנהל עבודה מטעמו, ולהודיע על מינויו למשרד הכלכלה, מנהל הבטיחות והבריאות התעסוקתית, כמתחייב בחוק. מנהל העבודה יימצא באתר העבודה בכל עת ביצוע העבודה על פי המכרז וכל הוראה או הודעה שתינתן למנהל העבודה, מטעמו של הקבלן, באתר תחשב לכל דבר ועניין כאילו ניתנה לקבלן עצמו.
   6. כלי-העבודה והציוד בהם יעשה הקבלן ו/או מי מטעמו שימוש יהיו שלמים, תקינים ותקניים, כשכל אמצעי המיגון וההגנה שלהם יהיו שלמים ומורכבים עליהם, כנדרש ע"י היצרן והחוק. כל הכלים הנדרשים בדיקה ע"י היצרן או ע"י בודק מוסמך עפ"י החוק, אכן עברו בדיקה וצויידו בתעודה/ מסמך מתאים ובר-תוקף.
   7. כל העובדים יהיו בעלי רישיונות והסמכות הנדרשים והמתאימים להפעלת ציוד וכלים, ולעבודות חשמל, עפ"י החוק והתקנות, ויהיו ברי-תוקף.
   8. העובדים יהיו במצב בריאותי ונפשי תקינים וללא השפעת סמים ואלכוהול, ולא עלולים להזיק לעצמם, לעובדים עימם ולסביבתם.
3. מבלי לגרוע מכלליות האמור בסעיף 2 לעיל, הקבלן מתחייב:
   1. לוודא כי בכל עבודה בגובה, תבוצע העבודה תוך נקיטת כל אמצעי הבטיחות באופן מדוייק וקפדני על פי כל חוקי הבטיחות והתקנות הרלוונטיים לתחום העבודות ובמיוחד לעבודה בגובה (לכל סוגי-עבודות אלה וכולל עבודה במקום מוקף) כמשמעותה בסעיף 50 לפקודת הבטיחות ועפ"י "תקנות הבטיחות בעבודה (עבודה בגובה) ה' תשס"ז – 2007". העובדים יהיו בוגרי-קורס עבודה בגובה שמתאים לסוג העבודה שהם מבצעים ותעודת ההסמכה תהיה בתוקף ונמצאת ברשותם או בידי הקבלן.
   2. לעבודות הרמה, הנפה והורדה של רכיבים כבדים במסגרת העבודה באמצעות כלי-הרמה, כדוגמת עגורנים (מנופים להעמסה עצמית) הקבלן מתחייב לבצע במועד בדיקות לכל ציוד הרמה שבבעלותו ו/או שיופעלו על ידו לצורך העבודות נשוא מכרז זה. העובדים שיפעילו ציוד הרמה כאמור יהיו מוסמכים וכשירים להפעיל ציוד זה, עפ"י "תקנות הבטיחות בעבודה - עגורנאים מפעילי מכונות הרמה ואתתים" ולפי כל דרישות "פקודת הבטיחות בעבודה – נוסח חדש 1970", שנוגעות לציוד הרמה, והוא בלבד יהיה אחראי לתקינות הציוד ולהפעילו רק באמצעות עובדים מיומנים שעברו הכשרה מתאימה, כאמור.
   3. למנוע כל מגע של עובדים בגובה בקווי חשמל, לנקוט צעדים ולספק ציוד מתאים למניעת התחשמלותם ותוך הקפדה על דיני הבטיחות הרלוונטיים לעבודה עם חשמל.
   4. להקפיד כי השימוש במכשירים חשמליים מטלטלים ייעשה דרך מפסק לזרם דלף (ריליי פחת) ובהתאם לתקנות הבטיחות בעבודה וחוק החשמל ותקנותיו וכן כי תיקון כלי עבודה חשמליים וציוד חשמלי ייעשה על ידי חשמלאי מוסמך בלבד. הקבלן מתחייב גם כי המכשירים החשמליים המטלטלים יהיו תקינים ותקניים בהתאם לדרישות חוק החשמל ותקנותיו.
   5. עבודות בניה או בניה הנדסית יבוצעו עפ"י תקנות הבטיחות בעבודה (עבודות בניה) .
   6. הקבלן הינו קבלן ראשי, כמי שהמזמינה הטילה עליו את ביצוע עבודות הבניה, והוא לוקח על עצמו כמבצע הבניה את האחריות הכוללת לביצוע הוראות תקנות הבטיחות בעבודה (עבודות בניה).
   7. הקבלן מתחייב להודיע למפקח העבודה האזורי על כל עבודת בניה או בניה הנדסית, הקבלן מתחייב להודיע למפקח העבודה האזורי על כל עבודת בניה או בניה הנדסית, שמשכה הצפוי עולה על 6 שבועות, כנדרש בסעיף 192 לפקודת הבטיחות בעבודה.
   8. הקבלן מתחייב לבצע עבודות הריסה בהתאם לתקנות הבטיחות בעבודה (עבודות בנייה) התשמ"ח - 1988 ובפרט פרק י' – הריסות .
   9. הקבלן מתחייב לבצע עבודות חפירה בהתאם לתקנות הבטיחות בעבודה (עבודות בנייה) התשמ"ח 1988 ובפרט פרק ט - חפירות ועבודות עפר .
   10. הקבלן ידאג לתאם כל חפירה עם הרשויות הנדרשות ועפ"י דרישותיהן .

הקבלן יקפיד כי עבודות חפירה קידוח וכו' יבוצעו באופן שימנע פגיעה בכבלי חשמל או בתשתיות/במערכות תת קרקעיות אחרות ותוך הקפדה על דיני הבטיחות הרלוונטיים ולספק ציוד מתאים למניעת התחשמלותם של העובדים.

* 1. בעת ביצוע עבודה חמה: הלחמה, ריתוך, השחזה, חימום וכל עבודה מסוג זה שעלולה לגרום לשריפה, להקדים ולהכין את סביבת העבודה באמצעים, כגון: יריעות בידוד וכדומיהן מפני גיצים ואש, פינוי חומרים וחפצים שעלולים להידלק, להציב אדם ("צופה-אש") שישגיח על העובד ובעיקר על סביבת העבודה, כדי למנוע התפתחות אש ושריפה, כשהצופה יהיה מצוייד במטפה לכיבוי-אש תקין ושהוא ידע להפעילו אם תפרוץ דליקה/שריפה. שהצופה יבצע סיור לאחר תקופת זמן ארוכה לאחר שהסתיימה העבודה החמה כדי לוודא שלא התפתחה שריפה.
  2. להקפיד על שימוש בטיחותי ונכון בחומרים מסוכנים: צבעים, מדללים, חומצות, חומרים מסוכנים וכל החומרים האחרים שנדרשים לעבודות אלה, שעלולים לגרום פגיעה פיזית או בריאותית כלשהי בעובד, לספק לעובדיו את הכלים המתאימים לעבודות אלה ולספק לו ציוד מגן אישי מתאים לעבודות בחומרים אלו כולל בדיקות רפואיות שנדרשות על-פי כל התקנות והחוקים של מדינת ישראל, לגבי החומרים שבשימוש בעבודות אלה.
  3. לספק לעובדים מטעמו את כל ציוד המגן האישי הנדרש ב"תקנות הבטיחות בעבודה (ציוד מגן אישי) - התשנ"ז 1997", לשם מניעת פגיעה בבריאותם ובבטיחותם והציוד שיהיה מתאים לסוג העבודה והחומרים שמעורבים בתהליך.
  4. לנקוט צעדים ולספק לעובדיו אמצעי אזהרה (חרוטים/קונוסים, פנסים מהבהבים, גדרות, שילוט ותמרור מתאימים וכדומיהם) ואמצעים אישיים, כגון: אפוד זוהר ואחרים, למניעת פגיעה בהם בצידי דרכים/כבישים על ידי כלי-רכב חולפים.
  5. להדריך את כל העובדים מטעמו, בין עובדיו ובין עובדים אחרים לרבות קבלני משנה, ספקים, נציגים ועובדיהם, בהתאם להוראות "תקנות ארגון הפיקוח על העבודה (מסירת מידע והדרכת עובדים) - התשנ"ט 1999", ולוודא קיום הדרכות והסמכות ספציפיות לעבודות שהוגדרו במסגרת המכרז.
  6. להודיע לממונה הבטיחות של המזמינה ישירות ומיד על כל תאונה ופגיעה בעבודה שאירעה לו או לכל עובד מטעמו או לעובר אורח באתר העבודה או סביבו.
  7. לדווח למשרד הכלכלה, מינהל הבטיחות והבריאות התעסוקתית, כנדרש בדיני הבטיחות על כל תאונה שאירעה לעובד מטעמו ושבעטיה נעשה נטול יכולת עבודה מעל שלושה ימים בשל פציעה או שגרמה למותו של העובד.

1. המזמינה רשאית לחייב את הקבלן בנושאים טכניים או בנקיטת אמצעי בטיחות בעת ביצוע העבודות על פי חוזה זה או באתרי העבודה והקבלן מתחייב לפעול על פי הוראות הביצוע שיקבל. אם עקב הוראה כאמור תהא לקבלן טענה כספית או אחרת, תועבר זו להכרעה במישור אחר אך הקבלן לא יעכב את ביצוע העבודות. אין בסעיף זה כדי להטיל על המזמינה חובת פיקוח על הבטיחות בעבודות המצויות בתחום מומחיותו של הקבלן ולא בתחום מומחיותה של המזמינה. אין בסעיף זה גם כדי לפטור את הקבלן מאחריותו המלאה לכל היבטי הבטיחות על פי כל סעיפי המכרז.
2. הקבלן מתחייב להורות לכל עובדיו וכל מי מטעמו אשר יעסקו בביצוע העבודה כדלקמן: בעת ביצוע העבודות הם ימלאו אחר הוראות מהנדס התאגיד או כל גורם שהוסמך לנהל את העבודה מטעם המזמינה או מי מטעמו, ו/או ממונה הבטיחות של המזמינה או מי מטעמם. אולם, אין באמור כדי להטיל על המזמינה חובת פיקוח על העבודות אשר הוטלה במפורש בחוזה זה על הקבלן ועל מנהל העבודה מטעמו לאור מומחיותם בעבודות אלו ולאור העדר מומחיות של המזמינה בתחומים אלו.
3. בנוסף לאמור לעיל מתחייב הקבלן להקפיד על המפורט להלן:
   1. על הקבלן להכין דפי הדרכה לעובדיו המכילים את כל האזהרות והסיכונים הכרוכים בביצוע עבודותיהם על פי המוגדר במכרז ולוודא חלוקת דפי הדרכה אלו לכל עובד חדש מטעמו במסגרת עבודת על פי חוזה זה, ולהחתימו על המסמך.
   2. מודגש כי אין להשאיר שום ציוד ו/או חומרים, ללא השגחה ונקיטת כל האמצעים העלולים לגרום להפרעה, נזק לרכוש ופגיעה בבני אדם.
   3. לפעול בהתאם ולפי הנחיות כוחות הביטחון, כוחות ההצלה, ומשטרת ישראל והוראות כל דין.

**ולראיה באתי על החתום**

תאריך:\_\_\_\_\_\_\_\_\_\_\_\_\_\_\_

נחתם בנוכחות:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימה/חותמת: \_\_\_\_\_\_\_\_\_\_\_\_\_\_\_

שם החותם:\_\_\_\_\_\_\_\_\_\_\_\_\_

תעודת זהות:\_\_\_\_\_\_\_\_\_\_\_\_\_

טלפון:\_\_\_\_\_\_\_\_\_\_\_\_\_\_\_\_\_

**נספח ד4א'**

**תנאים מיוחדים לביצוע עבודות בחום**

תאריך : \_\_\_\_\_\_\_\_\_\_

לכבוד

פלגי השרון בע”מ

(להלן : **"החברה**")

א.ג.נ.,

**אני מאשר בזאת, כי ביצוע עבודות על ידי ו/או כל הפועל מטעמי כמוגדר בחוזה, מותנה בקיום הנוהל שלהלן:**

1. המונח **"עבודות בחום"** פירושו: ביצוע עבודות כלשהן הכרוכות בריתוך, הלחמה קשה ורכה, עבודות באמצעות מבער (כגון חיתוך, זיפות ואיטום), עבודות קידוח, השחזה, חיתוך בדיסק, הבערת חומרים וכל עבודה הכרוכה בפליטת גיצים ו/או להבות.

2. ככל שאבצע "עבודות בחום", אמנה אחראי מטעמי (להלן - **"האחראי"**) שמתפקידו לוודא כי לא תבוצענה עבודות בחום, שלא בהתאם לנוהל זה.

3. בטרם תחילת ביצוע העבודות בחום, יסייר האחראי בשטח המיועד לביצוע העבודות ויוודא הרחקת חומרים דליקים מכל סוג, ברדיוס של 10 מטר לפחות ממקום ביצוע העבודות בחום, כאשר חפצים דליקים שלא ניתן להרחיקם יש לכסות במעטה בלתי דליק, כגון שמיכת אסבסט או מעטה ברזנט רטוב.

4. האחראי ימנה אדם אשר ישמש כצופה אש (להלן - **"צופה אש"**), המצויד באמצעי כיבוי מתאימים וישימים לסוג חומרים הבעירים שבסביבת מקום ביצוע העבודות בחום.

5. ליד מבצע העבודה יוצב "צופה אש" שמתפקידו להשגיח כל עת ביצועה, כי אש או ניצוצות אינם מתפתחים לכלל שריפה.

6. על "צופה אש" להמשיך ולהשגיח על סביבת העבודה, לפחות 30 דקות מתום ביצועה, תוך שהוא מוודא כי לא נותרו כל מקורות להתלקחות חוזרת.

**מובהר, כי נוהל זה מהווה התניה מינימאלית וכל תנאי בטיחות נוספים להם הנני מחויב על פי כל דין ועל פי פוליסת ביטוח שערכתי כמוגדר בחוזה יוסיפו על האמור לעיל.**

הנני מתחייב לוודא וערב לכך כי קבלנים מטעמי יקפידו על ביצוע נוהל זה.

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

שם הקבלן חתימת הקבלן

**נספח 6 - כללי בטיחות בחוזה התקשרות עם קבלן ראשי**

**פרק ראשון – הוראות בטיחות כלליות:**

1. על הקבלן, עובדיו וקבלני המשנה מטעמו לנהוג על פי כללי הבטיחות המחייבים על פי כל דין, ובהתאם לנספח בטיחות זה.
2. הקבלן יוודא שכל עובד יקבל הדרכה לפני תחילת עבודתו באתר, בכל מקרה בו העובד עובר לתחנת עבודה אחרת או מבצע תהליך שונה, ואחת לשנה. ההדרכות יתועדו בפנקס הדרכות כמפורט בתקנות ארגון הפיקוח על העבודה (מסירת מידע והדרכת עובדים), התשנ"ט – 1999 וישמרו אצל הקבלן.
3. בכל מקרה בו נדרשת על פי כל דין הסמכה ו/או מינוי ו/או רישיון ו/או אישור לביצוע עבודה או לשימוש בכלי עבודה או לשימוש במכונה – הקבלן יוודא קיומם ואת תוקפם של האישורים טרם תחילת העבודות. כל ההסמכות ו/או מינויים ו/או רישיונות ו/או אישורים הנדרשים על פי חוק ישמרו אצל הקבלן עד תום ביצוע העבודה.
4. בכל מקרה, עובד לא ישתמש בכלי או במכונה או במכשיר, ולא יבצע תהליך שהוא לא קיבל לגביהם הדרכה ושאין לו לגביהם הסמכה ו/או מינוי ו/או רישיון ו/או אישור במידה והם נדרשים על פי כל דין.
5. על הקבלן מוטלת האחריות לספק לכל העובדים ציוד מיגון תקין ותקני כנדרש בתקנות הבטיחות בעבודה (ציוד מגן אישי) , התשנ"ז – 1997, ולוודא שהעובדים משתמשים בכל עת שהם באתר בציוד המיגון.
6. על הקבלן לספק לעובדיו את כל הכלים הנדרשים לביצוע העבודה לאחר שווידא שהכלים תקינים ועומדים בדרישות כל תקן. על הקבלן לוודא שעובדי הקבלן עובדים אך ורק בכלים שסופקו ונבדקו על ידו. חל איסור חמור להשתמש בציוד או בכלים של פלגי השרון.
7. בנוסף לעמידה בכל הוראות דיני הבטיחות, במידת הצורך ועל פי שיקול דעתו, הקבלן מתחייב לבצע טרם ביצוע העבודה הערכת סיכונים, להגדיר את הסיכונים הבלתי קבילים ולנקוט באמצעים הנדרשים על מנת שהסיכונים יהיו קבילים. בכל מקרה, הקבלן לא יחל בעבודתו במידה וקיימים סיכונים בלתי קבילים ותחילת עבודתו משמעה שבוצעה הערכת סיכונים והוסרו כל הסיכונים הבלתי קבילים, אם נתגלו כאלה. נקיטת אמצעים כאמור, תהיה על ידי הקבלן ועל חשבונו ולא יהיו לו כל תביעות כלפי פלגי השרון בעניין זה.
8. לקבלן לעובדיו ולקבלנים מטעמו אסורה הכניסה לכל מקום שאינו מקום העבודה שהותרה לגביו במפורש ובכתב כניסה ושימוש, לרבות לשם שימוש במקור מים, חשמל, גז, שירותים ונוחיות או לכל צורך אחר אלא באישור נציג פלגי השרון.
9. הקבלן, עובדיו וקבלנים מטעמו יתייחסו בכבוד ובזהירות לאנשים המבקרים במתחמי תאגיד פלגי השרון מתוך הבנת הסיכון שבעבודתו של הקבלן והצורך לשמור על בטיחותם.
10. נסיעה של כלי רכב מכל סוג שהוא בשטח מתחמי תאגיד פלגי השרון תיעשה בזהירות יתרה, על פי כל חוקי התנועה והתמרורים המצויים בשטח, לרבות שמירה על מגבלות החניה החלות במקום.
11. הקבלן יפקח, יוודא ויעשה כל שניתן בכדי למנוע עישון של עובדיו אלא במקומות בהם מותר העישון.
12. הגדרות

"אתר" או "אתר העבודה" – האתר בו תתבצענה העבודות או קיים אחסון ציוד, פסולת, כלי צמ"ה או כל מקום התארגנות כמפורט במצטבר במסמכי ההתקשרות ובתוספת הראשונה לנספח זה ;

"עובדי הקבלן" – בנספח זה הכוונה לכל העובדים והבאים באתר (גם אם אין לו איתם יחסי   
עובד-מעביד) מטעמו של הקבלן לרבות קבלני משנה וכל עובד מטעמם.

"אחראי בטיחות" – בנספח זה הכוונה לאחראי בטיחות שימונה על ידי הקבלן, שאחראי מטעם הקבלן לבטיחות עובדיו ולבטיחות העוברים בסמוך לאתר ויכולים להיות מושפעים מפעילות הקבלן באתר; פרטי אחראי הבטיחות \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;

**פרק שני – עבודה בגובה**

כללי

1. עבודה בגובה תתבצע על פי תקנות הבטיחות בעבודה (עבודה בגובה), התשס"ז – 2007.
2. עבודה בגובה תתבצע תבוצענה רק על ידי עובדים בגירים, שעברו הכשרה לעבודה בגובה על ידי מדריך מוסמך לעבודה בגובה, ובידם אישור תקף לעבודה בגובה.
3. לא תתבצע עבודה בגובה ללא הדרכת בטיחות על פי תקנות הבטיחות בעבודה (מסירת מידע והדרכת עובדים), התשנ"ט – 1999.
4. הקבלן לא יבצע עבודה בגובה ללא אישור מראש ובכתב מנציג פלגי השרון.
5. הקבלן לא יעסיק עובד כעובד בגובה בכל מקרה בו קיים חשש שהעובד עלול לסכן את עצמו, אחרים העובדים איתו, או אנשים שאינם עובדים אצל הקבלן ומטעמו.
6. על הקבלן מוטלת האחריות לספק לעובדים בגובה ציוד מיגון תקין ועל פי דרישות התקן כנדרש בתקנות הבטיחות בעבודה (ציוד מגן אישי) , התשנ"ז – 1997 לרבות נעלי בטיחות עם סוליות מיוחדות נגד החלקה וכובע מגן המתאים לאופי ולסוג העבודה המבוצעת, ולוודא שהעובדים משתמשים בכל עת שהם באתר בציוד המיגון.
7. הקבלן יוודא שלא תתבצע כל עבודה בגובה, ללא משטח עבודה תקין ובטוח ו/או בהעדר משטח כנ"ל ללא ציוד הגנה מנפילה שיהיה תקין ותקני.
8. לפני שימוש בנקודות עיגון ו/או קווי חיים, הקבלן יוודא את תקינותם של נקודות העיגון ו/או קווי החיים.

עבודה על גגות שבירים ותלולים

1. עבודה על גגות שבירים, תלולים ומשופעים תיעשה לפי הוראות תקנות הבטיחות בעבודה (עבודה על גגות שבירים או תלולים), התשמ"ו-1986;
2. לא תתבצע עבודה על גג שביר או תלול בידי אדם בודד.
3. הקבלן יגדר את שטח הסכנה מתחת לגג שביר או תלול שמתבצעת בו עבודה ובקרבתו באופן שימנע גישת אדם לאותו שטח, פרט לעובדים הקשורים ישירות בביצוע העבודה ושלגביהם קיים הכרח שימצאו במקום.
4. לפני ביצוע עבודה על גג קיים תיערך בידי מהנדס בנין או הנדסאי בנין בדיקה יסודית של הגג על כל רכיביו כדי לוודא שטיבם וחוזקם מאפשר ביצוע העבודה על הגג בבטחה.

**עבודה בקרבת קווי חשמל**

1. היה ומבוצעת עבודה בגובה בקרבת קווי חשמל, יוודא הקבלן שמירת מרחקי בטיחות הנדרשים על פי כל דין מקווי החשמל ובמידת הצורך נקיטת אמצעים כגון ניתוק הקווים ממקור אספקת המתח והתקנת מחיצות או גדרות למניעת מגע ישיר או בלתי ישיר של אדם בתילים של קווי חשמל הנמצאים תחת מתח;

עבודה בגובה על סולמות

1. עבודה בגובה תבוצע רק על גבי סולמות שהשלבים בהם שלמים וללא סדקים, שלרגלי הסולם יש רפידות שמפסקי הסולם (התקן המגביל פתיחה) תקינים, שהם עומדים בדרישות הדין, שהם תקינים ושנבנו על פי תקן 1847. סולם שאורכו גדול מ- 2 מטר מותר לשימוש אך ורק ע"י עובד המוסמך לעבודה בגובה ותוך שימוש באמצעי בטיחות מתאימים שיסופקו על ידי הקבלן לרבות קסדה, נעלי בטיחות, רתמת בטיחות, מערכת לבלימת נפילה, עיגון מערכת בלימת הנפילה לנקודת עיגון, ושימוש בכובע מגן ובנעלי בטיחות תקניות.

27. השימוש בסולם ייעשה באופן שלא מסכן את העובד על הסולם ואת האנשים סביבו.

28. עבודה על סולם הכרוכה בעבודה בחשמל, תיעשה רק בסולם שהוא מבודד. לא תבוצע עבודה בחשמל מעל סולם מתכת או מעל סולם מחומר מבודד המצויד בזקפיו בפסי חיזוק ממתכת או כבלי פלדה;

עבודות גלישה וטיפוס על תרנים

29. הקבלן יבצע עבודות גלישה רק על ידי גולש בניין/מטפס תרנים, בהשגחתו הישירה והמתמדת של מנהל מקצועי לעבודות גלישה בבניין;

30. הקבלן יוודא שגולש הבניין/מטפס התרנים או המנהל המקצועי אינו במצב העלול לסכן את עצמו או את העובדים עמו, לרבות כתוצאה מהשפעת סמים או משקאות משכרים או מחמת ליקוי גופני או נפשי.

31. באזור סכנה שקיימת בו תנועת כלים ממונעים, עובדים ועוברי אורח, הקבלן יסומן וישלט את האזור למניעת הימצאות אנשים בו; כמו כן יימצא באזור זה תמיד אדם נוסף על גולשי הבניין/מטפס התרנים, מטעם המבצע, שיסייע לגולשים, יהיה בקשר עין עמם וימנע, ככל האפשר, הימצאות של אנשים בו;

32. לא תתבצע עבודת גלישה או טיפוס על תרנים בין שקיעת ה אונו לזריחתה, בתנאי ראות לקויים, בזמן רוחות חזקות, גשם שוטף, שלג או ברד, אלא באישור בכתב מפלגי השרון טרם ביצוע העבודה.

33. הקבלן יוודא ששימוש בעבודת גלישה באש, בריתוך, בחומרים משתכים, במכשיר השחזה, מכשיר חיתוך וכיוצא באלה, ייעשה רק לאחר מתן אישור בכתב מפלגי השרון, ובלבד שהותקנה אבטחה נוספת על ידי כבלי פלדה המחוברים לרתמת בטיחות בגלישה מאחור (בגב גולש הבניין) או בחבלים בעלי מעטפת עמידה לחום וחומרים משתכים, והדבר צוין בהודעה המוקדמת למפקח עבודה אזורי.

34. באחריות הקבלן למנות מנהל מקצועי לעבודות של גלישת בניין/ טיפוס על תרנים, ולספק לגולשי בניין / מטפסי תרנים ציוד בטיחות תקין ותקני ולוודא שהם משתמשים בו בזמן עבודתם.

פיגומים

1. על הקבלן לוודא כי בניה ופירוק של פיגום שגובהו מעל 6 מטר יבוצע על פי הוראות יצרן באמצעות בונה פיגומים מקצועי כנדרש בתקנות הבטיחות עבודות בניה.
2. הקבלן רשאי לעבוד או להתיר עבודה על פיגום כאמור רק לאחר שהתקבל קודם לכן אישור בכתב של מנהל עבודה. אישור כנ"ל יינתן לפני השימוש הראשון בפיגום כלשהו ובנוסף, לפחות אחת לשבעה ימים ו/או אחרי כל הפסקת עבודה של שלושה ימים ויותר ו/או אחרי כל הפסקת עבודה של לפחות יום עקב גשם, רוח או תנאי מזג אויר גשום; בסיום ההתקנה  נדרשת בדיקה ואישור מנהל העבודה. את אישור ההתקנה והבדיקה שיתקבל בכל אחד מהמקרים שפורטו לעיל, יש להעביר לפני תחילת העבודה האחראי על העבודה מטעם פלגי השרון.
3. אין לטפס על הפיגום מצידו החיצוני.
4. הפיגום ייבנה על משטח ישר ויציב. בעת העברת הפיגום ממקום למקום יש לפנותו מציוד.
5. אין להזיז הפיגום בעת שאנשים עומדים עליו.
6. בעת עבודה על הפיגום גלגליו צריכים להיות נעולים ומופנים החוצה.
7. אין להעמיס את הפיגום במשקל יתר ואין לטלטלו.
8. בעת עזיבת הפיגום יש לדאוג לאבטחו בצורה נאותה.
9. משטח הפיגום יהיה לכל היותר בגובה של פי 3 מרוחב בסיס הפיגום.

44. בעבודה על פיגומים, באחריות הקבלן לאסור ביצוע כל עבודה בגובה, ללא משטח עבודה תקין ובטוח ו/או בהעדר משטח כנ"ל ללא חגורת בטיחות תקינה קשורה למתקן ולוודא כי עבודות בגובה תבוצענה רק על ידי עובדים שעברו הכשרה לעבודה בגובה ובידם אישור תקף לעבודה בגובה, וכל זאת תוך נקיטת אמצעי זהירות כגון וידוא תקינות פיגומים, שימוש בציוד מגן מתאים לעבודות בגובה על פי תקנות ציוד מגן אישי, התשל"ז -1997 ומתן הדרכה לעובדים לגבי סיכוני נפילה הכרוכים בעבודות אלו. בעבודה על פיגומים, באחריות הקבלן לנקוט צעדים לסילוק מכשולים, למנוע נפילת חפצים מגובה ולאיסור השלכה מגובה של חפצים, ציוד, כלים, פסולת בניה העלולים לגרום לפגיעות ותאונות;

45. היה והפיגום נמוך מגובה של 6 מטר, יחולו סעיפים 33(א)-(ב) להלן, בשינוי המחוייב שבניית הפיגום תיעשה על ידי בעל מקצוע בעל ניסיון בבניית פיגומים, ובהשגחה ופיקוח בשטח של מבצע הבניה או מי מטעמו.

**פרק שלישי - מכונות הרמה ואביזרי הרמה**

46. פעולת הרמה או הנפה, תיעשה רק לאחר תיאום המועד מראש ואישור בכתב של נציג פלגי השרון.

* 1. כל מכונת הרמה בשימוש של הקבלן, עובדיו, או של מי מטעמו תהיה תקינה, תקנית ומסומנת כנדרש על פי כל דין.
  2. לוודא כי יינקטו אמצעי זהירות למניעת פגיעה בעובדים בעת ביצוע עבודות הנפה באתר העבודה ובכללם (מבלי לגרוע מכלליות האמור לעיל):

47. עבודות הרמה באמצעות מתקני הרמה (עגורנים, מלגזות וכו') אך ורק ע"י מפעילים מוסמכים המצוידים ברישיונות ברי תוקף להפעלת מתקני הרמה.

48. עבודות הרמה באמצעות עגורן תבוצענה אך ורק ע"י עגורנאי מוסמך;

49. הרמת/הורדת ציוד מגובה באמצעות מנוף, עגורן, או כלי הרמה אחר תתבצע רק עם אתת מוסמך;

50. הקבלן מתחייב להקפיד על הצבת כל הכָנָנות, המנופים, העגורנים וכל ציוד ואביזרי הרמה אחרים ברמה הגבוהה ביותר של הזהירות כלפי עובדים באתר ועוברי אורח אחרים בסביבות האתר ועל פי כל כללי המקצוע המחייבים וכל הוראות הדין, ולוודא הבטחת תקינותן ועמידתן בכל הבדיקות, דרישות הדין ועל פי כללי המקצוע המחמירים הנוגעים להפעלתם, גם אם לא הובאו לאתר על ידם אלא על ידי קבלני המשנה. הקבלן יהיה אחראי להפעלת ציוד ההרמה ואביזרי ההרמה רק בעזרת עובדים מיומנים שעברו הכשרה מתאימה להפעלת ציוד זה. חובה זו חלה גם לגבי מנופי המשאיות וכל ציוד הרמה אחר אשר יופעל על ידי הקבלן ו/או קבלני המשנה מטעמו לצורך העבודות;

51. טרם פעולת הנפה, הקבלן יבחן במסגרת תכנית ניהול סיכונים את הסיכונים של כל אזור או מקום שיכול להיפגע מפעולת הנפה, לרבות פתחים חיצוניים במעטפת הבניין (דלתות או חלונות), אזורי מעבר להולכי רגל או לרכבים, חצרות, אזורי חנייה, אזורי מילוט מתוך מבנים ואזורים השמורים לשימוש כוחות הצלה. לאור הסיכונים שיעלו בסקר, הקבלן ינקוט בכל האמצעים הנדרשים על מנת שהסיכון לעובדים באתר ו/או לעוברי אורח באזורים סמוכים לאתר יהיה סיכון קביל.

52. הרמת אדם בסל הרמה תיעשה רק על ידי מכונת הרמה שצוין לגביה בתסקיר הבדיקה במפורש התאמת הסל לכלי ההרמה.

53. הרמת אדם במלגזה תיעשה רק על ידי מלגזה שיש לה את הנתונים הטכניים המתאימים להרמת סל אדם, ורק בסל הרמה תיקני אונוויך במספר סידורי מתאים למלגזה המרימה אותו;

54. הרמת אדם בסל הרמה על ידי מלגזה תיעשה בהתאם להוראות כל דין לרבות –

* לא יורמו יותר משני אנשים בו זמנית באותו סל ההרמה ובכל מקרה, משקל הסל עם המשא לא יעלה על 500 ק"ג;
* הסל ישולט בפרטים הבאים: (1) אם יש יותר מסל אחד - המספר הסידורי של הסל; (2) המספר הסידורי או מספר הרישוי של המלגזה או המלגזות שעליהן מותר להרכיב את הסל; (3) המשקל העצמי של הסל; (4) מספר האנשים שמותר להרים בסל; (5) עומס מרבי מותר להרמה בסל;
* מלגזה המרימה סל אדם תעמוד בשטח אופקי ותובטח מפני תזוזה מקרית;
* באחריות הקבלן להציב מחסומים ושלט אזהרה במרחק נאות מן המלגזה למקרה שצופים שכלי רכב יעבור בקרבתה; בכל מקרה הרמת הסל לא תיעשה במקומות שבהם מוגבל שדה הראייה של מפעיל המלגזה ובקרבה מסוכנת לקווי מתח שלא נותקו ולקווי קיטור חשופים;
* באחריות הקבלן לוודא שאנשים לא יעבדו, לא יימצאו ולא יעברו מתחת לסל כשהוא מורם;
* לפני ביצוע הרמת אדם בסל מלגזה, נהג המלגזה וכל אדם שיורם בסל הרמת אדם יקבלו תדריך בטיחות מתאים על ידי הקבלן.

55. באחריות הקבלן לוודא שלא תבוצע כל פעולת הרמה אלא אם כן כל העובדים העוסקים והנוגעים לפעולת ההרמה מצוידים בציוד מיגון תקין ותקני.

56. אביזרי הרמה יבדקו אחת לששה חודשים ויסומנו כנדרש על פי כל דין.

**פרק רביעי - חשמל**

57. עבודות בחשמל ייעשו רק על ידי מי שמוסמך לעסוק בחשמל.

58. להקפיד כי כל עבודה עם ציוד חשמלי או בקרבת מערכות חשמל תיעשה תוך נקיטת כל אמצעי הזהירות המחויבים בעבודות אלו בהתאם לדרישות חוק החשמל ותקנותיו וזאת בנוסף לאמצעי הזהירות הנהוגים והמקובלים בעבודות אלו. כל עבודות חשמל יבוצעו בהתאם לדרישות חוק החשמל, התשי"ד - 1954 והתקנות שהותקנו מכוחו;

59. לנעול לבטח לפני תחילת העבודה על קווי חשמל את מפסק המעגל המזין את הקו ולתלות שלט: "אסור לגעת, עובדים בקו".

60. להתקין לוח חשמל זמני אשר יעמוד בכל דרישות תקנות החשמל (מיתקן חשמלי ארעי באתר בניה במתח שאינו עולה על מתח נמוך), התש"ס – 2000 ויוזן מנקודת חשמל שתסופק על ידי פלגי השרון, ויוודא כי התחברות לחשמל תתבצע רק באמצעות לוח חשמל זה;

61. לוודא שהשימוש במכשירים חשמליים מיטלטלים ייעשה דרך מפסק מגן לזרם דלף (ריליי פחת) ובהתאם לתקנות הבטיחות בעבודה (חשמל), התש"ן - 1990. תיקון כלי עבודה חשמליים ייעשה רק על ידי חשמלאי מוסמך. הקבלן מתחייב שהמכשירים החשמליים המיטלטלים שהוא ועובדיו משתמשים בהם יהיו תקינים ותקניים בהתאם לדרישות חוק החשמל תשי"ד, 1954 והתקנות שהותקנו מכוחו;

62. לקבל מחשמלאי מוסמך מטעמו של הקבלן הראשי (לא של פלגי השרון) אישור תקינות על כל ציוד חשמלי שבשימושו ובשימוש עובדיו, כולל הכבלים המאריכים. אישור החשמלאי ישמר כחלק מהפנקס הכללי שינוהל באתר.

63. בידוד הכבלים חייב להיות שלם ותקין כולל התחברויות לשקע ותקע. חיבורי תקע-שקע לא יונחו בשבילים ומעברי רכב ובמקומות שיש בהם רטיבות;

64. באחריות הקבלן לוודא שהוא וכל אחד מעובדיו, יקבל טרם תחילת העבודה הדרכת בטיחות בנושא חשמל;

**פרק חמישי - עבודה דרך קירות, תקרות, רצפות ומעל לתקרות**

65. עבודה דרך קירות, תקרות רצפות ומעל תקרות מסוג זה חייבת להיות מתואמת עם נציג פלגי השרון ומאושרת על ידו מראש ובכתב.

66. בזמן ביצוע עבודות הריסת אלמנטים שונים מבטון, חציבת פתחים או שקעים בבטון, פירוק בטונים יש לתחום שטחים, לצמצם פעילות ובמידת הצורך להפסיק את הפעילות מתחת מאחורי או מתחת לאזורי עבודה.

67. על הקבלן לערוך סקר סיכונים ובדיקת השפעות סביבתיות בזמן ביצוע עבודות המלוות ברעידות, רעש, יצירת אבק, ריחות לא נעימים, הדלקת אש גלויה וכד'.

68. בהתאם לתוצאות הסקר והבדיקות על הקבלן מוטלת האחריות לקבוע מהם הצעדים המעשיים למניעת פגיעות בגוף, נפש , מבנה וציוד ולנקוט בהם. הצעדים ינקטו על ידי הקבלן ועל חשבונו.

**פרק שישי –"עבודה חמה"**

69. עבודה חמה היא עבודה הכרוכה בשימוש בלהבה גלויה ו/או בעבודה המייצרת גיצים או חום עבודות אלה כוללות אך אינם מוגבלות לאלה: חיתוך בלהבה, ריתוך, השחזה, הלחמה, שימוש באוויר חם, זיפות.

70. באחריות הקבלן ומנהל העבודה לבצע עבודה חמה כשאזור העבודה סגור/מגודר ומשולט, עם ציוד לעבודה וציוד מגן אישי שהוא תיקני ובמצב תקין, כשציוד הכיבוי במצב תקין ומוצב במקומו כנדרש, ותוך שימוש בפרגוד למניעת סנוור או פגיעה מגיצים (וילון חסין אש או פלטת מתכת).

71. בזמן ביצוע של עבודה חמה ינקטו אמצעי הזהירות הבאים במרחק של 11 מטר מאזור עבודה סגור, או במרחק של 20 מטר בשטח פתוח:

א. הרצפה באזור האבודה תהיה נקייה מנוזלים דליקים, אבק, סמרטוטים וכתמי שמן.

ב. משטחים דליקים יורטבו טרם תחילת ביצוע העבודה ויכוסו בחול לא או בבד חסין אש.

ג. חומרים נפיצים ודליקים יהיו מחוץ לתחומי הבטיחות המותרים לעבודה חמה.

ד. חומרים דליקים אחרים יורחקו ממקום ביצוע העבודה למרחק 11 יום, או שיוגנו או שיכוסו בעזרת כיסויים חסיני אש או מגיני מתכת.

ה. כל הפתחים בקירות וברצפות, לרבות פתחים, פירים או שרוולים שמקשרים בין קומות שונות של בניינים, יכוסו בחומרים עמידים באש באופן שלא יאפשרו למעבר של גיצים/ אש במהלך ביצוע העבודות.

ו. תנותק כל צנרת שעלולה להוביל ניצוצות לחומרים דליקים מרוחקים.

ז. מתחת למקום העבודה הונחו מחיצות/כיסויים חסיני אש לקליטת הנתזים.

72. לפני ביצוע עבודה חמה על קירות או תקרות, הקבלן יוודא שהמבנה אינו דליק ושאין בו חומרי חיפוי או בידוד שהם דליקים, ושחומרים דליקים סולקו מהצד השני של הקיר.

73. נטרול גלאים – לפני ביצוע עבודה חמה, הקבלן ינטרל גלאי עשן שיכולים להיות מושפעים מביצוע העבודה, לאחר קבלת אישור בכתב מנציג פלגי השרון.

74. בעבודה במקום סגור הקבלן יוודא שהמקום נוקה מחומר דליק, שהמיכלים נשטפו מאדי נוזל דליק, טוהרו ואווררו, ושבוצעה בדיקת רמת נפיצות בעזרת מכשור מתאים ומכויל.

75. צופה אש – בזמן ביצוע עבודה חמה, במקום העבודה יהיה נוכח צופה אש שיצוייד במטף אבקה 6 ק"ג ושהוכשר בהפעלת מטפים ובהזעקת עזרה.

76. בדיקה סופית – 60 דקות לאחר סיום ביצוע העבודה החמה, הקבלן יבצע בדיקה סופית לוודא שהעבודה החמה לא גרמה לדליקה, בעירה או השפעה אחרת מכל סוג שהוא בסביבת העבודה.

77. באחריות הקבלן לוודא עם המזמין לפני ביצוע עבודה חמה האם קיים נוהל עבודה חמה במקום בו מתבצעת הבנייה. היה וקיים נוהל כזה, הקבלן לא יבצע כל עבודה חמה לפני שיקבל הדרכה לעבודה חמה מנציג פלגי השרון.

**פרק שביעי - בטיחות באש**

הקבלן ו/או אחראי הבטיחות מטעמו:

78. אחראים לנקוט בכל הצעדים הדרושים למניעת דליקות, כולל הצבת צופה אש ואמצעי כיבוי במקום עבודתו על חשבונו ואחריותו;

79. אחראים לוודא אחסון ושמירת חומרים דליקים, חומרי צבע ומדללים באופן שימנע סיכוני אש;

80. להקפיד כי לא תחסם הגישה לברזי כיבוי (הידרנטים);

81. אחראים להימנע מכל פעולה שיכולה להצית אש או לגרום להצתה של להבה.

**פרק שמיני – עבודה בחלל מוקף**

82. על הקבלן לוודא כי בכל מקרה של הכרח לבצע עבודה בחלל סגור ("מוקף") תבוצע העבודה תוך נקיטת כל אמצעי הבטיחות באופן מדויק וקפדני עפ"י כללי הבטיחות הזהירים ביותר הנוגעים לעבודה ב"מקום מוקף" בהתאם לחוקי ותקנות הבטיחות הרלוונטיים לעבודות במקומות מוקפים ובמיוחד בסעיפים 88 - 94 לפקודת הבטיחות בעבודה;

83. הקבלן יוודא שלא יעבוד עובד לבדו במקום מוקף (כנדרש בסעיף 91 לפקודת הבטיחות), ולא ייכנס עובד ייכנס לחלל מוקף כאמור אלא כשהוא קשור היטב ברתמת בטיחות תקינה והקצה השני של הרתמה בידי עובד אחר הנמצא מחוץ לחלל הסגור, וכי יינקטו אמצעים להגנת הנשימה הנדרש;

**פרק תשיעי – תשתיות בפלגי השרון**

1. בנספח בטיחות זה תשתית מוגדרת כ– מערכות ומשאבים טכניים, הנדסיים ומבניים אשר מאפשרים את הפעלת מערך המוסד בהתאם לייעודו, מערכות אלה כוללות בין השאר מבנים, מערכות חשמל,  מערכות מיזוג אויר, מערכות מים, מערכות שפכים, תברואה.

85. כל עבודה כגון: חציבה, קידוח, ניסור, ריתוך וכו' במעליות, בפירי המעליות (בפנים או בחוץ) או בקרבתן, בצנרות להובלת גזים או חומרים אחרים, בקרבת קווי חשמל, מים, ביוב, ניקוז או כל תשתית אחרת תבוצע רק לאחר שהקבלן קיבל מראש אישור בכתב מנציג פלגי השרון ולאחר שבוצע סימון פיסי של התשתיות (כגון צנרות, קירות) בהן ניתן לבצע עבודות אלה.

1. עבודה  באנרגיות חיות (חשמל, גזים וכדומה)- תתבצע רק באישור בכתב ומראש של נציג מוסמך של פלגי השרון.

87. באחריות הקבלן לעדכן את כל משתמשי הקצה באנרגיות בהן תתבצע העבודה.

88. כל עבודה על קו חי תתבצע לאחר ביצוע נעילת ותיוג מקורות אנרגיה .

**פרק עשרי - שינוע ציוד**

1. שינוע ציוד יעשה כשהוא רתום לעגלות שינוע מתאימות לציוד המשונע.
2. השינוע יבוצע ככל הניתן בשעות פחות עמוסות, ורק דרך מעברים תפעוליים ומעליות שירות שאושרו מראש על ידי נציג פלגי השרון.
3. כל ציוד ארוך מ- 2 מטר, ישונע על ידי 2 עובדים לפחות (אחד בכל קצה).

**פרק אחד עשר - דודי קיטור ומתקני לחץ**

1. הקבלן, עובדיו וקבלנים אחרים מטעמו ישתמשו אך ורק בקולטי קיטור תקניים, תקינים שמצורף להם תסקיר של בודק דוודים מוסמך המאפשר את השימוש בהם על פי תקנות הבטיחות בעבודה (בדיקת מתקני-לחץ) , תשכ"ז – 1967 תקנות הבטיחות בעבודה (בדיקה בלחץ הידרוסטטי של מיתקן לחץ) ,התשנ"ו- 1995.
2. באחריות הקבלן לוודא שמתקני לחץ שעושים בו שימוש הוא, עובדיו או קבלנים אחרים מטעמו יהיו מצויים בהתקני בטיחות תקניים ותקינים על פי תקנות הבטיחות בעבודה (התקני בטיחות במתקן לחץ) , התשנ"ו – 1995.

**פרק שניים עשר - עזרה ראשונה במקומות עבודה**

1. הקבלן יחזיק באתר העבודה ארגז עזרה ראשונה, ערכת החייאה כמפורט בתוספת לתקנות הבטיחות בעבודה (עזרה ראשונה במקומות עבודה), התשמ"ח – 1988, וערכת חילוץ ומילוט אם הסיכון בציוד או בתהליך העבודה מחייב זאת.
2. הקבלן ימנה בכתב ממונה על ציוד עזרה הראשונה שיהיה אחראי על הימצאותם של פריטי עזרה ראשונה.

**פרק שלושה עשר– עבודות עם אסבסט**

1. הקבלן אחראי לכך שבכל מקרה שבעבודה עם סיבי אסבסט, טלק, וצורן דו-חמצני גבישי, לרבות עבודות אחזקה, תיקון, פירוק, הסרה, הריסה, בידוד, ציפוי, הדבקה, הרכבה, שינוע וסילוק פסולת של מבנים, צנרת, דרכים ושבילים המכילים אסבסט בהרכבם, החשיפה המשוקללת המרבית המותרת לא תעלה על התוספת הראשונה תקנות הבטיחות בעבודה (גיהות תעסוקתית ובריאות הציבור והעובדים באבק מזיק), התשמ"ד-1984.
2. על הקבלן לנקוט בכל מקרה של עבודה עם סיבי אסבסט, טלק, וצורן דו-חמצני גבישי, באמצעי זהירות נאותים לרבות -

(א) להתקין ולקיים, להנחת דעתו של מפקח עבודה אזורי, אמצעי יניקה, ניקוז ופליטה טובים ויעילים, סמוך ככל האפשר למקום הימצאותו של האבק המזיק וכן להתקין ולקיים תנאי אוורור טובים בכל מקומות העבודה והשהיה של העובדים החשופים לאבק מזיק, באופן שהחשיפה המשוקללת המרבית המותרת באוויר תהיה נמוכה מהערכים שנקבעו בתוספת הראשונה;

(ב) לדאוג לכך שאבק מזיק הנפלט מאמצעי הניקוז והפליטה ייאסף במערכות סגורות וייקלט במאגרים ובמכלים מרכזיים אטומים, באופן שלא יגרמו נזק לבריאות העובדים או הציבור;

(ג) לדאוג לסילוק מידי של פסולת רכה ופסולת קשה בדרך שתמנע נזק אפשרי לבריאות העובדים או הציבור.

115. הקבלן המעביד יספק לכל עובד בעבודה בחשיפה לסיבי אסבסט, טלק, וצורן דו-חמצני גבישי או לאבק מזיק, ציוד מגן אישי מתאים לרבות בגדי מגן, כפפות מגן, משקפי מגן, נעלי מגן וכיסוי לראש, ויוודא שהעובד משתמש בהם.

116. במצבים שבהם עלול אדם, העובד בעבודה בחשיפה לסיבי אסבסט, טלק, וצורן דו-חמצני גבישי או לאבק מזיק, להיות חשוף לריכוזים חריגים מאלו שנקבעו בתוספת הראשונה תקנות הבטיחות בעבודה (גיהות תעסוקתית ובריאות הציבור והעובדים באבק מזיק), התשמ"ד**-1984**, על הקבלן לספק לעובדים ציוד מגן אישי יעיל ובאיכות טובה המתאים לסוג העבודה הייחודית, לרבות מסכת נשימה המצוידת במסנן נשימה מתאים המונע חדירת אבק מזיק לדרכי הנשימה או מחוברת לאספקת אוויר, ולוודא שהעובד חייב להשתמש בו;

117. על הקבלן לדאוג לכיבוס ולניקוי של בגדי העבודה ובגדי המגן של העובדים בסיבי אסבסט, טלק, וצורן דו-חמצני גבישי או לאבק מזיק במרוכז.

118. על הקבלן לוודא שעובדים בעבודה שהיא בחשיפה לסיבי אסבסט, טלק, וצורן דו-חמצני גבישי או לאבק מזיק, לא ינקו בעזרת זרם אויר דחוס, בגדי עבודה, ציוד מגן אישי, מכונות, שולחנות עבודה, רצפות, קירות וכל חפץ או מקום במפעל או במקום העבודה; על הקבלן לוודא פעולות ניקוי כאמור יבוצעו אך ורק בעזרת שואבי אבק ומערכות יניקה מתאימים ולספק את הציוד המתאים לשם כך.

119. על הקבלן לקבוע חדרים מיוחדים לאכילה ולשתייה, שיהיו רחוקים ככל האפשר ממקומות העבודה בחומר; הקבלן יוודא שהעובדים יכנסו לחדר האוכל לאחר שניקו בעזרת שואבי אבק את בגדי העבודה שהם לובשים.

120. הקבלן יתקין במקום העבודה מלתחות כפולות, ויספק ויספק סבון ומגבות אישיות לכל עובד, וכן יתקין מקלחות עם מים חמים במספר נאות. הקבלן ידאג בקביעות לנקיון, לחיטוי, לצביעה ולאחזקה תקינה של המלתחות, המקלחות, והנוחויות הסניטריות.

121. הקבלן יכין תכנית הדרכה וידריך את העובדים לגבי השימוש בסיבי אסבסט, טלק, וצורן דו-חמצני גבישי או לאבק מזיק, בכתב ובעל-פה, לגבי סיכוני הבטיחות, הגהות והבריאות הנוגעים לעבודה בחומר לרבות בנושא גמילה מעישון, בזמן הקבלה לעבודה וכן אחת לשנה לפחות; הקבלן יוודא שכל עובד הבין את הנושא שהודרך בו.

122. בכל מקום שבו מתבצעת עבודה באסבסט, או בסיבי אסבסט, הקבלן יתקין שילוט בעברית של אזהרה קריאה ובולטת לעין ושאינה ניתנת למחיקה בנוסח הבא:

"זהירות - אבק מזיק! הימנע מיצירת אבק! שאיפת אבק מזיק עלולה לגרום לנזק בריאות חמור! עישון מחמיר את נזק הבריאות! העובדים חייבים להתרחץ ולהחליף את בגדי העבודה לפני היציאה מהמפעל! אסור להוציא בגדי עבודה מהמפעל! העובדים חייבים לעבור בדיקה רפואית תקופתית אצל שירות רפואי מוסמך!".

123. הקבלן לא יעסיק עובד בסיבי אסבסט, טלק, וצורן דו-חמצני גבישי או לאבק מזיק, אלא אם כן עבר בדיקה רפואית ראשונית, תוך שלושה החדשים שקדמו לתחילת העבודה, בידי רופא מורשה שקבע את התאמתו לעבודה בחומר.

124. הקבלן יבצע בדיקות בדיקות סביבתיות-תעסוקתיות תקופתיות של ריכוז האבק המזיק באוויר באזור הנשימה של העובדים, על ידי בודק מעבדה, בתכיפות של אחת ל-6 חודשים לפחות, אלא אם כן יורה מפקח עבודה אזורי על תכיפות אחרת. הבדיקות יבוצעו בשיטת בדיקה שאישרה הועדה הטכנית;

125. הקבלן ידאג לסילוק המידי של הפסולת הרכה והפסולת הקשה של האסבסט, באופן שלא תגרום נזק לבריאות עובד או לבריאות הציבור.

126. הקבלן מתחייב שלא לעשות את השימושים הבאים באסבסט:

(א) התזה, ריסוס, מריחה, בידוד וציפוי או תהליך דומה אחר;

(ב) ריצוף, סלילת דרכים, סיתות או גריסה, למעט גריסה הנעשית במפעל בעל רישיון תקף לפי כל דין;

(ג) סינון גזים ואויר, למעט סינון המתבצע בטמפרטורות שמעל 340 מעלות צלסיוס.

(ד) ליטוש והשחזה, חידוש והתאמה, הרכבה של רפידות בלמים ומצמדים, למעט לגבי רכב מנועי ומכונות שאישרה לכך הועדה הטכנית.

(ה) הקבלן לא יבצע אדם עבודת בניה באסבסט אלא באישור הועדה הטכנית.

**פרק ארבעה עשר – פסולת בניין**

127. בסיום ביצוע העבודות מתחייב הקבלן הראשי לנקות את אתר העבודות וסביבתו מכל פסולת, עודפי חומרים ומכל דבר אחר השייך לקבלן ולדאוג כי לא יישארו מפגעים בשטח. מיד עם גמר העבודות ינקה הקבלן את מקום העבודות ויסלק ממנו את כל מתקני העבודה, החומרים המיוחדים, האשפה והמבנים הארעיים מכל סוג שהוא וימסור את מקום העבודות כשהוא נקי ומתאים למטרתו, או כדרוש להמשך ביצוע עבודות על ידי קבלנים אחרים, הכל לשביעות רצונו של נציג פלגי השרון. ניקוי כאמור לעיל הנו חלק בלתי נפרד מהגדרת העבודה. פינוי הפסולת יהא לאתרים ובדרכים מאושרות על ידי הרשות המקומית ועל פי כל דין.

128. הקבלן מתחייב לפנות פסולת בניין רק על ידי מובילים מורשים לאתרי פסולת המורשים לקלוט פסולת בניין על פי כל דין. הקבלן מתחייב לשמור את כל האישורים של אתרי הטמנת פסולת בניין עבור קליטת פסולת הבניין שנשלחה על ידי הקבלן להטמנה ובסיום הפרויקט להעביר העתקים של האישורים האלה לפלגי השרון. המצאה בכתב של כל האישורים האלה תהווה תנאי למסירת התשלום הסופי של הפרויקט.

**פרק חמישה עשר - רעש**

129. הקבלן מתחייב להימנע מגרימת רעש בלתי סביר כהגדרתו בתקנות למניעת מפגעים (רעש בלתי סביר מציוד בניה), התשל"ט – 1979 ו/או בתקנות למניעת מפגעים (רעש בלתי סביר), התש"ן – 1990 לא יגרום למטרדי רעש כהגדרתם בתקנות למניעת מפגעים (מניעת רעש), התשנ"ג- 1993.

130. היה ונגרם מטרד רעש לאנשים בפלגי השרון עקב פעילות הקבלן, לפלגי השרון הסמכות להגביל את שעות העבודה המותרות של פעילות הקבלן, והקבלן יבצע עבודות אלה בשעות שהוגדרו לו על חשבונו וללא תוספת תשלום.

**פרק שישה עשר – תאונות ומחלות מקצוע**

131. היה וקרתה תאונת עבודה וחלה חובת דיווח על התאונה על פי סעיף 3 לפקודת התאונות ומשלח היד (הודעה), 1945, האחריות לדיווח מוטלת על הקבלן.

132. בנוסף לדיווח על פי הוראות הפקודה, הקבלן ידווח על תאונה, מקרה מסוכן או מחלת מקצוע גם לפלגי השרון, באופן מידי לאחר שאלו התגלו.

133. חקירת תאונות והפקת לקחים – בכל מקרה בו מתרחשת תאונה באתר, הקבלן אחראי לבצע תחקור אל הסיבות והנסיבות לקרות התאונה ולסכם את הלקחים שיש להפיק על מנת למנוע הישנות תאונה מאותן הסיבות. סיכום התחקיר הפנימי יועבר לפלגי השרון תוך 14 יום ממועד קרות התאונה.

**פרק שבעה עשר – עבודת נשים ונוער**

134. הקבלן מתחייב שלא להעסיק נשים אלא על פי הוראות הדין הקבועות בחוק עבודת נשים, התשי"ד – 1954;

135. הקבלן מתחייב שלא להעסיק נשים בעבודות מוגבלות ועבודות מסוכנות או בעבודות בקרינה מיינת על פי הוראות הדין הקבועות בתקנות עבודת נשים (עבודות אסורות, עבודות מוגבלות ועבודות מסוכנות), התשס"א-2001 ו - תקנות עבודת נשים (עבודות בקרינה מייננת), תשל"ט-1979, בהתאמה.

136. הקבלן מתחייב שלא להעסיק נוער אלא על פי הוראות הדין הקבועות בחוק עבודות נוער, התשי"ד – 1954;

137. הקבלן מתחייב שלא להעסיק עובדים צעירים מגיל 18 (ילד או צעיר) בעבודות מוגבלות ועבודות מסוכנות כהגדרתן ב עבודת הנוער (עבודות אסורות ועבודות מוגבלות), התשנו-1995.

138. הקבלן מתחייב שלא להעסיק עובד באסבסט שטרם מלאו לו 18 שנים, בהתאם לסעיף 3 לתקנות הבטיחות בעבודה (גיהות תעסוקתית ובריאות הציבור והעובדים באבק מזיק), התשמ"ד**-1984**.

139. הקבלן מתחייב שלא להעסיק בעבודות הדברה עובד שטרם מלאו לו 18 שנה כאמור בתקנות הבטיחות בעבודה (עובדים בחומרי הדברה), תשכ"ד – 1964.

**פרק שמונה עשר – בריאות העובדים**

140. על הקבלן ליישם תכנית חיסונים לעובדיו על פי הנחיות משרד הבריאות ולפקח על יישומה.

141. על הקבלן לשלוח את עובדיו לבדיקות רפואיות תעסוקתיות לפני תחילת עבודתם, ולבדיקות תעסוקתיות אחרות במהלך תקופת עבודתם על פי התקנות ו/או נהלי משרד הבריאות.

**הצהרת קבלן**

אני,................................... [שם פרטי], נושא בתפקיד............................. [תיאור התפקיד] ב.......................................................................................[שם החברה כולל ח.פ], מוסמך לחתום על הצהרה זו, מצהיר בזאת שקראתי את נספח הבטיחות במלואו, הבנתי את תוכנו ואני מודע לאחריות המוטלת עלי מכוח הוראות הדין ומכח התחייבויותיי לפלגי השרון.

נספח בטיחות זה מהווה חלק מהסכם ההתקשרות בין .............................................[שם החברה] לפלגי השרון ובכל מקרה הוא בא להוסיף ולא לגרוע מהסכם ההתקשרות.

אני מתחייב בזאת לעשות כל שניתן בכדי לעמוד בכל הוראות הבטיחות ושאר ההוראות המפורטות בנספח זה.

תאריך: \_\_\_\_\_\_\_\_\_\_\_\_\_\_

חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_

חותמת החברה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נספח 9 - הצהרת בטיחות**

1. אני החתום מטה \_\_\_\_\_\_\_\_\_\_\_\_\_\_\_ מס' ת.ז. \_\_\_\_\_\_\_\_\_\_\_\_\_\_ מיופה כוח מטעם חב' \_\_\_\_\_\_\_\_\_\_ לחתום על הצהרת הבטיחות בשמה.
2. מאשר בזאת בחתימת ידי, שקראתי את "נספח בטיחות כללי", הבנתי אותם במלואם, ואני מתחייב בשם התאגיד למלאם בשלמותם וכרוחם. כמו כן, אני מתחייב שכל עובדי החברה שיעבדו במסגרת חוזה זה בתאגיד "פלגי השרון" יעברו הדרכת בטיחות מסודרת ע"פ דרישות החוק בכל הנוגע לסיכונים הכרוכים בעבודתם נשוא מכרז זה.
3. ההדרכה תועבר ע"י ממונה בטיחות מוסמך. מסמכי ההדרכות וכשירות כ"א יוצגו אחת לשנה לכל הפחות לממונה הבטיחות של התאגיד, בצורה רשומה וחתומה ולפני כניסת התאגיד לעבודה.
4. הנני מתחייב לבצע את התחייבויותיי נשוא מכרז זה ע"י עובדים מקצועיים, בעלי כישורים מתאימים, אשר קבלו הדרכה נאותה על מהות העבודה שעליהם לבצע, הסיכונים הכרוכים בה והאמצעים בהם ידרשו לנקוט ע"מ לשמור על רמת בטיחות נאותה בכל המשימות שהחברה תקבל לביצוע מטעם התאגיד .
5. הנני מודע לחשיבות העליונה שמייחסת החברה להבטחת תנאי בטיחות נאותים בביצוע העבודות ואני מתחייב בזאת לפעול תוך שימת לב ראויה לכך, ומתן דגש משמעותי לנושאי בטיחות, גהות ובטיחות אש, ואעשה כל אשר באפשרותי ע"מ למנוע מפגעים ונזקים לגופו ו/או רכושו של מאן דהוא, לרבות מי מטעם החברה.
6. הנני מתחייב בזאת לפעול בביצוע התחייבויותיי נשוא הסכם זה על פי כל דין ובפרט בהתאם להוראות חוק ארגון הפיקוח על העבודה, תשי"ד-1954 ופקודת הבטיחות בעבודה (נוסח חדש), תש"ל-1970 והתקנות על פיהם.
7. הנני מתחייב להעביר את כל המסמכים הנדרשים בחוק לעבודות נשוא מכרז זה לרבות: תעודות ורישיונות עובדים, אישורי עבודה בחלל מוקף, עבודה בגובה, רישיונות ותסקירי בדיקה לציוד עבודה לרבות ציוד מכני הנדסי ,כננות ואביזרי הרמה, קומפרסורים, אישור בדיקת חשמלאי מוסמך ל גנראטורים ,ציוד חשמלי וכבלים מאריכים וכיוצ"ב...
8. ידוע לי שניתנת לתאגיד האפשרות והסמכות לביצוע ביקורות שוטפות על נושא הבטיחות בעבודה וכן מתן קנסות, מכתבי אזהרה, השעיה ואף הפסקת התקשרות על מנת להבטיח רמת בטיחות נאותה בעבודות.

שם : \_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_

שם החברה + חותמת החברה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז. / ח.פ. \_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_